﻿POLEOR DIX PARTEA REDACȚIEI RUSE Cartea academicianului E V Târle, publicată pentru prima oară în anul 1933, a fost reeditată în repetate rînduri atît în Uniunea Sovietică, cît și în străinătate Ediția de față are la bază textul publicat în 1941, cu completările și modificările făcute ulterior de către autor Redacția a socotit posibil să nu includă în această ediție indexul bibliografic, cuprins în unele ediții anterioare ale cărții, întrucît este în mare măsură depășit INTRODUCERE Omul, a cărui biografie și a cărui personalitate îmi propun să le înfățișez în această carte, reprezintă unul dintre cele mai uimitoare fenomene ale istoriei lumii ; așa se și explică faptul că despre el s-au scris, se scriu și se vor mai scrie multe tomuri Măcelul mondial din 1914—1918 a trezit din nou, ac-centuînd și mai mult, interesul pentru omul recunoscut în unanimitate de către specialiști ca cel mai mare geniu militar din istoria universală Oameni cu totul lipsiți de talent de tipul lui Nivelle în Franța, Moltke-nepotul și Falkenhayn în Germania, Rennenkampt și lanușkevici în Rusia, French și Haig în Anglia au făcut prin marele lor număr ca pînă și niște mărginiți cum sînt Ludendorf, Focii sau Alexeev să fie considerați strategi geniali; dar toți acești neputincioși conducători ai unor armate de milioane de oameni au dovedit incontestabil, prin însăși existența lor, că războiul și posibilitatea de a dispune de mari armate sînt tot atît de puțin capabile să creeze, prin ele însele, comandanți de oști geniali, pe cît de puțin posibil ar fi, de pildă, ca o carieră întreagă de cea mai bună marmură de Carrara să nască un Phidias sau un Michelangelo După războiul mondial, acest adevăr a fost recunoscut ca absolut incontestabil, fapt care în mod firesc a stimulat și mai mult interesul pentru cei cîțiva mari maeștri ai războiului : Hannibal, Cezar, Suvorov și, bineînțeles, în primul rînd pentru „cel mai mare dintre cei mari" — Napoleon Războaiele, asalturile, campaniile, invaziile sînt necesare, socotea Napoleon, pentru a-1 înfrînge pe inamic și a-i 7 impune astfel voința ta, pentru a-1 supune pe multă vreme, temeinic, „pe vecie", urmînd a croi pe viitor istoria țării învinse după bunul tău plac, iar, dacă lucrul acesta nu este pe deplin realizabil dintr-o dată, atunci cel puțin a-i influența istoria Napoleon nu a urmărit niciodată victorii sterpe, adică victorii care nu aduc avantaje politice directe Desigur, numai în perioada naivă a istoriografiei idealiste și, mai cu seamă, a variantei ei numită „școala eroică", s-a putut atribui lui Napoleon rolul de creator al istoriei mondiale a epocii sale, creator care i-ar fi imprimat și conținutul de idei, și semnificația generală în dezvoltarea omenirii După ce a sugrumat revoluția franceză, Napoleon a căutat să șteargă orice amintire a ei: în decembrie 1800, a reprimat fără milă pe iacobini nu pentru vina de a fi pus „mașina infernală" (în scurt timp aflase că ei nu avuseseră nici un amestec în această chestiune), ci exclusiv pentru motivul că erau republicani și că nu voiau să trădeze pînă la capăt tradiția revoluționară de dragul unei zgomotoase glorii șovine Pornit pe calea reacțiunii politice, Napoleon a făcut tot ceea ce îi era necesar, în primul rînd și mai mult ca orice, marii burghezii comerciale și industriale ; toată politica sa internă și externă a construit-o astfel, îneît mai întîi de toate să fie satisfăcute în întregime interesele acestei clase Despot, el a înlăturat orice idee de libertate, oricît de vagă, din viața de stat și socială a imperiului său ; în tot timpul domniei lui Napoleon, imensul imperiu a fost cufundat în cea mai desăvîrșită tăcere Voia să-i conducă pe toți, să poruncească tuturor Lucrurile mergeau pînă acolo îneît, la curtea sa, înalții demnitari și generalii nu se căsătoreau decît la ordinul său direct, și aceste căsătorii se desfăceau tot așa, atunci cînd găsea el că e necesar Războaiele pustiiseră Franța în 1814—1815 erau sate în care nu se mai găseau bărbați peste vîrsta de 15 ani sau sub 70 ani împotriva spiritului revoluționar al muncitorilor a luptat cu cea mai cruntă dîrzenie și consecvență Și-a dat seama de aceasta și, cu sinceritatea ce-1 caracteriza, a spus odată că muncitorii n-au motive să-1 iubească pentru că „i-a găsit în mizerie și-i lasă tot în mizerie" A uitat să mai adauge că nici unul dintre guvernele revoluției burgheze înăbușite de el n-a ajuns la o virtuozitate atît de mare în împilarea totală a clasei muncitoare, ca Napoleon, care, prin introducerea acelei speciale „cărțulii de muncă", a lipsit 8 complet pe muncitori de orice posibilitate de a-și apăra cit de cît iifteresele împotriva exploatării patronale Prințul P A Viazemski, contemporan mai vîrstnic și prieten al lui Pușkin, care a trăit toată perioada domniei lui Napoleon, spune că, în tot timpul Primului Imperiu, în întreaga Europă au domnit împilarea, spaima și nesiguranța zilei de mîine Nimeni nu putea ști ce se va întîmpla a doua zi cu el sau cu țara sa, nimeni nu putea fi sigur că Napoleon nu pregătește cumva vreo lovitură neașteptată Albert Vandal, entuziastul admirator al lui Napoleon, vorbește foarte delicat și, cum s-ar spune, elegant, despre „granițele mobile" ale imperiului înființat de eroul său favorit Dar cititorul, care-și va da seama clar ce însemna o astfel de „graniță mobilă", îl va crede ușor pe prințul Viazemski și va înțelege pentru ce împilarea și spaima au domnit în toată Europa în aceste timpuri sîngeroase Hotarele imperiului napoleonian se deplasau nu numai în timpul războaielor și imediat după ele, ci și în scurtele răstimpuri dintre războaie La momentul prielnic dădea un decret, apoi alipea necondiționat la imperiul său țara vizată Tratatele nu aveau pentru el nici cea mai mică importanță Jaful sistematic și oficial nu se mai sfîrșea în țările în care el avea practic posibilitatea să dispună Cu toate că și-a condus țara din război în război, Napoleon a lăsat Franța într-o situație financiară satisfăcătoare, aproape fără datorii (în comparație cu situația Angliei care, timp de 40 de ani, n-a putut scăpa de datoriile contractate în epoca lui Napoleon), iar istoricii francezi „patrioți", pe care faptul îi înduioșează atît de mult, uită că acest strălucit rezultat se datorește tocmai nesfîrșitelor și nemaipomenitelor jafuri la care au fost supuse țările subjugate Cititorii acestei cărți ne-au întrebat adesea dacă războaiele lui Napoleon pot fi numite războaie imperialiste, cum le numesc eu, avînd în vedere că imperialismul, în sensul în care îl înțelegem astăzi, n-a existat la începutul secolului al ХІХ-lea Desigur, pot și chiar trebuie să fie numite așa, pentru că denumirea de „război imperialist" se potrivește cu toată exactitatea cuceririlor lui Napoleon, date fiind caracterul și conținutul lor De altfel, V I Lenin s-a referit de multe ori la chestiunea aceasta, iar în perioada vestitelor sale cuvîntări referitoare la pacea de la Brest-Litovsk a spus : „Războaiele imperialiste ale lui Napoleon au durat mulți ani ; ele au cuprins o întreagă epocă și au vădit o » neobișnuit de complicată rețea de raporturi imperialiste care se împleteau cu mișcări de eliberare națională" Și, ca și cum ar fi prevăzut întrebarea cititorilor cărții mele, el a ținut să specifice: „Prin imperialism înțeleg aici jefuirea unor țări în general, prin război imperialist — război dintre tîlhari pentru împărțirea unei asemenea prăzi " 1 Pentru țările vasale, cuceririle lui Napoleon au însemnat înrobire politică și jaf nestingherit, dus sub tot felul de pretexte Marea burghezie franceză trebuia să stăpînească economi-cește continentul european subjugat Ea îi ajuta lui Napoleon să-și păstreze puterea absolută în țara ei și în Europa Tată ce a reprezentat deci sistemul imperiului napoleonian Dar acesta e numai un aspect al tabloului prezentat de dominația lui Napoleon, și a ne opri aici ar însemna să nu înțelegem pe deplin importanța istorică a activității acestui om extraordinar A nega faptul evident și incontestabil că teribila subjugare a Europei feudale absolutiste de către Napoleon a avut o însemnătate istorică pozitivă, progresistă, nu ar fi nici just, și nici demn de un om de știință cît de cît serios Ceea ce au spus Marx și Engels despre Germania se potrivește și altor țări ale continentului : „Dacă Napoleon ar fi rămas învingător în Germania, el ar fi înlăturat, în conformitate cu cunoscuta sa formulă energică, cel puțin trei duzini de suverani iubiți Legislația și administrația franceză ar fi constituit o bază solidă pentru unitatea germanilor și ne-ar fi scutit de o umilință care a durat 33 de ani și de tirania Bundestagului Cîteva decrete napoleoniene ar fi desființat toate vechiturile medievale, toate clăcile și dijmele, toate dispensele și privilegiile, întreaga economie feudală și patriarhală care ne apasă și acum pretutindeni în numeroasele noastre patrii " 2 Napoleon a dat feudalismului lovituri atît de hotărî-toare, îneît acesta nu s-a mai putut ridica niciodată ; tocmai în aceasta constă valoarea progresistă a epopeii istorice legate de numele său Ca realitate istorică, Napoleon este un fenomen care nu se va mai putea repeta nicăieri și nicicînd, pentru că de aci înainte, nicăieri și nicicînd nu va mai exista în istoria lumii o situație identică aceleia care a existat în Franța și în Eu- 1 V 1 Lenin, Opere, E S P L P , 1955, voi 27, pag 34 * Marx, Engels, Opere, voi 5, Editura Politică, 1959, pag 328 10 гора la sfîrșitul secolului al XVIII-lca și începutul secolului a! XIX-lea Scopul principal al acestei cărți este de a da o imagine cît mai clară a vieții și activității primului împărat francez, de a-1 prezenta ca om, ca figură istorică, cu însușirile, talentele și năzuințele lui Lectura acestei cărți presupune din partea cititorului cunoașterea, fie chiar în linii generale, a epocii, a forțelor istorice care au acționat în această epocă, a structurii de clasă specifice societății din Franța postrevoluționară și din Europa feudală absolutistă în această Europă, Napoleon a avut rolul de a da lovituri teribile orînduirii feudale Cine nu cunoaște istoria imperiului napoleonian nu va înțelege nimic din toată istoria Europei de la 1815 și pînă la 1848 Cititorul care cunoaște cît de cît literatura despre Napoleon va trebui să recunoască un fapt: caracterizarea pe care o fac aici, favorabilă sau nefavorabilă, nu coincide cu nici una dintre cele făcute împăratului de către istoriografia burgheză, indiferent dacă e vorba de lucrări scrise de cei ce l-au condamnat sau de cei ce s-au întrecut în laude la adresa lui Lucrul acesta a fost posibil pentru simplul motiv că am căutat să studiez cu toată obiectivitatea această complexă și gigantică figură și am urmărit nu numai (și nu atît) motivarea faptelor sale, cît prezentarea semnificației lor istorice Napoleon e un fenomen al naturii, spunea unul dintre dușmanii săi înfocați, publicistul austriac Gentz, pe care convingerea aceasta nu-1 împiedica să atace cu patimă „fenomenul naturii" „Predestinat împlinitor al unor vreri ascunse" — ca să mă folosesc de cuvintele spuse de Pușkin referitor la împăratul francez — Napoleon m-a interesat aici tocmai din acest punct de vedere : cum și-a împlinit el grandiosul său rol istoric Cartea de față nu este o operă de popularizare, ci rezultatul unor cercetări independente, o prezentare concisă a concluziilor la care a ajuns autorul prin studierea unor materiale de arhivă sau publicate Aceste materiale, dintre care unele descoperite de autor, au fost studiate de el cu prilejul întocmirii celor două monografii asupra blocusului continental și a lucrării asupra situației presei în timpul lui Napoleon Li s-au adăugat, firește, și unele izvoare ce privesc și alte laturi ale activității lui Napoleon Capitolul I TINEREȚEA LUI NAPOLEON BONAPAUTК I La 15 august 1769, în orășelul Ajaccio din insula Cor-sica, Laetitia Bonaparte, în vîrstă de 19 ani, soția unui nobil localnic care profesa avocatura, simți pe neașteptate, în timp ce era în afara casei, apropierea durerilor facerii Alergă repede spre casă și, abia ajunsă în salon, dădu naștere unui copil Cum în acel moment nu se găsea nimeni prin apropiere, copilul căzu din pîntecele mamei pe podea în felul acesta, familia lui Carlo Bonaparte, avocat fără avere din orășelul corsican Ajaccio, se mări cu încă un suflet Tatăl hotărî să dea fiului său o educație franceză, și nu corsicană Și atunci cînd băiatul crescu, făcu demersuri să fie înscris bursier într-unul din așezămintele militare franceze, întru-cît, avînd o numeroasă familie, n-avea mijloace să-și dea fiul la învățătură pe cont propriu După ce aparținuse mult timp Republicii comerciale a Genovei, Corsica se răsculase împotriva acesteia și, în 1755, sub conducerea lui Paoli, un proprietar funciar localnic, izbutise să-i alunge pe genovezi Fusese, pesemne, o răscoală a nobilimii mărunte și a micilor proprietari de pămînt, susținuți în această împrejurare de vînători, de crescătorii de vite din munți, de sărăcimea puținelor orașe ale insulei, în-tr-un cuvînt, de către o populație dornică să scape de jugul administrativ și fiscal, de exploatarea nerușinată din partea unei republici de negustori ce-i era cu totul străină Răscoala fusese încununată de succes și, începînd din 1755, Corsica își continuă existența ca stat independent sub conducerea lui Paoli în această insulă, mai ales în regiunea de mijloc, dăinuiau încă puternice rămășițe ale orînduirii gentilice Populația era împărțită în clanuri, adesea încleștate în răz- 13 boaie lungi și îndîrjite Răzbunarea sîngelui — vendetta — era în marc cinste, și nu rareori se întîmpla ca ea să se termine cu măceluri uriașe între clanuri în 1768, Republica Genovei vîndu regelui Franței, Ludovic al XV-lea, „drepturile" sale asupra Corsicii (drepturi care de fapt nu mai existau) și, în primăvara anului 1769, trupele franceze nimiciră detașamentul lui Paoli (Evenimentul avu loc în mai, cu trei luni înainte de nașterea lui Napoleon ) Corsica fu proclamată posesiune franceză Astfel, copilăria lui Napoleon se scurse chiar în anii cînd, pe de o parte, în insulă mai erau încă vii regretele după o independență politică din nou și pe neașteptate pierdută, și cînd, pe de altă parte, mulți dintre proprietarii funciari și dintre burghezii de la orașe începuseră să se gîndească cu toată seriozitatea să devină cu trup și suflet supuși loiali ai Franței Carlo Bonaparte se alătură partidului „francez", însă micul Napoleon îl regreta pe Paoli, apărătorul izgonit al Corsicii, și ura pe veneticii francezi încă din fragedă copilărie, Napoleon se dovedi a fi un temperament iute și neliniștit „Nimic nu-mi impunea — își amintea el mai tîrziu — eram pornit pe gîlceavă și bătaie, și nu mă temeam de nimeni Pe unii îi băteam, pe alții îi zgî-riam, și toți se temeau de mine Cel mai mult a suferit de pe urma mea fratele meu Joseph îl băteam și îl mușcam Și tot el era cel certat, fiindcă, pînă să-și revină din spaimă, eu mă duceam la mama să mă plîng Perfidia aceasta îmi era de folos, căci altfel, mama mea, Laetitia, nu mi-ar fi trecut cu vederea manifestările de brutalitate și m-ar fi pedepsit ca pe un bătăuș ce eram !“ De copil, Napoleon a avut o fire irascibilă și fără as-tîmpăr Mama sa îl iubea, dar creșterea pe care i-a dat-o atît lui, cît și celorlalți copii a fost destul de aspră Cu toate că nu le lipsea nimic, familia Bonaparte ducea totuși o viață modestă După cît se pare, tatăl era un om bun la suflet și lipsit de voință Adevăratul cap al familiei era Laetitia — femeie hotărîtă, severă, muncitoare, în mîinile căreia era educația copiilor Napoleon a moștenit de la mama sa dragostea de muncă și de ordine riguroasă în treburi Situația din această insulă izolată de restul lumii, cu populația ei de munteni și de pădureni destul de sălbatici, ne-sfîrșitele ciocniri dintre clanuri, vendetta, dușmănia ascunsă cu grijă, dar aprigă, împotriva veneticilor francezi, toate acestea au impresionat puternic pe micul Napoleon 14 în 1779, după mari stăruințe, tatăl izbuti să-i ducă în Franța pe cei doi fii ai săi mai mari — Joseph și Napoleon — și să-i înscrie la colegiul din Autun în primăvara aceluiași an, Napoleon, pe atunci în vîrstă de zece ani, fu mutat ca bursier al statului la școala militară din Brienne, în răsăritul Franței Aici, el rămase același copil ursuz și nesociabil Se supăra repede și ținea supărarea ; nu căuta prietenia nimănui, se purta cu toată lumea fără respect, neprietenos sau cu răceală și, în ciuda puținătății sale fizice și a vîrstei fragede, era foarte sigur de sine Colegii au încercat să-l tachineze și să rîdă pe seama accentului său corsican, dar cîteva încăierări purtate cu înverșunare și nu fără succes (deși nu fără vătămări) de micul Bonaparte i-au convins repede că aceste ciocniri nu erau fără primejdii pentru ei învăța excelent, își însușise foarte bine istoria Greciei și a Romei îl pasionau, de asemenea, matematicile și geografia Profesorii acestei școli militare de provincie nu erau prea tari în științele pe care le predau, așa că micul Napoleon își completa cunoștințele prin lecturi particulare în această perioadă, ca și mai târziu, el citea întotdeauna foarte mult și foarte repede Patriotismul său corsican mira și îndepărta de el pe colegii săi francezi : pe atunci, francezii mai erau încă pentru el neamul străin, veneticii, cotropitorii insulei natale Altminteri, cît a stat la Brienne, nu a avut altă legătură cu patria sa îndepărtată decît scrisorile de la părinți, căci familia nu avea mijloace să-l aducă acasă în timpul vacanțelor în 1784, la vîrsta de cincisprezece ani, sfîrși cu succes cursurile școlii din Brienne și trecu la școala de ofițeri din Paris Acolo erau concentrate forțe didactice de prima mînă : este de ajuns să amintim că printre profesori se numărau renumitul matematician Monge și astronomul La-place Napoleon urma cursurile și citea cu pasiune Aci avea ce și de la cine să învețe Dar, chiar din primul an de studii, îl ajunse o nenorocire Se înscrisese la școala de ofițeri din Paris la sfîrșitul lunii octombrie 1784, iar în februarie 1785 muri tatăl său de aceeași boală care avea să-l răpună și pe el mai tîrziu — cancer la stomac Familia rămînea aproape fără nici un sprijin Pe fratele său mai mare, Joseph, nu se putea conta : era și incapabil, și leneș Tînărul elev-ofi-țer de șaisprezece ani luă asupră-și grija mamei, a fraților și a surorilor După un an de școală militară la Paris, în ziua de 30 octombrie 1785, el intră în armată cu gradul de sub- 15 locotenent, fiind repartizat la un regiment din Valence, în sudul țării Tînărul ofițer o ducea greu Trimitea mamei sale cea mai mare parte din soldă, oprindu-și pentru el doar atît cit îi era necesar pentru cea mai modestă hrană Nu-și permitea nici cea mai mică distracție își petrecea tot timpul liber citind cărți, pe care i le împrumuta un anticar се-și avea prăvălia în aceeași casă unde locuia și el Fugea de lume ; nu voia și nici nu putea duce o viață cît de cît mondenă, fiindcă era sărăcăcios îmbrăcat Citea cu nesaț, cu o pasiune nemai-întîlnită, umplînd caiete întregi cu note și rezumate Cărțile de istorie militară, de matematici, de geografie, descrierile de călătorii îl interesau în mod deosebit Citea, de asemenea, filozofie In această perioadă îi citi el pe clasicii literaturii iluministe a secolului al XVIIl-lea — Voltaire, Rousseau, d’Alembert, Mably, Raynal E greu să se stabilească cu precizie momentul cînd s-au ivit primele semne ale aversiunii, ce avea să-i fie atît de caracteristică, față de ideologii burgheziei revoluționare și față de filozofia acesteia în orice caz, sublocotenentul în vîrstă de șaisprezece ani mai mult studia, deocamdată, decît critica Este și aceasta o trăsătură fundamentală a spiritului său : în acești ani de tinerețe, el se apropia de orice carte, ca și de orice persoană nouă, cu dorința arzătoare, nestăvilită, de a asimila cît mai repede și cît mai deplin cu putință ceea ce nu cunoștea încă, deci, ceea ce îi putea hrăni spiritul Citea atît proză literară, cît și versuri; îl pasionau „Suferințele tînărului Werther" și alte cîteva opere ale lui Goethe ; citea pe Racine, Corneille, Moliere, se delecta cu un volum de versuri ce făcuseră vîlvă pe atunci, fiind atribuite lui Ossian, bard scoțian din Evul Mediu (după cum se știe, acest volum n-a fost decît o reușită mistificare literară) După acest fel de lecturi, se cufunda din nou în tratate de matematici, în lucrări de știință militară, în special de artilerie în septembrie 1786, ceru un concediu mai lung și plecă acasă, la Ajaccio, pentru a pune ordine în situația materială a familiei Tatăl lăsase la moartea sa o moșioară și afaceri destul de încurcate Napoleon duse cu energie aceste afaceri la bun sfîrșit și refăcu starea materială a familiei Obținu prelungirea concediului pînă la mijlocul anului 1788, cu toate că, pe cît se pare, concediul nu era plătit Dar rezultatele 16 activității sale în afacerile privind casa și moșia familiei compensară totul Reîntors în Franța în iunie 1788, fu trimis curînd după aceea, cu regimentul, la Auxonne Aici nu-și mai închirie o locuință particulară, ci locui în cazarmă și continuă, cu setea lui de mai înainte, să citească absolut tot ce îi cădea în mînă și mai ales operele de bază asupra problemelor militare, care îi frămîntau pe specialiștii secolului al XVlII-lea Odată, fiind pedepsit cu arest pentru un motiv oarecare, în încăperea unde era închis găsi cu totul îjitîmplător un vechi exemplar din Codul lui Justinian, nu se știe cum ajuns acolo Bonaparte nu numai că îl citi din scoarță în scoarță, dar, aproape cu cincisprezece ani mai tîrziu, la ședințele în care se elabora Codul Napoleon, uimi pe vestiți juriști francezi cu citări pe de rost din digestele romane Avea o memorie excepțională încă în această perioadă timpurie, s-a făcut simțită capacitatea lui de a desfășura o intensă activitate intelectuală și de a reflecta îndelung „Dacă pare că sînt întotdeauna pregătit pentru orice activitate, faptul se explică prin aceea că, înainte de a hotărî ceva, reflectez îndelung, caut să prevăd ce se poate întîmpla Nu geniul este cel care-mi inspiră brusc și misterios (en secret) ce anume trebuie să spun și să fac în împrejurări care altora li se par neașteptate, ci propria mea gîndire Lucrez mereu, lucrez în timpul mesei, lucrez cînd sînt la teatru ; mă scol noaptea din somn tot ca să lucrez" — avea să repete el de nenumărate ori mai tîrziu Despre geniul său vorbea adesea cu o ușoară ironie sau persiflare, dar era serios și ferm ori de cîte ori venea vorba despre munca sa Din belșugul de daruri cu care îl copleșise natura, se mîndrea cel mai mult cu uriașa sa putere de muncă Aici, la Auxonne, se apucă și el de scris și întocmi un mic tratat de balistică („Asupra lansării bombelor") Artileria ajunge în mod definitiv specialitatea sa militară preferată Printre hîrtiile lui din această epocă ne-au rămas, între altele, cîteva schițe literare, studii politico-filozofice ș a Adesea manifestă în ele atitudini mai mult sau mai puțin liberale Uneori, repetă de-a dreptul unele idei ale lui Rous-seau, cu toate că, în general, nu poate fi de loc considerat ca adept al concepțiilor din „Contractul social" în această perioadă a vieții sale, o trăsătură izbește pe observator : completa subordonare a pasiunilor și dorințelor față de voință 2 17 și rațiune Se hrănește frugal, fuge de lume și de femei, renunță la distracții, muncește fără odihnă și-și petrece tot timpul liber în tovărășia cărților Dar acceptă, se mulțumește el, oare, definitiv cu soarta aceasta de ofițer sărac de provincie, ieșit din nobilimea corsicană săracă, pe care camarazii săi aristocrați și superiorii săi aristocrați îl vor privi întotdeauna de sus ? Nu avusese încă timpul să-și formuleze un răspuns clar la această întrebare și, mai puțin încă, să-și dezvolte planuri concrete de viitor, când scena pe care se pregătea să evolueze se clătină întîi, apoi se îndoi și se prăbuși: izbucnise revoluția franceză II Nenumărații biografi ai lui Napoleon, înclinați să atribuie eroului lor calități supranaturale de înțelepciune, daruri profetice, o inspirată încredere în steaua sa, vor să descopere la acest locotenent de artilerie în vîrstă de douăzeci de ani, din garnizoana Auxonne, elemente care să demonstreze că el presimțea ce o să-i aducă revoluția dezlănțuită în 1789 în realitate, totul s-a petrecut mult mai simplu și mai firesc Dată fiind situația sa socială, Napoleon nu avea decît de câștigat din victoria burgheziei asupra orînduirii feudale-absolutiste în Corsica, chiar în timpul dominației genove-zilor, nobilimea, și mai cu seamă mica nobilime locală, nu se bucurase nicicînd de drepturile și privilegiile pe care nobilimea franceză le prețuia atît de mult Micul proprietar venit din provincia sa îndepărtată, din această sălbatică insulă italiană nu de mult cucerită de francezi, nu putea în nici un caz să se aștepte la o mare și rapidă carieră militară Dacă l-a putut atrage ceva în revoluția de la 1789, a fost tocmai faptul că numai acum capacitatea personală putea contribui la ascensiunea omului pe scara socială Și, pentru început, locotenentul de artilerie Bonaparte nici nu cerea mai mult începu să-și pună probleme practice Cum ar putea să tragă cît mai multe avantaje personale din revoluție ? Care ar fi locul cel mai potrivit ? Răspunsurile erau : 1) Corsica, 2) Franța Nu trebuie în nici un caz să se exagereze proporțiile și intensitatea patriotismului său corsican la această epocă în 1789, locotenentul Bonaparte nu mai era micul baiat de zece ani, micul pui de lup nedomesticit, care se în- 18 caiera sălbatic cu camarazii săi în curtea școlii de la Bricnne cînd aceștia îl necăjeau, imitîndu-i accentul corsican $ti i acum ce este Franța și ce este Corsica ; putea face comparație și înțelegea, desigur, disproporția Dar, nici chiar în 1789, el nu putea spera să ocupe în Franța locul pe care tocmai acum, cînd izbucnise revoluția, l-ar fi putut ocupa, în împrejurări favorabile, în Corsica După două luni și jumătate de la căderea Bastiliei, Napoleon își ceru concediu și plecă acasă Printre numeroase alte încercări literare, Napoleon termină în 1789 un studiu privind istoria Corsicii și trimise lui Raynal manuscrisul A fost foarte fericit de părerea măgulitoare pe care acest scriitor, pe atunci popular, a avut-o despre opera sa însuși subiectul ales arată cît de viu era interesul lui pentru insula natală, chiar înainte de a i se fi ivit posibilitatea să înceapă acolo o activitate politică După ce ajunse acasă, lîngă mama sa, el se declară partizan al lui Paoli, care tocmai atunci se întorsese dintr-un exil îndelungat Acesta se arătă foarte rece față de tînărul locotenent și, curînd, amîndoi își dădură seama că drumurile lor erau diferite Paoli urmărea eliberarea completă a Corsicii de sub dominația franceză, în timp ce Bonaparte ținea seama de faptul că revoluția franceză deschidea drumuri noi dezvoltării insulei și, poate (iar acesta era lucrul cel mai important), propriei lui cariere După o ședere de cîteva luni în Corsica, unde nu izbutise să realizeze nimic, plecă iar la regimentul său, luînd cu sine și pe fratele mai mic, Louis, ca s-o mai ușureze astfel puțin pe mama sa Amîndoi frații se instalară la Valence, unde revenise între timp regimentul Aici, locotenentul Bonaparte trebui să întrețină cu mica lui soldă și pe fratele său și să-I dea la școală Erau zile cînd toată masa de prînz se compunea dintr-o bucată de pîine goală Dar continua să muncească aprig și să citească cu pasiune o literatură foarte variată, insistînd în chip deosebit asupra istoriei militare în septembrie 1791, îl vedem din nou în Corsica, unde reușise să fie transferat în interes de serviciu De data aceasta el se îndepărtă definitiv de Paoli, care lucra acum direct pentru despărțirea insulei de Franța, ceea ce nu corespundea în nici un caz intențiilor lui Napoleon Cînd se dezlănțui lupta dintre clerul contrarevoluționar, care îl susținea în întregime pe separatistul Paoli, și reprezentanții autorităților revoluționare, Bonaparte chiar trase asupra unui grup de 2* 19 I răsculați care atacase detașamentul de sub comanda să Pîna la urmă, încercînd să cucerească din proprie inițiativă un fort, dădu de bănuit și autorităților Plecă în Franța, unde trebuia să se prezinte imediat la Paris, pentru a justifica în fața Ministerului de Război purtarea sa cam îndoielnică din Corsica Ajunse în capitală pe la sfârșitul lunii mai 1792 și fu martor ocular la furtunoasele evenimente revoluționare din vara aceea Avem date precise din care să ne putem da seama care a fost atitudinea acestui ofițer în vîrstă de douăzeci și trei de ani cu prilejul a două evenimente importante din cursul acestor luni: pătrunderea mulțimii în palatul Tuileries, la 20 iunie, și răsturnarea monarhiei, la 10 august 1792 Ne-fiind participant, ci numai martor întîmplător și avînd în amîndouă aceste cazuri prilejul să-și arate deschis atitudinea — era într-un cerc intim — el a putut da frîu liber adevăratelor lui simțiri și tuturor instinctelor Cuvintele sînt atît de clare și de categorice, încît nu lasă nici o umbră de îndoială : „Hai să ne luăm după canaliile astea" — spuse el lui Bourienne, cu care se afla pe stradă în ziua de 20 iunie, la vederea mulțimii ce se îndrepta spre palatul regal Cînd Ludovic al XVI-lea, pe care această teribilă manifestație îl înspăimîntase de moarte, apăru la una din ferestrele palatului, pe cap cu boneta roșie frigiană (una din emblemele revoluției), și salută mulțimea, Napoleon rosti cu dispreț : „Ce laș ! Cum de a lăsat să intre aceste canalii ! Ar fi trebuit măturați cu tunurile vreo 500—600, și restul ar fi luat-o la sănătoasa !“ Am atenuat epitetul pe care Napoleon l-a folosit la adresa lui Ludovic al XVI-lea Cel autentic nu poate fi în nici un caz tipărit în ziua de 10 august (data asaltului asupra palatului Tuileries și a detronării lui Ludovic al XVI-lea), Napoleon se afla tot în stradă, repeta acest epitet la adresa regelui și numea mulțimea răsculată „cea mai murdară adunătură" Desigur, la 10 august 1792, atunci cînd, amestecat în mulțime, privea asaltul palatului Tuileries, el nu putea să știe că tronul Franței, de pe care chiar în acel moment era alungat Ludovic al XVI-lea, se golea anume pentru el, Bonaparte La fel și mulțimile din jur, aclamînd cu entuziasm nașterea republicii, nu puteau nici ele bănui că ofițerașul acesta slab și mărunt, în uniformă roasă, pierdut în mulțime, avea să înăbușe într-o zi republica și să devină un împărat autocrat Este însă interesant de observat acest instinct care, 20 încă de pe atunci, îl făcea pe Napoleon să vadă în obuze mijlocul cel mai potrivit pentru a potoli răscoalele populare Făcu încă un drum în Corsica, unde ajunse tocmai în momentul cînd Paoli, hotărît să separe Corsica de Franța, se aruncase în brațele englezilor Trecînd prin multe peripeții și primejdii, Napoleon, împreună cu toată familia sa, izbuti să fugă din Corsica numai cu puțin timp înainte de ocuparea insulei de către englezi Sîntem în iunie 1793 Abia plecați, casa lor este devastată de separatiști, partizani ai lui Paoli îpcepură ani grei, de sărăcie Erau complet ruinați și tînărul căpitan (nu de mult fusese înaintat în grad) trebuia acum să întrețină această numeroasă familie compusă dintr-o mamă și șapte copii: frații și surorile lui îi instală cum putu, întîi la Toulon, apoi la Marsilia Viața i se scurgea în greutăți și privațiuni ; lunile treceau în șir fără să-i aducă vreo speranță, cînd, deodată această viață se întrerupse în modul cel mai neașteptat O răscoală contrarevoluționară izbucnise în sudul Franței în 1793, regaliștii din Toulon izgoniseră sau masacraseră pe reprezentanții puterii revoluționare și chemaseră în ajutor flota engleză care patrula în Mediterana apuseană Armata revoluționară asedia Toulonui dinspre uscat Asediul era condus cu încetineală și fără succes de către un oarecare Carteaux Conducerea politică a armatei însărcinate cu reprimarea răscoalei regaliste din sud era încredințată corsicanului Salicetti, pe care Bonaparte îl cunoștea și cu care luptase alături împotriva lui Paoli Cu prilejul unei vizite făcute compatriotului său în tabăra de lîngă Toulon, îi arătă acestuia care era singurul mijloc prin care s-ar fi putut lua Toulonui și alunga flota engleză Salicetti numi pe tînărul căpitan ca ajutor al comandantului artileriei din zona asediului Asaltul dezlănțuit la începutul lui noiembrie nu izbuti din cauza lui Donnet, care comanda în ziua aceea trupele și care, împotriva părerii și dorinții lui Bonaparte, ordonase retragerea tocmai în momentul decisiv Bonaparte era convins că dacă nu se făcea această grosolană greșeală, biruința ar fi fost de partea francezilor El însuși mersese în fruntea coloanelor care atacau și fusese rănit După o îndelungă împotrivire și nenumărate amînări din partea autorităților superioare, care nu prea aveau încredere în tînărul acesta cu totul necunoscut, aflat întîmplător în tabără, Dugommier, noul comandant, îi permise în cele din urmă să-și pună în 21 aplicare planul Așeză bateriile așa cum de mult voise el și, după o puternică canonadă și un asalt la care personal luă parte, ocupă un punct (Aiguillette), al cărui vîrf domina rada, și deschise focul asupra flotei engleze După două zile de canonadă îndîrjită, șapte mii de soldați republicani asaltară Ia 17 decembrie fortificațiile și, după o luptă înverșunată, fură respinși Dar, în acest moment, interveni Bonaparte cu o coloană de rezervă, și intervenția sa hotărî victoria în ziua următoare, începură să fugă în masă toți aceia pe care englezii consimțită să-i ia pe navele lor Toulonul se predă învingătorilor Armata republicană intră în oraș Flota engleză izbuti să ajungă în larg „Nu am cuvinte ca să-ți descriu meritele lui Bonaparte : multe cunoștințe, multă inteligență și foarte mult caracter sînt cuvinte care nu-ți vor da decît o slabă imagine a calităților acestui rar ofițer" — scria la Paris, către Ministerul de Război, generalul Dutil, recomandînd cu multă căldură ministrului menținerea lui Bonaparte, pentru binele republicii întregul corp de asediu era convins de rolul hotărîtor pe care-1 avusese Bonaparte și în amplasarea tunurilor, și în conducerea abilă a asediului și tirului, și, în sfîrșit, în momentul decisiv al asaltului Acest asalt a avut loc la 17 decembrie 1793 Era prima bătălie dată și cîștigată de Napoleon De la 17 decembrie 1793, cînd fu luat Toulonul, pînă Ia 18 iunie 1815, ziua în care împăratul învins părăsea cîmpul acoperit de cadavre de la Waterloo, timp de 22 ani (cu întreruperi) s-a scurs această lungă și sîngeroasă carieră, care a fost studiată cu atenție în cursul întregii epoci a războaielor europene de eliberare națională și a cărei experiență este și astăzi metodic analizată Napoleon a dat în viața sa vreo 60 de bătălii mari și mici (număr incomparabil mai mare decît cel al bătăliilor lui Alexandru Macedon, Hannibal, Cezar și Suvorov luate la un loc) în aceste bătălii s-au înfruntat mase de oameni mult mai mari decît în războaiele purtate de către predecesorii săi în arta războiului Dar, în ciuda marelui număr de bătălii uriașe, legate de cariera lui Napoleon, care au costat viața multor oameni, victoria de la Toulon a ocupat întotdeauna, cu toată importanța ei relativ modestă, un loc cu totul deosebit în epopeea napoleoniană Prin ea, atenția fu atrasă asupră-i și Parisul află prima oară de el Comitetul salvării publice fu cît se poate de bucuros că s-a terminat, 22 în sfîrșit, cu trădătorii de la Toulon și că flota engleză fusese pusă pe fugă Această evoluție a evenimentelor promitea lichidarea rapidă a contrarevoluției regaliste din toată regiunea de sud Toulonul era considerat o fortăreață inexpugnabilă, așa că multora nu le venea să creadă că a căzut, că a putut fi cucerită de un necunoscut, un oarecare Bonaparte Spre norocul învingătorului, în tabăra asediatorilor se găsea atunci un om mult mai influent decît Salicetti Acesta era Augustin Robespierre, fratele mai mic al lui Maximilian Asistase la luarea orașului și descrisese el însuși evenimentele într-un raport trimis la Paris Rezultatele se văzură numaidecît : prin decizia din 14 ianuarie 1794, Napoleon Bonaparte primi gradul de general de brigadă Avea, în acel moment, douăzeci și patru de ani începutul fusese făcut III în timp ce Bonaparte lua Toulonul, montagnarzii dominau în mod absolut în Convenție Era epoca influenței deosebit de puternice a clubului iacobin în capitală și în provincie, epoca înfloririi dictaturii revoluționare, care lupta ѵі“?ГІО3 necruțător împotriva dușmanilor dinafară și a trădătorilor dinăuntru, împotriva răscoalelor aprinse de re-galiști, girondini și clerici ce nu depuseseră jurămîntul Privind înverșunata luptă internă, Napoleon Bonaparte nu putea să nu-și dea seama că avea de ales între republică, care-i putea da totul, și monarhie, care i-ar lua totul și nu i-ar ierta nici cucerirea Toulonului, nici broșura „Supeul de fa Beaucaire", pe care tocmai o publicase și în care demonstra orașelor răsculate din sud că situația lor era fără speranță în primăvara următoare și la începutul verii, comisarii pentru Sud ai Convenției (și mai cu seamă Augustin Robespierre, sub influența directă a lui Bonaparte) pregăteau o invazie a Piemontului și a Italiei de nord ca, de acolo, să țină Austria sub amenințare Comitetul salvării publice ezita Carnot era în perioada aceea adversar al acestui plan Exercitîndu-și influența prin mijlocirea lui Augustin Robespierre, Bonaparte putea să spere în realizarea visului său de a lua parte la cucerirea Italiei Ideea aceasta 4? л se aPara împotriva unei intervenții străine nu prin răminerea m defensivă ci, dimpotrivă, atacînd direct Europa 23 contrarevoluționară, era pe atunci ceva neobișnuit pentru guvernul francez ; ea îi apărea prea îndrăzneață Dar planurile lui Bonaparte nu aveau să se realizeze în 1794 O catastrofă politică cu totul neprevăzută surveni în mod brusc, răsturnînd complet situația Augustin Robespierre plecase la Paris spre a susține pe lingă fratele său și pe lîngă Comitetul salvării publice planul expediției în Italia Venise vara și această chestiune trebuia rezolvată Bonaparte se găsea la Nisa Se întorsese de la Genova, unde avusese o misiune secretă în legătură cu expediția plănuită Și, deodată, de Ia Paris veni o veste care surprinse pînă și capitala, nu numai îndepărtata provincie din sud : la 9 thermidor, chiar în timpul unei ședințe a Convenției, Maximilian Robespierre, fratele său Augustin, Saint-Just, Couthon și, puțin mai tîrziu, partizanii lor erau arestați și executați cu toții chiar a doua zi, fără judecată, numai pe temeiul că fuseseră declarați în afara legii Imediat în toată Franța începură să fie arestate persoanele apropiate sau numai bănuite ca fiind apropiate principalilor membri ai guvernului răsturnat După executarea lui Augustin Robespierre, generalul Bonaparte se afla în primejdie Nu trecură nici două săptămîni de la 9 thermidor (27 iulie), și el fu arestat (la 10 august 1794) și dus sub escortă la fortul Antibes, pe țărmul Mediteranei Fu însă eliberat după o întemnițare de 14 zile : printre hîrtiile lui nu se găsise nimic care să justifice urmărirea în timpul terorii thermidoriene pieriră mu Iți oameni, mai mult sau mai puțin legați de Robespierre sau de robes-pierriști, și Bonaparte se putea socoti norocos că a scăpat de ghilotină în orice caz, la ieșirea din închisoare, el se convinse repede că vremurile se schimbaseră și că i se între-rupsese cariera începută atît de fericit Oamenii cei noi îl priveau cu suspiciune și, de altfel, nici nu-1 prea cunoșteau Luarea Toulonului n-ajunsese încă să-i facă o mare reputație militară „Bonaparte ? Cine-i acest Bonaparte ? Unde a servit ? Nimeni nu știe " Așa răspunse tatăl tînărului locotenent Junot, cînd acesta îl anunță că generalul Bonaparte vrea să-l ia ca aghiotant Victoria de la Toulon fusese uitată sau, în orice caz, nu i se mai acorda o însemnătate atît de mare ca în zilele ce urmaseră evenimentului Mai veni încă o neplăcere Pe neașteptate, Comitetul thermidorian al salvării publice îl însărcina pe Bonaparte să meargă în Vandeea pentru a reprima pe rebeli, iar cînd 24 acesta ajunse la Paris, află că i sc dăduse comanda unei brigăzi de infanterie Dar el era artilerist și nu admitea să servească decît în această armă ; după ce avu, în această problemă, o explicație furtunoasă cu Aubry, membru în Comitetul salvării publice, își dădu demisia Fu începutul unei noi perioade de greutăți materiale în viața sa Demisionat, certat cu șefii săi, acest general în vîrstă de douăzeci și cinci de ani, fără vreun mijloc de existență, trăi la Paris în sărăcie și tristețe toată iarna aceea grea din 1794—1795 și primăvara următoare, încă mai grea și mai bîntuită de foamete Se părea că toată lumea îi uitase, în sfîrșit, în august 1795, fu numit general de artilerie în serviciul topografic al Comitetului salvării publice Acest serviciu era un fel de mare stat-major organizat de Carnot, care era de fapt comandantul suprem al armatei La serviciul topografic, Napoleon redactă „instrucțiuni" (directive) pentru armata din Italia, care opera în Piemont Nici în timpul acesta el nu încetă să citească și să studieze Vizita vestita Grădină Botanică din Paris, vizita Observatorul, unde asculta cu cel mai viu interes lecțiile astronomului Lalande Solda nu era mare și adesea i se întîmpla să nu-și poată face rost de masa de prînz decît vizitînd familia Pernot, în care era iubit mult Dar nici o clipă, în cursul acestor luni atît de grele, nu și-a regretat demisia Nici o clipă nu s-a gîndit să accepte serviciul în infanterie ; poate din cauză că pentru aceasta ar fi trebuit acum să facă cereri umilitoare Și iată că soarta îl scosese iarăși din încurcătură : ajunse să fie din nou folositor republicii, și împotriva acelorași dușmani ca și la Toulon Anul 1795 a fost unul din anii hotărîtori, de cotitură, în istoria revoluției burgheze din Franța După ce răsturnase orînduirea feudală absolutistă, revoluția burgheză își pierduse la 9 thermidor cea mai tăioasă armă a ei — dictatura iacobină, iar burghezia, ajunsă la putere și pornită pe calea reacțiunii, bîjbîia în căutare de forme și mijloace noi pentru consolidarea dominației sale în cursul iernii din 1794—1795 și al primăverii acestui an din urmă, Convenția thermidoriană, din punct de vedere politic se orienta hotă-rît de la stînga spre dreapta Spre sfîrșitul verii lui 1794, cînd dictatura iacobină abia fusese lichidată, reacțiunea burgheză nu era nici pe departe atît de puternică și atît de îndrăzneață ca la sfîrșitul toamnei aceluiași an Iar în toamna lui 1794, aripa dreaptă a Convenției nu vorbea și nu acționa 25 nici pe jumătate atît de nestingherit și fără jenă ca în primăvara lui 1795 Totodată, în iarna și primăvara acestui îngrozitor an de foamete, contrastele sociale se adânceau tot mai mult Suburbiile muncitorești sufereau aprig de foamete, mamele se sinucideau după ce își înecau copiii sau le tăiau gîtul, iar burghezia se pornise pe o viață de veselie, orgii și petreceri, caracteristice „secțiunilor centrale", roiului de bancheri, speculanți, jucători de bursă, mari și mici delapidatori de bani publici, care-și scoseseră, triumfători, capul la suprafață, după uciderea lui Robespierre Două insurecții, pornite din suburbiile muncitorești, și îndreptate fățiș împotriva Convenției thermidoriene, teribilele manifestații înarmate, care se transformară de două ori — la 12 germinai (1 aprilie) și 1 prairial (20 mai) — în atacuri directe împotriva Convenției, nu avură succes înspăi-mîntătoarele execuții din prairial, care urmară dezarmării forțate a suburbiei Saint-Antoine, puseră capăt pentru multă vreme oricărei posibilități de acțiune venită din partea maselor plebee ale Parisului Și, bineînțeles, dezlănțuirea terorii albe reînvie inevitabil speranțele pierdute ale „vechii" burghezii monarhiste și ale nobilimii : regaliștii credeau că venise și vremea lor Dar își făceau greșit socoteala Atunci cînd reprima sîngeros mulțimile plebee la Paris și dezarma suburbiile muncitorești, burghezia nu se gîndea să înlesnească întoarcerea triumfală a pretendentului la tron, contele de Provence, fratele lui Ludovic al XVI-lea ghilotinatul Aceasta, însă, nu însemnează că burghezia din Franța ținea cît de cît la forma de guvernământ republicană, ci ea ținea foarte mult la ceea ce îi dăduse revoluția burgheză Regaliștii nu voiau și nici nu puteau să înțeleagă ceea ce se petrecuse în cursul anilor 1789—1795 ; nu voiau să înțeleagă că feudalismul se prăbușise și că nu va mai reînvia niciodată, că începea era capitalismului, că revoluția burgheză săpase o prăpastie de netrecut între vechea și noua perioadă a istoriei Franței, că ideile lor de restaurație erau străine majorității burgheziei de la orașe și sate La Londra, la Koblenz, la Mitau, la Hamburg, la Roma, pretutindeni unde se strînseseră emigranți cu influență, se auzeau neîncetat glasuri care cereau pedepsirea fără milă a acelora care luaseră parte la revoluție După insurecția din prairial și după sălbăticiile terorii albe, în aceste cercuri se spunea cu satisfacție că, din fericire, „tîlharii parizieni" încep să se omoare între ei și că regaliștii trebuie fără întîrziere 26 să le sară în spate, ca să-i spînzure pe toți, atît pe thcrmi-dorieni, cît și pe montagnarzii care au mai supraviețuit, Ideea absurdă de a întoarce roata istoriei făcea ca toate visurile lor să fie irealizabile și condamna la eșec toate acțiunile pe care le începeau Oameni ca Tallien, ca Freron, ca Bourdon, ca Boissy d’Anglas, ca Barras, care la 9 thermidor au pus capăt dictaturii iacobine și au înăbușit teribila insurecție din 1—4 prairial a „sans-culotte“-ilor din Paris, puteau fi învinuiți, desigur, pe bună dreptate, și de hoție, și de egoism animalic, și de cruzime feroce, și că ar fi capabili de orice infamie, dar în nici un caz de lașitate în fața regaliștilor Și, atunci cînd regaliștii, foarte grăbiți, organizară cu ajutorul activ al lui William Pitt debarcarea unui detașament de emigranți în peninsula Quiberon (Bretania), șefii Convenției thermi-doriene, fără cea mai mică ezitare, trimiseră contra lor o armată în frunte cu generalul Hoche Iar după zdrobirea completă a debarcaților, 750 prizonieri fură împușcați pe loc După această înfrîngere, regaliștii nu-și socotiră de loc cauza pierdută Nu se scurseră nici două luni, și ei se ridicară din nou, de data aceasta chiar în Paris Evenimentul avu loc pe la sfîrșitul lui septembrie și începutul lui octombrie sau, după calendarul revoluționar, în prima jumătate a lui vendemiaire 1795 Iată care era situația : Convenția pregătise o nouă constituție, potrivit căreia, în fruntea puterii executive trebuiau să stea cinci directori, iar puterea legislativă trebuia să se concentreze în două adunări : Consiliul celor cinci sute și Consiliul Bătrînilor Convenția pregătea să pună în vigoare această constituție și apoi să se dizolve Dar, observînd că starea de spirit monarhistă se întărea din ce în ce mai mult in păturile „vechii" mari burghezii, și temîndu-se ca nu cumva regaliștii, acționînd ceva mai inteligent și mai fin, să profite de această stare de spirit și să pătrundă în număr mare în viitorul Consiliu al celor cinci sute, care era electiv, grupul conducător al thermidorienilor, în frunte cu Barras, făcu să se voteze, în ultimele zile ale Convenției, o lege specială care hotăra ca două treimi din Consiliul celor cinci sute și două treimi din Consiliul Bătrînilor să fie alese, în mod obligatoriu, dintre membrii care făcuseră parte pînă atunci din Convenție, și numai o treime să se aleagă dinafara acesteia 27 De data aceasta, la Paris, regaliștii nu erau de loc singuri Ei nu se găseau pe primul plan nici la pregătirea acțiunii, nici în ce privește însăși desfășurarea acțiunii Și în vende-miaire 1795, tocmai acest fapt făcea situația Convenției deosebit de primejdioasă împotriva decretului arbitrar, al cărui scop evident și de un egoism camuflat era acela de a consolida supremația majorității Convenției pentru o durată nedeterminată, se ridică o parte destul de importantă a marii aristocrații financiare burgheze și vîrfurile burgheze ale așa-ziselor secțiuni „bogate", adică centrale, ale Parisului Bineînțeles, ei porniră lupta cu scopul de a se debarasa definitiv de acel grup al thermidorienilor, care nu mai reflectau starea de spirit, mult orientată spre dreapta, a categoriilor celor mai înstărite de la orașe și de la sate în secțiunile centrale ale Parisului, care s-au ridicat pe neașteptate în octombrie 1795 împotriva Convenției, se găseau și regaliști autentici, recunoscuți, care visau reîntoarcerea imediată a Bourbonilor Nu erau numeroși, desigur, dar se bucurau văzînd tendința acestei mișcări și se entuziasmau cînd se gîndeau ce sfîrșit va avea „Republicanii conservatori" ai burgheziei pariziene, pentru care pînă și Convenția therrnidoriană era acum prea revoluționară, pregăteau calea restaurației Așa că, începînd chiar de la 7 vendemiaire (29 septembrie), cînd sosesc primele vești foarte îngrijorătoare, despre starea de spirit a cartierelor centrale ale Parisului, Convenția se văzu în fața unui pericol amenințător într-adevăr, pe cine se putea ea sprijini în această nouă luptă pentru putere ? După abia patru luni de la represiunile din prairial împotriva muncitorilor din suburbii, după ce o lună întreagă a curs sîngele iacobinilor revoluționari executați, după dezarmarea completă a muncitorilor din suburbii, efectuată cu o necruțătoare asprime, Convenția nu mai putea, bineînțeles, să conteze pe sprijinul activ al maselor largi în acest moment, muncitorii din Paris vedeau în comitetele Convenției, și chiar în Convenție, pe dușmanii lor cei mai aprigi Nu le-ar fi putut trece prin minte să lupte pentru menținerea puterii de către viitorul Consiliu al celor cinci sute format în proporție de două treimi din membrii acestei Convenții Și nici Convenția nu se putea gîndi să ceară ajutorul mulțimii plebee a capitalei, care o ura și de care ea se temea Rămânea armata Dar și din partea aceasta lucrurile stăteau prost E drept, oriunde și oricînd, soldații trăseseră fără să șovăie asupra trădătorilor emigranți pe 28 care îi urau, asupra bandelor și detașamentelor regaliste : în pădurile Normandiei, printre dunele Vendeei, pe coastele peninsulei Quiberon, în Belgia, la frontiera germană Dar, în primul rînd, mișcarea din vendemiaire nu avea drept cuvînt de ordine restaurarea Bourbonilor ; ea pretindea ca luptă împotriva violării (de către decretul Convenției) a însuși principiului suveranității populare, a principiului libertății votului și alegerii reprezentanților poporului, iar în al doilea rînd, dacă soldați! erau cu adevărat republicani de nădejde, pe care abilul cuvînt de ordine al răscoalei din vendemiaire doar îi înșela sau putea să-i înșele, cu generalii situația se arăta a fi infinit mai rea Să-l luăm, de pildă, pe generalul Menou, comandantul garnizoanei Parisului Acesta putea face ceea ce mai făcuse, și chiar cu succes, la 4 prai-rial : să înfrîngă printr-un atac suburbia muncitorească Saint-Antoine, să înțese orașul cu trupe, să aresteze și să trimită la ghilotină căruțe pline cu muncitori Atunci, în seara zilei de 4 prairial, după victoria asupra muncitorilor, publicul elegant, revărsat pe străzile cartierelor centrale ale capitalei, ovaționase cu entuziasm trupele care defilau cu muzici în frunte, pe Menou și statul său major, fiindcă între ei, între cei ce ovaționau și cel ovaționat, era o perfectă comuniune sufletească Atunci, în seara lui 4 prairial, Menou se putea simți reprezentantul claselor bogate, care cîștigaseră victoria asupra maselor sărace și ostile, conducătorul luptei celor bine hrăniți împotriva celor flămînzi Această situație îi era clară, o înțelegea și se complăcea în ea Dar acum, în vendemiaire, în numele cui ar fi tras el în acest public elegant al cartierelor centrale, care-1 aclamase cîndva pe ei, pe Menou, carne din carnea sa și os din osul său ? Dacă am voi să găsim o deosebire între Menou și Convenția thermi-doriană, această deosebire nu ar putea fi alta decît aceea că Menou era mult mai la dreapta, mai reacționar decît cei mai reacționari dintre thermidorieni Secțiunile centrale se străduiau să obțină dreptul de a alege în libertate o Adunare mai conservatoare decît Convenția, și generalul Menou nu ar fi consimțit niciodată ca pentru asta să tragă în ele Și iată că, în noaptea de 12 vendemiaire (4 octombrie), șefii thermidorieni aud din toate părțile strigăte voioase : în toată capitala circulă cortegii de manifestanți ; puternice și entuziaste exclamații răspîndesc știrea că Convenția renunță la luptă, că nu vor fi lupte de stradă, că decretul este retras și că vor fi alegeri libere Ca dovadă unică, dar sigură 29 și reală, se dă faptul că însuși comandantul forțelor armate dintr-o secțiune centrală a Parisului (secțiunea Lepeletier), un oarecare Delalot, a făcut o vizită generalului Menou, a tratat cu el, și acesta a consimțit la un armistițiu cu reacționarii Trupele intră în cazărmi Orașul rămîne în mîna răs-culaților Dar bucuria era prematură Convenția hotărâse să lupte Chiar în cursul nopții de 13 vendemiaire, generalul Menou fu destituit din ordinul ei și arestat Ca șef suprem al tuturor forțelor armate din Paris Convenția îl numi pe Barras, unul din principalii autori ai lui 9 thermidor Trebuia să se acționeze fără întîrziere și chiar în acea noapte, fiindcă secțiunile răsculate, aflînd de destituirea și arestarea lui Menou și de hotărîrea Convenției de a lupta, începuseră să se concentreze febril și fără șovăire pe străzile din apropierea palatului Convenției și să se pregătească de luptă pentru a doua zi Aceste secțiuni și șeful lor, Richer de Serizy, erau aproape siguri de victorie, ca și mulți dintre membrii Convenției, de altfel Dar socotelile lor erau greșite Contemporanii îl considerau pe Barras ca o colecție a celor mai josnice patimi și a tot felul de vicii Era sibarit, delapidator, cel mai corupt dintre aventurieri, carierist perfid și lipsit de scrupule, depășindu-i în venalitate pe toți thermidorienii (și nu era un lucru ușor să ocupi în această privință primul loc în grup) în schimb, nu era laș Pentru acest om inteligent și perspicace, era clar chiar de la începutul lui vendemiaire că mișcarea ce se pornise putea apropia Franța de restaurarea Bourbonilor, ceea ce, pentru el personal, ar fi însemnat un pericol imediat Nobilii de felul său, trecuți de partea revoluției, știau foarte bine ce ură aprinsă nutreau regaliștii împotriva acestui soi de renegați ai clasei lor Așadar, fără întîrziere, în cîteva ore, trebuia să dea lupta Dar Barras nu era militar Avea nevoie numaidecît de un general în aceste momente el își aminti, cu totul din întîm-plare, de tînărul solicitator slab, cu hainele cenușii roase, care venise la el de mai multe ori în cursul ultimelor săp-tămîni Tot ce știa despre această persoană se reducea la faptul că era un general demisionai', care se distinsese la asediul Toulonului și care, în urma unor anumite neplăceri, se găsea în acel timp în capitală, luptînd cu mari greutăți materiale Dădu ordin să fie căutat și adus la el Bonaparte veni Fu întrebat imediat dacă ar lua asupra sa sarcina de 30 L a înăbuși rebeliunea Se gîndi întâi dacă în principiu ar putea accepta să apere interesele Convenției, dar îndată își dădu seama de foloasele ce le-ar putea trage trecînd de partea lui Barras El ceru cîteva minute pentru a reflecta Acceptă, dar cu o condiție : nimeni să nu se amestece în dispozițiile sale „Nu voi băga sabia în teacă decît atunci cînd totul va fi sfîrșit" — spuse el Bonaparte fu numit imediat ajutorul lui Barras Studiind situația, își dădu repede seama că rebelii erau foarte tari și pericolul era mare pentru Convenție Dar el avea un plan de acțiune precis, bazat pe folosirea fără milă a artileriei Mai tîrziu, cînd totul fusese dus la bun sfîrșit, îi spuse amicului său Junot (viitorul general și duce d’Abrantes) o frază din care reiese că explica victoria sa prin incapacitatea strategică a rebelilor „Dacă băieții aceștia mi-ar fi dat mie comanda, cum aș mai fi aruncat în aer Convenția " în zori, Bonaparte aduse tunuri la palatul Convenției Sîntem în ziua istorică de 13 vendemiaire, zi care pentru Napoleon a avut o însemnătate cu mult mai mare decît aceea în care s-a luat Toulonul Rebelii porniră la atac împotriva Convenției, dar fură întîmpinați de artileria lui Bonaparte Masacrul fu îngrozitor, mai ales în fața bisericii Saint-Roch, unde se găseau rezervele lor Rebelii avuseseră și ei posibilitatea să pună mîna pe tunuri în cursul nopții, dar pierduseră momentul Ei răspunseră cu focuri de pușcă Către amiază, totul se sfîrșise După ce lăsară în urmă cîteva sute de cadavre, rebelii fugiră în toate direcțiile, tîrînd răniții după ei și ascunzîndu-se prin case Cei care putură și avură timp părăsiră în grabă mare Parisul Seara, Barras mulțumi călduros tînărului general și obținu să fie numit comandat ai forțelor armate din interior (Barras renunță la acest titlu îndată după înăbușirea răscoalei ) Calmul desăvîrșit și iuțeala cu care acest tînăr încruntat și ursuz se hotărîse să tragă cu tunurile de-a dreptul în mulțime, în chiar inima orașului — mijloc neîntrebuințat pînă atunci — impunea lui Barras și celorlalți de la conducere Prin acest mijloc de înăbușire a manifestațiilor de stradă, Bonaparte a fost un veritabil precursor al țarului Nicolae I, care a recurs la același procedeu, la 14 decembrie 1825 Cu singura deosebire că țarul, cu ipocrizia sa caracteristică, a vorbit apoi de oroarea ce o resimțise, de îndelunga sa ezitare înainte de a fi recurs la o asemenea 31 măsură, și a arătat că nu consimțise la aceasta decît la îndemnurile prințului Vasilcjkov, care învinsese exemplara-i generozitate și iubirea sa de oameni, în timp ce Bonaparte nu s-a gîndit niciodată nici să justifice și nici să arunce răspunderea în spinarea altcuiva Rebelii aveau mai mult de 24 000 de oameni înarmați, iar Bonaparte nu dispunea în acel moment nici de 6 000 de oameni, adică de patru ori mai puțin, ceea ce însemnează că toată speranța sa era în tunuri ; și le-a dat cuvîntul Cînd ai ajuns la luptă, trebuie să învingi cu orice preț Și el s-a ținut întotdeauna, fără excepție, de această regulă ; nu-i plăcea să risipească fără rost muniția de artilerie Dar acolo unde tunurile îi puteau fi de folos, recurgea la ele cu larghețe Nici la 13 vende-rniaire cl nu economisi ghiulelele : pridvorul bisericii Saint-Roch fu acoperit de o masă de carne însîngerată Totala neîndurare în luptă a fost o trăsătură din cele mai caracteristice ale lui Napoleon „în mine trăiesc doi oameni : unul e numai inimă, iar celălalt numai cap Să nu credeți că nu am și eu o inimă simțitoare, ca toți oamenii Sînt chiar un om destul de bun Dar încă din prima tinerețe m-ain străduit să reduc la tăcere această coardă, care acum a amuțit de tot“ — a mărturisit el odată, în-tr-unul din rarele lui momente de sinceritate, unuia dintre oamenii cărora le-a acordat bunăvoință — lui Louis Roe-derer în orice caz, această coardă nu a mai vibrat niciodată ori de cîte ori a fost vorba de zdrobirea adversarului care a îndrăznit să-1 înfrunte Data aceasta, 13 vendemiaire, a jucat un rol deosebit de important în epopeea napoleoniană Semnificația istorică a zdrobirii răscoalei din vendemiaire se poate rezuma astfel: 1) Speranțele regaliștilor în-tr-o victorie apropiată și în reîntoarcerea Bourbonilor au suferit încă un eșec, și mai mare decît acela de la Quiberon 2) Păturile de sus ale burgheziei orășenești se convinseră că prea mult s-au pripit să pună mîna pe puterea de stat direct printr-o acțiune armată Uitaseră că în orașe și sate existau elemente burgheze atașate republicii și care continuau să se teamă de o întărire prea rapidă și fără jenă a reacțiunii Cine era Richer de Serizy, capul răscoalei ? Un regalist Nu este greu de știut ce atitudine ar fi putut avea față de această răscoală țăranii proprietari, adică cea mai marc parte a micii burghezii de la sate, care vedea în restaurarea Bourbonilor 32 reînvierea regimului feudal și pierderea loturilor cumpărate din fondul de pămînturi confiscate de la nobilii emigrați sau din cele sechestrate de la biserici 3) în sfîrșit, s-a demonstrat o dată mai mult că atitudinea țăranilor, potrivnică restaurației, avea o înrîurire adîncă asupra armatei, asupra maselor de soldați pe care se putea conta pe deplin dacă ar fi fost vorba să se lupte împotriva forțelor legate de Bourboni într-un fel sau altul, direct sau indirect, în parte sau în întregime Aceasta este însemnătatea istorică a lui 13 vendcmiaire în ce privește persoana lui Bonaparte, această zi l-a făcut pentru prima oară cunoscut nu numai în cercurile militare, unde în parte era cunoscut de cînd cu luarea Toulonului, dar și în celelalte pături ale societății, acolo chiar, unde pînă atunci nici nu i se pomenise numele începuse să fie considerat ca un foarte bun organizator, cu inteligență vioaie și hotărîre neînfrîntă Oamenii politici care puseseră mîna pe putere din primele zile ale Directoratului (adică din vendcmiaire 1795), și mai cu seamă Barras, care se dovedise repede a fi cel mai influent dintre cei cinci directori, priveau cu bunăvoință pe tînărul general Socoteau atunci că s-ar putea baza pe el și în viitor, în cazul că s-ar mai ivi necesitatea să se folosească forța armată împotriva unor tulburări populare Dar Bonaparte visa la altceva Pe el îl atrăgea teatrul de operații militare Visa acum un comandament independent în fruntea unei armate a Republicii Franceze Raporturile bune cu Barras făceau ca aceste visuri să i se pară mult mai puțin irealizabile decît înainte de evenimentele din vendcmiaire, cînd, general demisionar în vîrstă de douăzeci și șase de ani, rătăcea pe străzile Parisului în căutarea unui mijloc de existență într-o singură zi, brusc, totul se schimbase Devenise comandant al garnizoanei Paris, favoritul lui Barras — puternicul director al republicii — candidat la un post independent în armata activă Nu mult după această subită ascensiune, întîlni pe Jose-phine de Beauharnais, văduva unui conte, general executat în perioada terorii, și se îndrăgosti de ea Josephine era cu șase ani mai mare ca el, avea la activul ei un număr respectabil de aventuri sentimentale și nu simțea vreo pasiune arzătoare pentru tînărul general pe care-1 cunoscuse După toate aparențele, la ea era vorba mai degrabă de un calcul practic : după evenimentele din 13 vendcmiaire, Bonaparte ajunsese „cineva" și ocupa un post important Pe Napoleon, însă, pasiunea aceasta subită îl stăpînea cu totul După dorința lui, — Napoleon 83 căsătoria se făcu numaidecit Josephine fusese cîndva în relații intime cu Barras și această căsătorie deschidea și mai larg în fața lui Bonaparte ușile celor mai puternici oameni ai republicii Printre cele aproape 200 000 de lucrări consacrate iui Napoleon și semnalate de către cunoscutul bibliograf Kirchcisen, precum și de către alți specialiști, se găsește o bogată literatură privind legăturile lui Napoleon cu Josephine și cu femeile în general Pentru a pune punct acestei chestiuni și spre a nu mai reveni asupra ei, voi spune că nici Josephine, nici cea de-a doua soție a lui — Maria-Luiza de Austria, nici Mme Remusat, nici actrița Mile George, nici contesa Wa-lewska, nici vreo altă femeie cu care Napoleon a avut legături, nu numai că nu au avut asupra lui vreo influență oarecare, dar ele nici nu au încercat lucrul acesta, căci înțelegeau firea lui neîmblînzită, despotică, iritabilă și bănuitoare Nu putea s-o sufere pe renumita Mme de Stael înainte chiar de a se fi mîniat pentru orientarea ei politică opoziționistă O ura din pricina interesului (după el, de prisos la o femeie) pe care ea îl arăta politicii, din pricina pretențiilor ei de erudiție și spirit Supunere absolută, plecarea în fața voinței sale, acestea erau calitățile fără de care femeia nu exista pentru Napoleon Apoi, în viața sa prea încărcată, îi lipsea timpul ca să se gîndească prea mult la sentimente și să se lase mai îndelung în voia avînturilor inimii Așa se întîmplă și acum : la 9 martie 1796 se căsători, iar după două zile, la 11 martie, își luă rămas bun de Ia soție și plecă în război Un nou capitol se deschidea în istoria Europei, un capitol lung și sîngeros Capitolul II CAMPANIA DIN ITALIA 1796—1797 I Chiar în clipa în care izbutise să înăbușe rebeliunea monarhistă din 13 vendemiaire și cîștigase bunăvoința lui Barras și a celorlalți demnitari, Bonaparte făcea continue încercări să-i convingă de necesitatea prevenirii unor acțiuni ale noii coaliții îndreptate împotriva Franței și, deci, de necesitatea pornirii unui război ofensiv împotriva austriecilor și a aliaților lor italieni, invadînd în acest scop nordul Italiei La drept vorbind, această coaliție nu era nouă Era aceeași care se formase,în 1792 și din care, în 1795, Prusia se retrăsese semnînd, separat cu Franța, pacea de la Basel Așadar, în acest moment, din ea făceau parte Austria, Anglia, Rusia, Regatul Sardiniei, Regatul celor două Sicilii și cîteva state germane (Wiirttem-berg, Bavaria, Baden etc ) Ca și inamica sa Europa, Directoratul credea că teatrul principal al viitoarei campanii din primăvara și vara lui 1796 va fi, desigur, Germania de vest și de sud-vest, prin care francezii vor încerca să pătrundă pe teritoriul Austriei propriu-zise în vederea acestei campanii, Directoratul pregătea cele mai bune trupe și cei mai de seamă strategi ai săi, în frunte cu generalul Moreau Nici o cheltuială nu era prea mare pentru această armată Ea fu excepțional de bine echipată, căci guvernul francez conta pe această armată mai mult decît pe orice în ce privește insistențele generalului Bonaparte de a pătrunde în nordul Italiei vecine, plecînd de la frontiera franceză de sud, Directoratul nu era prea entuziasmat Totuși se recunoștea faptul că această invazie putea fi utilă ca o diversiune care ar fi pus curtea de la Viena în situația de a-și farîmița forțele, distrăgîndu-i atenția de la principalul teatru de luptă al războiului în perspectivă, cel din Germania Se 3» 35 luă deci hotărîrea să se pună în acțiune cîteva zeci de mii de oameni din cei staționați în sudul Franței, pentru a speria pe austrieci și pe regele Sardiniei, aliatul lor Iar cînd fu vorba să fie numit un comandant-șef pentru acest teatru secundar de operațiuni, Carnot (și nu Barras, cum s-a afirmat multă vreme) l-a propus pe Bonaparte Ceilalți directori aprobară fără dificultăți, întrucît nimeni dintre generalii mai de seamă și mai cunoscuți nu prea umblau după acest post Numirea iui Bonaparte în postul de comandant suprem al armatei destinate să acționeze în Italia („armata din Italia") avu loc la 23 februarie 1796, iar la 11 martie noul comandant plecă să-și ia postul în primire Războiul acesta, cel dintîi pe care l-a dus Napoleon, a fost întotdeauna îmbrăcat într-o aureolă deosebită în istoria vieții sale Este adevărat că, începînd din acest an, 1796, numele lui răsună în toată Europa și nu mai părăsește avanscena istoriei mondiale „S-a întins cam mult voinicul ăsta, e timpul să-l oprim", a spus bătrînul Suvorov, cînd campania lui Napoleon în Italia era în toi El a fost printre primii care au văzut norul de furtună ce se ridica și avea să bubuie mult timp deasupra Europei, abătînd trăsnetele asupra ei Sosit aici, Bonaparte își trecu armata în revistă și înțelese numaidecît de ce generalii cei mai influenți ai republicii franceze nu prea rîvniseră la acest post : armata se afla într-o asemenea stare, încît semăna mai degrabă cu o adunătură de zdrențăroși Niciodată, în cadrul serviciilor intendenței franceze, furturile și delapidările de tot felul nu atinseseră asemenea proporții, ca în timpul ultimilor ani ai Convenției thermidoriene și în timpul Directoratului Este drept că Parisul nu aloca mare lucru pentru această armată, însă și ceea ce se dădea era delapidat imediat și fără jenă Nimeni nu știa cum trăia, cum se îmbrăca și se hrănea această armată de 43 000 de oameni cantonați la Nisa și în împrejurimile ei Abia ajuns aci, Bonaparte primi raportul că, în ajun, un batalion refuzase să se ducă în sectorul unde fusese mutat, pe motivul că nici un om nu avea încălțăminte în această armată uitată și părăsită, pe lîngă starea materială rea, se adăuga și lipsa de disciplină Soldații nu numai că bănuiau, dar și vedeau cu ochii lor hoțiile cu toptanul din pricina cărora sufereau atît de mult Napoleon se găsea în fața unor greutăți foarte mari : trebuia să-și îmbrace, să-și încalțe și să-și disciplineze trupele, și 36 toate acestea era nevoit să le facă din mers, chiar în cursul campaniei, în scurtele răgazuri dintre lupte Nu ar fi consimțit să amine campania sub nici un motiv Situația sa se putea complica și cu fricțiunile dintre el și șefii diferitelor unități ale armatei de sub comanda sa, cum erau Augereau, Massena sau Serurier Aceștia s-ar fi supus cu dragă inimă unui comandant mai în vîrstă, sau cu foaia de serviciu mai plină ca, de exemplu, Moreau, care comanda armata de pe frontul Germaniei apusene A recunoaște ca șef ierarhic pe acest general în vîrstă de 27 de ani li se părea pur și simplu umilitor Exista riscul unor ciocniri în mediul acesta cazon se răspîn-deau, se inventau, se repetau și se răstălmăceau tot felul de zvonuri Se zvonea, de pildă, că în cursul unei discuții tăioase, micul Bonaparte spusese, privind de jos în sus pe lungul Augereau : „Generale, ești exact cu un cap mai înalt ca mine, dar dacă ești nepoliticos, voi face să dispară numaidecît această diferență" De fapt, chiar de la început, Bonaparte dăduse tuturor și fiecăruia să înțeleagă că nu va tolera în armata sa nici o voință potrivnică și că va frînge orice nesupunere, fără să țină seama de rang sau grad „Aici sînt adesea nevoit să împușc", scria el în treacăt și fără alte explicații, într-un raport adresat Directoratului la Paris Numaidecît luă măsuri drastice împotriva hoției fără frîu Soldații observară îndată acest lucru, ceea ce contribui la restabilirea disciplinei cu mult mai mult decît execuțiile Se ajunsese însă la o asemenea situație, încît așteptarea sfîrșitului echipării trupelor ar fi însemnat de fapt amînarea campaniei din 1796 Bonaparte luă o hotărîre, pe care o formulă excelent în prima sa proclamație către armată S-au purtat multe discuții contradictorii cu privire la problema : cînd anume a fost ea redactată în forma definitivă, așa cum a intrat în istorie Pentru biografii actuali ai lui Napoleon este lucru neîndoios că numai primele fraze sînt autentice și că aproape tot restul este elocință adăugată ulterior Notez că, chiar și în ceea ce privește primele fraze, se poate garanta mai degrabă pentru ideea generală, decît pentru fiecare cuvînt în parte „Soldați, sînteți goi, rău hrăniți Vreau să vă duc în cele mai roditoare ținuturi din lume " Chiar de la început, Bonaparte fu de părere că războiul trebuie să se hrănească singur și că e necesar să procedeze în așa fel, ca fiecare soldat să fie direct interesat în viitoarea invazie a Italiei de nord Nu trebuia să se amîne expediția pînă ce armata ar fi avut toate cele trebuincioase ; armata 37 trebuie să știe că numai de ca depinde ca să-și ia cu forța de la inamic tot ce-i lipsește, și chiar mai mult decît atît Tînă-rul general a vorbit astfel armatei sale numai de data aceasta Napoleon a știut întotdeauna să sădească, să întărească și să mențină farmecul și autoritatea personalității sale în sufletul soldaților Poveștile sentimentale despre „dragostea" lui Napoleon pentru soldați, pe care în accesele sale de sinceritate îi numea carne de tun, nu au nici o valoare El nu iubea soldatul, dar avea o mare grijă de buna lui stare Și știa să dea acestei griji o asemenea nuanță, îneît soldații o luau drept o atenție pe care capul oștirii o arăta fiecăruia dintre ei De fapt, nu era vorba decît de grija de a avea la îndemînă un material în perfectă stare, bun de luptă In aprilie 1796, la începutul primei sale campanii, în ochii armatei pe care o conducea, Napoleon era un artilerist priceput, care cu doi ani și ceva înainte, la Toulon, își făcuse frumos datoria, care împușcase pe răsculații porniți la 13 vendemiaire împotriva Convenției, pe scurt, un general care nu datora decît acestor două fapte numirea sa la comanda armatei din sud Și atîta tot Bonaparte nu ajunsese încă să-și stăpînească soldații prin farmecul său personal și printr-o indiscutabilă autoritate Hotărî, deci, să acționeze asupra acestei armate aproape desculțe și flămînde, făcînd-o să întrevadă direct, realist și fără vorbe de prisos, bogățiile materiale care o așteptau în Italia La 9 aprilie 1796, el porni cu armata sa peste Alpi Cunoscut autor al unei istorii în mai multe volume despre campaniile napoleoniene, strateg și tactician competent, care fusese mai întîi în serviciul lui Napoleon și trecuse apoi în serviciul Rusiei, generalul Jomini, elvețian de origine, notează că, literalmente, din primele zile ale acestui întîi comandament al său, Bonaparte dădu dovadă de o îndrăzneală ce mergea pînă la temeritate și de un total dispreț al riscurilor personale împreună cu statul său major, el apucă pe vestita „Cornișă" de-a lungul Alpilor maritimi, care era drumul cel mai scurt, dar și cel mai periculos, aflîndu-se mereu sub focul navelor engleze ce patrulau chiar pe lîngă coastă Aici se manifestă pentru întîia oară o trăsătură a caracterului lui Napoleon Pe de o parte, el nu și-a dat niciodată acel aer de neînfricare și temeritate, așa cum făceau contemporanii săi, mareșalii Lannes, Murat, Ney, generalul Miloradovici și, dintre șefii militari de mai tîrziu, Skobelev ; întotdeauna a fost de părere că, în timp de război, șeful armatei nu trebuie să se 38 1 ■а expună personal fără o necesitate absolută, evidentă Și aceasta, pentru simplul motiv că dispariția sa, prin ea însăși, poate naște confuzie, panică și pierderea bătăliei sau chiar a războiului Dar, pe de altă parte, dacă situația este de așa natură îneît exemplul personal al șefului este în mod hotărît necesar, acesta nu trebuie să ezite de a intra în foc Marșul pe „Cornișă" spre Italia dură de la 5 pînă la 9 aprilie 1796 și se termină cu bine Cum se văzu în Italia, Bonaparte luă hotărîrea în fața lui acționau în comun trupele austriece și piemonteze împărțite în trei grupe, pe căile ce duceau în Piemont și Genova Prima luptă cu austriecii, comandați de Argenteau, avu loc la centru, lîngă Montenotte Bonaparte își concentră forțele într-un mare unghi, înșelă pe generalul-șef austriac Beaulieu, care se găsea mai la sud, pe drumul Genovei, și atacă vijelios centrul trupelor austriece, în cîteva ore inamicul fu zdrobit Dar aceasta nu fusese decît o parte din armata austriacă Bonaparte dădu un foarte scurt răgaz' soldaților săi și apoi continuă înaintarea La două zile după prima ciocnire avu loc bătălia de la Millesimo, care însemnă pentru piemontezi o înfrîngere totală Un mare număr de morți pe cîmpul de luptă, predarea a 5 batalioane cu 13 tunuri, restul armatei pusă pe fugă, iată rezultatele acestei zile pentru aliați Numaidecît, ca să nu dea inamicului timp să-și revină, Bonaparte își continuă înaintarea Istoriografii militari consideră primele bătălii ale lui Bonaparte — „șase victorii în șase zile“ — ca o mare bătălie neîntreruptă în cursul acestor zile s-a manifestat un principiu de bază al lui Napoleon : concentrarea rapidă de mari forțe la un loc, trecerea de la un obiectiv strategic la altul fără manevre complicate, zdrobirea pe rînd a forțelor inamice De asemenea s-a manifestat și o altă aptitudine a lui — știința de a asocia politica și strategia într-un tot indisolubil : mergînd din victorie în victorie, în cursul acestor zile din aprilie 1796, Bonaparte nu pierdu nici un moment din vedere că trebuia să constrîngă cît mai repede Piemontul (regatul Sardiniei) la o pace separată, pentru ca să nu mai aibă în față decît pe austrieci După noua victorie a francezilor asupra piemontezilor la Mondovi și după predarea acestui oraș, generalul piemontez Colii angajă tratative de pace și, la 28 aprilie, se semnă armistițiul Condițiunile acestui armistițiu erau foarte grele pentru învinși : regele Piemontului, Victor-Amedeu, lăsa lui Bonaparte două din cele mai bune fortărețe și multe alte puncte Pacea definitivă a fost semnată la 15 mai 1796 39 la Paris Piemontul se angaja, fără nici o rezervă, să nu permită trecerea prin teritoriul său a altor trupe decît cele franceze, să nu mai încheie nici o alianță, ceda Franței ducatul Nisa și toată Savoia în plus, frontiera franco-piemonteză era „rectificată" cu mult în avantajul Franței Piemontul se mai obliga să dea armatei franceze toate proviziile de care aceasta avea nevoie Astfel, primul obiectiv fusese atins Mai rămîneau austriecii După noi victorii, Bonaparte îi respinse spre fluviul Pad, îi sili să dea înapoi, la răsărit de fluviu, și, după ce trecu el însuși dincolo, pe celălalt mal al fluviului, continuă să-i urmărească Curțile italiene intraseră toate în panică Ducele de Parma, care nici nu era în război cu Franța, avu de suferit printre primii Bonaparte nu se lăsă convins de afirmațiile acestuia, nu-i recunoscu neutralitatea și impuse Parmei o contribuție de două milioane franci-aur și furnizarea a 1 700 cai înaintînd mereu, ajunse lîngă orășelul Lodi, pe unde trebuia să treacă rîul Adda Acest punct important era apărat de 10 000 de austrieci La 10 mai se dădu celebra bătălie de la Lodi Aci, ca și atunci cînd a străbătut „Cornișa", Napoleon găsi din nou că e nevoie să-și riște viața în toiul unei lupte îngrozitoare din apropierea unui pod, generalul-șef, în fruntea unui batalion de grenadieri, se aruncă drept înainte prin ploaia de gloanțe cu care austriecii împroșcat! podul 20 tunuri ale austriecilor măturau literalmente cu mitraliile totul pe pod și în jurul lui Grenadierii, cu Bonaparte în frunte, smulseră podul din mîna inamicului pe care îl respinseră departe, acesta lăsă pe teren aproape 2 000 de morți și răniți și 15 tunuri Apoi Napoleon porni imediat în urmărirea adversarului în retragere și, la 15 mai, intră în Milan în ajunul acestei zile (25 floreal) el scria Directoratului la Paris că „Lombardia aparține de acuma înainte Republicii (Franceze)" în iunie, conform ordinului lui Bonaparte, trupele franceze comandate de Murat ocupau Livorno, iar Augereau ocupa Bolonia La mijlocul lui iunie, Bonaparte ocupă personal Mo-dena Veni apoi rîndul Toscanei, cu toate că ducele de Toscana rămăsese neutru în războiul franco-austriac Bonaparte nu ținea de loc socoteală de neutralitatea acestor state italiene Intra în orașe și sate, rechiziționa tot ce-i trebuia pentru armată, lua deseori tot ce i se părea că merită să fie luat, mce-pînd cu tunurile, praful de pușcă și puștile, și sfirșind cu tablourile vechilor maeștri ai Renașterii 40 Bonaparte privea atunci cu multă indulgență această pasiune a trupelor sale în unele regiuni au avut loc izbucniri de revoltă și chiar răscoale La Pavia, la Lugo, populația atacă trupele franceze La Lugo (aproape de Ferrara), mulțimea omorî cinci dragoni francezi în urma acestui fapt, orașul fu pedepsit ; mai multe sute de persoane fură trecute prin sabie, soldații fură lăsați liberi să jefuiască, ei nimiciră pe toți locuitorii bănuiți de intenții dușmănoase Asemenea lecții crude s-au mai dat și în alte părți După ce și-a întărit artileria în mod considerabil cu tunurile și munițiile, luate prin luptă de la austrieci, și cu cele ridicate de la statele italiene neutre, Bonaparte porni mai departe, împotriva cetății Mantua, una dintre cele mai puternice din Europa, prin poziția naturală și fortificațiile sale Abia împresurase Mantua cînd află că o armată austriacă de 30 000 de oameni, sub comanda foarte capabilului și talentatului general Wurmser, plecase din Tirol venind în grabă în ajutorul asediaților Această veste ridică foarte mult moralul tuturor dușmanilor invaziei franceze Mai mult decît atît, în timpul acestei primăveri și a verii anului 1796, mai multe mii de țărani și orășeni, care suferiseră crunt de pe urma jafurilor armatei generalului Bonaparte, se alăturară clerului catolic și nobilimii semifeudale din Italia de nord, dușmani ai înseși principiilor revoluției burgheze, pe care armatele franceze le aduceau cu ele în Italia Piemontul învins și constrîns la pace putea să se răscoale în spatele lui Napoleon și să-i taie comunicațiile cu Franța Bonaparte repartiză 16 000 de oameni pentru asediul Mantilei Mai avea 29 000 de rezervă și aștepta întăriri din Franța Trimise în întîmpinarea lui Wurmser pe unul din cei mai buni generali ai săi, pe Massena Wurmser, însă, îl respinse Fu trimis în grabă Augereau, un tot atît de capabil ajutor al său, general mai vechi decît el însuși, dar și acesta fu respins de către Wurmser Situația devenea critică pentru francezi Atunci Napoleon execută acea manevră care, după toți teoreticienii vechi și noi, ar fi fost de ajuns ca să-i asigure „o glorie nemuritoare" (expresia lui Jomini) chiar dacă ar fi dispărut ucis la acest început al carierei sale Wurmser intră în Mantua, pe care o despresurase, și jubila la gîndul victoriei asupra groaznicului inamic, cînd auzi că Napoleon, cu toate forțele sale, se aruncase asupra celeilalte coloane austriece, care opera contra comunicațiilor sale cu Milanul și că, după trei lupte, o zdrobise Bătăliile avu- 41 seseră loc la Lonato, Salo și Brescia Aflînd de acestea, Wurmser ieși cu toate forțele sale din Mantua și, după ce zdrobi flanc-garda, pe care i-o opuseseră francezii sub comanda lui Vallette și respinse, într-o serie de încăierări, și alte detașamente franceze, în sfîrșit, la 5 august, se ciocni lîngă Castiglione cu Bonaparte însuși Aici suferi o grea înfrîngere datorită unei manevre strălucite care adusese în spatele austriecilor o parte din trupele franceze După o serie de noi lupte, Wurmser, cu rămășițele armatei sale, rătăci cîtva timp pe cursul superior al Adigelui și apoi se închise în Mantua Bonaparte reînnoi asediul De data aceasta în Austria se echipa, în grabă mare, o nouă armată, nu numai pentru a veni în ajutorul Mantuei, ci și al lui Wurmser însuși Această armată era pusă sub comanda lui Alvinzy, care era (ca și Wurmser, ca și arhiducele Carol și Melas) unul din cei mai buni generali ai Imperiului Austriac Lăsînd 8 300 de oameni spre a continua asediul Mantuei, Bonaparte porni în întîmpinarea lui Alvinzy cu 28 500 de oameni Aproape că nu mai avea rezerve — acestea nu atingeau nici măcar numărul de 4 000 oameni „Generalul care în ajunul bătăliei se îngrijește prea mult de rezerve va fi negreșit bătut“, repeta totdeauna și pe toate tonurile Napoleon, cu toate că era departe, desigur, de a nega marea importanță a rezervelor într-un război lung Armata lui Alvinzy era cu mult mai numeroasă și respinse cîteva detașamente franceze într-o serie de ciocniri Bonaparte ordonă evacuarea Vicenzei și a altor cîtorva puncte și, concentrînd în jurul său toate forțele de care dispunea, se pregăti pentru lovitura ho-tărîtoare La 15 noiembrie 1796 începu, iar în seara de 17 se sfîrși crîncena și sîngeroasa bătălie de la Arcole în sfîrșit, Alvinzy se întîlnea cu Bonaparte Austriecii erau mai numeroși și luptau cu deosebită dîrzenie — erau acolo regimente de elită ale monarhiei habsburgice Unul din punctele importante era faimosul pod de la Arcole De trei ori l-au luat francezii cu asalt și de trei ori au fost respinși cu mari pierderi Atunci, întocmai așa cum făcuse cu cîteva luni mai înainte la podul de la Lodi, comandantul-șef Bonaparte se aruncă el însuși în luptă cu un drapel în mînă Mai mulți soldați și aghiotanți fură omorîți lîngă el Bătălia dură trei zile, cu mici întreruperi Alvinzy fu bătut și respins Timp de mai bine de o lună și jumătate după Arcole, austriecii s-au pregătit pentru revanșă Deznodământul avu 42 loc în mijlocul lui ianuarie 1797 intr-o bătălie sîngeroasă de două zile (14 și 15 ianuarie), Bonaparte zdrobi la Rivoli întreaga armată austriacă După exemplul tînărului șef militar francez, inamicul își concentrase și el de data aceasta toate forțele într-un singur punct Pus pe fugă împreună cu ce-i mai rămăsese din armatele sale, Alvinzy nici nu se mai gîndi Ia eliberarea Mantuei și a armatei lui Wurmser închisă acolo La două săptămîni și jumătate după bătălia de la Rivoli, Mantua capitulă Bonaparte trată cu Wurmser învins și se arătă foarte clement După luarea Mantuei, Bonaparte se îndreptă spre nord, amenințînd teritoriile ereditare ale Habsburgilor Venit în grabă pe teatrul de operațiuni italian la începutul primăverii anului 1797, arhiducele Carol fu învins de Bonaparte într-o serie de operațiuni și respins spre Brenner, unde bătu în retragere cu pierderi grele Viena era în panică, pe care o răs-pîndea chiar curtea imperială Toată lumea află că la palatul imperial bijuteriile Coroanei erau împachetate și duse undeva la adăpost Capitala Austriei era amenințată să fie invadată de francezi — Hannibal ante portas! — Bonaparte în Tirol ! — Mîine va fi la Viena ! Zvonurile, discuțiile, exclamațiile de felul acesta au rămas în amintirea contemporanilor care au trăit acele momente în vechea și bogata capitală a Habsburgilor Dezastrul cîtorva din cele mai bune armate austriece, îngrozitoarele înfrîngeri suferite de cei mai capabili și talen-tați generali, pierderea întregii Italii de nord, capitala Austriei direct amenințată — iată rezultatele acestei campanii de un an, începută la sfîrșitul lui martie 1796, cînd Napoleon Bonaparte fusese numit comandant suprem al armatei franceze din Italia Numele lui răsuna acum în toată Europa II După noi înfrîngeri și după retragerea generală a armatei arhiducelui Carol, curtea Austriei înțelese pericolul continuării luptei La începutul lui aprilie 1797, generalul Bonaparte primi comunicarea oficială că împăratul Francisc al Austriei dorea să înceapă tratativele de pace Bonaparte, trebuie să notăm, a făcut tot ce a depins de el ca să termine războiul cu Austria într-un moment atît de favorabil lui : în timp ce toată armata sa fugărea armata arhiducelui Carol, care se retrăgea în grabă, el făcea cunoscut acestuia că este gata să semneze pacea Se cunoaște acea scrisoare interesantă, în care 43 Napoleon, menajînd amorul propriu al învinșilor, scria lui Carol că, dacă ar reuși să încheie pacea, ar fi mai mîndru de acest lucru „decît de trista glorie a succeselor militare" „Oare nu am omorît noi destulă lume și nu am făcut destul rău bietei umanități ?“ scrise el lui Carol Directoratul era de acord cu încheierea păcii Ezita numai la numirea celui care trebuia să conducă tratativele Dar în timpul acestor ezitări și înainte ca plenipotențiarul Clarke să fi ajuns în tabăra lui Bonaparte, generalul învingător avusese timpul să încheie armistițiul din Leoben Chiar înainte de începerea tratativelor de la Leoben, Bonaparte terminase și cu Roma Dușman înverșunat și neîmpăcat al revoluției franceze, papa Pius al Vl-lea vedea în „generalul Vendemiaire" — devenit comandant suprem ca recompensă pentru nimicirea pioșilor regaliști la 13 vendemiaire — o creatură a iadului, și sprijinea Austria prin toate mijloacele în lupta ei grea îndată ce Wurmser predă cetatea Mantua împreună cu garnizoana ei de 13 000 de oameni și citeva sute de tunuri, Napoleon, cu trupele care fuseseră angajate la asediu și acum deveniseră disponibile, porni o expediție împotriva posesiunilor pontificale Trupele papei fură puse pe fugă chiar la prima bătălie Fugeau așa de tare, îneît Junot, trimis de Bonaparte în urmărirea lor, nu putu să le ajungă timp de două ore Ajunse din urmă, o parte din ele fu trecută prin sabie, alta dusă în captivitate După aceasta, orașele începură să se predea unul după altul, fără împotrivire, lui Bonaparte, care le lua tot ce avea vreo valoare : bani, diamante, tablouri, vase de preț Aici, ca și în Italia de nord, orașele, mănăstirile, comorile vechilor biserici ofereau învingătorului o pradă enormă Roma era în panică Oamenii cu stare și înaltul cler începură să fugă grămadă la Neapole înspăimîntat, papa Pius al ѴІ-lea trimise lui Bonaparte, prin cardinalul Mattei, nepotul său, însoțit de o delegație, o scrisoare imploratoare prin care cerea pace Generalul Bonaparte primi această rugăminte cu condescendență, dar totodată dădu să se înțeleagă că e vorba de o capitulare totală, în ziua de 19 februarie 1797, la Tolentino, fu semnată pacea Papa ceda o parte foarte importantă și cea mai bogată din teritoriile sale ; el plătea 30 de milioane franci-aur și lăsa învingătorului cele mai frumoase tablouri și statui din muzeele sale Aceste tablouri și sculpturi din Roma fură expediate la Paris, așa cum se făcuse cu cele din Milan, Bolonia, Modena, 44 Parma, Piacenza, și, mai tîrziu, cu cele din Veneția lnsp it mîntat peste măsură, papa Pius al ѴІ-lea acceptase din primul moment toate condițiile I-a fost, de altfel, cu atît mai ușor să facă acest lucru, cu cît Bonaparte nici nu avea nevoie de consimțămîntul lui Pentru ce Bonaparte nu făcu încă de atunci ceea ce avea să facă după cîțiva ani ? Pentru ce nu ocupă el Roma și nu arestă pe papă ? Aceasta se explică prin faptul că sîntem în ajunul tratativelor de pace cu Austria, că o acțiune prea aspră față de papă risca să ridice populația catolică din centrul și sudul Italiei și, prin aceasta, să creeze în spatele propriilor sale armate o stare de nesiguranță Apoi, se știe că în timpul acestei prime campanii strălucite din Italia, care a fost un șir neîntrerupt de victorii asupra unor armate numeroase și foarte puternice ale Imperiului Austriac, pe atunci de temut, tînărul general petrecu o noapte albă plimbîndu-se pe dinaintea cortului său și punîndu-și, pentru prima oară, o întrebare la care pînă atunci nu se gîndise : cît timp va mai cuceri el victorii și țări pentru Directorat, „pentru acești avocați" ? Mulți ani trebuiră să treacă și mult sînge să curgă înainte ca Bonaparte să vorbească de această noapte de meditație Dar, desigur, răspunsul său de atunci la întrebarea aceasta era cu totul negativ Căci, în 1797, cuceritorul Italiei — avea pe atunci 28 ani — vedea în Pius al ѴІ-lea nu pe bătrînul înspăimîntat, slăbănog și tremurînd de Frică, din care putea face orice, ci pe șeful spiritual a milioane de oameni care locuiau chiar în Franța Și oricine are de gînd să-și impună puterea asupra acestor milioane e dator să țină seama de superstițiile lor în adevăratul înțeles al cuvintelor, Napoleon considera biserica ca pe un instrument comod de poliție spirituală, care ajută la conducerea maselor populare Din punctul său de vedere, biserica romano-catolică ar fi fost în mod special potrivită pentru așa ceva, dar, din nenorocire, ea a pretins întotdeauna și încă nu înceta a pretinde un rol politic independent ; iar aceasta, mai ales pentru că ea dispune de o organizație desăvîrșită ca structură, supusă unui șef suprem, papa Cît despre papalitate, ca atare, Bonaparte o considera o pură șarlatanie istorică pe care au născocit-o pe vremuri episcopii Romei folosind cu abilitate unele împrejurări locale și istorice ale vieții medievale, favorabile lor, și pe care au acreditat-o într-o perioadă istorică de aproape două mii de ani 45 Dar Napoleon mai știa tot atît de bine că și o asemenea șarlatanie poate fi o forță politică foarte serioasă Umilit, tremurînd de frică, și cu cele mai bune pămînturi pierdute, papa rămînea pentru moment teafăr în palatul \ a-ticanului Napoleon nu intră în Roma După ce sfîrși cu papa, se grăbi să se întoarcă în nordul Italiei pentru a încheia pacea cu Austria învinsă Trebuie să spunem de la început, că atît armistițiul din Leoben cît și pacea de la Campo-Formio, care i-a urmat, și, în general, toate tratativele diplomatice au fost conduse de Bonaparte după bunul lui plac El elabora condițiuni fără să țină seama de altceva decît de propriile sale vederi Cum era cu putință așa ceva ? Pentru ce nimeni nu se împotrivea ? Aici, mai înainte de orice, acționa vechea regulă : „învingătorii au întotdeauna dreptate" Tocmai în această perioadă, 1796 și începutul lui 1797, generalii republicani (cei mai bum, ca Moreau) erau bătuți pe Rin de către austrieci ; iar în timp ce armata Rinului cerea mereu bani și iar bani pentru întreținere, cu toate că fusese de la început perfect echipată, Bonaparte cu hoarda lui zdrențăroasă, nedisciplinată, pe care o transformase într-o armată devotată și de temut, nu numai că nu cerea nimic, ci, dimpotrivă, trimitea la Paris milioane-aur, opere de artă, cucerea Italia, nimicea una după alta armatele austriece și constrîngea Austria să ceară pace Bătălia de la Rivoli, luarea Mantuei, cucerirea teritoriilor pontificale — toate aceste ultime isprăvi îi confereau, în mod definitiv, o autoritate incontestabilă m Leoben este un oraș din Stiria, provincie austriacă aflată (în această parte a ei) la o depărtare de vreo 250 de kilometri de suburbiile Vienei Dar, spre a-și asigura în chip definitiv și formal tot ceea ce jinduia el în Italia, adică tot ceea ce cucerise și tot ceea ce voia să mai supună puterii sale în sud și, în același timp, spre a constrînge pe austrieci să facă jertfe serioase pe îndepărtatul (de Napoleon) teatru de operații din vestul Germaniei, unde armatelor franceze nu le mergea bine de loc, trebuia să dea totuși o mică compensație Austriei Cu toate că avangărzile sale se aflau la Leoben, el știa că Austria, adusă la limitele răbdării, se va apăra cu înverșunare; și că, deci, era timpul să se oprească De unde să ia însă această 46 mică compensație ? Veneția ! Ce e drept, Republica Veneția fusese perfect neutră și făcuse totul ca să nu dea vreun pretext de invazie Dar în asemenea împrejurări Bonaparte nu ezita niciodată ; născoci un pretext și trimise acolo o divizie, în prealabil, el încheie la Leoben un armistițiu cu Austria pe bazele următoare : Austria ceda Franței malurile Rinului ț i toate posesiunile ei din Italia ocupate de Napoleon în schimb i se promitea Veneția De fapt, Bonaparte hotărîse să împartă Veneția : orașul de pe lagună trecea în stăpînirea Austriei, iar ținuturile continentale treceau „Republicii Cisalpine", pe care învingătorul voia s-o creeze din majoritatea teritoriilor italiene ocupate Bineînțeles, din acel moment, această nouă „republică" devenea, de fapt, o posesiune franceză Rămînea să se mai îndeplinească o mică formalitate : să se aducă la cunoștința dogelui și Senatului Veneției că statul lor, care de la întemeiere, adică de pe la mijlocul secolului al V-lea, fusese întotdeauna independent, înceta să mai existe, fiindcă acest lucru era necesar succesului combinațiilor diplomatice ale generalului Bonaparte Nici chiar propriul său guvern, Directoratul, nu a fost pus în curent cu planul acesta privitor la Veneția, decît după ce se începuse executarea lui „Nu pot să vă primesc De pe mîinile dumneavoastră curg picături de sînge francez !“ — scria Bonaparte dogelui, care îi cerea îndurare Prin aceste cuvinte el făcea aluzie la omorîrea unui căpitan francez de către un necunoscut în rada portului Lido Dar aici nu era nevoie de pretext ; totul era clar Bonaparte ordonă generalului Bara-guay-d’Hillierș să ocupe Veneția în iunie 1797, totul era sfirșit După 13 veacuri de viață liberă și bogată în evenimente istorice, republica comercială a Veneției înceta să mai existe Și astfel, în mîinile lui Bonaparte se găsea această bogată pradă sortită împărțelii și socotită utilă pentru încheierea unei păci definitive și cît mai avantajoase cu Austria Lucrurile se petrecură în așa fel, îneît, în afară de aceasta, cucerirea Veneției îi mai făcu lui Bonaparte încă un serviciu cu totul neașteptat într-una din serile lunii mai ale anului 1797, pe cînd se găsea la Milan, generalul Bonaparte, comandantul armatei franceze, primi o ștafetă trimisă urgent de către subordonatul său, generalul Bernadotte, aflat la Triest, care, din ordinul lui Napoleon, era acum ocupat de francezi Curierul, venit în mare grabă, îi predă acestuia o geantă și un raport în care 47 se explica de unde provine obiectul Se arăta că geanta fusese descoperită asupra unui oarecare conte d’Antraigues, regalist și agent al Bourbonilor, care, voind să scape de francezi, fugise din Veneția la Triest unde căzuse în mîinile lui Bernadotte deja intrat în oraș Geanta conținea documente uimitoare Pentru a înțelege mai bine toată importanța acestei neașteptate descoperiri, trebuie să reamintim în cîteva cuvinte cele ce se petreceau în acest moment la Paris Acele pături ale marii burghezii financiare și comerciale și ale aristocrației funciare, care constituiau un adevărat „mediu nutritiv" al răscoalei din vendemiaire 1795, n-au fost și nici n-au putut fi nimicite de tunurile lui Bonaparte Fuseseră nimicite numai vîrfurile combative, elementele conducătoare ale secțiunilor, care în acele zile merseseră mînă în mînă cu regaliștii activi Dar această parte a burgheziei nu încetase, nici după evenimentele din vendemiaire, să fie într-o opoziție surdă față de Directorat Cînd, în primăvara lui 1796, se descoperi complotul lui Babeuf și spectrul unei noi răscoale proletare, ale unui nou „prairial", începuse iarăși să neliniștească cumplit pe proprietarii de la orașe și sate, regaliștii, învinșii din vendemiaire, prinseră curaj și ridicară iarăși capul Și, iarăși se înșelară, așa cum se înșelaseră în vara lui 1795 la Quiberon și în vendemiaire la Paris Nici de data aceasta, regaliștii nu țineau seama de faptul că, deși noii proprietari de pămînturi doreau constituirea unui puternic regim polițienesc pentru apărarea proprietății lor ; deși noua burghezie îmbogățită de curînd cu prilejul punerii în vînzare a bunurilor naționale era gata să accepte monarhia și chiar o dictatură monarhică, totuși reîntoarcerea Bourbonilor nu era susținută decît de o parte neînsemnată a marii burghezii de la orașe și sate, pentru că un Bourbon ar fi fost întotdeauna regele nobililor și nu al burghezilor, pentru că el ar fi readus cu sine feudalismul și pe emigranți, care ar fi cerut restituirea pămînturilor Cu toate acestea, deoarece dintre toate grupările contrarevoluționare regaliștii erau cei mai bine organizați, cei mai uniți, cei mai activ ajutați cu mijloace din străinătate, deoarece aveau alături clerul, ei fură aceia care, și de această dată, își asumară rolul conducător în pregătirea mișcării destinate să răstoarne Directoratul în cursul primăverii și verii anului 1797 Și, tocmai acest lucru a trebuit să fie și acum cauza insuccesului mișcării lor Nu trebuie să uităm că, de fiecare dată, alegerile parțiale în Consiliul celor cinci sute 48 dădeau preponderență elementelor de dreapta, reacționare, uneori chiar pe față regaliste Ezitări se puteau observa pînă și în Directorat, care era amenințat de contrarevoluție Barthe-lemy și Carnot erau împotriva unor măsuri hotărîte Barthe-lemy, în secret, chiar simpatiza în bună măsură cu noua mișcare се-și făcea drum Ceilalți trei directori — Barras, Rewbell, Larevelliere-Lepeaux — se consultau mereu, dar nu se hotărau să ia vreo măsură pentru prevenirea loviturii ce se pregătea Una din împrejurările care neliniștiră mult pe Barras și pe ceilalți doi colegi ai săi, puțin dispuși să părăsească fără luptă puterea și poate chiar viața, și deciși să lupte prin toate mijloacele, a fost aceea că generalul Pichegru, gloriosul cuceritor al Olandei în 1795, se găsea în tabăra opoziției El fusese președinte al Consiliului celor cinci sute, adică șef al supremei puteri legislative a statului, și era socotit drept viitorul conducător al atacului ce se pregătea împotriva „triumvirilor" republicani — cum li se spunea celor trei directori — Barras, Larevelliere-Lepeaux și Rewbell Aceasta era situația în vara anului 1797 în timp ce lupta m Italia, Bonaparte era atent la ceea ce se petrecea la Paris El vedea că un pericol evident amenința republica Personal, nu iubea republica și, curînd, avea s-o sugrume Nu avea însă intenția să lase ca acest lucru să fie făcut prea devreme și, mai ales, să fie făcut în folosul altcuiva în cursul acelei nopți albe, in Italia, el își spusese că nu e sortit să cîștige mereu victorii in folosul „acestor avocați" Și mai puțin încă ar fi fost el dispus să facă acest lucru în folosul vreunui Bourbon Ca și pe directori, și pe el îl neliniștea faptul că în fruntea inamicilor republicii se găsea Pichegru, unul dintre cei mai populari generali Acest nume putea să deruteze pe soldați în momentul decisiv S-ar fi putut ca aceștia să-1 urmeze pe Pichegru tocmai pentru că aveau încredere în sinceritatea republicanismului său și n-ar fi înțeles încotro sînt duși Ne putem acum închipui fără greutate ce a simțit Bonaparte atunci cînd, de la Triest, i s-a adus cu atîta grabă voluminoasa geantă găsită asupra contelui d’Antraigues arestat și cînd a descoperit dovezile incontestabile ale trădării lui Pichegru, tratativele secrete ale acestuia cu Fauche-Borel, agent al prințului de Conde, într-un cuvînt, cînd a descoperit mărturiile directe ale îndelungii lui activități trădătoare față de republica pe care o servea Numai o mică neplăcere a întirziat trimiterea imediată a acestor hîrtii lui Barras, direct la Paris 4 49 E vorba de faptul că pe unul dintre aceste documente (de altfel, cel mai important pentru culpabilitatea lui Pichegru), un alt agent al Bourbonilor, Montgaillard, povestea, între altele, că îl vizitase pe Bonaparte la cartierul general al armatei din Italia și că încercase să angajeze și cu el tratative Cu toate că nu era vorba decît de aceste rînduri ce nu însemnau nimic, cu toate că era posibil ca Montgaillard, sub vreun pretext oarecare și cu un nume de împrumut să fi putut face, cu adevărat, o vizită lui Bonaparte, acesta, spre a nu slăbi de loc impresia în legătură cu Pichegru, hotărî totuși că e mai bine să distrugă aceste rînduri Dădu ordin ca d’Antraigues să fie adus la el și, sub amenințarea execuției, Bonaparte îi ordonă să copieze pe loc documentul, lăsînd la o parte rîn-durile cu pricina, și apoi să semneze D’Antraigues făcu îndată tot ce i se ceru și după puțin timp fu eliberat (adică fu făcut „fugit de sub escortă") Documentele fură apoi trimise lui ®arJa«’ Acest fapt dezlegă mîinile „triumvirilor" Ei nu publicară însă imediat acel îngrozitor document trimis de Bonaparte își aduseră mai întîi pe aproape divizii absolut sigure și apoi așteptară pe Augereau, trimis în grabă de Bonaparte , n„ țta^a J1 1 ajutorul directorilor Pe lîngă aceasta, pentru întărirea mijloacelor Directoratului în viitorul moment critic, Bonaparte mai promise să trimită 3 milioane fratici-aur provenind din noi rechiziții în Italia La ora 3 dimineață, 18 fructidor (4 septembrie 1797), Barras dădea ordin să fie arestați ceilalți doi directori, suspecți prin atitudinea lor moderată ; Barthelemy fu prins, dar Carnot avu timp să fugă începu arestarea în masă a rcgaliștilor, epurația Consiliului celor cinci sute și a Consiliului Bătrînilor După arestări, suspecții fură trimiși fără judecată în Guyana (de unde puțini aveau să se mai întoarcă), ziarele bănuite de regalism fură interzise Arestări în masă avură loc la Paris și în provincie în zorii zilei de 18 fructidor, imense afișe reproduceau documentele, ale căror originale fuseseră, după cum am spus, trimise lui Barras de către Bonaparte Pichegru, președintele Consiliului celor cinci sute, fu arestat și deportat și el în Guyana Această lovitură de stat din 18 fructidor nu întâmpină nici o împotrivire Masele plebee urau regalismul și mai mult decît Directoratul, și se bucurau sincer de lovitura care frîngea pentru mult timp elanul vechilor partizani ai dinastiei Bourbonilor De data aceasta, însă, „secțiunile bogate" nu mai ie- 59 șiră în stradă Țineau minte teribila lecție pe care le-o dăduse generalul Bonaparte cu artileria sa în luna lui vendemiaire 1795 Directoratul învinsese Republica era salvată Din tabăra sa îndepărtată, din Italia, generalul învingător felicita călduros Directoratul (pe care avea să-i distrugă doi ani mai tîrziu) pentru salvarea republicii (pe care avea s-o nimicească după șapte ani) IV Bonaparte era mulțumit de evenimentele din 18 fructidor și pentru alte motive Armistițiul cu austriecii, încheiat în mai 1797, la Leoben, rămînea încă tot armistițiu în timpul verii, guvernul austriac începuse brusc să dea semne de vigoare și aproape să amenințe Bonaparte cunoștea foarte bine cauza : ca și toată Europa monarhistă, Austria urmărea cu sufletul la gură jocul evenimentelor de la Paris în Italia se aștepta de la o zi la alta răsturnarea Directoratului și a republicii, întoarcerea Bourbonilor și, în consecință, lichidarea tuturor cuceririlor franceze Prin dezvăluirea publică a trădării lui Pichegru și zdrobirea regaliștilor, 18 fructidor puse capăt acestor visuri Generalul Bonaparte cerea acum cu insistență ca pacea să fie semnată imediat Pentru tratative, Austria trimise un diplomat îndemînatic : Cobenzl Dar tot nașul își are naș, și în cursul lungilor și anevoioaselor discuții, Cobenzl se plînse guvernului său că rar poate fi înțîlnit un „om atît de pornit pe șicană și atît de lipsit de conștiință", cum era Bo-napartc Cu acest prilej, se manifestară mai mult ca oricînd remarcabilele aptitudini diplomatice ale lui Napoleon, aptitudini care, după numeroși istoriografi ai epocii, nu erau cu nimic mai prejos de geniul său militar O singură dară — ceea ce deocamdată era un fapt nou — se lăsă el învins de unul din acele accese de furie, care, mai tîrziu, cînd avea să se simtă stăpîn al Europei, îl vor cuprinde atît de des — „Imperiul dumneavoastră este o bătrînă desfrînată, obișnuită să fie violată de toți Uitați că Franța e învingătoare, iar dumneavoastră sînteți învinși ; uitați că discutați aici cu mine, înconjurat de grenadierii mei " — strigă el ca un turbat Și răsturnă o măsuță pe care se găsea un serviciu de cafea de porțelan de o mare valoare, dăruit lui Cobenzl de 4» ■51 către împărăteasa Ecaterina a Rusiei Serviciul se prefăcu în țăndări „Bonaparte s-a purtat ca un nebun" — spunea Cobenzl în legătură cu această întîmplare La 17 octombrie 1797, în orășelul Campo-Formio, fu semnată pacea între Republica Franceză și Imperiul Austriei Bonaparte își atinsese aproape toate obiectivele asupra cărora insistase, atît în legătură cu Italia, unde era învingător, cît și în legătură cu Germania, unde austriecii încă nu fuseseră înfrînți de către generalii francezi Veneția, așa cum dorise el, servi drept compensație Austriei pentru teritoriile cedate pe Rin Vestea păcii fu primită la Paris cu o bucurie furtunoasă Țara aștepta înviorarea comerțului și industriei Numele genialului conducător militar era pe toate buzele Toată lumea își dădea seama că războiul, pierdut la Rin de către ceilalți generali, fusese cîștigat în Italia numai de Bonaparte și că, prin aceasta, fusese salvat și Rinul în presă și în discursuri, nu mai conteneau laudele oficiale, oficioase și chiar cele cu totul particulare în cinstea generalului victorios, care cucerise Italia într-una din cuvîntările sale, Larevelliere-Lepeaux, unul dintre directorii republicii, exclama : „O, preaputernice duh al libertății ! Numai tu puteai crea armata din Italia, numai tu puteai da naștere unui Bonaparte ! Fericită Franță !“ între timp, Bonaparte ducea la capăt organizarea noii „Republici Cisalpine" vasale, în care intra o parte din teritoriile cucerite de el (în primul rînd Lombardia) O altă parte a cuceririlor sale era anexată în mod nemijlocit Franței O a treia parte (cum era cazul cu Roma) rămînea deocamdată sub guvernarea vechilor ei stăpîni, dar era, de fapt, subordonată Franței Bonaparte organiză în așa fel „Republica Cisalpină", încît, sub aparența existenței unei adunări consultative formată din reprezentanți ai păturilor înstărite ale populației, toată puterea se găsea de fapt în mîinile corpului de ocupație francez și a unui comisar trimis de la Paris El își arătă deschis disprețul pentru frazeologia tradițională în legătură cu eliberarea popoarelor, cu republicile surori etc Nu credea că ar putea să existe în Italia un număr cît de mic de oameni însuflețiți de acel entuziasm pentru libertate de care vorbea el însuși în proclamațiile adresate populației țărilor cucerite în Europa fusese lansată o versiune oficială, după care marele popor italian, scuturînd jugul vechilor superstiții și 52 oprimări, se ridicase în masă cu arma-n mînă pentru a sprijini pe francezii eliberatori în realitate însă, iată ce raporta confidențial Bonaparte, nu pentru Franța, ci pentru Directorat : „Vă închipuiți că ideea de libertate va împinge la fapte mari un popor amă-rît, superstițios, fricos și șiret în armata mea nu am nici un italian, afară de vreo mie cinci sute de derbedei adunați de pe ulițe și care se țin numai de hoții și nu sînt buni de nimic " Și, mai departe, adăuga că Italia nu poate fi ținută în mînă decît cu pricepere și prin „măsuri aspre" Ce însemnau aceste „măsuri aspre", au înțeles-o și italienii din cruzimea cu care au fost pedepsiți locuitorii orașelor Binasco și Pavia și ai cîtorva sate în preajma cărora fuseseră găsiți uciși cîțiva francezi în toate aceste cazuri era pusă în aplicare o politică sistematică de la care Napoleon nu s-a abătut ; nici o cruzime fără scop, dar teroarea generală, neîndurătoare, dacă e necesară pentru supunerea țărilor cucerite în Italia cucerită distruse orice urmă de drepturi feudale, acolo unde existau, și deposeda bisericile și mănăstirile de dreptul de a percepe unele impozite în cursul acelui an și jumătate petrecut în această țară (din primăvara anului 1796 pîna în toamna lui 1797) reuși să introducă cîteva legi care tindeau să apropie organizarea social-juridică a Italiei nordice de aceea pe care burghezia și-o crease în Franța în schimb, jefui temeinic și sistematic teritoriile italiene pe unde trecuse, trimise Directoratului la Paris multe milioane aur și sute dintre cele mai bune opere de artă din muzeele și galeriile de pictură italiene Nu se uită nici pe sine, nici pe generalii săi : la întoarcere, erau cu toții oameni bogați Dar, exploatînd Italia cu atîta neîndurare, el înțelegea că oricît ar fi ei de fricoși (asta era părerea lui), italienii (pe cheltuiala lor fusese dusă toată campania) nu aveau nici un motiv să iubească pe francezi și că răbdarea risca să aibă o limită Ceea ce însemna că amenințarea cu teroarea militară rămînea mijlocul cel mai potrivit pentru a-i convinge în sensul dorit de el Ar fi voit să mai rămînă în țara cucerită, însă, după încheierea păcii de la Campo-Formio, Directoratul îl chemă la Paris, cu mult menajament, dar cu insistență : fusese numit comandant suprem al armatei care urma să pornească împotriva Angliei Simțise mai de mult că directorilor începuse să le fie teamă de el „Cu toate că mă tămîie, ei mă 53 invidiază, o știu Dar nu mă vor face să-mi pierd capul S-au grăbit să mă numească general al armatei împotriva Angliei numai ca să mă scoată din Italia, unde sînt mai mult suveran decît general " Astfel aprecia el această numire în unele discuții confidențiale La 7 decembrie 1797 sosi la Paris și, la 10, era primit în triumf la palatul Luxemburg de către întreg Directoratul O imensă mulțime îl aștepta în preajma palatului Aclamații furtunoase și aplauze îl întîmpinară la sosire Discursurile rostite de Barras, directorul cel mai de vază, de ceilalți membri ai Directoratului, de Talleyrand — vicleanul, venalul și inteligentul ministru de externe, a cărui perspicacitate depășea cu mult pe cea a colegilor săi — și de alți demnitari, laudele entuziaste, uralele mulțimii de afară, toate acestea erau primite de către generalul în vîrstă de 28 de ani cu un desăvîrșit calm aparent, ca un lucru firesc, ca ceva ce i se datora și pentru care nu avea de ce să se mire, în inima sa, el n-a prea pus preț niciodată pe entuziasmul mulțimilor „Ha ! Poporul tot așa s-ar înghesui și dacă m-ar vedea dus la eșafod" — spuse el după aceste ovații (desigur, nu în auzul tuturor) Abia ajuns la Paris, începu să pledeze pe lîngă Directorat pentru un nou mare război ; în calitatea sa de general care trebuia să acționeze împotriva Angliei, el considera că Marea Mînecii, unde flota engleză era mai puternică decît cea franceză, nu era locul cel mai potrivit de unde ar fi putut fi amenințată Anglia Și propuse cucerirea Egiptului și crearea în Orient a unor baze apropiate pentru amenințarea viitoare a dominației engleze în Italia „Oare și-a pierdut mințile ?“ — se întrebau rnulți în Europa în vara anului 1798, cînd se aflase de cele ce se petreceau Pînă atunci, noul plan al lui Bonaparte și discuțiile asupra lui din ședințele Directoratului în primăvara aceluiași an fuseseră ținute în cel mai strict secret Dar, ceea ce pentru omul de pe stradă apărea de departe ca o aventură fantastică, în realitate se lega strîns de anumite eforturi, vechi și bine definite, ale burgheziei franceze de dinainte și de după revoluție Planul lui Bonaparte fu acceptat Capitolul 111 CUCERIREA EGIPTULUI ȘI DIN SIRIA 1798—1799 EXPEDIȚIA I Campania din Egipt, al doilea mare război al lui Bonaparte, joacă în cariera sa un rol deosebit Această încercare ocupă un loc excepțional și în istoria cuceririlor coloniale franceze De mult timp burghezia din Marsilia și din întreg sudul Franței întreținea legături foarte întinse și extrem de avantajoase pentru comerțul și industria franceză cu țările din Levant, adică cu coastele peninsulei Balcanice, cu Siria, Egiptul, cu insulele din Mediterana de răsărit, cu Arhipelagul Și de asemeni, aceste elemente ale burgheziei franceze năzuiau de mult timp și în mod constant să întărească situația politică a Franței pe aceste meleaguri îmbelșugate din punct de vedere comercial, dar destul de rău administrate și în care comerțul cerea, pentru siguranța lui, prestigiul unei forțe, la care neguțătorul să poată apela pentru ajutor în caz de nevoie Pe la sfîrșitul secolului al ХѴПІ-lea se înmulțiseră seducătoarele descrieri ale bogățiilor naturale din Siria și Egipt, unde se credea că ar fi bine să se întemeieze colonii și factorii De multă vreme diplomația franceză se interesa de aceste țări din Levant, posesiuni ale sultanului din Constantinopole, teritorii ale Porții Otomane, cum era numită pe atunci ocîrmuirea turcă După cît se părea, aceste țări erau slab păzite de turci Tot de multă vreme, sferele conducătoare franceze priveau Egiptul, scăldat de apele Mării Mediterane și ale Mării Roșii, ca pe un punct de pe care puteau fi amenințați concurenții politici și comerciali în India și Indonezia La timpul său, vestitul filozof Leibniz prezentase lui Ludovic al ХІѴ-lea un memoriu, în care sfătuia pe regele Franței să cucerească Egiptul pentru ca, în 55 felul acesta, să compromită situația olandezilor în întregul Orient Acum, la sfîrșitul secolului al XVIII-lea, inamicul principal nu mai era Olanda, ci Anglia După toate acestea este clar că conducătorii politicii franceze nu priviră de loc pe Bonaparte ca pe un ieșit din minți atunci cînd acesta le propuse planul de atac împotriva Egiptului, și nici nu se mirară prea mult atunci cînd ministrul de externe, Talley-rand, un om atît de rece, de prudent și de sceptic, susținu acest plan în modul cel mai hotărît îndată după cucerirea Veneției, Bonaparte ordonase unuia dintre generalii din subordinele sale să ocupe Insulele Ionice, încă de pe atunci vorbind despre lucrul acesta ca despre unul din detaliile planului de cucerire a Egiptului Există date și mai incontestabile, care dovedesc că în tot timpul primei sale campanii din Italia, Bonaparte nu încetase să se gîndească la Egipt în august 1797 el scria la Paris : „Nu mai e departe timpul cînd vom simți că, pentru a nimici cu adevărat Anglia, trebuie să punem stăpînire pe Egipt" în timpul campaniei din Italia, în clipele libere, el citea, ca întotdeauna, mult și cu sete Se știe că a cerut să i se trimită de la Paris și a citit cartea lui Volney asupra Egiptului și alte cîteva cărți cu același subiect Atribuia o valoare imensă Insulelor Ionice, pe care tocmai le ocupase Dacă ar trebui să aleagă, scria el Directoratului, mai curînd ar renunța la Italia pe care abia o cucerise, decît la Insulele Ionice în același timp, cu toate că nici nu încheiase încă definitiv pacea cu Austria, sugera insistent cucerirea Maltei Toate aceste baze insulare în Mediterană îi erau necesare pentru organizarea unui viitor atac asupra Egiptului Acum, după Campo-Formio, cînd, cel puțin pentru un timp, Austria era pusă la respect și Anglia rămăsese principalul adversar, Bonaparte depuse toate eforturile pentru a convinge Directoratul să-i pună la dispoziție o armată și o flotă cu care să cucerească Egiptul Orientul îl atrăsese întotdeauna și, în această perioadă a vieții, el era preocupat de figura lui Alexandru Macedon mai mult decît de Cezar, Carol cel Mare sau oricare alt erou al istoriei Ceva mai tîrziu, în timp ce străbătea deșerturile egiptene, el își exprima față de însoțitorii săi, jumătate în glumă, jumătate în serios, regretul de a se fi născut prea tîrziu pentru a putea, după pilda lui Alexandru Macedon, care cucerise și el Egiptul, să se proclame acolo zeu sau fiu al vreunui zeu 56 Apoi, foarte serios, adăuga că Europa e prea mică și că fapte cu adevărat mari se pot săvîrși numai în Orient Aceste intime dorințe ale Iui corespundeau cum nu se poate mai bine cu cele ce avea de făcut acum în vederea viitoarei sale cariere politice într-adevăr, în acea noapte de veghe din Italia, cînd se hotărîse să nu mai culeagă mereu victorii pentru Directorat, el pornise pe drumul cuceririi puterii supreme „Eu nu mai mă pot supune" — declara el deschis statului său major în timpul tratativelor de pace cu Austria, cînd de la Paris soseau directive care îl enervau Dar răsturnarea Directoratului nu era încă posibilă în cursul iernii și primăverii anului 1798 Situația încă nu era coaptă Dacă Bonaparte pierduse de mult capacitatea de a se supune, nu o epuizase deocamdată pe aceea de a aștepta cu răbdare momentul potrivit Directoratul nu era încă destul de compromis, iar el, Bonaparte, nu era încă destul de iubit și idolatrizat de armată, cu toate că se putea bizui pe deplin pe diviziile ce le comandase în Italia Așadar, cum putea să-și întrebuințeze mai bine timpul ce-1 mai avea de așteptat pînă atunci, decît ocupîndu-1 cu noi cuceriri, cu noi și strălucitoare victorii în țara faraonilor și a piramidelor, decît mergînd pe urmele lui Alexandru Macedon și amenin-țînd posesiunile din India ale Angliei pe care o ura ? în această chestiune, sprijinul lui Talleyrand îi era prețios în cel mai înalt grad Este, desigur, foarte greu să se poată vorbi de „convingeri" la Talleyrand Totuși, pentru el, era evidentă posibilitatea creării unei colonii franceze în Egipt, înfloritoare, bogată și folositoare din punct de vedere economic înainte chiar de a fi știut de planurile lui Bonaparte, el făcuse la Academie o comunicare în această privință Aristocrat trecut din carierism în serviciul republicii, Talleyrand exprima tendințele unei clase deosebit de interesate în comerțul cu Levantul — clasa comercianților francezi La aceasta se mai adăuga în acel moment și dorința de a dispune în favoarea sa pe Bonaparte, în persoana căruia spiritul viclean al diplomatului ghicise înaintea tuturor celorlalți pe viitorul stăpîn al Franței și pe cel mai zelos sugrumător al iacobinilor Dar Talleyrand și Bonaparte n-au trebuit să se ostenească prea mult ca să obțină de la directori banii, soldații și flota cu care avea să se întreprindă îndepărtata și periculoasa campanie în primul rînd, și acesta e lucrul cel mai important, datorită motivelor economice generale de care a 57 fost vorba și, mai cu seamă, datorită motivelor politico-militare, Directoratul găsea și el un sens și un folos în această cucerire în al doilea rînd (dar motivul acesta era mult mai puțin esențial), unii dintre directori (Barras de pildă) puteau realmente să vadă anumite avantaje în această expediție îndepărtată și periculoasă, tocmai fiindcă era îndepărtată și periculoasă Brusca și formidabila popularitate a lui Bonaparte îi neliniștea de mult Că el „se dezobișnuise să se supună", o știau directorii mai bine ca oricine altul : nu încheiase Bonaparte pacea de la Campo-Formio așa cum voise el, fără să țină seama de cele cîteva dorințe exprese ale Directoratului? Cu prilejul primirii triumfale din 10 decembrie 1797, el se comportase nu ca un tînăr războinic, care primește cu emoție și mulțumire cinstea ce i-o dăruiește patria, ci ca un antic împărat roman, căruia Senatul îi organiza servil triumful în urma unui război victorios : fusese rece, aproape ursuz, tăcut ; privise la tot ceea ce se petrecea ca la ceva cuvenit și firesc într-un cuvînt, toate aceste apucături dădeau și ele de gîndit și nelinișteau Să plece, așadar, în Egipt ! Dacă se va întoarce, va fi foarte bine Dacă nu, Barras și colegii săi erau dinainte pregătiți să îndure cu resemnare această pierdere Expediția fu deci hotărîtă Comandant suprem fu numit generalul Bonaparte Sîntem în 5 martie 1798 Comandantul suprem începu numaidecît o febrilă activitate de pregătire a campaniei : examinarea navelor, selecționarea soldaților corpului expediționar Acum se manifestă și mai strălucit decît la începutul campaniei din Italia acea latură a lui Napoleon, care, atunci cînd organiza cele mai grele și mai mărețe acțiuni, își dădea seama de cele mai mici amănunte, fără să se piardă în ele, vedea în același timp și pădurea, și copacii, și aproape fiecare nod de pe fiecare copac în timp ce inspecta coastele și flota, în timp се-și forma corpul expediționar și urmărea cu atenție oscilațiile politicii mondiale, precum și toate știrile asupra mișcărilor escadrei lui Nelson, care deocamdată patrula în largul coastelor Franței și care putea să-l scufunde în cursul traversării Medite-ranci, Bonaparte alegea aproape individual pe soldații cu care urma să plece în Egipt, dintre cei care luptaseră sub comanda sa în Italia Cunoștea personal un număr considerabil de soldați; memoria sa neobișnuită punea întotdeauna în uimire pe cei din jurul său Știa că un anumit soldat este 58 viteaz și dîrz, dar bețiv ; că un altul este inteligent și se descurcă ușor, dar obosește repede din cauza unei hernii Nu numai pe mareșali a știut Napoleon să-i aleagă bine, ci și pe caporali și pe soldați! de rînd, atunci cînd era nevoie Iar pentru expediția din Egipt, pentru acest război sub un soare dogoritor, pe o arșiță de 50° și chiar mai mult, pentru marșurile de-a lungul imenselor deșerturi de nisip fierbinte, fără apă și umbră, îi trebuiau oameni deosebit de rezistenți La 19 mai 1798, totul era gata : la Toulon, flota lui Bonaparte ridică ancora Aproape 350 nave mari și mici pe care se îmbarcase corpul expediționar (30 000 oameni cu artilerie) trebuiau să străbată Mediterana aproape de la un capăt la celălalt și să evite escadra lui Nelson, care ar fi tras în ele și le-ar fi scufundat întreaga Europă știa că, undeva, se pregătește o expediție pe mare Anglia mai știa foarte bine că în toate porturile franceze din sud se desfășoară o activitate febrilă, că sosesc fără întrerupere trupe, că în fruntea expediției plănuite este pus generalul Bonaparte și că însăși această numire arată toată seriozitatea problemei Dar care e ținta expediției ? Foarte abil, Bonaparte răspîndea zvonuri că avea intenția să treacă Gibraltarul, să înconjoare Spania și pe urmă să încerce o debarcare în Irlanda Acest zvon ajunse la urechile lui Nelson și-l înșelă în timp ce amiralul englez pîndea pe Napoleon în apropiere de Gibraltar, flota franceză ieșea din port și se îndrepta de-a dreptul către răsărit, spre Malta Malta aparținea încă din secolul al XVI-lea Ordinului Cavalerilor de Malta Ajuns în fața insulei, generalul Bonaparte ceru și obținu predarea ei, o proclamă posesiune a Republicii Franceze și, după cîteva zile de oprire, își continuă drumul spre Egipt Malta se afla cam la jumătatea drumului și Napoleon ajunse acolo la 10 iunie, iar la 19 iunie porni mai departe împins de un vînt prielnic, el atinse la 30 iunie coasta egipteană lîngă Alexandria și ordonă imediat debarcarea Situația era primejdioasă : cum sosi la Alexandria, află că escadra engleză sosise acolo cu 48 ore înaintea lui și se informase despre Bonaparte (despre care, firește, nimeni nu știa nimic) Iată ce se întîmplase : Nelson, aflînd despre luarea Maltei de către francezi și dîndu-și scama că Bonaparte îl păcălise, se îndreptase cu toate pîn-zele umflate spre Egipt, pentru a împiedica debarcarea flotei franceze, scufundînd-o în larg Dar tocmai graba sa prea mare și iuțeala flotei britanice i-au fost în dezavantaj Pre- 59 supusese, și pe bună dreptate, că din Malta Bonaparte se va duce în Egipt Dar aici fu derutat cînd află că nimeni nu auzise vorbindu-se de generalul francez Numaidecît Nelson porni spre Constantinopol, socotind că francezii, în caz că nu erau în Egipt, nu puteau să meargă în altă parte decît aici Această înlănțuire de întîmplări și greșeli din partea lui Nelson salvă flota franceză Dar amiralul englez se putea întoarce dintr-un moment într-altul, așa că debarcarea se făcu în cea mai mare grabă La 2 iulie, ora 1 noaptea, trupele se găseau pe țărm ii Acum, cînd se găsea în elementul său, în mijlocul credincioșilor săi soldați, Bonaparte nu se mai temea de nimic Numaidecît armata sa porni spre Alexandria (debarcase într-un sat de pescari, Marabu, la cîțiva kilometri de oraș) Egiptul, considerat ca un teritoriu al sultanului, era de fapt stăpînit și condus de căpeteniile unei cavalerii feudale bine înarmate : cavaleria mamelucă Beii mameluci, capii acestei cavalerii — aristocrați militaro-feudali — stăpîneau cele mai bune pămînturi și, deși plăteau tribut și recunoșteau suzeranitatea sultanului din Constantinopol, depindeau în realitate prea puțin de el Cea mai mare parte a populației — arabii — o formau negustorii (printre care unii bine situați și chiar bogați), meseriașii, caravanierii, agricultorii Mai locuiau și copți, rămășițele unor vechi triburi, mai vechi în țară decît arabii ; starea acestora era cît nu se poate mai rea, stare de oameni obidiți Erau numiți, în general, „felahi", adică țărani Dar tot astfel erau numiți și țăranii sărăciți, de origină arabă Ei erau argați, pălmași, cămilari și, unii, mici negustori ambulanți Cu toate că țara aparținea sultanului, cînd Bonaparte veni s-o ocupe, căută tot timpul să arate că el nu se află în război cu sultanul Turciei, că, dimpotrivă, între el și sultan e o pace desăvîrșită și o mare prietenie ; venise aici, chipurile, să elibereze pe arabi (de copți nu vorbea) de sub apăsarea beilor mameluci, ale căror biruri și cruzimi apăsau populația Și cînd, după cîteva ore de luptă, luă Alexandria și își făcu intrarea în acest vast și pe atunci destul 60 de bogat oraș, el repetă născocirile sale despre eliberarea de sub jugul mameluciîor și începu să instaureze acolo, din primul moment și pentru mult timp, stăpînirea franceză Pe arabi îi încredința de respectul său față de coran și religia mahomedană, dar le recomandă cea mai deplină ascultare, amenințînd să întrebuințeze măsuri aspre în caz de nesupunere După cîteva zile de ședere la Alexandria, Bonaparte se îndreptă spre sud și se înfundă adînc în deșert Trupele sufereau din cauza lipsei de apă în prada panicii, populațiile satelor fugeau părăsind casele, tulburînd și otrăvind fîntî-nile Mamelucii se retrăgeau încet, hărțuind din cînd în cînd pe francezi și dispărînd iute pe frumoșii lor cai La 20 iulie 1798, în apropierea piramidelor, Bonaparte întîlni în sfîrșit grosul forțelor mameluce „Soldați ! Din vîrful acestor piramide patruzeci de secole vă privesc", spuse el trupelor sale înainte de bătălie Aceasta avu loc între satul Embabeh și piramide Mamelucii suferiră o înfrîngere totală, părăsiră o parte din artileria lor — 40 de tunuri — și fugiră spre sud Cîteva mii de oameni rămaseră pe cîmpul de bătaie îndată după această victorie, Napoleon intră în Cairo, al doilea din cele două mari orașe ale Egiptului înspăimântați, locuitorii primiră pe cuceritor în tăcere : nu numai că nu auziseră vreodată de Bonaparte, dar nici chiar în acel moment ei nu știau cine este, pentru ce a venit și împotriva cui luptă La Cairo, oraș mai bogat decît Alexandria, Bonaparte găsi o mare cantitate de provizii alimentare Armata se odihni după grelele ei marșuri Desigur, faptul că populația se arăta peste măsură de înspăimântată era supărător și Bonaparte lansă chiar un apel special, tradus în limba localnicilor, prin care îi chema să se liniștească Dar cum, în același timp, satul Alcam de lîngă Cairo era prădat și incendiat din ordinul său, ca pedeapsă pentru omorîrea cîtorva soldați francezi, groaza arabilor spori în astfel de împrejurări, Napoleon nu a ezitat niciodată să dea asemenea ordine Așa a procedat în Italia, așa a procedat în Egipt și pretutindeni unde avea să lupte mai tîrziu ; era tot un calcul al său : trupele trebuiau să vadă cît de crunt pedepsește comandantul lor pe oricine va îndrăzni să ridice mîna asupra unui soldat francez 61 Odată instalat la Cairo, el întreprinse organizarea administrației Fără să intrăm în amănunte, care nu-și au locul aici, vom nota numai cîteva trăsături caracteristice : în primul rînd, în fiecare oraș sau sat puterea trebuia să fie centralizată în mîna șefului garnizoanei franceze ; în al doilea rînd, pe lîngă acest șef va funcționa un „divan“ consultativ, compus din cetățeni aleși tot de el, dintre locuitorii cei mai notabili și mai bogați ; în al treilea rînd, religia mahomedană va trebui să se bucure de cel mai desăvîrșit respect, iar geamiile și clerul de inviolabilitate ; în al patrulea rînd, pe lîngă comandantul-șef, la Cairo va exista de asemenea un mare organ consultativ compus din reprezentanți nu numai ai orașului Cairo, ci și ai provinciei Va fi reglementată perceperea dărilor și a impozitelor ; plata dărilor în natură va fi astfel organizată, îneît țara să întrețină, pe cheltuiala sa, armata franceză Șefii locali împreună cu organele lor consultative aveau datoria să asigure o bună ordine polițienească pentru protecția comerțului și a proprietății particulare Impozitele asupra pămînturilor, percepute de beii raa-meluci, aveau să fie suprimate Bunurile beilor nesupuși, fugiți spre sud, care continuau războiul, trebuiau confiscate în folosul tezaurului francez Aici, întocmai așa cum făcuse în Italia, Bonaparte se strădui să lichideze raporturile feudale, lucru deosebit de ușor, întrucît mamelucii opuseseră rezistență armată, și să cîștige sprijinul burgheziei arabe și al arabilor' proprietari de pămînturi Cît privește pe felahii exploatați de burghezia arabă, el nu le luă de loc apărarea Toate acestea trebuiau să consolideze bazele dictaturii militare absolute, care era centralizată în mîinile sale și care asigura ordinea burgheză constituită de el Să remarcăm în treacăt că toleranța religioasă și respectul pentru Coran, pe care Napoleon îl proclama cu atîta insistență, era o inovație atît de extraordinară îneît, în primăvara anului 1807, „preasfîntul" sinod al Rusiei dezvolta, după cum se știe, teza îndrăzneață prin care identifica pe Napoleon cu „tna-intemergătorul" lui antichrist, aducînd ca argumente atitudinea lui în Egipt : protecția acordată mahomedanismului etc Odată terminată instaurarea noului regim politic în țara proaspăt cucerită, Bonaparte începu pregătirile pentru o nouă expediție își propunea să invadeze Siria Dar hotărî să nu ia cu sine și pe savanții aduși din Franța, ci să-i lase 62 în Egipt Bonaparte n-a manifestat niciodată vreun respect deosebit față de genialele cercetări ale savanților contemporani cu el, își dădea însă perfect de bine seama ce mari foloase poate aduce un savant dacă îi dai anumite sarcini concrete în problemele ridicate de împrejurări — militare, politice și economice Din acest punct de vedere, el se purta cu multa simpatie și atenție față de savanții pe care-i luase cu sine, aici, în Egipt Chiar și faimosul său ordin dat înaintea începerii unei bătălii cu mamelucii : „Măgarii și savanții, la mijloc !“ nu făcea altceva decît să arate preocuparea lui de a pune în siguranță mai întîi, pe lingă aceste animale de o valoare neprețuită în cursul expediției, și pe reprezentanții științei împerecherea de cuvinte, întrucîtva neașteptată, se datorește exclusiv laconismului necesar comenzilor militare Trebuie să amintim că expediția lui Bonaparte a jucat un rol considerabil în istoria egiptologiei Cu el au venit aici savanți care, s-ar putea spune, cei dintîi au descoperit științei această străveche țară a civilizației umane Ш Chiar înainte de începutul expediției în Siria, Bonaparte trebui să se convingă în cîteva rînduri că arabii erau departe de a fi entuziasmați cu toții de această „eliberare de sub jugul mamelucilor", de care vorbea mereu cuceritorul francez în proclamațiile sale După ce puseseră în aplicare sistemul lor de rechiziții și impozite, care funcționa perfect, dar sugruma populația, francezii aveau suficiente rezerve de hrană Se găsiră însă prea puțini bani Pentru a-i obține, recurseră la alte mijloace Generalul Kleber, care fusese lăsat de Bonaparte ca guvernator general al Alexandriei, arestă pe un fost șeic al acestui oraș, foarte bogatul Sidi Mohamed El Coraim, și, cu toate că nu existau nici un fel de dovezi, îl acuză de înaltă trădare El Coraim fu condus la Cairo sub escortă Aici i se aduse la cunoștință că, dacă vrea să-și salveze capul, trebuie să plătească 300 000 franci-aur Spre nenorocirea sa însă, El Coraim era fatalist: „De mi-i dat să mor acum, nimic nu mă poate salva și eu voi fi dat în zadar piaștrii mei ; iar de nu mi-e dat să mor, atunci, pentru ce să-i dau ?“ Bonaparte ordonă să i se taie capul, care să fie 63 m ai m tr rî c in moment се-și propusese să strivească economicește Anglia pe calea blocadei, Napoleon a fost pe deplin consecvent : nu putea avea încredere nici în dinastia portugheză Braganța, nici în Bourbonii din Spania ; nu putea crede că aceste familii domnitoare ar putea într-adevăr să-și ruineze pînă la urmă în mod sistematic țările lor, oprind pe țărani, fermieri și moșieri să vîndă englezilor lîna merinos, interzicând să se importe în Spania și Portugalia fabricatele ieftine ce proveneau din Anglia Era evident că acceptînd fără obiecții decretul din Berlin, aceste familii domnitoare aveau să rămînă într-ascuns indulgente față de contrabandă și de conivență cu nenumărate alte mijloace de încălcare a acestui decret Iar dacă se mai ține seama de lungimea coastelor iberice, de dominația completă a flotei engleze în golful Biscaia, în Atlantic și în Mediterană, de existența fortărețe! engleze Gibraltar chiar pe pămîntul peninsulei, era clar că blocada nu se putea realiza în fapt atîta vreme cît Napoleon nu era stăpînul absolut al Spaniei și al Portugaliei Chestiunea de principiu era hotărîtă de el în chip irevocabil : toate coastele europene, de sud, de nord, de vest, trebuiau să fie puse sub supravegherea directă a vămii franceze Oricine ar fi refuzat acest lucru trebuia înlăturat din cale 205 Bourbonii de Spania se umileau în fața lui, dar îl mințeau : ei nu puteau și nici nu voiau să alunge pe englezi și să împiedice de fapt comerțul lor Tot așa și cu dinastia Braganca din Portugalia, care de asemenea se tîra la picioarele lui pînă la uitarea totală a oricărei demnități, dar care, cu toate acestea, închidea ochii atunci cînd era vorba de blocus Rămasă fără aliați după pacea de la Tilsit, Anglia hotărî să continue lupta cu și mai multă energie Zvonindu-se că Danemarca aderă la blocusul continental, o escadră engleză bombardă Copenhaga la începutul lui septembrie 1807 Aflînd aceasta, Napoleon se înfurie și hotărî să grăbească cucerirea Spaniei și Portugaliei în octombrie 1807, o armată de 27 000 de oameni, sub comanda mareșalului Junot, pătrunse din ordinul său în Spania, îndreptîndu-se spre Portugalia După ea, urmă imediat o altă armată de 24 000 de oameni, sub ordinele generalului Dupont în afară de aceștia mai erau trimiși circa 5 000 de cavaleriști (dragoni, husari și vînători) Prințul regent al Portugaliei chemă într-ajutor Anglia El se temea de Napoleon, dar nu mai puțin și de englezi, care puteau foarte ușor să distrugă de pe mare Lisabona, așa cum abia făcuseră cu Copenhaga Napoleon lăsă Spania pentru la urmă, căci terminînd întîi cu Portugalia, ar fi avut la dispoziție două baze : una în sudul Franței, alta în Portugalia, și, în felul acesta, lucrul ar fi mers mai ușor și cu Spania Napoleon nu-și dăduse nici măcar osteneala să informeze Spania pe cale diplomatică despre trecerea trupelor franceze prin teritoriul ei Ordonase doar lui Junot să anunțe Madridul în momentul trecerii frontierei Madridul primise vestea cu supunere La curtea lui Napoleon, Cambaceres, marele cancelar al Imperiului, avu curajul să protesteze respectuos împotriva acțiunii începute Talleyrand, dimpotrivă, aprobă pe împărat fără rezerve El se retrăsese din activitatea de stat în august 1807, după pacea de la Tilsit Drept pretext îi serviră observațiile lui Napoleon pentru mită și șantaj, de care Talleyrand se făcuse foarte vinovat Adevărata cauză a retragerii sale era însă alta ; simțind de departe că politica mondială a împăratului e catastrofală, el Hotărîse să se retragă cu încetul din rolul activ Continua, totuși, să rămînă la curte, în mare rang și onoruri Acum voia să intre iarăși în grațiile împăratului și-i aproba toate planurile, deși încă de pe atunci considera că acțiunea din Spania este foarte grea și poate avea urmări primejdioase 206 Armata franceză comandată de Junot înainta, prin teritoriul spaniol, direct asupra Portugaliei Marșul pe drumurile proaste și aproape pustii, fără provizii, era foarte greu pentru soldați Francezii jefuiau pe țărani, iar aceștia se răzbunau cum puteau, masacrînd pe cei ce rămîneau în urmă După un marș de peste șase săptămîni, Junot intră în Lisabona la 29 noiembrie 1807 Cu două zile înainte, familia regală părăsise capitala, fugind pe o corabie engleză Venise acum și rîndul Spaniei ii Iată care era situația în Spania : regele Carol al IV-lea, un om slab și redus, era cu totul sub influența soției sale și a favoritului acesteia, don Godoy Toți trei nutreau o dușmărie neîmpăcată împotriva moștenitorului tronului, Fer-dinand, în care, în ultimii ani (1805, 1806, 1807), nobilimea și burghezia spaniolă își puseseră mari speranțe Dezorganizarea finanțelor și a administrației, dezordinea în toate domeniile politicii interne stînjeneau comerțul, agricultura și industria, altădată dezvoltată dar acum rămasă în urmă Nobilimea și burghezia erau unite în speranța că dizgrația lui don Godoy, favoritul vechii curți, va îngădui o „renaștere" a Spaniei Era foarte populară ideea căsătoriei lui Ferdinand cu vreo rudă a lui Napoleon : se credea că prin-tr-o asemenea legătură cu atotputernicul împărat, s-ar fi putut obține un sprijin puternic din partea acestuia pentru unele reforme, s-ar fi putut păstra independența țării și liniștea în relațiile externe Ferdinand ceruse formal mîna unei nepoate a lui Napoleon, dar fusese refuzat împăratul Franței avea alte planuri : el voia să detroneze dinastia spaniolă și să pună în locul ei pe unul din frații sau mareșalii săi în cursul iernii și a primăverii anului 1808, noi trupe franceze treceau mereu Pirineii și pătrundeau în Spania încă din martie, Napoleon reușise să concentreze aci 100 000 de oameni Sigur de forța sa, hotărî să treacă la acțiune Cu multă abilitate, el trase foloase din certurile dintre membrii familiei regale Murat fu trimis asupra Madridului cu o armată de 80 000 de oameni De Ia început, regele Carol al IV-lea, regina și don Godoy fugiră din capitală, dar, Ia Aranjuez, populația revoltată îi opri Godoy fu prins, bătut și aruncat în închisoare, iar la 17 martie 1808, regele 207 fu obligat să abdice în favoarea lui Ferdinand Șase zile mai tîrziu, la 23 martie, Murat intra în capitala Spaniei Dar Napoleon nu voi să recunoască pe Ferdinand și ceru ca noul rege, împreună cu fostul rege și cu întreaga familie a Bourbonilor de Spania să se prezinte la el la Bayonne, în Franța El își atribui rolul de arbitru suprem, care avea să judece și să hotărască definitiv cine are dreptate La 30 aprilie 1808, regele Spaniei, Carol al IV-lea, soția sa, noul rege Ferdinand al VII-lea și don Godoy se aflau la Bayonne Dar Napoleon ceru ca toți prinții familiei regale să vină aci Madridul se revoltă Scopul lui Napoleon era acum clar : întreaga dinastie a Bourbonilor de Spania să fie atrasă în mod perfid la Bayonne, să fie declarată decăzută, arestată ; apoi, sub un pretext oarecare întreaga Spanie să fie alipită la Franța, în ziua de 2 mai, la Madrid izbucni o răscoală împotriva trupelor franceze care ocupau orașul Murat o înăbuși în sînge Dar acesta nu fu decît începutul groaznicului foc al războiului popular din Spania Napoleon află despre acest eveniment la Bayonne, unde sosise odată cu familia regală O scenă furtunoasă avu loc chiar în fața sa și regele Carol al IV-lea ridică bastonul asupra lui Ferdinand Atunci, dintr-o dată, Napoleon le aduse la cunoștință voința sa ; el cerea lui Carol al IV-lea și lui Ferdinand să abdice și să-i lase formal dreptul de a dispune cum va crede el de Spania Ceea ce se și făcuse : Carol al IV-lea, Ferdinand, regina — cu toții se găseau în mîinile jandarmilor și ale armatei franceze Napoleon le declară că, în grija lui de a le asigura liniștea și fericirea personală, le interzice înapoierea în Spania și îi trimite pe rege și pe regină la Fontainebleau, iar pe Ferdinand și pe ceilalți principi ai casei Bourbonilor de Spania, la Valengay, în castelul prințului Talleyrand Dispozițiunea fu executată imediat După cîteva zile de la acest eveniment, la 10 mai 1808, Napoleon ordonă fratelui său Joseph, regele Neapolelui, să se instaleze la Madrid, unde va fi, de aci înainte, rege al Spaniei Iar mareșalului Murat, pe care nu demult îl făcuse mare duce de Cleves și de Berg, îi ordonă să se mute la Neapole, unde va fi de aci înainte, rege al Neapolelui Napoleon era peste măsură de mulțumit: totul părea să se fi petrecut atît de neted și ușor ; Bourbonii de Spania intraseră singuri, cu atîta naivitate, în capcană; Peninsula Iberică fusese supusă cu atîta ușurință ! 203 Și deodată, în mod absolut neașteptat nu numai pentru Napoleon, ci chiar pentru toată Europa, care urmărea tăcută și înspăimîntată noile violențe ale cuceritorului, în Spania izbucni un război cumplit, neîmpăcat și sângeros, un război al țăranilor partizani împotriva invadatorilor francezi Aici, Napoleon se izbea pentru întîia oară de un inamic cu totul aparte, un inamic cu care pînă atunci nu mai avusese de-a face și pe care avusese prilejul să-1 observe — de altfel pentru puțin timp — doar în Egipt și în Siria în fața lui se ridicau îndîrjiți țăranii din Asturia înarmați cu cuțite, ciobanii în zdrențe din Sierra Morena purtând puști ruginite, meșteșugarii-muncitori catalani cu gînjuri și lungi pumnale ascuțite „Zdrențăroșii !“' — spunea Napoleon cu dispreț Era oare posibil ca el, stăpînul Europei, dinaintea căruia fugiseră armatele rusești, austriece și prusiene, cu artileria și cavaleria lor, cu împărații și feldmareșalii lor ; el, care cu un cuvînt numai nimicise state vechi și făcuse să se ivească altele noi, era cu putință ca el să se înspăimînte în fața acestei „golănimi spaniole” ? Nu știa (și nimeni în lume nu o știa atunci) că tocmai acești „zdrențăroși” erau cei care începuseră să sape prăpastia în care avea să se prăbușească marele imperiu napoleonian Cînd, în 1808, Napoleon concepuse și își pusese în aplicare planul cu privire la Spania, el se gîndise permanent la un exemplu istoric, care se pare că îi insufla un mare optimism Exact cu o sută de ani înaintea lui, unul din predecesorii săi pe tronul Franței, regele Ludovic al XIV-lea, așezase pe tronul Spaniei pe un nepot al său, Filip, întronând astfel dincolo de Pirinei o ramură a dinastiei Bourbonilor Filip a fost întemeietorul familiei „Bourbonilor de Spania” Spaniolii recunoscuseră pe noul rege și noua dinastie, cu toate că jumătate din Europa pornise atunci război împotriva lui Ludovic al XIV-lea spre a-1 alunga pe Filip Pentru ce el, Napoleon, incomparabil mai puternic decît Ludovic al XIV-lea, nu ar reuși într-o combinație asemănătoare ? Pentru ce n-ar putea el întemeia o nouă dinastie — a familiei „Bonaparte de Spania” ? Mai ales că nu mai trebuia să lupte, cu Europa, așa cum trebuise să facă Ludovic al XIV-lea : Europa era acum zdrobită, supusă, iar Rusia, aliata sa ! Greșeala lui Napoleon consta în aceea că se lăsase amăgit de o analogie pur exterioară El nu voia să înțeleagă deose- 14 209 birea radicală dintre urcarea pe tron a lui Filip, la 1700, și aceea a lui Joseph Bonaparte în 1808 Cînd, în 1700, negustorii și armatorii francezi, aventurierii francezi de neam nobil salutaseră cu entuziasm întronarea lui Filip de Bour-bon, ei sperau (așa cum spera și Ludovic al ХІѴ-lea însuși) că, de acum, imensul imperiu colonial al Spaniei va deveni o posesiune franceză Dar se înșelaseră amarnic : plantatorii și negustorii spanioli s-au opus unanim pătrunderii capitalului francez în colonii Filip al V-lea a trebuit, cu regret, să refuze compatrioților săi egalitatea în drepturi cu spaniolii Din punct de vedere economic, Spania nu ajunsese tributară Franței; numai așa Filip și Bourbonii de Spania reușiseră să-și mențină tronul Acum, însă, sub somptuoasa hlamidă a regelui Spaniei, Joseph Bonaparte nu era decît un simplu locțiitor al lui Napoleon, agentul acestuia însărcinat cu realizarea blocusului continental în Peninsula Iberică și cu transformarea metodică a Spaniei într-o țară care să fie exploatată total și exclusiv în interesul burgheziei franceze, în Spania doar se știa că începînd chiar de la lovitura de stat din brumar 1799, Napoleon fusese asaltat de doleanțele și cererile fabricanților de pînzeturi și stofe și ale altor industriași din Franța, care concepuseră un program încuviințat în întregime de Bonaparte : 1) Spania trebuia să devină o piață de desfacere monopolizată de produsele fabricanților francezi ; 2) Spania trebuia să furnizeze lînă merinos питий/ manufacturilor franceze (lîna merinos era pe atunci de o valoare unică pentru calitățile ei) ; 3) Spania (în special Andaluzia) trebuia să cultive varietățile de bumbac necesare industriei textile franceze, varietăți a căror cumpărare de la englezi fusese interzisă de Napoleon Acest program era în legătură directă cu planul unei interziceri complete a comerțului dintre Spania și Anglia — țară unde spaniolii exportau atunci mari cantități de lînă cu prețuri atît de bune și de unde aduceau mărfuri atît de multe și de ieftine pentru consumul spaniol Prin urmare, pentru crescătorii de vite, pentru negustorii de lînă, pentru fabricanții de stofe și, în general, pentru toți industriașii spanioli, pentru toată țărănimea, ale cărei interese erau legate într-un fel sau altul, direct sau indirect, de producția lînei și de fabricarea stofelor, precum și pentru acele părți ale țării unde existau încă raporturi feudale și, mai cu seamă, acolo unde aceste raporturi înce- 210 peau să slăbească — pentru toată nobilimea proprietară de pămînturi, legată de Anglia și de economia colonială a plantatorilor, supunerea față de Napoleon însemna ruină completă în afară de aceasta, legătura cu bogatele posesiuni spaniole din America și, în general, cu toate celelalte posesiuni de peste mări (cum erau Filipinele, în partea de răsărit a Oceanului Indian) devenea imposibilă pentru că Anglia declara imediat război și lua toate coloniile de dincolo de mări ale acelei puteri europene care intra direct sau indirect în orbita politicii napoleoniene Toate aceste interese economice ale diferitelor clase sociale, încălcate în mod brutal prin invazia armatei napoleoniene, erau tărîmul pe care s-a iscat focul mișcării de eliberare națională împotriva atotputernicului cuceritor Țăranii și meșteșugarii spanioli răscu-lați aveau să se dovedească destul de capabili să susțină o luptă ce părea mai presus de puterile lor Pentru moment însă, totul părea să meargă bine Arestați, Bourbonii de Spania plecaseră fiecare la reședințele forțate din Fontaine-bleau și Valențay, unde urmau să rămînă sub supravegherea poliției Joseph Bonaparte intră în Madrid ca rege E adevărat că împăratul fusese deja informat despre cîteva mici neplăceri Țăranii spanioli, în grupuri mici, îndrăzneau să se strecoare și să tragă noaptea asupra bivuacurilor franceze Cînd erau prinși și duși la locul de pedeapsă, sau nu scoteau nici un cuvînt în fața plutonului de execuție, sau își strigau disprețul cu glas tare Lui Napoleon i se raportă că, la 2 mai, spre a reprima răscoala din Madrid, Murat dăduse ordin să se tragă în plin asupra mulțumii Dar, în loc să se împrăștie și să fugă, răsculații se ascundeau prin case și continuau să tragă prin ferestre Cînd francezii pătrundeau în case ca să prindă pe cei ce trăgeau, spaniolii, după се-și terminau toate gloanțele, continuau lupta cu cuțitul, cu pumnul, cu dinții, pînă la istovire Iar francezii, după astfel de lupte disperate, îi aruncau prin ferestre în stradă, în vîrfurile baionetelor camarazilor Nenumărate manifestații de cea mai violentă și fanatică ură împotriva cuceritorului aveau loc aproape zilnic ; francezii se izbiră de ele încă de la primii lor pași pe pămîntul Spaniei Iată un caz : un detașament francez intră într-un sat Aici, totul este pustiu ; locuitorii fugiseră în pădure într-o casă, este descoperită o mamă tînără cu copilul ei și sînt găsite provizii 14* 211 Ofițerul bănuiește că nu-i lucru curat și, înainte de a permite soldaților să mănînce din ele, o întreabă pe femeie dacă nu cumva alimentele sînt otrăvite Primind răspunsul liniștitor al femeii, el o obligă să guste din ele Țăranca mănîncă fără să ezite Nemulțumit numai cu atît, ofițerul ordonă să-i dea și copilului să mănînce Mama execută ordinul nu-maidecît Atunci cîțiva dintre soldați începură să mănînce și ei Dar nu după mult timp, mama, copilul și soldații mureau în dureri îngrozitoare Capcana reușise La început, asemenea întîmplări îi mai mirau pe francezi, dar, după puțin timp, ele deveniră ceva obișnuit și nimeni nu se mai mira de nimic în acest război Pentru moment, nici Napoleon nu fu prea neliniștit de aceste ciudățenii împăratul înțelese destul de tîrziu adevăratul caracter al acestui război Dar, chiar de pe la mijlocul verii, se observă că unele dintre puterile europene învinse începuseră să privească cu mari nădejdi încingerca pîrjolului de dincolo de Pirinei Se vorbea de reînarmarea Austriei în timp de trei ani cîți trecuseră de la Austerlitz, Austria se odihnise și își revenise La curtea din Viena, în cercurile nobilimii și ale negusto-rimii, creșteau speranțele în posibilitatea de a scăpa, în sfîrșit, de sub călcîiul lui Napoleon Trebuie să remarcăm că în Austria, Ungaria, Cehia, ca și în Rusia, nobilimea se temea de prelungirea dominației napoleoniene, pentru că știa că Austriei avea să i se impună într-un fel sau altul Codul Napoleon și că, astfel, orînduirea feudală se va nărui în sfîrșit, ca să prevină orice surpriză din partea Austriei în timp ce el se străduia să termine cu „rebelii" spanioli, Napoleon simți necesitatea să convingă lumea de trăinicia alianței franco-ruse „Maicstatea-sa imperială va băga repede mințile în cap sălbaticei plebe spaniole" — scriau cu mult respect ziarele europene „Se pare că tîlharul s-a aruncat, în sfîrșit, singur cu gîtul în cuțit" — șopteau între ei mulți cititori ai acestor ziare în Prusia, Austria, Olanda, Italia, în orașele hanseatice, în regatul Westfaliei, în statele Confederației Rinului, dar încă nu îndrăzneau să creadă că nădejdile lor vor fi împlinite într-o astfel de atmosferă se anunță dintr-o dată că împărații Franței și Rusiei se vor întîlni la Erfurt, chiar în toamna acelui an (1808), 212 III Această manifestare, care urma să demonstreze tăria alianței franco-ruse, fusese de mult proiectată de Napoleon Dar, un eveniment neașteptat, care avu loc pe la mijlocul lui iulie 1808, îl hotărî să grăbească întrevederea cu Alexandru Generalul Dupont cucerea sudul Spaniei ; pătrunsese în Andaluzia, ocupase Cordova și-și continua înaintarea La un moment dat, în timp ce se găsea fără provizii într-o vastă cîmpie arsă de soare, trupele sale fură înconjurate și atacate din toate părțile de către un mare număr de țărani partizani Iar la 20 iulie, Dupont capitulase împreună cu trupele sale în apropiere de Baylen Desigur, aceasta încă nu însemna că Spania scăpase de francezi, însă impresia pe care evenimentul o produse în Europa fu considerabilă Neînvinsele trupe franceze suferiseră o înfrîngere indiscutabilă, deși numai parțială Napoleon, cuprins de furie, trimise pe Dupont în fața unui consiliu de război Avea o părere foarte personală despre ceea ce este sau nu este moral : „Cea mai mare dintre toate imoralitățile (la plus grande des immora-lites) este să te apuci de un lucru la care nu te pricepi" — spunea el Iar cînd un general incapabil preia comanda militară, atunci această „imoralitate" se transformă de-a dreptul în cea mai gravă crimă Și Dupont pierdu pentru totdeauna orice considerație din partea lui Napoleon își dădu imediat seama de marea importanță politică a catastrofei de la Baylen Deși se prefăcea că e liniștit și insista asupra faptului că pierderile de la Baylen erau o nimica toată față de resursele imperiului, totuși, el înțelegea foarte bine influența ce o avusese acest eveniment asupra Austriei, care începuse să se reînarmeze cu îndoită energie Austria vedea că, împotriva așteptărilor sale, Napoleon avea să fie obligat din acel moment să lupte nu pe unul, ci pe două fronturi, și că noul front din sudul Spaniei îl slăbea mult pe cel de la Dunăre Pentru ca Austria să poată fi oprită de pe panta războiului, trebuia să i se dea a înțelege că Alexandru I va invada teritoriile austriece dinspre est, în timp ce el, Napoleon, aliatul acestuia, se va îndrepta spre Viena dinspre vest în acest scop a fost organizată la Erfurt manifestația de prietenie a celor doi împărați După pacea de la Tilsit, Alexandru I trecea printr-o perioadă grea Alianța cu Napoleon și consecința ei inevitabilă — ruptura cu Anglia — lezau adînc interesele eco- 213 nomice ale nobilimii și ale ncgustorimii, care vedeau în în-frîngerea de la Friedland și în pacea de la Tilsit nu numai o nenorocire, dar și o rușine încrezător în promisiunile lui Napoleon, Alexandru nădăjduia să obțină cu timpul, datorită alianței franco-ruse, o parte din Turcia în felul acesta, el ar fi liniștit opoziția curtenilor, a gărzii și a întregii nobilimi Dar timpul trecea și Napoleon nu întreprindea nimic în acest sens Ba, din contră, la Petersburg circulau zvonuri după care Napoleon încuraja pe turci să continue războiul, pe care aceștia îl purtau atunci împotriva Rusiei La Erfurt, amîndoi partenerii alianței franco-ruse nădăjduiau să-și verifice mai de aproape cărțile pe care contau în jocul diplomatic dus de fiecare De fapt, ei se înșelau reciproc și știau acest lucru, deși nu erau încă absolut siguri Fiecare avea nevoie de celălalt, dar nu se încredeau unul într-altul Alexandru considera că Napoleon e un om foarte inteligent Acesta aprecia finețea diplomatică și șiretenia lui Alexandru „Un adevărat bizantin" — spunea el despre țar Iată pentru ce, la prima lor întîlnire de la Erfurt (27 septembrie 1808), cei doi împărați se îmbrățișară cu multă căldură și se sărutară în fața publicului, iată pentru ce, timp de două săptămîni, cît a durat întrevederea, ei se arătară zilnic împreună la reviste, la parăzi, baluri, serbări, la teatru, la vînătoarc și în timpul plimbărilor călare Esențialul în toate aceste îmbrățișări și sărutări era publicitatea lor Pentru Napoleon, ele și-ar fi pierdut tot farmecul dacă austriecii nu le-ar fi aflat De asemeni — pentru Alexandru, dacă turcii nu ar fi știut de ele între pacea de la Tilsit și întrevederea de la Erfurt se scursese un an în acest răstimp, țarul se convinsese pe deplin că promisiunea unui „Orient" rusesc și a unui „Occident" francez nu fusese decît o momeală Era clar acum că Napoleon nu avea să îngăduie țarului să ocupe Constan-tinopolul, nici măcar să ocupe Moldova și Valahia, pe care ar fi preferat să le lase în mîinile turcilor Pe de altă parte, Alexandru mai vedea că, timp de un an de zile după pacea de la Tilsit, Napoleon nu găsise timpul necesar să-și retragă trupele nici măcar din regiunile înapoiate regelui Prusiei în ce-1 privea pe Napoleon, pentru el era important să evite un atac austriac înainte de a fi terminat cu războiul de partizani care se aprinsese în Spania în acest scop, Alexandru trebuia să se angajeze să pornească operațiuni 214 active împotriva Austriei în cazul că ea s-ar fi hotărît să atace Dar țarul nu vroia nici să-și ia, nici să respecte o astfel de obligație directă Pentru acest ajutor militar, Napoleon era gata să dea dinainte Galiția și chiar unele teritorii din regiunea carpatică Mai tîrziu, cei mai eminenți reprezentanți atît ai școlii slavofile, cît și ai celei național-patrio-tice din istoriografia rusă îi vor reproșa amarnic lui Alexandru de a nu fi acceptat propunerile lui Napoleon și de a fi lăsat să-i scape un prilej ce nu avea să se mai ivească niciodată După cîteva timide încercări de rezistență, țarul cedă față de puternicul curent al nobilimii ruse, care vedea în alianța cu Napoleon, cel ce zdrobise de două ori armata rusă (în 1805 și în 1807), nu numai o rușine (la rigoare, ar fi putut fi acceptată), ci și o ruină Suficient de convingătoare se dovediră scrisorile anonime ce aminteau țarului de împrejurările morții lui Pavel I, tatăl său, care legase și el prietenie cu Napoleon Și, cu toate acestea, Alexandru se temea de Napoleon și nu vroia pentru nimic s-o rupă cu el în urma instigațiilor și invitației ce-i adresase împăratul francez, care vroia să pedepsească Suedia pentru alianța ei cu Anglia, Alexandru intrase în război cu această țară încă din februarie 1808 în urma acestui război, întreaga Finlandă, pînă la rîul Torne Alv, fu smulsă Suediei și alipită Rusiei Dar Alexandru știa prea bine că nici în felul acesta nu reușise să liniștească enervarea și îngrijorarea moșierilor ruși, la care interesul pungii era cu mult deasupra unor astfel de expansiuni ale statului înspre nordul sterp în orice caz, pentru țar, cîști-garea Finlandei era un argument prin care putea convinge de primejdia și inutilitatea rupturii cu Napoleon La Erfurt, Talleyrand îl trădă pentru întîia oară pe Napoleon, intrînd în legături secrete cu Alexandru și sfă-tuindu-1 să se împotrivească hegemoniei napoleoniene Mai tîrziu, el avea să justifice gestul său prin dorința de a feri Franța de prăpastia în care o tîra pasiunea nestăpînită a lui Napoleon pentru putere Iată lingușitoarea frază cu care bătrînul intrigant s-a adresat țarului la începutul tratativelor lor secrete : „Suveranul Rusiei e civilizat, dar poporul rus nu este ; suveranul Franței nu e civilizat, dar poporul francez este Suveranul Rusiei și poporul francez trebuie să se alieze " Despre Talleyrand s-a spus că toată viața „i-a vîndut pe cei ce l-au cumpărat" Odinioară, i-a vîndut lui Napoleon 215 Directoratul Acum, la Erfurt, îl vindea pe Napoleon lui Alexandru Mai tîrziu, va vinde englezilor pe Alexandru Numai pe englezi nu i-a vîndut nimănui, pentru că numai englezii nu l-au cumpărat niciodată, cu toate că li se oferise în cîteva rînduri și la prețul cel mai convenabil Nu este locul să intrăm aici prea adînc în motivele lui Talley-rand (care a primit mai tîrziu bani de la Alexandru, nu însă atît cît sperase) Pentru ceea ce ne interesează e important să remarcăm două fapte : în primul rînd, încă din 1808, Talleyrand înțelesese mai limpede ca alții fenomenele care, așa cum am mai spus, începuseră să neliniștească, mai mult sau mai puțin confuz, pe mulți dintre mareșali și demnitari ; în al doilea rînd, Alexandru înțelesese că imperiul lui Napoleon nu era nici atît de solid, nici atît de invincibil cum se arăta El începu prin a se opune insistențelor lui Napoleon în chestiunea unei intervenții ruse împotriva Austriei în cazul unui nou război franco-austriac într-una din aceste discuții, Napoleon, înfuriindu-se, își aruncă jos pălăria și începu să o calce în picioare Ca răspuns la această ieșire, Alexandru zise : „Dumneavoastră sînteți iute, dar eu sînt încăpățînat Să discutăm, să judecăm ; dacă nu, plec “ Formal, alianța continua să existe, dar Napoleon nu mai putea conta pe ea în Rusia, sfîrșitul întrevederii era așteptat cu multă îngrijorare Existau temeri ca nu cumva Napoleon să aresteze pe țar, așa cum făcuse cu patru luni mai înainte cu familia regală a Spaniei după ce o atrăsese la Bayonne „Nimeni nu se mai aștepta ca maiestatea-voastră să se mai întoarcă", spusese deschis — spre marea ciudă a iui Alexandru — un bătrîn general prusian, cînd țarul se înapoie de la Erfurt Din punct de vedere al aparențelor, totul era salvat Tot timpul cît a durat întrevederea de la Erfurt, regii vasali și alți monarhi din suita lui Napoleon nu încetaseră să se înduioșeze de iubirea dintre cei doi împărați Dar după plecarea țarului Napoleon rămase posac El știa că vasalii săi nu credeau în trăinicia alianței franco-ruse și că nici Austria nu credea Trebuia să termine, deci, cît mai repede cu putință, afacerea spaniolă IV în Spania Napoleon avea 100 000 de oameni Mai fură trimiși în grabă încă 150 000 Răscoala țărănească se întindea cu fiecare lună ce trecea Cuvîntul spaniol „guerilla" 216 (război mic) nu spunea exact tot ceea ce se petrecea atunci Războiul acesta, dus împotriva țăranilor, a meșteșugarilor, a ciobanilor și a conductorilor de catîri, îl neliniștea pe Napoleon mai mult decît marile războaie După umilința cu care i se supusese Prusia, rezistența crîncenă a spaniolilor apărea deosebit de ciudată, neașteptată Și, totuși, el nu bănuia încă pînă unde avea să se întindă pîrjolul „Revolta sărăcimii zdrențăroase" l-ar fi putut dezmetici întrucîtva pe generalul Bonaparte, dar nu putea influența cît de puțin pe împăratul Napoleon, învingătorul Europei Către sfîrșitul toamnei lui 1808, Napoleon plecă în Spania fără să mai conteze pe ajutorul lui Alexandru și aproape convins că Austria îl va ataca Era înfuriat împotriva acestor țărani spanioli murdari, analfabeți și nesupuși, între timp, englezii reușiseră să debarce și să-i alunge pe francezi din Lisabona Portugalia nu mai era o bază franceză, ci una engleză Francezii stăpîneau numai nordul Spaniei, pînă la Ebru ; în celelalte regiuni nu mai erau decît foarte puțini Spaniolii aveau acum o armată care lupta cu arme engleze Napoleon o atacă și, în ziua de 10 noiembrie 1808, lîngă Burgos, îi pricinui o înfrîngere zdrobitoare, în zilele următoare mai avură loc două bătălii și se părea că armata spaniolă fusese nimicită complet La 30 noiembrie, Napoleon porni asupra Madridului, care era apărat de o puternică garnizoană Pentru a înfrînge Spania el adusese aici (în cadrul armatei sale) „legiunea poloneză" pe care o înființase în 1807, după cucerirea Poloniei La ordinul lui, polonezii masacrară cu multă vitejie pe spanioli, fără să se gîndească la rolul rușinos pe care îl jucau atunci cînd înăbușeau mișcarea de eliberare națională a acestui popor Napoleon le spusese că spre a merita restaurarea patriei, polonezii trebuie să cîștige întîi bunăvoința lui Și pentru a-și reînvia patria lor, ei luptau acum să distrugă patria spaniolilor La 4 decembrie 1808, Napoleon intră în Madrid Capitala întîmpină pe cuceritor cu o tăcere mormîntală în curînd, împăratul declara țara întreagă și capitala în stare de război și instituia curți marțiale Apoi porni împotriva englezilor Generalul Moore fu bătut și omorît în timpul urmăririi rămășițelor armatei sale Cauza Spaniei părea acum din nou pierdută Dar cu cît situația populației răsculate devenea mai grea, cu atît rezistența era mai dîrză Orașul Saragossa, asediat de francezi, rezistă mai multe luni în cele din urmă, mareșalul Lannes pătrunse în forti- 217 ficațiile exterioare și, la 27 ianuarie 1809, intră în oraș Atunci se întîmplă ceva ce nu se mai văzuse niciodată în vreun asediu Fiecare casă se transformase într-o fortăreață A trebuit ca fiecare magazie, fiecare grajd, fiecare pivniță, fiecare pod să fie cucerite pe rînd Măcelul continuă timp de trei săptămîni în acest oraș ce fusese luat, dar nu încetase să se apere Soldații mareșalului Lannes masacrau fără alegere chiar și pe femei și copii, dar și francezii, la cea mai mică nebăgare de seamă, erau omorîți de aceștia Fură masacrați 20 000 de soldați de garnizoană și peste 32 000 de persoane civile Pînă și mareșalul Lannes, viteazul husar pe care încă nu-1 înfricoșase nimic pe lume, care fusese în cele mai groaznice bătălii napoleoniene, omul care nu știa ce sînt aceia „nervi", rămase și el încremenit la vederea nenumăratelor cadavre de bărbați, femei și copii zăcînd grămezi, în bălți de sînge, prin case și în fața caselor „Ce război ! Să fii obligat să omori astfel de viteji, chiar dacă gestul lor e nebunesc ! Va fi o victorie tristă !“ — spusese el către suită, în timp ce treceau în grup pe străzile înecate în sînge ale orașului mort Asediul și distrugerea Saragossei a cutremurat întreaga Europă — mai ales Austria, Prusia și celelalte state germane Comparația între atitudinea vitejească a spaniolilor și supunerea de sclavi a germanilor mișca, buimăcea și inspira rușine Dar burghezia țărilor învinse nu putea să mai rămînă mult timp inactivă în fața hrăpăreței monarhii napoleoniene Trezită la viață de către Napoleon, izbăvită de orînduirea feudală iobăgistă, împinsă pe calea unei libere dezvoltări capitaliste, burghezia Europei aservite era nevoită să caute noi căi pentru a scăpa și ea, la rîndul ei, de strînsoarea economică în care o ținea politica napoleoniană Aceste căi erau descoperite pe măsură ce se dezvolta mișcarea de eliberare națională împotriva lui Napoleon, în anii 1808, 1809 și 1810, această mișcare era încă sporadică, dar, în 1813, ea avea să se întindă, ca un uriaș incendiu, în toate țările oprimate de guvernarea napoleoniană în 1806 și înainte de nimicirea Prusiei, Napoleon arătase cum avea să se comporte față de cele mai mici încercări de renaștere a spiritului de rezistență națională în mijlocul poporului german Acum, după Tilsit, Napoleon credea că poate face tot ce vrea nu numai în Bavaria sau în statele Confederației Rinului, ci și în Hamburg, Danzig, 218 Leipzig, Konigsbcrg, Breslau și, în general, în întreaga Germanie Dar el nu știa că, la Berlin, în cursurile sale, filozoful Fichte făcea nebuloase aluzii patriotice ; nu știa că, în universitățile germane se înjghebau cercuri studențești în care, dacă nu se putea încă vorbi deschis de o răscoală împotriva asupritorului comun, creștea față de el o ură ascunsă și adîncă împăratul francez nu putea înțelege că burghezia germană din țările vasale, deși se bucura de introducerea Codului Napoleon, de pieirea feudalismului, considera, totuși, că plătește prea scump toate acestea prin jugul politic și financiar francez, la care se adăuga „impozitul de sînge“ — recrutările destinate să completeze marea armată franceză Napoleon nu știa sau poate nu voia să știe toate acestea După expresia unui observator, monarhii, aristocrații și aristocratele germane s-au purtat la Erfurt ca niște lachei sau jupînese în fața unui stăpîn înfuriat care, din cînd în cmd, se arăta totuși darnic dacă i se săruta mîna la momentul oportun Cel mai mare poet german, Goethe, îi ceruse o audiență Cînd, în sfîrșit, Napoleon îl primi la Erfurt (uitînd — în treacăt fie spus — să ofere un scaun bătrînului poet) și binevoi să se exprime favorabil despre „Werther", Goethe fu încîntat într-un cuvînt, păturile de sus din Germania, singurele cu care Napoleon avusese raporturi directe, nu erau nici atunci înclinate să protesteze Poporul se supunea în tăcere în schimb, știrile din Austria deveneau tot mai neliniștitoare Aici domnea părerea că, de data aceasta, Napoleon va fi obligat să se lupte cu o singură mînă Cealaltă era ocupată : cumplita povară a războiului spaniol atîrna greu, în Austria se știa că Napoleon nu se va retrage sub nici un motiv din Spania, că acum nu mai era deci vorba de un capriciu de despot, ci de cu totul altceva, și că el se împotmolise acolo de-a binelea Iar, pe lîngă acestea, mai știau acum și cauza Blocusul continental era atunci întărit mereu prin noi decrete suplimentare, prin noi măsuri polițienești și noi acțiuni politice ale împăratului francez Renunțarea la Peninsula Iberică în momentul cînd englezii se găseau pe pămîntul ei ar fi însemnat renunțarea la blocusul continental, adică la resortul principal al întregii sale politici 2t9 V Trădarea, sau numai bănuiala trădării venalului Talleyrand și a spionului Fouche — acești josnici ticăloși, cum îi numea Napoleon — îl preocupau, desigur, mai puțin decît pregătirea războiului împotriva Austriei După ce cîntări bine lucrurile, în ianuarie 1809, el lăsă Spania în grija mareșalilor săi (care în absența lui își pierdeau jumătate din valoarea lor militară) și la discreția fratelui său Joseph, regele Spaniei care, cu și fără Napoleon, nu dăduse niciodată dovadă de vreo valoare Ajuns la Paris, porunci miniștrilor și demnitarilor să se adune la palat Și aci, la 28 ianuarie 1809, a avut loc cunoscuta scenă, cînd i-a strigat lui Talleyrand : „Ești un hoț și un tîlhar, un om fără obraz ; ai fi în stare să vinzi și pe propriul d-tale tată !“ și și-a terminat astfel complimentarea : „De ce oare nu te-am spînzurat eu de grilajul pieței Carrousel ? Dar mai e timp pentru asta Murdărie în ciorapi de mătase !“ Știa ceva despre trădarea lui Talleyrand (demis încă în 1807), dar nu știa încă totul, căci, altfel, l-ar fi împușcat numaidecît Acum, însă, n-avea timp să descurce ițele intrigilor înveteratului șperțar ; războiul cu Austria îi bătea amenințător la ușă Abia înăbușit printr-un pogrom militar organizat, focul răscoalei populare spaniole izbucnise și se întindea din nou în sate și orașe Cu neputință de prins, neînfricat, ieșind ca din pămînt și dispărînd tot așa, acest inamic-fan-tomă continua să țintuiască astfel în Spania o jumătate din marea armată : 300 000 de oameni din cele mai bune trupe Iar între timp, împăratul pregătea în grabă cealaltă jumătate pentru un nou și greu război împotriva Austriei El ordonă în Franța o recrutare anticipată care îi dădu 100 000 de oameni Pe lîngă aceștia, porunci statelor germane supuse să-i pună la dispoziție pentru război încă 100 000 de recruți, ceea ce se îndeplini fără murmur Apoi alese peste 110 000 de vechi soldați pe care conta în mod deosebit, iar dintre aceștia trimise 70 000 în Italia, unde de asemenea trebuia să se aștepte că va fi atacat de austrieci în felul acesta, Napoleon dispunea, spre primăvara anului 1809, de mai bine de 300 000 de soldați, pe care îi putea arunca împotriva Austriei Dar și Austria își aduna toate forțele Curtea austriacă, aristocrația, nobilimea mij- 220 Іосіе, care ațîțau acest război, erau unite Pînă și nobilimea ungară devenise, în această împrejurare, credincioasă „coroanei" : trebuia să fie apărat și întărit dreptul, sfînt pentru ei toți, al iobăgiei ; dreptul acesta, geograf iceștc atît de mutilat și politicește atît de zdruncinat de către Napoleon prin cele trei războaie (din 1796—1797, 1800 și 1805), în care acesta nimicise armata austriacă și luase monarhiei habsburgice cele mai bune teritorii Burghezia industrială, care beneficia de pe urma blocusului continental, era pe atunci (cu excepția Cehiei) relativ neînsemnată în cuprinsul monarhiei Burghezia comercială și toată masa consumatorilor sufereau din cauza acestui blocus Așa se face că războiul provocat de curtea austriacă în 1809 era mai popular decît toate celelalte războaie cu Napoleon „O rază de soare a apărut, în sfîrșit, dinspre Spania !“ — se repeta acum pe toate tonurile în Austria și Germania Lumea întreagă aștepta cu respirația oprită Napoleon aștepta pregătit de luptă avînd lîngă el pe cei mai buni mareșali ai săi : Davout, Massena și Lannes El aștepta ca Austria să „atace" prima, căci acest fapt i-ar fi adus un argument în plus în importanta discuție începută la Erfurt cu Alexandru și neisprăvită încă : mai spera într-o intervenție a Rusiei împotriva Austriei în ziua de 14 aprilie 1809, arhiducele Carol, cel mai bun general austriac, pătrunse în Bavaria „în două luni dezarmez Austria și apoi, dacă va fi nevoie, voi face iarăși o călătorie în Spania" — a spus Napoleon în momentul plecării în campanie Desigur, nu conta prea mult pe cei 100 000 de germani care, numeric, formau o treime a armatei sale Știa ce unități admirabile și călite în luptă lăsase în Spania și cîți veterani pierdea acolo armata franceză Și nu numai el știa acest lucru Austriecii luptau de data aceasta cu o forță și o îndrăzneală fără precedent întîia mare bătălie avu loc la Abensberg, în Bavaria Austriecii fură respinși, după ce pierdură mai mult de 13 000 de oameni Dar au luptat vitejește, mult mai bine decît la Arcole, Marengo și Austerlitz A doua bătălie — la Eckmiihl, la 22 aprilie — se termină cu o nouă victorie a lui Napoleon Respins, arhiducele Carol trebui să treacă înapoi Dunărea, cu pierderi grele După aceasta, în urma unei manevre, mareșalul Lannes luă cu asalt Regensburgul în toiul luptei, Napoleon, care conducea asediul, fu rănit la un picior 221 După ce i se scoase cizma și i se făcu un pansament rapid, el ordonă să fie urcat din nou pe cal și, pentru ca moralul soldaților să nu fie influențat, interzise să se vorbească de rana sa în timp ce intra în orașul cucerit, el saluta surîzînd regimentele care îl aclamau, ca să ascundă durerea ce-1 chinuia Bătăliile de la Eckmiihl și Regens-burg au costat pe austrieci 50 000 de oameni — morți, răniți, prizonieri și dispăruți în cinci zile, Napoleon a cîș-tigat cinci sîngeroase bătălii Continuînd și dincolo de Dunăre urmărirea arhiducelui Carol care se retrăgea, Napoleon îl ajunse la Ebersberg, îl înfrînse și îl respinse Apoi dădu foc orașului în care arse de vie și o parte a populației (austriecii au pretins că ar fi fost jumătate din populația orașului) „Călcam pe o frămîntătură de carne omenească friptă" — spunea generalul Savary, duce de Rovigo, despre trecerea cavaleriei sale printre ruinele orașului Ebersberg Pînă și caii se împotmoleau în această masă de carne care acoperea străzile orașului Acestea au avut loc la 3 mai La 8 mai, Napoleon dormi, ca și în 1805, la Schoenbrunn, în palatul împăratului Austriei, și la 13 mai primarul Vienei îi încre-dință cheile capitalei Se părea că războiul se apropie grabnic de sfîrșit Dar arhiducele Carol reuși să-și treacă armata pe malul stîng al Dunării peste podurile din Viena, pe care apoi le incendie Napoleon se hotărî atunci pentru o operație neobișnuit de grea Cam la 500 metri de malul vienez (drept) al Dunării, începe un banc de nisip, care ajunge pînă la insula Lobau Napoleon hotărî să tragă pînă la acest banc un pod de vase pe care să treacă dincolo principalele sale forțe, împuținate acum de lupte și de garnizoanele lăsate în drum De pe această insulă urma apoi să treacă, fără greutate, peste un braț îngust al fluviului, care desparte Lobau de malul stîng (de nord) al Dunării La 17 mai avu loc trecerea în insula Lobau Ordonă apoi construirea unui pod de vase peste brațul îngust dintre insulă și malul stîng Trecu întîi corpul de armată al lui Lannes, apoi cel al lui Massena Cei doi mareșali ocupară două sate mici, apropiate — Aspern și Essling Aici, aceste două corpuri de armată și restul forțelor care le urmau fură atacate de arhiducele Carol Se încinse o bătălie crîncenă Dar, în momentul cînd Lannes cu cavaleria sa se aruncă în urmărirea austriecilor care se retrăgeau în ordine, podul care lega malul drept (vienez) al Dunării cu 222 insula Lobau se rupse dintr-o dată și armata franceză nti mai putu fi aprovizionată cu muniții Napoleon ordonă lui Lannes să se retragă numaidecît Acesta se retrase cu mari pierderi, luptînd O ghiulea căzu asupra mareșalului Lannes, sfărîmîndu-i și aproape rupîndu-i de corp amîndouă picioarele El muri în brațele lui Napoleon, în ochii căruia se văzură pentru a doua oară lacrimi Francezii se retraseră înapoi pe insula Lobau Și, cu toate că, pentru a se consola, Napoleon își repeta că pierderile sale se ridicau abia la 10 000 de oameni (în realitate, însă, mult mai mult), în timp ce ale inamicului se ridicau pînă la 35 000 (în realitate cam 27 000), înfrîngerea și retragerea erau fapte indiscutabile Acestea se petrecură în zilele de 21 și 22 mai Curtea și guvernul austriac, care fugiseră din Viena, nu mai puteau de bucurie și se pregăteau să revină în capitală Dar arhiducele Carol, om serios și talentat, nu numai că nu se lăuda cu cîștigarea victoriei, ci chiar se supăra de toate aceste exagerări în orice caz, aici nu mai era vorba de ridicarea asediului cetății Acra, nici de bătălia din 1807 de la Eylau Acest eșec al lui Napoleon, al treilea la număr, avea o importanță mult mai mare ; înfrîngerea era un fapt mult mai evident Napoleon știa că, în Germania, maiorul prusian SchilI, cu regimentul său de husari, întreprinsese împotriva francezilor ceva asemănător cu un război de partizani Mai știa că și țăranul tirolez Andreas Hofer ducea un astfel de război în munții Tiro-lului ; că în Italia nu era de loc liniște ; că în Spania (cu toate că lăsase acolo cam 300 000 de soldați, cea mai bună parte a marii armate), lupta aprigă se reîncinsese cu o nouă vigoare Știrile despre bătălia de la Essling, despre prinderea și închiderea împăratului în insula Lobau (așa se spunea în Europa, luîndu-se dorințele drept realități) — trebuiau să facă să crească curajul luptătorilor, care răsăreau din toate părțile Napoleon însă nu-și pierdu sîngele rece și buna dispoziție Se părea că, în aceste zile grele pentru el, singurul lucru ce-1 întristase cu adevărat fusese moartea mareșalului Lannes, și nu pierderea unei lupte El cunoștea imensele pierderi ale austriecilor la Essling, știa că în prima parte a campaniei, 223 înainte de Viena, ei pierduseră mai bine de 50 000 de soldați, mult mai mult decît francezii Calcula, își întărea armata, lucra mai departe la planurile războiului și, în același timp, citea cu atenție rapoartele ce-i veneau zilnic din toate colțurile imensului său imperiu Află cu surpriză că, după predicile papei Pius al VII-lea și ale cardinalilor, bătălia de la Essling era pedeapsa divină abătută asupra împilatorului universal, asupra tiranului, a ofensatorului și asupritorului bisericii Cu toate grijile sale, Napoleon luă act de atitudinea reprezentantului oficial al lui dumnezeu în tot cursul verii 1809, din Anglia îi veneau mereu vești alarmante Se organizase acolo o expediție care , avea ca scop crearea unei diversiuni în nordul Belgiei 40 000 de soldați și 30 000 de marinari luară parte la această expediție îndreptată spre insula Walcheren Reușind să debarce, englezii cuceriră pentru scurt timp Vlissingen ; după ce înregistrară pierderi grele, fură nevoiți să ia calea întoarsă pe mare Napoleon era într-un continuu ’du-te vino între castelul Schoenbrunn din Viena și insula Lobau Reuși să insufle repede soldaților săi încrederea în victorie Pe la mijlocul lui iunie, armata era odihnită și primise întăriri ; insula fu excelent fortificată Napoleon era acum definitiv convins că arhiducele Carol, care nu întreprinsese nimic în tot acest timp, nu va fi în stare să atace și că data bătăliei decisive depindea numai de el După terminarea acestor pregătiri militare urgente, avînd cîteva zile de răgaz, prima grijă a lui Napoleon a fost să se ocupe puțin de pontiful catolic Pius al VII-lea avea sa regrete amarnic perspicacitatea și promptitudinea cu care descifrase rolul voinței divine în bătălia de la Essling încă de la 17 mai 1809, adică înainte de această bătălie, apăruse un decret al lui Napoleon, prin care Roma și toate teritoriile pontificale erau declarate din acel moment alipite la Imperiul Francez „Dat în cartierul nostru imperial de la Viena Napoleon " Așa sfîrșea decretul prin care erau luate pontifilor romani acele posesiuni care, după un faimos document ticluit de papi în vremurile medievale, ar fi fost „dăruite" papei Silvestru I, la începutul secolului al IV-lea, de către împăratul Constantin Acum, după apariția decretului, la 10 iunie francezii ocupară definitiv Roma Papii pierdeau astfel tot ce stăpîniseră 224 timp de 15 secole Pius al Vll-lea fu trimis sub pază la Sa-vona, pe Riviera italiană După ce pedepsi pe papă, Napoleon făcu ultimele pregătiri militare în zilele de 2, 3 și 4 iulie aduse în insula Lobau noi corpuri de armată și dispuse să se mai aducă și 550 piese de artilerie La 5 iulie ordonă să se înceapă trecerea pe malul sting al Dunării în afară de armata de pînă acum, completată între timp, el mai dispunea și de corpul de armată al lui Macdonald, adus din Italia Bătălia începu în aceeași zi, la 5 iulie 1809, dar cu totul altfel decît prevăzuse arhiducele Carol și nici în locul unde acesta s-ar fi putut aștepta, după toate probabilitățile Napoleon avea un principiu ferm : să nu facă nimic la care s-ar putea aștepta inamicul Artileria francezilor cuprindea cam 550—560 tunuri ; aceea a austriecilor ceva mai mult de 500 Amândouă erau foarte bine aprovizionate cu muniții Trecerea grosului trupelor peste Dunăre fusese efectuată excepțional de organizat Bătălia a fost extrem de crîncenă și la 5, dar mai ales la 6 iulie, Napoleon a trecut prin momente foarte primejdioase A stat tot timpul în mijlocul bătăliei, iar mareșalii Da-vout, Macdonald, Massena și generalul Drouot, comandantul artileriei, acționau cu o preciziune rar întîlnită în bătălii de asemenea proporții După o canonadă îngrozitoare, „coloana Macdonald" (26 batalioane dispuse într-un careu a cărui latură atingea 1 000 de metri) străpunse cu mari pierderi centrul liniei austriece în urma careului veneau rezervele Mai la nord, mareșalul Davout, trimis de Napoleon, pătrunse luptînd în satul Wagram, situat pe o înălțime în urma acestui fapt, întreaga armată austriacă a fost zdrobită La 6 iulie 1809, spre seară, totul se sfîrșise Austriecii fuseseră aruncați înapoi Nu a fost însă o debandadă totală O parte s-au retras în ordine înfrîngerea de la Wagram a fost pentru armata austriacă tot atît de îngrozitoare ca și cea de la Austerlitz Numai în a doua zi a bătăliei fuseseră pierduți (morți, răniți sau prizonieri) aproape 37 000 de oameni Pierderile franceze erau și ele foarte mari Din punctul acesta de vedere, victoria a fost scump plătită Urmărirea armatei învinse continuă timp de aproape o săptămînă Napoleon venea în urma cavaleriei, care lichida unități austriece răzlețe în ziua de 11 iulie, la intrarea în orașul Znaim, i se aduse la cunoștință că prințul Liechtenstein, general-aghiotant al împăratului Francisc, îi solicita o audiență împăratul cerea armistițiu Napoleon con- 15- Napofeoo 825 I simți, dar cu condiții foarte grele : toate teritoriile austriece pe care în momentul armistițiului se găseau detașamente franceze oricît de mici, vor fi îndată evacuate de austrieci și vor rămîne ca garanție în mîna francezilor pînă la semnarea definitivă a păcii Liechtenstein acceptă toate condițiile Tratativele începură împăratul Francisc eta gata la orice Era demoralizat și blestema pe acei care timp de un an și jumătate îl îndemnaseră la acest război, cu mult mai sîn-geros decît toate războaiele pe care le purtase Austria înce-pînd din secolul al ХѴП-lea, de la Războiul de treizeci de ani îl tortura gîndul pedepsei pe care Napoleon o dăduse I papei nu mult înainte de Wagram Dar acum, după Wagram, ce avea să facă Austriei ? Pretențiile lui Napoleon se dovediră în curînd a fi mult mai mari decît cele de după bătălia de la Austerlitz El cerea să i se cedeze noi teritorii austriece : Carintia, Carniolia, Istria, orașul și provincia Triest, considerabile ciuntiri din posesiunile austriece la vest și nord-vest, o parte din Galiția și contribuții de război de 134 milioane florini-aur Austriecii implorară, se tocmiră, recurseră la vicleșuguri, dar învingătorul rămase neînduplecat Consimți, doar, să reducă contribuția la 85 milioane și, de asemeni, să facă cîteva mici reduceri la teritoriile pretinse în tot timpul tratativelor, el locuia la Schoenbrunn Viena și întreaga regiune ocupată arătau o supunere completă Nădejdile pe care le aprinsese bătălia de la Essling se stinseră acum atît în Austria, cît și în Germania în textul tratatului Napoleon introduse și interdicția pentru Austria de a întreține o armată mai mare de 150 000 de oameni Francisc acceptă și acest lucru în ziua de 12 octombrie, Napoleon își trecea în revistă garda în fața palatului Schoenbrunn De obicei (mai ales în zilele de sărbătoare) un numeros public lua parte la aceste ceremonii Napoleon trezea pretutindeni o vie curiozitate și ■ toată lumea dorea să-1 vadă împăratul admitea publicul la trecerile sale în revistă ; în general, Viena îi plăcea prin docilitatea ei absolută Trecerea în revistă se apropia de sfîrșit, cînd un tînăr bine îmbrăcat, cu o petiție în mîna stîngă, reuși să se strecoare printre caii suitei și să se apropie de calul împăratului El fu oprit înainte de a putea scoate din haină un lung pumnal bine ascuțit J După trecerea în revistă, Napoleon vroi să-1 vadă pe cel arestat Era studentul saxon Staps din Naumburg — 226 І „Pentru ce ai vrut să mă omori ?“ — „Eu cred că atît timp cît trăiește majestatea-voastră, patria și întreaga lume nu vor ști ce-i libertatea și tihna" — „Cine te-a împins să faci aceasta ?“ — „Nimeni" — „în universitățile voastre vi se predau astfel de idei ?“ — „Nu, majestate" — „Ai vrut să fii un Brutus ?“ Pe cît se pare, studentul n-a răspuns la această întrebare, căci mai tîrziu Napoleon a spus că, probabil, studentul nu știa cine a fost Brutus — „Се-ai face dacă ți-aș da libertatea ? Ai încerca din nou să mă omori ?“ Staps, după o lungă tăcere, răspunse : — „Da, majestate" Napoleon tăcu și el, și plecă îngîndurat în aceeași seară se întruni curtea marțială Staps fu împușcat a doua zi La două zile după acest eveniment (cu privire la care Napoleon a interzis să se vorbească și să se scrie în presă), la 14 octombrie 1809, împăratul Francisc I se hotărî, în sfîrșit, să semneze tratatul de pace de la Schoenbrunn, care îi reducea într-o măsură atît de mare posesiunile și întărea foarte mult poziția dictatorului Europei O sută de mii de morți, o țară ruinată, milioane de flo-rini-aur impuse drept contribuție, aproape o treime din cele mai bune teritorii ale ei și cîteva milioane de locuitori pierduți, o dependență mai accentuată față de învingător, acesta fu prețul nereușitei încercări a Austriei de a scutura jugul napoleonian 15» Capitolul XI N A P O L E O N Ș I 1 Bl I* £ R IU L î N A P O G E V L I’ U T E R 11 1810—1811 I îndată după semnarea păcii de Ia Schoenbrunn, Napoleon părăsi Viena și, după cîteva zile, tot așa cum făcuse la întoarcerea din Egipt, după Marengo, Austerlitz și Tilsit, intră triumfal în capitala sa Imensul său imperiu se întinsese acum și mai mult; vasalii credincioși primiră recompense generoase, îndrăzneala celor nesupuși fu sever pedepsită Papa nu mai poseda nici un teritoriu Răsculații din Tirol fuseseră împrăștiați Partizanii maiorului Schill fură împușcați de un consiliu de război prusian în urma unui ordin al lui Napoleon Știrile din Anglia vorbeau de ruină, de bancrute și sinucideri de negustori și industriași, de nemulțumiri în mijlocul poporului Ceea ce însemna că blocusul continental își da roadele așteptate Imperiul mondial părea să fie în apogeul strălucirii, puterii, bogăției și gloriei Napoleon știa că numai prin forță izbutise să supună Europa și că o ține supusă numai prin teamă Dar Anglia nu capitula Țarul Alexandru umbla, vădit, cu vicleșuguri; nu avusese de Ia el nici un ajutor în războiul abia terminat; se prefăcuse, doar, că luptă cu Austria Spaniolii erau striviți și stîrpiți în masă, dar ei continuau să se împotrivească și luptau acum cu o furie sălbatică Ca și mai înainte, nu-i impresiona nimic : nici Wagram, nici noile victorii ale împăratului, nici prestigiul înnoit și crescut al învingătorului mondial în jurul lui Napoleon gravitau mareșali devotați ca Ju-not, ambițioși inteligenți de tipul lui Bernadotte, fini aristo-crați trădători în genul lui Talleyrand, simpli executanți ca 228 Savary, gata să-și împuște propriul tată la primul semn al lui Napoleon, satrapi și proconsuli cruzi și rigizi ca Davout, capabili să incendieze Parisul dacă aceasta li s-ar fi părut util serviciului, frații și surorile împăratului, plini de ambiții și orgoliu, fără valoare, sîcîitori, oameni pe care el i-a făcut regi și regine, care mereu se certau cu cineva, mereu aveau a se plînge de cineva și care nu-i aduceau decît griji și supărări Napoleon știa bine că încă nu sfârșise cu războaiele ; nici un francez nu se îndoia de acest lucru Era chiar posibil ca glontele care trebuia să-1 ucidă să fi fost deja turnat Napoleon făcea o distincție perfectă între ceea ce făcea în Franța și pentru Franța, adică în „vechile departamente", ca suveran francez, de ceea ce făcea ca împărat al Occidentului, ca rege al Italiei, ca protector al Confederației Rinului etc , etc Considera tot ce făcea pentru Franța ca fiind de nezdruncinat și de lungă durată Restul avea soarta să se mențină numai atît cît trăia el Dar, pentru continuitatea operei sale în Franța, avea nevoie de o dinastie, de un moștenitor pe care Josephine nu i-1 mai putea da Prin urmare, avea nevoie de o altă soție Problema dinastiei se punea și mai arzător acum, cînd amintirea glontelui care-1 rănise la Regensburg și aceea a pumnalului ascuțit al lui Staps arătau de ce fir subțire atîrna edificiul ridicat de el Istoricii francezi au scris numeroase volume despre Josephine, despre viața și aventurile ei, despre divorț și leșinul în care a căzut atunci cînd Napoleon i-a spus, pe neașteptate, că e nevoit să se despartă de ea ca să-și ia altă soție ; despre zbuciumul sufletesc al împăratului însuși Acest episod este interesant pentru descrierea noastră numai în măsura în care el formează un inel din lanțul de evenimente politice ce au urmat bătăliei de la Wagram De aceea vom căuta să povestim pe scurt evenimentele Dacă vreo femeie a fost vreodată iubită de Napoleon în mod pasionat și exclusiv, aceasta a fost Josephine, în primii ani ai căsătoriei lor (Napoleon era cu 6 ani mai mic decît Josephine ) Nici pe contesa Walewska — ca să nu mai vorbim de alte femei cu care el a avut legături mai mult sau mai puțin durabile — nu a iubit-o atît Dar trecuse multă vreme de cînd, fiind în campania din Italia — prin 1796—1797 — îi trimitea scrisori înflăcărate și pline de pasiune Iar la înapoierea din Italia, cînd află că în 229 timpul lipsei sale ea avusese unele aventuri, el nu se despărțise de ea și, deși nu cu înflăcărarea de la început, totuși o iubea încă Anii trecuseră Josephine începuse să se teamă destul de tare de bărbatul ei îi interzisese categoric să facă intervenții pe lîngă el pentru alte persoane și, de cîte ori respingea vreo cerere susținută de ea, nu uita să adauge : „Dacă intervine împărăteasa pentru el, însemnează că nu-i nimic de capul lui“ Nu putea suferi nici chiar acest fel de amestec al femeilor în afacerile de stat, sau în oricare alte afaceri Faptul că Josephine a fost întotdeauna un creier gol, incapabil să se gîndească la altceva decît la rochii, diamante, baluri și alte distracții, nu-1 supăra Se spunea chiar, în cercurile mondene de pe atunci, că persecuțiile lui Napoleon împotriva doamnei de Stael se datorau nu atît concepțiilor liberale și spiritului neconformist al scriitoarei — acest lucru el l-ar mai fi trecut cu vederea — cît inteligenței și culturii ei, calități nepotrivite pentru o femeie, după părerea sa, și pe care nu putea în nici un caz să le ierte Din acest punct de vedere, Josephine nu-1 putea supăra cu nimic Nu există îndoială că este adevărat ceea ce în mod unanim spun istoricii și biografii în privința greutății cu care s-a hotărît Napoleon la divorțul acesta „Politica nu are inimă, ci numai cap“ — a spus el Josephinei în noiembrie 1809, cînd se pregăteau formalitățile divorțului Continua totuși să o iubească, ședeau împreună zile întregi în sfîrșit, veni și ziua de 15 decembrie, același an, cînd actul de divorț fu semnat în prezența înalților demnitari ai imperiului și ai întregii familii imperiale în zilele ce urmară despărțirii, el continuă să trimită Josephinei, la palatul Malmaison, care-i fusese dăruit și unde ea se retrăsese, cele mai drăgăstoase scrisori Papei i s-a cerut să confirme divorțul în numele bisericii catolice, care în asemenea chestiuni se opune și tărăgănează foarte mult în locul lui Pius al VII-lea au trimis alții aprobarea, însă cu cea mai mare iuțeală, aproape cu prima poștă ; doar era vorba de un solicitant foarte influent îndată după divorț se întruni un consiliu solemn de înalți demnitari, care examină problema și hotărî ca, pentru fericirea imperiului, să roage pe majestatea-sa să-și ia altă soție Majoritatea era în mod sincer de acord cu această hotărîre a împăratului, pentru că, pe de o parte, buna lor stare materială era strîns legată de soarta imperiului familiei Bo- 230 naparte și ei doreau prelungirea lui, nu restaurarea Bourbonilor Or, numai nașterea unui moștenitor direct al tronului imperial putea să asigure, după părerea lor, întărirea și continuitatea „noii Franțe" Pe de altă parte, cu toții — chiar și trădătorul Talleyrand înainte de căderea în dizgrație — visau o apropiere mai strînsă a lui Napoleon de una din cele două mari puteri de pe atunci : Austria sau Rusia — apropiere nu numai politică, ci și dinastică Faptul acesta le-ar fi dat posibilitatea să mai respire în voie după atîtea războaie și ar fi înlăturat și primejdiile care apăreau mereu Unii — cu Fouche în frunte — voiau ca Napoleon să se căsătorească cu marea ducesă rusă Anna Pav-lovna, sora lui Alexandru Alții preferau pe arhiducesa Maria-Luiza, fiica împăratului Austriei în ce-1 privește pe Napoleon, el începu să se ocupe de alegerea unei logodnice îndată după pronunțarea divorțului N-avea de ce să stea prea mult pe gînduri în mintea lui lucrurile erau foarte clare : alegerea urma să o facă destul de repede, căci logodnica nu trebuia căutată în prea multe locuri în afară de marele Imperiu Francez, mai erau atunci pe lume numai trei mari puteri despre care se mai putea încă vorbi ca atare : Anglia, Rusia și Austria Cu Anglia era în război pe viață și pe moarte Rămîneau Rusia și Austria Rusia era incontestabil mai puternică decît Austria, pe care chiar el, Napoleon, tocmai o zdrobise atît de îngrozitor pentru a patra oară într-un răstimp de 13 ani Așadar, trebuia să înceapă cu Rusia, care avea două mari ducese, surorile țarului Alegerea între ele era o chestiune de ordinul trei: tot nu le văzuse niciodată Ekaterina Pav-lovna fu măritată la timp și în foarte mare grabă cu Georg von Oldenburg Ambasadorul francez la Petersburg fu însărcinat, în mod neoficial, să ceară țarului mîna celei rămase : Anna în decembrie 1809 și ianuarie 1810, la curtea din Petersburg domnea o mare agitație Alexandru I nu înceta de a asigura cu cele mai măgulitoare cuvinte pe Caulaincourt, ambasadorul Franței, că el dorea nesfîrșit de mult să vadă pe sora sa devenind soția lui Napoleon, dar că lucrul nu era posibil din cauză că împărăteasa mamă, Maria Feodorovna, o găsea pe Anna prea tînără, nu avea decît 16 ani etc , etc Iar la Pavlovsk, Maria Feodorovna, susținută de o importantă parte a curții, se opunea din toate puterile la această căsătorie Ura nobilimii și mai ales a marilor aristocrați, 231 proprietari funciari, împotriva lui Napoleon creștea din an în an, pe măsură ce blocusul continental devenea tot mai strict La 28 ianuarie 1810, Napoleon întruni la palat într-un consiliu solemn pe cei mai înalți demnitari ai imperiului spre a examina chestiunea divorțului și a unei noi căsătorii O parte din aceștia, în frunte cu marele cancelar Cam-baceres, cu regele Neapolului, Murat, și cu ministrul poliției, Fouche, se pronunțară în favoarea marii ducese Anna Pavlovna Ceilalți — în favoarea arhiducesei Maria-Luiza, fiica lui Francisc I Napoleon, personal, plictisit de atitudinea evazivă a curții rusești, dădu să se înțeleagă clar că înclina pentru prințesa austriacă Adunarea nu a adoptat o hotărîre precisă La nouă zile după aceste discuții, de la Petersburg sosiră vești că mama marii ducese voia să mai amîne căsătoria fiicei sale cu Napoleon, întrucît aceasta era prea tînără în aceeași zi se cerură informații de la Metternich, ambasadorul Austriei la Paris, dacă împăratul Austriei ar accepta căsătoria fiicei sale Maria-Luiza cu Napoleon Fără să se gîn-dească mult (lucrurile fuseseră prevăzute din chiar momentul cererii făcute la Petersburg), Metternich declară că Austria consimțea la această căsătorie, cu toate că nu avusese loc și nici nu putuse să aibă loc pînă atunci nici o discuție oficială în acest sens Numaidecît, în seara de 6 februarie, la i'ui-leries se întruni un nou consiliu, care se declară în unanimitate pentru această căsătorie A doua zi, la 7 februarie 1810, se pregăti actul de căsătorie Redactarea lui nu dăduse multă bătaie de cap Fu scos din arhivă și copiat întocmai actul făcut cu prilejul căsătoriei lui Ludovic al XVI-lea, predecesorul lui Napoleon pe tronul Franței, cu o altă arhiducesă de Austria, mătușa Mariei-Luiza — Maria-Antoaneta Actul fu transmis îndată împăratului Austriei și acesta îl ratifică pe loc Comunicarea ratificării ajunse la Paris în ziua de 21 februarie La 22 februarie, mareșalul Berthier, șeful marelui stat-major, pleca spre Austria cu o însărcinare foarte ciudată : să reprezinte pe logodnic, adică pe Napoleon, în cursul ceremoniei solemne a cununiei, care urma să aibă loc la Viena Aici, brusca hotărîre a lui Napoleon fusese primită cu bucurie După groaznicele îrtfrîngeri și pierderi din anul 1809, această căsătorie apărea aproape ca o salvare Micile neplăceri și dezacorduri ce se produseră în 232 aceste zile de mare veselie la Viena fură trecute cu vederea De pildă, în toiul solemnităților premergătoare căsătoriei, Napoleon ordonă împușcarea lui Andreas Hofer, capul răs-culaților din Tirol, care, în sfîrșit, fusese prins Execuția a avut loc la Mantua și victima avusese timp ca, înaintea salvei de puști, >să strige : „Trăiască bunul meu împărat Francisc !“ Dar bunul împărat Francisc, pentru care își jertfise Hofer viața, interzise să se pronunțe pînă și numele acestui obscur țăran din Tirol, care, prin excesiva sa fidelitate și prin patriotismul său deplasat, ar fi putut întărîta nemulțumirea lui Napoleon față de întreaga Austrie Căsătoria arhiducesei Maria-Luiza, în vîrstă de 18 ani, cu Napoleon, împăratul Franței, avu loc, cu toată pompa ceremonialului, în ziua de 11 martie 1810, în catedrala din Viena, în mijlocul unei mulțimi imense, de față fiind familia imperială a Austriei, întreaga curte, corpul diplomatic, demnitarii și generalii Mireasa nu-1 văzuse niciodată pe viitorul ei soț Și nu l-a văzut nici în ziua nunții, fiindcă, după cum am spus, acesta socotise că este de prisos, chiar și într-un caz excepțional cum era propria sa căsătorie, să se deranjeze pentru a face personal călătoria la Viena Dar Viena se acomodă cu acest procedeu Mareșalul Berthier și arhiducele Carol au îndeplinit amîndoi cu demnitate tot ceremonialul pe care trebuia să-1 facă mirele Cititorul, desigur, se va mira întrucâtva și se va întreba : cum e posibil ca două persoane să reprezinte un mire absent ? S-au mirat și contemporanii necunoscători ai amănuntelor nunților împărătești Berthier fusese trimis la Viena să reprezinte pe împăratul Napoleon și să ceară în chip formal mîna Mariei-Luiza, iar arhiducele Carol, la rugămintea și invitația personală a lui Napoleon, trebuia să se prezinte în biserică, unde Berthier i-a încredințat-o pe Maria-Luiza, pe care arhiducele Carol (de asemenea reprezentînd pe Napoleon, cum făcuse pînă atunci Berthier), a condus-o în fața altarului și a stat lîngă ea în timpul serviciului religios Apoi, împreună cu suita și cu toate onorurile cuvenite, noua împărăteasă a Franței plecă spre Paris în drum, de-a lungul țărilor vasale (în Bavaria, de pildă), numeroasele omagii o făcură să simtă că era soția stăpînului Europei Napoleon o întîmpină lîngă Paris, pe drumul spre Compiegne Aici s-au văzut pentru întîia oară cei doi soți Căsătoria lui Napoleon făcu o impresie considerabilă în Europa Despre ea se discuta în toate felurile „Acum s-a 233 sfîrșit cir războaiele, Europa își găsește echilibrul ; o eră de fericire începe" — spuneau negustorii din orașele hanseatice, convinși că Anglia, lipsită definitiv din acel moment de ajutorul Austriei pe continent, avea să încheie pace „Peste cîțiva ani, el se va război cu aceea dintre cele două puteri, care nu-i va acorda numaidecît o logodnică" — spuneau diplomații, încă după întîia consfătuire a înalților demnitari francezi în situația de instabilitate generală care domnea atunci în lume, era evident că orice întărire a alianței franco-ruse amenința însăși existența monarhiei austriece și că orice apropiere austro-francfeză dezlega mult mîinile lui Napoleon față de Rusia Cîțiva aristocrați austrieci, cum era bătrînul prinț Metternich, tatăl ambasadorului Austriei la Paris, plînseseră de bucurie la aflarea veștii despre căsătoria ce se pregătea Fiul său, de pe atunci încă celebrul Clement Metternich, nu-și ascundea bucuria „Austria este mîntuită", se spunea mereu la palatul imperial din Schoenbrunn La Petersburg domnea o vagă îngrijorare Maria Feodo' rovna era fericită că nu fiica ei, ci fiica împăratului Austriei fusese jertfită „monstruosului Minotaur" Dar, în același timp, Alexandru I, Rumianțev, Kurakin și chiar unii dușmani înverșunați ai alianței cu Franța își manifestau neliniștea Ei erau de părere că Austria se angajase în mod definitiv pe calea politicii napoleoniene și că, pe continent, Rusia rămînea singură față în față cu odiosul cuceritor al Europei îndată după căsătorie, Napoleon se ocupă intens de aplicarea sistematică a politicii sale economice îl Nu e cu putință să înțelegem în mod clar nici temelia care susținea imperiul napoleonian, și nici cauzele căderii lui, dacă nu cunoaștem politica economică a lui Napoleon Blocusul continental nu a fost decît o parte constitutivă a legislației sale economice Politica sa economică era în deplin acord cu politica sa generală Transformîndu-se, în urma războaielor de cotropire, din împărat al francezilor în împărat al Occidentului și urmărind să-și întindă stăpînirea asupra Egiptului, Siriei și Indiei, el subordona categoric și în domeniul politicii economice aceste „noi departamente" intereselor „vechilor departamente", adică Franței pe care 234 o găsise la 18 brumar, atunci cînd devenise autocratul ei Ce deosebire era între „vechile" și „noile" departamente ale uriașului imperiu ? Deosebirea era foarte mare Napoleon punea în mod conștient și sistematic „vechile" departamente în situația de forță exploatatoare, iar „noile" departamente în situația de exploatate Pentru acest motiv, trebuia să se opună cu forța dezvoltării economice a țărilor cucerite Chiar din primul an al guvernării sale, Napoleon a avut o doctrină foarte coherentă, pe care a respectat-o fără cea mai mică schimbare, pînă la sfîrșitul domniei : există interese economice „naționale" și există interese economice ale restului omenirii ; acestea trebuie să fie nu numai subordonate, ci chiar jertfite intereselor naționale Dar care erau granițele acestei „națiuni" ? Spre nord — Belgia ; spre răsărit — nici măcar Rinul, ci vechea graniță dintre Franța și Germania ; la apus — Marea Mînecii și Oceanul ; spre sud, Pirineii în măsura în care tindea să-și lărgească hotarele imperiului, în aceeași măsură — cînd era vorba de interese economice — tindea să restrîngă înțelesul cuvintelor „interese naționale", să limiteze granițele geografice ale acestei țări privilegiate, care era „vechea Franță" Și lucrul e ușor de înțeles : amîndouă aceste tendințe ale lui erau foarte strîns legate între ele în conștiința marii burghezii industriale și comerciale din Franța, ale cărei interese erau piatra unghiulară a politicii de jefuire pe care o ducea el față de celelalte țări Și prin „interese naționale", Napoleon înțelegea tocmai interesele marii burghezii franceze Chiar și Belgia și țările germane de pe malul stîng al Rinului, adică teritorii de mult cucerite, alipite inseparabil imperiului și împărțite în departamente, erau „nenaționale", adică simple concurente ale burgheziei franceze, care puteau și trebuiau să fie înfrînte și transformate într-un cîmp de activitate al capitalului francez Ce să mai spunem atunci despre Piemont, Olanda, orașele hanseatice, provinciile ilirice alipite mai tîrziu ! întregul imperiu cucerit era considerat ca francez atunci cînd era vorba de recrutări, impozite, întrețineri de trupe etc Dar era socotit ca străin atunci cînd interesele burgheziei franceze cereau înlăturarea concurenței metalurgiștilor, textiliștilor și fabricanților de spirt belgieni, germani, olandezi, atît în vechea Franță, cît și la ei acasă, adică în țara lor cucerită de Napoleon Ce să mai spunem, de asemeni, de acele cuceriri, cărora combinațiile napoleoniene le lăsaseră ficțiunea unei existențe 235 separate de Franța, cum erau : Italia, unde rege era Napoleon ; Elveția, unde el era „mediator" ; Confederația Rinului (Bavaria, Saxonia, Wiirttemberg, Baden etc ), unde el era „protector" ; regatul Westfaliei, conglomerat de state din Germania de mijloc și de nord, unde-1 pusese rege pe fratele său Jerome ; Polonia, unde instalase pe vasalul său, regele Saxoniei etc , etc ! Toate acestea trebuiau să îndeplinească rolul de debușeu sau piață de materii prime pentru industria franceză Acela care ar fi încercat să introducă pe furiș în Italia o invenție tehnică folositoare industriei acestei țări risca pușcăria „Regele Italici", Napoleon, interzisese categoric acest lucru, în numele intereselor industriașilor francezi, protejați de împăratul francez, Napoleon El însuși veghea cu strictețe la executarea întocmai a politicii sale Cuțitele „Solingen" erau prohibite în Franța, Olanda, Italia ; postavurile saxone erau interzise în Westfalia Napoleon supunea la taxe prohibitive Italia și Spania ca să nu exporte mătasea brută, pentru că trebuia să asigure materia primă necesară fabricanților lyonezi Percepea taxe speciale asupra mărfurilor care veneau din Uiria nu prin țările supuse lui nemijlocit, ci prin țările vasale Asemenea ordine, prohibiții, prescripții și observații plecau zilnic cu duiumul din cabinetul imperial în toate colțurile Europei Această politică îmbogățea și întărea marea burghezie franceză, consolidînd totodată și puterea lui Napoleon în Franța Dar, desigur, ea ruina, supăra, apăsa burghezia industrială și comercială precum și masele consumatoare din toate regiunile imensului imperiu, în afară de „vechile departamente" Napoleon, creatorul Imperiului Occidentului, rămăsese, din punct de vedere al politicii economice, un suveran francez strict național, continuatorul lui Ludovic al ХІѴ-lea și Ludovic al XV-lea, înfăptuitorul multora din ideile lui Colbert în numele intereselor de clasă ale burgheziei industriale franceze, el a lărgit neîncetat, timp de cîțiva ani la rînd, edificiul colosal al acestei monarhii mondiale Dată fiind înăbușirea violentă a forțelor de producție în țările cucerite de el, este absolut clar că acest edificiu gigantic trebuia să se prăbușească, chiar dacă nu ar fi avut loc răscoala poporului spaniol, incendierea Moscovei, trădarea lui Marmont în preajma Parisului, întîrzierea lui Grouchy la Waterloo — într-un cuvînt, chiar dacă tabloul giganticei lupte politice și militare, pe care Napoleon a dus-o în tot timpul vieții 236 sale, ar fi fost, în ultimii ani ai domniei lui, altul decît acela care a fost în realitate Dar aceasta nu însemnează că Napoleon a fost numai un executor supus al voinței marii burghezii, care l-a adus la putere și i-a asigurat dictatura Desigur, el a făcut din interesele marii burghezii piatra unghiulară a întregii sale politici interne și externe, dar, totodată, a făcut eforturi să supună și burghezia voinței sale, s-o oblige să servească statul, pe care el îl înțelegea ca un „scop în sine“ Iar înrobirea economică a Europei, despre care s-a spus mai sus, a fost făcută de către Napoleon în primul rînd în interesul statului burghez francez Este de la sine înțeles că unele pături ale burgheziei nu se puteau împăca cu această tendință și duceau împotriva ei un război mut, dar real, prin încălcarea dispozițiilor îngrăditoare pentru ei, prin operațiuni ilicite ca: acaparări de mărfuri, ridicări artificiale ale prețurilor etc Aici nu se poate să nu amintim caracterizarea extrem de subtilă și pătrunzătoare făcută de Marx în „Sfînta familie" și fără de care, o analiză a cauzelor prăbușirii imperiului napoleonian ar fi neclară „Ceea ce a devenit prada lui Napoleon la 18 brumar nu era mișcarea revoluționară în genere , scria Marx, ci burghezia liberală 1 „Ce-i drept, Napoleon înțelegea de pe atunci esența statului modern; el înțelegea că baza acestuia o constituie dezvoltarea nestingherită a societății burgheze, mișcarea liberă a intereselor particulare etc El s-a hotărît să recunoască și să apere această bază Napoleon nu era un terorist amețit de visuri Dar în același timp el mai considera că statul reprezintă un scop în sine“, iar burghezia „nu este decît un vistiernic, nu este decît subalternul său, care nu are dreptul de a avea o voință proprie El a dus teroarea pînă la ultima ei limită, înlocuind revoluția permanentă cu războiul permanent A satisfăcut pînă la saturație egoismul națiunii franceze, dar a cerut în schimb ca afacerile burgheziei, desfătările, bogăția etc , să fie sacrificate ori de cîte ori aceste sacrificii erau impuse de scopul politic al cuceririlor Oprimînd în mod despotic liberalismul societății burgheze — idealismul politic al practicii ei de fiecare zi —, el nu cruța nici interesele ei materiale cele mai esențiale, comerțul și industria, ori de cîte ori aceste interese intrau în 1 K Marx și F Engels, Opere, voi 2, E S P L P , 1958, pag 138 237 conflict cu propriile sale interese politice Disprețul lui față de întreprinzătorii industriali nu făcea decît să completeze disprețul lui față de ideologi Și în politica internă el a luptat împotriva societății burgheze, ca împotriva unui adversar al statului întruchipat în persoana lui, stat pe care îl concepea ca scop în sine absolut Astfel, de pildă, el a declarat în Consiliul de stat că nu va tolera ca marii latifundiari să-și cultive sau să nu-și cultive domeniile după bunul lor plac Același sens l-a avut și planul său de a monopoliza în mîinile statului transportul mărfurilor, pentru a subordona astfel statului comerțul Comercianții francezi au pregătit evenimentul care a zguduit pentru prima oară puterea lui Napoleon Provocînd prin mijloace artificiale o foamete, speculanții parizieni l-au silit pe Napoleon să amîne cu aproape două luni începerea campaniei din Rusia și în felul acesta l-au făcut să pornească la război într-un anotimp prea înaintat " 1 Aceasta este, printre nenumăratele referiri ale lui Marx la Bonaparte, analiza sociologică și psihologică a politicii și personalității lui Napoleon în acest loc din „Sfînta familie" Marx dă aici o indicație remarcabilă istoricului care, anali-zînd baza de clasă din care a crescut o anumită politică, nu trebuie să uite în același timp nici personalitățile, pe conducătorii de fapt ai acestei politici, caracterul și particularitățile lor individuale Cînd Marx vorbește de „burghezia liberală", ajunsă „pradă" a lui Napoleon, are în vedere lichidarea de către acesta a principiilor politice ale burgheziei liberale, care considera monarhia constituțională ca stat ideal, însușirea deplină a puterii de stat de către Napoleon-dictatorul, lichidarea tuturor acelor „libertăți", sub semnul cărora a început revoluția burgheză din 1789 Marx subliniază că liberalismul burghez întruchipat de constituția anului 1791 a fost întîi strivit în procesul de luptă revoluționară a dictaturii teroriste a Comitetului salvării publice, iar mai apoi încercarea de a-1 reînvia și întări sub Directorat a fost tot atît de repede lichidată de lovitura bonapartistă din 18 brumar Și într-un caz și într-altul s-a făcut un lucru necesar dezvoltării capitaliste, iar burghezia, pînă una-alta, a susținut dictatura iacobină, indispensabilă nimicirii definitive a rînduielilor feudale, și dictatura lui Napoleon, ca 1 K Marx ji F Engels, Opere, voi 2, E S P L P , 1958, pp 138—139 238 o formă de guvernămînt capabilă să întărească dominația capitalului și ca cea mai capabilă să ducă războaie de cucerire Guvc-rnînd, de fapt, întocmai așa cum cereau interesele marii burghezii, Napoleon nu-i arăta totuși nici o considerație Spunea despre plutocrație că e „cea mai rea dintre aristocrații" și-și repeta destul de des aforismul : „în ziua de astăzi bogăția este fructul furtului și al jafului" (le fruit du voi et de la rapine) Acționînd în interesul statului burghez francez în întregul lui și tinzînd să-și lărgească puterea în dauna națiunilor vecine, dictatura napoleoniană, ca să-și ajungă aceste scopuri, a mers adesea împotriva năzuințelor și nevoilor unor pături ale societății burgheze Căci această dictatură considera burghezia ca un sac de bani fără fund, care era obligat să servească, în propriile-i interese, scopurile politice curente Acea parte a burgheziei, insuficient dezvoltată politicește, care căuta să-și pună la adăpost banii, nu o dată s-a împotrivit împăratului, și Marx notează, în special, că înaintea campaniei din Rusia, între Napoleon și burghezia franceză s-a iscat o mare divergență, care, menționăm, a scos la iveală o gravă fisură ce s-a produs nu numai în imperiul lui Napoleon, ci și în economia capitalistă, ce se construia sub oblăduirea sa Iată de ce, atunci cînd se vorbește despre cauzele căderii imperiului napoleonian, nu trebuiesc uitate nici aceste împrejurări III Dar, înainte chiar de începerea ultimului act al marii tragedii istorice, atunci cînd toți tremurau încă și tăceau în fața stăpînului atotputernic, atunci cînd la picioarele acestuia se tîrau încă împărații și cînd, pe întregul continent, doar zdrențăroșii țărani și meșteșugari spanioli continuau să lupte împotriva lui, asupra imperiului se abătu întîia suflare a furtunii ce avea să vină : o criză economică izbucni Aceasta s-a întîmplat în 1811, și omul care sta atunci parcă în centrul evenimentelor mondiale nu a putut înțelege sensul adevărat al acestui uragan Criza izbucni în cea de a doua fază, faza acută a blocusului continental, despre care trebuie să spunem măcar cîteva cuvinte 239 în anii 1810—1811, blocusul continental era altceva decît ceea ce fusese în 1806, în epoca primului decret prin care luase ființă — epoca decretului din Berlin Și nici creatorul lui nu mai era chiar același om care-1 semnase în palatul de la Potsdam, la 21 noiembrie 1806 începînd din a doua jumătate a anului 1809, adică după bătălia de la Wagram și după pacea de la Schoenbrunn, spiritul lui Napoleon este tot mai puternic stăpînit de două convingeri Ele licăriră pentru întîia oară imediat după bătălia de la Austerlitz, devenită idei clare după bătălia de la lena și după ocuparea Berlinului și începură să-i determine întreaga atitudine după bătăliile de la Friedland și Tilsit Prima convingere era următoarea : „îngenuncherea" Angliei este posibilă numai ruinînd-o cu ajutorul blocusului continental A doua suna : „Eu pot totul", și se completa în mod logic astfel : „prin urmare eu pot să realizez și blocusul continental, chiar dacă, pentru aceasta, ar trebui să transform întregul continent într-un imperiu francez" învingătorul făcea tot ce voia în secolul al V-lea, Attila lua cu forța de nevastă pe fiica vreunuia din nenumărații prin-țișori ai triburilor germanice pe jumătate sălbatice Dar lui Napoleon, la prima cerere, îi fu trimisă la Paris fiica împăratului Austriei, o prințesă din dinastia cea mai mîndră și mai orgolioasă de vechimea ei Mai mult, acest fapt era privit ca un mare noroc pentru conglomeratul de fărîme de teritorii, în care transformase Napoleon imperiul Habsbur-gilor în fața acestei supuneri servile a unui întreg continent, doborîrea Angliei — singurul dușman rămas — părea un lucru foarte posibil De alți inamici nici nu voia să știe : „Canalii nenorocite", spunea Napoleon despre spanioli, cărora nu voia să le facă onoarea de a-i considera adversari După ce-i zdrobise din nou, în 1809—1810, își da aerul că nu este în luptă cu ei; voia să creadă că nu făcea altceva decît să ordone prinderea și executarea lor Dar această iluzie nu avea să-1 consoleze mult timp : războiul de partizani, guerilla, continua însă și aici, împăratul dădea vina tot pe englezi, care acum veneau în ajutorul Spaniei furni-zîndu-i nu numai arme, ci chiar detașamente întregi Anglia, și numai Anglia, i se punea de-a curmezișul Acest duel pe viață și pe moarte nu putea să se sfîrșească altfel decît prin nimicirea unuia din cei doi adversari în zadar însă încercase Napoleon să transforme această luptă 240 într-un război al întregului continent împotriva Angliei Blocusul continental atingea în mod dureros — și, cu timpul, din ce în ce mai dureros — pe de o parte Anglia și, pe de altă parte, continentul Napoleon știa acest lucru și, tocmai de aceea, acum nu mai era doar întrucîtva neliniștit, cum fusese înainte de Tilsit, ci de-a dreptul înfuriat Și nu-și ascundea furia în această perioadă mînia sa era îndreptată înainte de toate împotriva celor care încălcau pe ascuns blocusul continental Dacă lăsăm la o parte guvernul răsculaților spanioli, constituit în marginea de sud a peninsulei, nu exista pe continent nimeni care să-1 încalce pe față Răfuiala era rapidă Contrabandiștii erau împușcați, mărfurile engleze confiscate erau arse, monarhii indulgenți cu contrabanda alungați de pe tron în anul 1806, Napoleon numise ca rege al Olandei pe fratele său mai mic, Louis Noul suveran înțelegea că ruperea completă a legăturilor comerciale cu Anglia amenința cu ruina totală burghezia comercială olandeză, agricultura și navigația comercială își dădea bine seama că în Olanda, această catastrofă economică se va produce mult mai curînd decît în celelalte țări, fiindcă, din momentul în care englezii îi luaseră toate coloniile (mai precis, după trecerea țării sub stăpînirea franceză), Olanda depindea într-o însemnată măsură de Anglia, atît în ce privește exportul de băuturi spirtoase, brînzeturi, pînzeturi fine, cît și în ce privește importul de mărfuri coloniale Toate acestea îl sileau pe Louis Bonaparte să se prefacă a nu vedea comerțul de contrabandă ce se practica cu englezii pe coastele olandeze După cîteva mustrări aspre, Napoleon își detronă fratele, declară regatul Olandei desființat și (printr-un decret special din 1810) alipirea acestei țări la Imperiul Francez Țara fu împărțită în departamente, în care numi prefecți Raportîndu-i-se că în orașele hanseatice — Hamburg, Bremen și Lubeck — lupta împotriva contrabandei nu era destul de severă și că însuși reprezentantul său la Hamburg, Bourrienne, lua mită, Napoleon îl destitui numaidecît și alipi la Imperiu și orașele hanseatice Napoleon alungă pe micii suverani germani de pe coastele mării nu pentru că aceștia s-ar fi făcut vinovați de ceva, ci pentru că nu mai avea încredere decît în sine însuși Astfel, deposedă pe ducele de Oldenburg și-i anexă 16 241 teritoriul, cu toate că acest fapt nemulțumi profund pe țarul Alexandru, înrudit cu ducele Blocusul continental avea urmări foarte grele asupra maselor consumatoare din întreaga Europă centrală și, în afară de aceasta, ruina complet burghezia comercială și pe armatorii din orașele hanseatice și de pe toată coasta nordică a Germaniei Cu toată severitatea cenzurii, în presa țărilor subjugate se strecurau adesea, printre rînduri, unele aluzii la această situație „Articolele politice din presa germană vor reclama întotdeauna toată atenția din partea guvernului francez" 1 — se raporta ministrului poliției în 1810 ; neamțului îi place politica, citește cu nesaț nenumăratele ziare, reviste, almanahuri și calendare, ca să nu mai vorbim de broșurile, dramele și romanele în care autori dibaci știu să înfățișeze Confederația Rinului ca o robie, alianța franco-austriacă drept o consecință a istovirii reciproce, Anglia ca invincibilă, pe ruși ca moștenitori ai monarhiei mondiale Din punctul de vedere al cenzurii, aceeași situație nemulțumitoare era și în Olanda, complet ruinată din cauza blocusului continental, pentru că această țară trăia aproape exclusiv din comerțul pe mare Așa că și în Olanda se constată același păcat ca și în Germania de nord : „apar mult prea multe ziare" 1 2 — putem citi într-un alt raport al poliției Dar dacă răfuiala cu ziarele era pentru Napoleon foarte ușoară — asta nu l-a încurcat nicicînd — în schimb, realizarea deplină a blocusului continental îi cerea mult mai multă bătaie de cap Greutățile îl asaltau din toate părțile începuse să se vadă că era mult mai greu să găsești cîteva zeci de mii de vameși, jandarmi, polițiști și, în genere, funcționari integri de toate felurile și de toate gradele, incoruptibili și zeloși pentru serviciul de supraveghere de-a lungul coastelor europene, decît să te răfuiești cu cîte un monarh indulgent, sau un vice-rege necinstit Masele consumatorilor plăteau de cinci, de opt, de douăsprezece ori mai scump decît înainte de blocusul continental cafeaua, cacao, piperul și mirodeniile, și ele primeau aceste mărfuri, deși în cantități mult mai mici decît înainte Indigoul și bumbacul — fără de care manufacturile se opreau — erau plătite de cinci și de zece ori mai scump de 1 Arhivele Naționale, F7 3458, Paris, Ie 29 aout, 1810 2 Arhivele Naționale, F7 3458, Rapport sur Ies journaux hollandais 242 către fabricanții francezi, saxoni, belgieni, cehi, renani, care și ei primeau aceste mărfuri, dar de asemenea în cantități mai mici decît înainte Unde mergea acest exorbitant cîștig artificial ? în primul rînd, în buzunarele armatorilor englezi și ale contrabandiștilor în al doilea rînd, în buzunarele funcționarilor vamali și ale jandarmilor napoleonieni Atunci cînd se propunea unui pichet de supraveghere sau unui funcționar vamal să doarmă liniștit o noapte în schimbul unei sume cît solda sau salariul lor pe cinci ani, sau cînd se oferea unui jandarm 500 de franci-aur în stofă fină și alți 600 de franci în zahăr tos ca să se plimbe vreo trei ore departe de cutare punct al coastei, ispita era, într-adevăr, prea puternică Napoleon știa aceste lucruri și vedea bine că-i va fi mai greu să iasă învingător pe acest front, decît îi fusese la Austerlitz, lena sau Wagram Controlorii și inspectorii per-manenți sau extraordinari, pe care îi trimitea mereu, erau cumpărați repede Odată destituiți și trimiși în fața tribunalelor, înlocuitorii continuau să facă ceea ce făcuseră cei înlocuiți și condamnați, avînd grijă numai să fie mai prudenți Atunci, împăratul se gîndi la o măsură nouă Fură ordonate percheziții generale nu numai în satele și orașele de coastă, ci chiar și departe de coastă, în centrul Europei, prin magazine, antrepozite și prăvălii Toate mărfurile „de origină engleză1' erau confiscate, iar proprietarii acestor mărfuri trebuiau să facă dovada că nu erau de proveniență engleză Cuprinși de panică, ruinați, deținătorii de produse coloniale, care erau cele mai suspecte în acest caz, căutau să arate că marfa era de origine americană Și, într-adevăr, americanii făceau acum afaceri extraordinare, acoperind cu pavilionul lor și desfăcînd mărfurile engleze aduse pe vasele americane Atunci, prin tariful prohibitiv de la Trianon (1810), Napoleon făcu imposibil orice comerț legal cu produsele coloniale, oricare ar fi fost proveniența lor Nemaiavînd încredere nici în vameși, nici în polițiști, nici în jandarmi și în, nici un fel de reprezentant al autorității — mare sau mic, Зе la guvernatorii generali pînă la paznicii de noapte și gărzile călare — Napoleon ordonă arderea în -public a tuturor mărfurilor confiscate în toată Europa începură să ardă focuri întunecată și tăcută — după spusele martorilor — mulțimea privea cum munții de stofe fine, de pînzeturi, de cașmiruri, butoaiele cu zahăr, cafea, cacao, lădițele de 16* 243 ceai, baloturile de bumbac brut și de fire, lăzile cu indigo, cu piper, cu scorțișoară erau stropite și presărate cu materii inflamabile și aprinse în văzul tuturor * „Cezarul a înnebunit" — scriau ziarele engleze, sub impresia zvonurilor care circulau în legătură cu aceste spectacole Napoleon ajunsese la convingerea că numai nimicind — în sens propriu — aceste comori de import, putea să facă din contrabanda de mărfuri o întreprindere dezavantajoasă și riscantă nu numai pentru acei care, în nopțile întunecoase, descărcau în vreun loc ascuns, sub vreo stîncă de pe coastă, mărfurile prohibite, ci și pentru bogății negustori din Leipzig, din Hamburg, Strasbourg, Paris, Anvers, Amsterdam, Genova, Miinchen, Varșovia, Milan, Triest, Veneția etc , care cumpărau liniștiți, la ei acasă, aceste mărfuri de contrabandă, trecute deja prin trei-patru mîini O anumită parte a burgheziei atît de pe teritoriul Imperiului Francez cît și din țările vasale reușise să realizeze profituri imense chiar în aceste condiții, așa că ea continua, în general, să laude blocusul continental și să aprobe toate măsurile luate de împărat împotriva traficului de produse britanice Metalurgiștii, în special, erau satisfăcuți Dar printre industriașii textiliști, pe lîngă laude, se auzeau și plîngeri : fără bumbac nu se puteau fabrica pînzeturi și, fără indigo, cum să le vopsești ? Cît despre burghezia comercială și meșteșugarii specializați în fabricarea obiectelor de lux, murmurul lor era și mai mare Cu toți își aminteau cu melancolie de cele cîteva luni din timpul păcii de la Amiens (1802—1803), cînd mii de bogătași englezi invadaseră Parisul, cumpărînd aproape toate produsele bijutierilor din capitală și aproape toate catifelele și mătăsurile lioneze Iar războaiele neîntrerupte ruinau tot mai mult clientela de pe continent Și mai tare murmurau masele de consumatori, fiindcă trebuiau să plătească prea scump cafeaua, zahărul și chiar și stofele care, în lipsa concurenței engleze, își urcau mereu prețul Acestea sînt împrejurările în care izbucni criza comercială și industrială din anul 1811 1 E adevărat însă că, în curînd, nu mai fură arse decît fabricatele ; produsele coloniale fură confiscate în folosul statului (E T ) 244 IV Spre sfîrșitul toamnei anului 1810, începu să se observe o scădere a vînzării mărfurilor franceze Acest fenomen se întinse repede în tot imperiul și, mai ales, în „vechile departamente", adică în Franța în sensul precis al acestui cuvînt Industriașii și negustorii se plîngeau în mod foarte respectuos, spunînd că blocusul continental atingea nu numai buzunarele englezilor, ci începea să le atingă și pe ale lor ; că nu mai aveau materii prime, că, exploatînd popoarele învinse (petiționarii se exprimau în termeni mult mai blînzi și aleși), majestatea-sa imperială micșorase și puterea de cumpărare a consumatorilor din întreaga Europă, iar prin confiscarea arbitrară a stocurilor de mărfuri, prin ilegalitățile fără frîu și bunul plac al autorităților militare și vamale (și aici expresiile erau mult mai dulci), împăratul putea distruge posibilitatea creditului normal, fără de care nici industria, nici comerțul nu pot exista Criza se agrava cu fiecare lună în întreprinderile Richard-Lenoir, de exemplu, unde înainte de criza din 1811 lucrau 3 600 torcători, 8 822 țesători și 400 vopsitori — în total mai mult de 12 000 persoane — ar fi rămas în acest an abia a cincea parte din acest număr, dacă Napoleon nu ar fi ordonat să se dea industriașului o subvenție extraordinară de 1 500 000 franci aur Dar falimentele urmau repede, unele după altele în martie 1811 Napoleon ordonă să se dea 1 000 000 franci aur fabricanților din Amiens și cumpără dintr-o dată la Rouen, Saint-Quentin și Gând mărfuri în valoare de 2 000 000 franci Mari subvenții fură alocate și pentru Lyon Toate acestea nu erau însă decît o picătură de apă într-un ocean Printre documentele pe care autorul acestei cărți le-a găsit în Arhivele Naționale ale Franței și care caracterizează enorma dezvoltare a acestei crize, cele mai impresionante sînt acelea care stabilesc bilanțul general Ministrul de interne comunica lui Napoleon, la 19 aprilie 1811 : „Muncitorii din cea mai mare parte a meseriilor se plîng că n-au de lucru Se afirmă că un mare număr de muncitori emigrează neîncetat " La Rouen șomajul era atît de mare și ruina industriașilor era atît de evidentă, îneît Napoleon fu obligat să aloce 15 milioane franci pentru a susține manufacturile aflate în agonie 245 Demnitarii prindeau curaj Guvernatorul Băncii Franței raporta direct împăratului, la 7 mai 1811, că țările supuse erau ruinate și că, înainte de a fi fost cucerite, ele importau mult mai multe mărfuri franceze decît acum, după supunerea lor ; că meseriașii parizieni, specializați în confecționarea obiectelor de lux, erau înfometați, că consumul se restrînsese mult atît înăuntrul, cît și în afara țării împăratul acorda subvenții, dar nu slăbea blocada Toate mărfurile engleze — și treceau drept engleze toate produsele coloniale — continuau să fie confiscate ca și mai înainte în 1811, tîrgul de vară din Beaucaire fu pur și simplu distrus printr-o neașteptată descindere a poliției, care confiscă „o stradă întreagă" de stocuri de zahăr, de mirodenii, de indigo etc în afară de nenumăratele milioane date ca împrumuturi și subvenții fabricanților, Napoleon mai făcu, în 1811, și comenzi imense pe seama tezaurului El ordonă să se facă achiziții masive de stofe de lînă pentru armată, mătăsuri și catifele lyoneze pentru palate Tuturor curților europene de sub puterea lui le porunci să-și facă cumpărăturile la Lyon, ajungînd la rezultatul ca, în industria mătăsii, unde în iunie nu lucrau decît 5 630 de războaie, să lucreze 8 000 în noiembrie 1811 Iarna fu grea O mută agitație se manifesta atît în suburbiile Parisului, cît și în celelalte centre industriale Spionii poliției nu reușeau să afle totul, nici agenții provocatori să vorbească mai de aproape cu populația din suburbii în orice caz, situația populației muncitoare în cursul acestei ierni era departe de a fi așa de bună, cum vor încerca s-o descrie unii contemporani sau istorici de mai tîrziu Napoleon spunea adesea că singura revoluție care poate fi primejdioasă este „revoluția stomacurilor goale" Ministrul Chaptal scria : „Napoleon îmi spunea mereu că se teme de revoltele populare, cînd sînt provocate de lipsa de lucru" h Altă dată, Napoleon a spus : „Cînd muncitorul nu are de lucru poate să se răscoale ; mă tem de aceste răscoale pornite pentru pîine; m-aș teme mai puțin de o bătălie împotriva unei armate de 200 000 de oameni"1 2 Dar la acțiuni mari din partea maselor de muncitori nu s-a ajuns nici în capitală, nici în provincie, cu toate că 1 „Mes souvenirs sur Napoleon", 1893, p 283 2 Ibidem, p 285, 246 semnele de nemulțumire, nerăbdare, dezolare, adesea chiar disperare erau constatate atît de polițiști, cît și de observatori particulari Dacă din criza economică din 1811 se desprindea vreo concluzie, Napoleon se grăbise s-o folosească într-un mod foarte precis Atît timp cît blocusul continental nu va fi înfrînt Anglia, judeca el, atît timp cît mările nu vor fi fost deschise pentru francezi, atît timp cît nu se va fi pus capăt acestui nesfîrșit război, situația comerțului și industriei franceze avea să rămînă nestabilă și sub amenințarea crizelor Prin urmare, blocusul trebuia dus pînă la capăt Și dacă pentru aceasta luarea Moscovei devenea necesară, Moscova trebuia luată Napoleon reținuse bine că mătăsarii lyonezi explicaseră, în parte, criza prin brusca reducere a comenzilor rusești Această reducere era provocată de un nou tarif vamal, semnat în 1810 de țarul Alexandru, tarif care supunea la taxe ridicate mărfurile de lux, cum erau mătăsurile, catifelele, vinurile scumpe etc , adică tot ce se importa în Rusia din Franța Napoleon notă și acest fapt la contul lui Alexandru, cont, care, de la întrevederea din Erfurt, creștea mereu în anul 1811, era ferm convins că acest cont va fi lichidat și putea fi lichidat numai la Moscova Cum a apreciat Napoleon aceste îngrijorătoare simptome ale situației economice anormale a imperiului ? Criza mocnise mult timp și de mult timp împăratul o urmărea cum se apropie Pînă acum se mai lovise de situații grele în finanțele statului, mai trecuse printr-un început de „inflație", mai fusese nevoit să pună în circulație bani de hîrtie fără acoperire în aur, se mai lovise, în sfîrșit, de mașinațiile marilor financiari, care întindeau curse tezaurului prin tot felul de împrumuturi dubioase și obligații cămătă-rești Așa se întîmplase și în primii ani ai guvernării sale, în 1799—1800 ; tot așa și în 1805, și la începutul lui 1806 Dar întotdeauna reușise să pună capăt acestor greutăți Fie că aducea din război milioane aur drept contribuții ; fie că, sub diferite pretexte, punea impozite grele asupra populației țărilor învinse, în afară de contribuțiile pe care trebuiau să le verse guvernele acestor țări ; fie că, în sfîrșit, punea pe financiari să dea înapoi o mare parte din sumele pe care aceștia reușiseră să le stoarcă Așa s-a întîmplat, de pildă, în 1806, cînd, abia întors de la Austerlitz, ceruse o dare de 247 scamă asupra situației financiare și observase că cunoscutul milionar Ouvrard împreună cu alți financiari rapaci, uniți cu toții în spatele firmei „Negustorii asociați", pricinuiau tezaurului pierderi imense prin diferite manopere și procedee foarte ingenioase și pline de viclenie juridică Napoleon dădu dispoziții să fie chemați la el, la palat, Ouvrard și reprezentanții firmei „Negustorii asociați" și, fără prea multe ocoluri, le ordonă să restituie tot ceea ce jefuiseră în ultimul timp Ouvrard încercă să-l înșele, propunîndu-i noi combinații „interesante pentru tezaur", pe care, desigur maiestatea-sa le va aproba Dar maiestatea-sa nu le ascunse că cea mai interesantă combinație pentru tezaur ar fi întemnițarea lor la castelul Vincennes, pînă la aducerea în fața tribunalului penal „Negustorii asociați" acordară toată atenția acestei păreri a împăratului și, cunoscînd bine firea celui cu care stăteau de vorbă, convenită că argumentul era absolut convingător Se grăbiră să restituie tezaurului 87 milioane franci-aur, fără ca la această operație, atît de dureroasă pentru ei, să mai ceară vreo formalitate contabilă sau juridică „Am pus o duzină de pungași să dea înapoi се-au furat" — scria Napoleon, în legătură cu acest fapt, într-o scrisoare către fratele său Joseph, pe atunci rege al Neapolului, mai tîrziu rege al Spaniei Francul era tare Tezaurul avea aur destul Sistemul exploatării economice și financiare a țărilor înglobate în imperiu sau numai vasale, în folosul „vechilor departamente", adică, în înțelesul exact al cuvîntului, în folosul Franței, se dovedise just, după cît se pare, timp de mulți ani la rînd Și, deodată, un pîrîit sinistru se produse în uriașul edificiu : experiența anului 1811 i-a arătat lui Napoleon cu cît era mai greu să lupte împotriva unei crize economice generale, decît împotriva dificultăților financiare vremelnice ; cu cît era mai ușor să înlăture dezordinea în tezaur, decît să descopere și, mai ales, să înlăture defectele dintr-un întreg sistem economic, din organizarea vieții economice a unui imperiu gigantic în acest domeniu, nici contribuțiile, nici înfi-gerea mîinii în gîtul unor financiari necinstiți, nici o evidență perfectă, nici un control sever și nici perfecțiunea aparatului birocratic creat de Napoleon nu puteau fi de vreun ajutor Criza din 1811 era, mai ales (însă de loc exclusiv) o criză de desfacere a acelor mărfuri care formau principalul obiect al comerțului și industriei ce îmbogățeau Franța Cui să mai fie vîndute renumitele juvaeruri lucrate în atelierele pariziene ? 248 Cui să fie vîndute mobilele de preț, la care lucrau aproape trei sferturi din populația suburbiei Saint-Antoine ? Dar obiectele prețioase de piele rară, de pe urma cărora trăiau suburbia Saint-Marceau și marele cartier muncitoresc Mouffetard ? Dar minunatele găteli pentru femei și costumele bărbătești, cu a căror confecționare și vînzare se îndeletniceau nenumăratele ateliere de croitorie din capitala lumii ? Cum se puteau menține ridicate prețurile mătăsurilor și ale catifelelor de Lyon, ale stofelor superioare de Sedan, ale lingeriei fine de Lille, de Amiens, de Roubaix, ale dantelelor de Valenciennes ? Toate aceste articole franceze de lux nu erau destinate numai pieții interne, ci lumii întregi Iar această lume apărea acum foarte micșorată : Anglia lipsea ; America de Nord și de Sud, de asemenea ; lipseau și bogății plantatori din Antile și Mascarene în general, lipseau toți cumpărătorii — foarte bogați și numeroși — care locuiau în țările de dincolo de „apa sărată", fiindcă „apa sărată" era în stăpînirea exclusivă a englezilor Dar nici în ce privește piața continentului situația nu era mai strălucită Țările cucerite de Napoleon erau complet ruinate Țările învinse (chiar dacă nu erau în mod nemijlocit cucerite) fuseseră constrînse să adere la blocusul continental, ceea ce făcuse să scadă puterea de cumpărare a monedei lor Din momentul în care moșierii din Rusia nu-și mai puteau plasa în Anglia produsele lor agricole, aurul englez, cu care aceștia își făceau cumpărăturile lor la Paris, dispăru, iar rubla, după pacea de la Tilsit, scăzu pînă la 26 copeici Aceleași greutăți le întîmpinau și polonezii, și austriecii, și aristocrația italiană în statele din vestul, din sudul, din centrul și, în cele din urmă, din nordul Germaniei, acest proces de sărăcire a clasei moșierilor feudali se produse de asemeni, și nu numai ca urmare a blocusului continental, ci și din pricina zdruncinării sau, în multe părți, a desființării iobăgiei Și nu era vorba numai de scăpătarca clasei feudalo-iobă-giste din Europa Noua burghezie, apărută o dată cu începutul dezvoltării capitalismului industrial, își urma calea ei, creștea, se întărea și prindea forțe în țările cucerite de Napoleon și în toată Europa, care depindea, complet sau numai pe jumătate, de el Nici un artificiu nu putea să înăbușe dezvoltarea industrială a vestului și a unei părți din centrul Germaniei, a Boemiei (cum se numea pe atunci partea cehă a Austriei), a Belgiei, a unei părți din Silezia, adică a celor mai industriale 249 regiuni din Europa în afară de contrabanda engleză, foarte întinsă, această concurență a industriei europene înlătura chiar și unele mărfuri franceze care nu aveau nimic de-a face cu articolele de lux Dar, pentru țesăturile de lînă și pînzeturile de calitate obișnuită, pentru metalurgie, pentru desfacerea articolelor de consum curent, rămînea, într-o măsură mai mare sau mai mică, piața interioară a „vechilor departamente'1, unde împăratul francez nu admitea pe alți supuși ai săi : nici pe belgieni, nici pe germani, nici pe mătăsarii italieni și, în genere, pe nimeni Totuși, chiar și aici, o importantă ramură a producției, în mod deosebit și de mult timp protejată de Napoleon, suferea nu numai (și nu atît) de reducerea debu-șeelor, cît mai cu seamă de colosala urcare a prețurilor materiei prime Aceasta era industria bumbacului în urma prohibirii produselor coloniale, bumbacul ajunsese să coste aproape cît greutatea lui în aur Izbucni o aprigă criză a materiilor prime, care constrînse în 1811 pe fabricanți să-și restrîngă mult producția în fața acestei crize, a amenințării creșterii șomajului și foametei în cartierele muncitorești din Paris, Lyon, Rouen precum și a ruinării departamentelor viticole din sud, Napoleon dădu un pas înapoi : el slăbi puțin blo-cusul continental Fură acordate licențe (în număr limitat), certificate nominale care permiteau introducerea în Franța a unor „mărfuri interzise", pentru o sumă determinată, cu condiția ca persoana respectivă să vîndă peste graniță mărfuri franceze pentru aceeași sumă Licențele costau foarte scump, din cauza abuzurilor organelor polițienești care le eliberau, dar, cu toate acestea, treceau drept foarte avantajoase pentru cei ce le achiziționau Această concesie arată pînă în ce grad îngrijorase pe Napoleon criza din 1810—1811 Licențele franceze, desigur, nu aduceau englezilor mari beneficii, dar ele însemnau o categorică abatere de la principiu Ca mijloc de luptă împotriva crizei, licențele nu puteau contribui decît într-o mică măsură la lărgirea desfacerii mărfurilor Exigențele lui Napoleon, în ce privește curtea și demnitarii săi, avură din acest punct de vedere o importanță și mai mică : el ordonase ca, la curte, toată lumea să se îmbrace cît mai luxos și mai elegant cu putință, să schimbe cît mai des toaletele etc Aceste prescripții ale împăratului nu puteau asigura o desfacere din plin a imensei producții de articole de lux, cu toate că și pînă la 1811 250 viața la curtea lui Napoleon fusese extraordinar de bogată și că, după aceste prescripții ale împăratului, toți considerau că pentru a-și „ține rangul" trebuie să zvîrle banii pe fereastră, cumpărînd bijuterii de Paris și mătăsuri de Lyon, să organizeze ospățuri cu sute de invitați și valuri de șampanie și alte vinuri scumpe, să-și schimbe mobilele cumpărînd altele, mai elegante și mai scumpe, să se împodobească cu dantelării prețioase, ei și servitorii lor, să-și comande cupeuri luxoase etc Napoleon însuși făcu, în 1811, o serie de mari comenzi industriașilor și meșteșugarilor din Paris și Lyon pentru palatele și edificiile statului Acum, în 1811, ca și mai înainte, în 1806, în timpul acelei incomparabil mai scurte și mai puțin acute crize ce avusese loc în comerț și industrie, Napoleon s-a ținut de același principiu al său : „Scopul meu nu este să previn bancruta negustorilor, căci, pentru aceasta nu mi-ar ajunge finanțele statului, ci să împiedic închiderea oricărei manufacturi" Iar cînd ministrul de interne acorda fonduri de susținere, trebuia să le justifice, după cererea lui Napoleon, astfel : „Am ajutat cu un împrumut cutare manufactură cu atîți muncitori, fiindcă era amenințată cu încetarea lucrului" în preajma iernii 1811—1812, criza începuse să slăbească în mod treptat Dar Napoleon înțelegea că nici una din cauzele crizei din 1811 nu fusese înlăturată, că avea să continue în stare latentă El mai știa și era convins că tocmai războiul cu Anglia, combinat cu blocusul continental, împiedeca o îmbunătățire radicală a economiei imperiului Nu se putea pune capăt blocusului continental înainte ca Anglia să fi depus armele Mai mult ca oricînd, Napoleon considera acum că o victorie rapidă asupra Angliei ar fi mijlocul principal pentru consolidarea imperiului său înăuntru și în afară Și, mai mult ca oricînd, el era convins că englezii reușiseră să facă o largă spărtură în blocusul continental ; că țarul Alexandru era un viclean care îl înșela, că mărfurile engleze se infiltrau din Rusia în Europa prin imensa frontieră occidentală, prin Prusia, Polonia, Austria, prin mii de pori și deschizături ; că toate aceste fapte reduceau la zero blocusul continental, adică îi distrugeau unica nădejde de „a îngenunchia Anglia" Era informat și prevenit din toate părțile de pătrunderea contrabandei engleze nu numai în Europa subjugată, ci și în Franța, adică în „vechile departamente" ale imensului său imperiu, 251 și de faptul că această contrabandă se strecura prin „coasta nordică" a continentului L Privirea lui, neîncetat ațintită spre Londra, se abătea mereu, în tot cursul vieții sale, cînd asupra Alpilor, cînd asupra Vienei, Berlinului și Madridului, și din nou, în răgazul dintre războaiele continentale, se întorcea perseverent asupra Londrei ; de data aceasta, privirea lui se îndreptă, de la Londra, spre cea mai îndepărtată dintre capitalele europene „Coasta nordică" era sub stăpînirea vicleanului bizantin, țarul Rusiei Sa renunțe la lupta împotriva Angliei, la victoria care acum era aproape, la distrugerea forței ci economice sau să-i înfigă lui Alexandru mîna în piept și să-1 con-strîngă să-și amintească de obligațiile de la Tilsit ? Așa se punea problema pentru Napoleon încă din 1810 încă din acest an, 1810, el ceruse să-i fie aduse cărți cu informații asupra Rusiei, asupra istoriei și particularităților ei Dacă ne referim la anumite vorbe ale împăratului și la foarte puținele date provenind din anturajul său, Napoleon începuse, încă din toamna anului 1810, să se obișnuiască cu gîndul că numai la Moscova putea să dea o lovitură hotărî-toare, nimicitoare, Angliei, acest inamic tenace, inaccesibil, care îl asalta și pe care nu-1 putuse învinge nici la Cairo, nici la Milan, nici la Viena, nici la Berlin, nici la Madrid Cu fiecare lună, se convingea și mai mult de acest lucru Marea armată la Moscova ar fi însemnat supunerea țarului Alexandru, realizarea efectivă, nu iluzorie, a blocusului continental și, prin urmare, victoria asupra Angliei, sfîrșitul războaielor, sfîrșitul crizelor și al șomajului, întărirea internă și externă a imperiului său mondial Criza din 1811 orientă definitiv gîndirea lui Napoleon în această direcție Mai tîrziu, la Vitebsk, în cursul marșului spre Moscova, contele Daru i-a declarat deschis că atît armata cît și mulți din anturajul împăratului nu înțelegeau rostul acestei lupte și că nu merita să fie dus acest greu război cu Rusia spre a împiedica pe englezi să facă comerț cu teritoriile țarului Dar pentru Napoleon asemenea raționamente erau inacceptabile El considera că singurul mijloc pentru a asigura trăinicia existenței marii monarhii întemeiată de el era numai înăbușirea sistematică a economiei engleze Totodată, el vedea lămurit că alianța cu Rusia se surpa nu numai din cauza neînțelegerilor asupra Po- 1 Arhivele Naționale AN IV 1318, Nr 62 Raportul ministrului afacerilor interne din 7 mai 1810 252 Ionici, nu numai din cauza neliniștii și enervării pe care ocuparea unor părți din Prusia și cotropirea unor teritorii din nordul Germaniei le produceau asupra țarului, ci, mai ales, din cauză că Rusia își punea foarte mari speranțe de viitor în Anglia, după cum și Anglia își punea speranțele de viitor în Rusia Și cum Anglia nu putea fi lovită în mod direct, el hotărî să lovească în Rusia La orizontul lumii începu să se ridice spectrul sîngeros al unui nou și mare război Capitolul XII ® U P т U R A CU RUSIA 1811—1812 I După întrevederea de la Erfurt, Alexandru se înapoiase la Petersburg cu intenția de a susține alianța franco-rusă și de a nu ieși din linia politicii lui Napoleon, cel puțin în viitorul apropiat Atunci cînd se va scrie în mod științific și amănunțit istoria social-economică și politică a Rusiei de la începutul secolului al ХІХ-lea, viitorul cercetător va consacra probabil multă atenție și va rezerva nenumărate pagini acestor ani extrem de interesanți, care s-au scurs între întrevederea de la Erfurt și invazia napoleoniană din 1812 în cursul acestor patru ani s-a desfășurat o luptă complicată a unor forțe și tendințe sociale vrăjmașe, care au determinat legitatea istorică a apariției și prăbușirii personalității care a fost Speranski Se pare că problema introducerii unor reforme în administrarea Imperiului Rus fusese pusă sub presiunea unor condiții istorice ale timpului Șocurile care contribuiseră la recunoașterea necesității acestor reforme erau destule : Austerlitz, Friedland, Tilsit Dar, pe de altă parte, groaznicele înfrîngeri suferite de Rusia în cele două războaie duse împotriva lui Napoleon în 1805—1807 se sfîrșiseră — orice s-ar spune despre „rușinea de la Tilsit" — printr-o alianță relativ avantajoasă cu cuceritorul mondial și apoi, în scurt timp, prin cîștigarea întinsului teritoriu al Finlandei Cu alte cuvinte, țarul nu vedea motive pentru înfăptuirea unor reforme adînci, radicale, nici măcar ca acelea care deveniseră necesare în Prusia după dezastrul de la lena în aceste condiții, prezența lui Speranski la curte era cum nu se poate mai bine venită Inteligent, abil, prudent, provenit din rîndurile razno-cinților, el făcuse parte din suita țarului la Erfurt, de unde j254 se înapoiase entuziasmat de Napoleon Speranski nu se atingea cîtuși de puțin de instituția iobăgiei Dimpotrivă, el căuta să demonstreze că iobăgia nu era de loc sclavaj Nu se atingea nici de biserica ortodoxă ; dimpotrivă, nu lăsa să-i scape nici un prilej pentru a-i face nesfîrșite complimente Nu numai că nu voia să limiteze cît de puțin autocrația, ci, dimpotrivă, vedea în absolutismul țarist principala pîrghie a reformelor ce plănuia Iar reformele acestea erau menite tocmai să transforme găunoasa despoție semiorientală a Rusiei, această țară devenită feuda familiei Holstein-Gottorp (uzurpatoarea numelui stinsei familii boierești a Romanovilor) într-un stat european modern Ele trebuiau s-o înzestreze cu o administrație bine pusă la punct, cu un sistem de legalitate formală, cu un control organizat asupra finanțelor și administrației, cu un corp de funcționari instruiți și capabili ; trebuiau să transforme pe guvernatori din satrapi în prefecți într-un cuvînt, Speranski voia să transplanteze în Rusia aceleași rînduieli care, după el, făcuseră din Franța prima țară din lume Acest program, ca atare, nu contrazicea de loc ideile, sentimentele și dorințele țarului ; de aceea, Alexandru și-a susținut favoritul mai mulți ani la rînd însă și Alexandru, și Speranski uitaseră să întrebe și pe stăpîn Aristocrația de sînge și pătura nobilimii mijlocii, aflată sub influența celei dintîi, adulmecară de departe dușmanul, cu toată masca moderației și bunelor intenții pe care o arborase Ei înțelegeau instinctiv că Speranski voia să transforme statul feudal absolutist într-un stat burghez absolutist și să creeze forme incompatibile cu ordinea feudală a Rusiei și cu modul de viață socială și politică în care conducerea o avea nobilimea Nobilii se ridicară toți ca unul împotriva lui Speranski în ochii lor, activitatea reformatoare a ministrului nu era doar întîmplător, ci organic legată de atașamentul pentru alianța franco-rusă, de simpatia pentru dictatorul militar al Franței și al Europei, și nu întîmplător, ci organic, în mintea lor nobilii ruși asociau pe acest băiat de popă — care introducea examenele pentru funcționari și voia să înlăture pe nobili din aparatul de stat, ca să-1 dea pe mîna raznocinților, a țîrcovnicilor și negustorilor — cu cuceritorul francez, al cărui blocus continental ruina nobilimea rusă și la picioarele căruia se umiliseră la Erfurt țarul și favoritul său, aidoma înaintașilor la Hoarda hanilor tătari Aceasta era linia fermă a opoziției curtenilor și nobilimii la Petersburg și Moscova, în anii 1808—1812, fiind tot atît de categorică în privința politicii 255 К 1 I Іа F „ de ; viitc amă înce prol tor de 1 tor și t concesie, să respecte principiul diplomatic exprimat prin formula latină : fiecare să rămînă cu ce stăpînește Narbonne, Caulaincourt, Fouche, Savary, Berthier, aproape toți mareșalii îndemnau pe împărat să încheie pacea Dar totul era zadarnic Savary, ministrul poliției, făcut de Napoleon duce de Rovigo, își permise să-i spună că poporul era extenuat de atîtea războaie și că s-ar fi putut ca, pînă la sfîrșit, să se înfurie chiar și împotriva monarhului său iubit Ca urmare, ministrul poliției primi ordin să tacă și „să nu se mai amestece în treburile pe care nu le cunoaște" La 10 august armistițiul expiră, iar la 11 august Metternich anunță că Austria declară război lui Napoleon La Londra și în tabăra ruso-prusiană entuziasmul nu avea margini Forțele coaliției întreceau acum cu mult forțele lui Napoleon III Campania din 1813 se apropia de deznodămînt în Rusia, în Prusia, în Austria recrutările se țineau lanț Se aduceau noi rezerve Toate forțele erau mobilizate O dată mai mult, Anglia își desfăcea larg baierile pungii și nu era zgîrcită cu aurul de care avea nevoie coaliția, după cum nu fusese zgîrcită nici cu întărirea armatei lui Wellington, în Spania Cu rezerve cu tot, coaliția dispunea acum de aproape 850 000 de oameni Napoleon avea aproape 550 000 (tot cu rezervele) Feldmarcșalul austriac Schwarzenberg fusese numit comandant suprem al tuturor forțelor coalizate Napoleon nu se temea de el cîtuși de puțin Rușii nu mai aveau nici pe Kutuzov, nici pe Bagration, iar pe ceilalți generali ruși laolaltă nu-i prețuia nici acum, după 18J 2, mai mult decît înainte Aprecierile sale asupra cîtorva dintre generalii care luaseră parte la bătăliile de la Smolensk și Borodino erau destul de frumoase, dar în general, considera totuși că nivelul marelui stat-major rus era foarte scăzut Spunea că absolut toate acțiunile comandamentului rusesc în timpul retragerii din Moscova, de pildă, au fost absurde cum nu se mai poate Era ferm convins, și n-a încetat s-o afirme pînă l t sfîrșitul zilelor sale, că insuccesul campaniei din Rusia se datora imensității spațiului, iernii prea grele, incendierii 21* 323 Moscovei și propriei iui greșeli de a fi ocupat Moscova și de a fi rămas prea mult timp acolo Cît despre generalii, strategii și tacticienii ruși, susținea că aceștia nici nu au știut măcar să profite cît de puțin de împrejurările atît de favorabile lor Pe soldații ruși, însă, îi prețuia acum și mai mult decît în 1807, după Eylau ; îi punea mai presus decît pe toți ceilalți soldați ai armatelor inamice Nici din partea prusienilor și a austriecilor nu vedea Napoleon vreun adversar cît de cît de temut în ale războiului Dar știa că, în urma sfaturilor lui Bernadotte (fost mareșal al lui Napoleon, devenit în 1813, în calitate de prinț moștenitor al Suediei, inamicul său), Alexandru I împreună cu monarhii aliați chemaseră în ajutor pe generalul Moreau, talentatul comandant exilat de către Napoleon în 1804, în urma acuzației de a fi participat la un complot De atunci, Moreau trăise în America Dușman neîmpăcat al lui Napoleon, acesta ajunse în tabăra țarului tocmai în momentul cînd, în urma nereușitei tratativelor de la Praga, operațiile militare reîncepeau „Nu atacați sectorul unde se află Napoleon, atacați numai pe mareșali" — fu primul sfat al lui Moreau Trebuie să spunem că, judecind după toate cele întîmplate, Moreau nu se simțea tocmai bine în această situație, cu toate că încerca să-și liniștească cugetul, spu-nîndu-și că nu luptă împotriva Franței, ci împotriva despotului ei Generalul rus prințul Repnin a fost martorul unei scene zguduitoare Moreau întîlni un prizonier francez — un bătrîn soldat — și intră în vorbă cu el Acesta îl recunoscu pe generalul francez, care acum îi ajuta pe dușmanii Franței Retrăgîndu-se cu cîțiva pași înapoi, soldatul îi strigă : „Trăiască republica !“ în fostul general al republicii, soldatul vedea acum un trădător cu care nu voia să stea de vorbă Alexandru îl înconjurase pe Moreau cu cea mai mare atenție și stimă și voia să-i dea rolul principal După el, numai Moreau era capabil să se compare cu Napoleon în arta militară ; afară de aceasta, prezența iui Moreau în tabăra aliată ar fi putut semăna îndoială în mijlocul armatei franceze, deoarece pînă atunci Moreau se bucurase de reputația de a fi un general republican sincer, pe nedrept amestecat în afacerea Cadoudal și surghiunit de Napoleon Dar socoteala țarului nu era bună, căci pentru soldații francezi, în acel moment, cuvintele : Franța, împăratul, patria se contopeau într-o singură noțiune, opusă aceleia de inamic, intervenționist, regalist și emigrant Din momentul sosirii 324 sale în tabăra inamică, autoritatea morală a generalului Moreau încetase să mai existe pentru soldații lui Napoleon Alexandru voia ca în locul lui Schwarzenberg să fie numit Moreau la comanda supremă a tuturor armatelor aliate, dar acesta propunea ca țarul să fie comandant suprem, iar el — șeful lui de stat-major și, de fapt, comandant suprem Lucrurile, însă, s-au petrecut cu totul altfel întîia mare bătălie după reînceperea campaniei avu loc la Dresda, în ziua de 27 august 1813 și se termină cu o victorie strălucită a lui Napoleon Aliații pierdură cam 25 000 de oameni — morți, răniți sau prizonieri, iar Napoleon vreo 10 000 O parte a armatei aliate se retrase în ordine, dar cîteva corpuri de armată fuseseră puse pe fugă și urmărite de aproape de cavaleria franceză O artilerie numeroasă fusese pusă în acțiune de amîndouă părțile și bătălia se desfășurase în bubuitul neîncetat a 1 200 de tunuri în toiul luptei, după ce aripa stîngă a aliaților fusese complet nimicită, Napoleon, care se găsea la centru și luase personal conducerea tirului artileriei, observă pe mica înălțime Ronniksa, în tabăra inamică, un grup de călăreți îndreptă numaidecît tirul uneia din bateriile sale într-acolo în mijlocul grupului se aflau țarul Alexandru și generalul Moreau, care era la prima lui acțiune în calitate de comandant suprem al trupelor aliate O ghiulea, una dintre primele trase din ordinul lui Napoleon asupra grupului, îi rupse amîndouă picioarele El muri după cîteva zile în ambele tabere se răspîndi apoi legenda că ghiuleaua fatală lui Moreau fusese trasă de însuși Napoleon care-1 recunoscuse pe „trădător” de departe, prin lunetă în orice caz, înfrîn-gerea aliaților la Dresda era completă, iar pierderea lui Moreau, cel mai bun strateg al lor, era încă o lovitură grea pentru ei Zdrobiți la Dresda, aliații se retrăgeau pe mai multe drumuri spre Munții Metalici Urmărindu-i, mareșalii Mar-mont, Victor, Murat, Saint-Cyr și generalul Vandamme mai făcură în zilele următoare încă cîteva mii de prizonieri — ruși, prusieni și austrieci Dar, în avîntul urmăririi, Vandamme înaintă prea mult și se rupse de grosul avangardei în ziua de 29 și 30 august, într-o luptă din apropiere de Kulm, el fu bătut, rănit și făcut prizonier împreună cu o parte din detașamentul său Faptul acesta mai dădu puțin curaj aliaților, care-și pierduseră capul după bătălia de la Dresda Să se persiste și 325 să nu se încheie pace cu Napoleon după înfrîngcri — acesta a fost unul din sfaturile pe care le-a dat Moreau aliaților înainte de a muri în mod atît de neașteptat Aliații vedeau că, dacă geniul militar al lui Napoleon era mereu același, soldații săi însă se schimbaseră Adolescenții de 18 și 19 ani nu puteau înlocui invincibilele legiuni de fier, cu care luptase în Egipt și Siria, cu care cucerise Europa, și nici chiar trupele cu care ajunsese la Moscova și ale căror oase le presărase pe toate cîmpurile de bătaie Napoleon știa și el acest lucru Și mai vedea acum înaintea sa o greutate Regula sa principală, rămasă clasică și trecută de atunci în toate manualele de strategie și de tactică, spunea că secretul artei militare constă în a face astfel încît să fii mai tare decît adversarul în momentul și locul necesar Și, acum cînd totul atîrna de această campanie din Saxonia, el însuși călca această regulă Unde era în acest timp Davout, unul din cei mai buni mareșali ai săi, împreună cu un important detașament ? împușca pe negustorii din Hamburg Unde se aflau importantele detașamente de infanterie, de artilerie, de cavalerie care i-ar fi prins atît de bine în apropiata bătălie decisivă ? Erau la Danzig, în Germania de nord, în sudul și centrul Italiei, în Spania Rechemarea lor ar fi însemnat distrugerea întinsului imperiu, care se menținea numai prin forța acestor garnizoane Nerechemarea lor ducea la același rezultat : distrugerea imperiului prin înfrîngerea inevitabila a lui Napoleon de către aliați care, acum, după moartea lui Moreau, deși lipsiți de generali buni, dispuneau totuși de o armată aproape de două ori mai mare decît a lui Contradicții adînci și de nerezolvat îl asaltau din toate părțile Drumul spre Berlin devenea greu Bcrnadotte cu armata suedeză și Biilow cu o parte din armata prusiană respinseră diviziile franceze, în care erau încadrați numeroși bavarezi, saxoni și alți vasali de-ai lui Aceștia deveneau, cu fiecare zi, mai puțin siguri Dezertau cu sutele și refuzau să lupte împotriva altor germani de dragul lui Napoleon și a unor scopuri necunoscute lor în ziua de 23 august, la Grossbeeren, mareșalul Oudinot fu respins în timp ce înainta spre Berlin Macdonald suferi o înfrîngere pe rîul Katzbach, în drum spre Silezia în ziua de 4 septembrie, Murat atacă pe Bliicher și-l puse pe fugă, dar nu reuși să-i distrugă corpul de armată Ney fu bătut în ziua de 6 septembrie la Dennewitz De acum înainte Napoleon nu mai putea conta pe soldații germani din armata sa : Ney fusese 326 obligat să se retragă numai din cauză că saxonii din corpul său de armată fugeau în masă fără vreun motiv aparent Nu mai era mulțumit nici de mareșali Generalii și ofițerii mei sînt obosiți de război Ei nu mai dispun de acea mobilitate, care îi făcea capabili odinioară de atîtea fapte mari" — scria el la 8 septembrie 1813 lui Clarke, ministrul său de război, ordonîndu-i să întărească și să aprovizioneze fortărețele din regiunea renană Sfîrșitul lui septembrie veni fără evenimente hotărîtoare Dar atît Napoleon cît și aliații voiau să dea o bătălie generală înainte de venirea iernii în Germania, mișcarea de eliberare națională lua proporții Apăruseră detașamente de partizani, organizate din voluntari de către asociația Tugend-bund și de către alte asociații patriotice Tînăra burghezie, studențimea din Prusia, din Saxonia, statele Confederației Rinului, Westfalia, erau acum atrase de ideea eliberării Germaniei de sub jugul cuceritorului Napoleon se pregătea intens pentru campania de toamnă Dar era convins dinainte că, de data asta, chiar dacă iese învingător, războiul nu se va sfîrși imediat, căci pe de o parte era și el hotărît să nu facă nici o concesie, iar pe de altă parte — lucru de care iarăși era convins — nici aliații, cu imensele lor rezerve, nu s-ar fi dat bătuți, chiar dacă momentan ar fi suferit o înfrîngere Așadar, el ordonă chemarea sub drapel a încă 280 000 de tineri, din care 160 000 erau din contingentul 1815, adică adolescenți Prezicerea lui Metternich se adeverea : cei care intrau acum în cazărmi nu erau decît niște copilandri Chiar din primele zile ale lui octombrie, armatele dușmane începură manevre complicate, cu mici ciocniri, atacuri și retrageri în aceste zile funeste pentru el, activitatea lui Napoleon a fost uimitoare : conducea, controla, inventa în fiecare zi noi capcane și noi șiretlicuri de luptă în timpul acesta, rușii pătrunseră în regatul Westfaliei Regele Jerome Bonaparte fugi Bavaria rupse alianța cu Napoleon, trecînd de partea coaliției Napoleon era nevoit să dea cît mai repede o bătălie generală și să învingă Așa spunea, dar nu este posibil ca el să nu fi înțeles teribila semnificație a faptului că vasalii săi începuseră să-1 trădeze fără să se mai gîndească la rezultatul bătăliilor ce urmau în ziua de 16 octombrie 1813 începu, pe cîmpia de lîngă Leipzig, cea mai mare dintre bătăliile epopeii napoleoniene : bătălia națiunilor1' — după cum au numit-o atunci germanii 327 Timp de trei zile — 16, 18 și 19 octombrie — Napoleon luptă împotriva coaliției rușilor, austriecilor, prusienilor și suedezilor în afară de francezi, el mai avea în armata sa polonezi, saxoni, olandezi, italieni, belgieni, germani din Confederația Rinului La începutul bătăliei avea 155 000 de oameni ; aliații, 220 000 La căderea nopții, adversarii rămăseseră pe poziții ; bătălia fusese nedecisă După această primă zi de luptă, pierderile lui Napoleon atingeau cifra de 30 000 de oameni ; ale aliaților, aproximativ 40 000 în așteptarea dimineții, amîndoi adversarii aduseseră întăriri Dar, pe cînd armata lui Napoleon primi pentru a doua zi a bătăliei o întărire de numai 15 000 de oameni, aliații se întăriră cu o întreagă armată de 110 000 de oameni, care venea dinspre nord sub comanda lui Bernadotte și Beningsen Dis-de-dimineață Napoleon, însoțit de Murat, inspecta cîmpul de bătaie din ajun Murat făcu observația că de la Borodino nu mai văzuse atîtea cadavre în această dimineață a zilei de 17 octombrie, Napoleon avu de gînd să se retragă, dar, pînă la urmă hotărî să rămînă El trimise să fie adus în fața sa generalul austriac Merweldt, făcut prizonier în ajun, și aduse vorba despre o pace cu Austria Acesta spuse că Austria și acum dorea pacea și că, dacă Napoleon ar fi de acord, „spre fericirea lumii și a Franței", pacea s-ar încheia numaidecît " Ziua de 17 octombrie fu folosită în întregime pentru ridicarea răniților și pregătirea luptei de a doua zi După lungi ezitări, Napoleon hotărî replierea spre rîul Saale Dar nu avu timpul să-și realizeze intenția : în zorii zilei de 18 octombrie se încinse o nouă bătălie Și mai mult ca în ajun, raportul de forțe era în favoarea aliaților Cu toate că pierduseră în prima zi a bătăliei aproape 40 000 de oameni, în urma puternicelor întăriri primite în ziua de 17 și în noaptea spre 18 octombrie, armatele aliaților erau totuși aproape de două ori mai numeroase decît ale lui Napoleon Bătălia fu și mai îngrozitoare decît cea din ziua de 16 în toiul bătăliei, toată armata saxonă, care lupta forțat în rîndurilc lui Napoleon, trecu dintr-o dată de partea aliaților și, întoreînd tunurile, începu să tragă împotriva francezilor, alături de care luptase pînă atunci Dar Napoleon continuă lupta cu energie îndoită, fără să țină seama de situația sa desperată La căderea serii, lupta începu să slăbească și armatele rămaseră încă o dată pe poziție ; nimic decisiv nu intervenise Dar deznodămîntul veni în noaptea de 18 spre 19 După ce 328 suferise noi și mari pierderi și după trădarea saxonilor, Napoleon nu mai putea rezista Hotărî deci să se retragă Retragerea începu în timpul nopții și continuă în tot cursul zilei de 19 octombrie în cursul retragerii din Leipzig și dincolo de acest oraș, trebui să lupte într-una : aliații îl urmăreau de aproape Luptele fură deosebit de sîngeroase din cauza îmbulzelilor de trupe care se produceu pe străzi, prin suburbii și la trecerea podurilor Pentru a tăia drumul urmăritorilor, Napoleon ordonase distrugerea podurilor Dar geniștii au îndeplinit din greșeală ordinul mai devreme decît trebuia, lă-sînd pe malul inamic al Elsterului 28 000 soldați (printre ei și pe polonezi) Mareșalul Poniatowski, comandantul corpului de armată polonez, se înecă pe cînd, rănit fiind, încerca să treacă rîul călare Urmărirea încetă repede Napoleon continuă retragerea spre Rin Pierderile totale ale francezilor în această bătălie se ridicau la cel puțin 65 000 de oameni ; pierderile aliaților la 60 000 Multe zile încă după sfîrșitul bătăliei, cîmpiile din jurul orașului Leipzig răsunau de strigătele răniților, iar cadavrele umpleau aerul cu duhoarea lor Se simțea lipsă de oameni pentru curățirea cîmpului de bătaie și de personal medical pentru îngrijirea mutilaților și răniților IV De la Leipzig, Napoleon se îndreptă spre frontierele Franței, adică spre vechea linie — linia Rinului — care despărțea Franța de statele germane, înainte de începutul cuceririlor napoleoniene Acest moment și evenimentele de la începutul anului 1814 au servit timp îndelungat ca teme pictorilor francezi Figura centrală a atenției lor era Napoleon Meissonier a prins genial, cu penelul, starea sufletească a împăratului Mărșăluind călare lîngă grenadierii săi, el privește mohorît spre ceva ce este ascuns privirilor acestora Sîntem în acel sfîrșit de octombrie și început de noiembrie 1813, adică între sfîrșitul campaniei din Saxonia și începutul celei din Franța, cînd în conștiința acestui om se dădea o colosală și chinuitoare luptă — o luptă ce se putea citi pe chipu-i aspru și în privirile mohorîte, dar pe care nu o mărturisea nici unui om din suita ce-1 urma printre rîndurile rărite ale grenadierilor călări din vechea gardă S29 Pentru întîia oară, Napoleon trebui să înțeleagă că marele imperiu se prăbușea, că se fărîmița acel pestriț conglomerat de țări și popoare pe care, ani de-a rîndul, se străduise să-1 sudeze prin foc și sabie într-un imperiu Murat, mareșalul său, comandantul cavaleriei sale, eroul atîtor bătălii, pe care el îl făcuse rege al Neapolului, își ia acum rămas bun Pleacă la Neapole Și Napoleon știe că el pleacă pentru a-1 trăda și că, în secret, el trecuse deja de partea coaliției pentru a-și păstra tronul Fratele său Joseph, pe care el îl așezase pe tronul Spaniei, era acum aruncat din Peninsula Iberică de către englezi și de către răsculații spanioli Jerome, celălalt frate al său, rege al Westfaliei, plecase din Cassel Davout era asediat la Hamburg de către ruși și prusieni Stăpînirea francezilor în Olanda se clătina Anglia, Rusia, Austria, Prusia nu vor avea odihnă pînă ce nu vor vedea Franța în vechile ei hotare Marele imperiu creat de Napoleon își trăia ultimele zile, era evident în pragul unei destrămări totale Mai dispunea de vreo 100 000 de soldați, dintre care 40 000 complet înarmați, iar restul abia trebuiau înarmați și încadrați Mai avea garnizoane la Danzig, Hamburg și altele împrăștiate încă în cîteva regiuni credincioase din Europa — în total 150 000—180 000 de oameni Tinerii din contingentul 1815, încorporați în 1813, erau instruiți și ei în mare grabă în tabere militare Napoleon nu depunea încă armele Se gîndea la noul stadiu al luptei și nu-și întrerupea tăcerea sumbră decît pentru a da mareșalilor noi ordine Hotărî să dea drumul papei să se înapoieze la Roma Regele Spaniei, Ferdinand al VII-lea, pe care de cinci ani îl ținea prizonier, fu lăsat și el să se întoarcă în țară A trebuit să piară 125 000 de oameni din amîndouă taberele în măcelul de la Leipzig, a trebuit, mai cu seamă, să se producă acea retragere de la Leipzig pentru ca Napoleon să recunoască, în sfîrșit, că nu va putea să îndrepte dintr-o singură lovitură toate cele întîmplate ; că nu va putea să șteargă Borodino, incendiul Moscovei, pieirea marii armate în zăpezile Rusiei, desprinderea Prusiei, Austriei, Saxoniei, Bavariei și regatului Westfaliei ; că nu va putea lichida Leipzigul și războiul poporului spaniol, că nu va ajunge să azvîrle pe Wellington cu englezii săi în mare în lunile iunie, iulie, august al îngrozitorului an 1813, Napoleon putea încă să se mai răstească la Metternich și să-i bată din picior, întrebîndu-1 cîți bani a luat de la en- 330 glezi; putea încă să insulte pe împăratul Austriei, să provoace Austria, să împiedice tratativele de pace, să se înfurie numai la gîndul de a ceda Iliria în sud sau orașele hanseatice în nord ; mai putea să continue arderea mărfurilor engleze confiscate, împușcarea senatorilor din Hamburg — într-un cuvînt, el putea încă să se poarte ca și cum în 1812 ar fi venit învingător din Rusia și acum, în 1813, nu ar fi lost vorba decît de a pedepsi Prusia răsculată Dar acum, după bătălia de la Leipzig, în timp ce, urmărit de nenumăratele regimente inamice, se apropia de vechile hotare ale Franței, el trebuia să-și schimbe tot acest fel de gîndire pe plan politic Acum se punea problema unei invazii în Franța, problema apărării pămîntului ei în cursul acestei retrageri spre Rin, armata lui Napoleon a trebuit să-și croiască drum cu armele în mîini, printre detașamentele bavareze și austriece, începînd chiar de la Ha-nau (30 octombrie) Iar cînd, la 2 noiembrie, împăratul ajunse la Mainz, el nu mai avea decît 40 000 de soldați în stare de a lupta Ceilalți cu care mai venise pînă aici nu erau decît niște cete fără arme, istovite, bolnave, pe care nu se putea conta Către mijlocul lui noiembrie, Napoleon era la Paris Campania din 1813 era sfîrșită în curînd avea să înceapă cea din 1814 Franța își putu da seama acum că celor aproape cinci sute de mii de oameni pierduți în 1812 li se adăugau alte sute de mii, recrutați și exterminați în 1813 Dar războiul devenea tot mai crîncen și tunul bubuia acum la hotarele Franței O criză economică, la fel cu cea din prima jumătate a anului 1811, izbucnise în țară Dar de data aceasta nu mai putea fi vorba de a atenua șomajul prin subsidii din partea statului și nu mai existau nici speranțe ca el să poată înceta curînd în acest an, 1813, în timp ce Napoleon ducea campania din Germania, poliția pariziană începuse să noteze în rapoartele ei un fenomen, de care se vorbise — ce e drept, cu rezerve — și în 1811 : muncitorii protestau și rosteau „cuvinte subversive" Sugrumată în cătușele de fier ale despotismului militar, muncitorimea din suburbiile capitalei, care nu se mai manifestase în mod organizat de mai bine de optsprezece ani (din germinai și prairial 1795), începuse acum să murmure, pe măsură ce mizeria și șomajul creșteau Dar, cu toate acestea, acum, în 1813, în cartierele muncitorești lucrurile nu ajunseră pînă la răscoale care să amintească cît de cît de 331 germinai și prairial 1795 ; nu merseră nici măcar pînă la mari demonstrații de stradă Și aceasta nu numai pentru că, sub Fouche încă, spionajul fusese adus la culmile perfecțiunii și era menținut de către succesorul său Savary, ducele de Rovigo; nu numai fiindcă poliția dispunea de cadre foarte numeroase, iar patrulele călări străbateau zi și noapte străzile orașului, în special suburbiile Saint-Antoine, Saint-Marceau, strada Mouffetard și cartierul Temple ; nici pentru că masele muncitorești nu ar fi avut motive să poarte cele mai amare, cele mai îndîrjite resentimente împotriva cirmuirii Aceste motive existau Napoleon fusese autorul „cărțuliilor de muncă“, sistem care pusese pe muncitor în situația de totală dependență, sub deplina putere a patronului ; în fiecare an, el ceruse noi tributuri de sînge ; la început îi luase pe cei în floarea vîrstei, apoi pe adolescenți, și-i îngropase cu sutele de mii prin depărtatele cîmpuri de luptă, pe întinsul cărora s-au desfășurat măceluri mondiale Acela care-i lipsise pe muncitori de orice posibilitate de a se apăra împotriva exploatării patronale nu avea nici un drept la simpatia maselor muncitorești Acum însă, cînd întocmai ca în primii ani ai revoluției, inamicul se apropia din nou de hotarele țării, amenințînd-o cu invazia, și cînd această invazie avea să readucă dominația aristocrației și să reîntroneze pe Bourboni, muncitorii erau dezorientați și nedumeriți Imaginea tiranului cu chipul pătat de sînge, a ambițiosului fără frîu se șterse dintr-o dată în scenă apăruse iarăși gunoiul regalist, toți acești emigranți trădători, care veneau pitiți în furgoanele inamicilor Franței aducînd cu ei visuri de restaurare a ordinei feudale și hula împotriva tuturor realizărilor revoluției Ce puteau face muncitorii ? Să se răscoale în spatele lui Napoleon și să ușureze subjugarea Franței de către inamicii ei ? Să ajute la restaurarea Bourbonilor ? Masa muncitorilor nu se răsculă în această perioadă (sfîrșitul lui 1813 și începutul lui 1814), cu toate că nicicînd în cursul domniei napoleoniene nu suferise atît cît suferea acuma Starea de spirit a burgheziei era însă diferită în majoritate, industriașii erau încă înclinați să-1 susțină pe Napoleon Ei știau mai bine decît oricine ce dorea și aștepta Anglia și că nu va fi ușor să se lupte împotriva concurenței engleze nici pe piața externă, nici pe piața internă, în cazul înfrîngcrii lui Napoleon Marea burghezie comercială, fi- І32 nanciarii, bursa se plîngeau de mult de imposibilitatea de a se putea trăi și activa în mijlocul nesfârșitelor războaie și sub o domnie în care arbitrarul devenise sistem Piața externă începuse de mult să se restrîngă în mod catastrofal, iar acum se restrînse nu mai puțin catastrofal și cea internă Bani existau, dar erau „ascunși" ; acest fenomen fusese observat de martori foarte diferiți Marii bancheri pierduseră definitiv nădejdea că sub domnia lui Napoleon războaiele ar putea cîndva lua sfîrșit, iar după catastrofa din Rusia a marii armate și, mai cu seamă, după eșuarea tratativelor de pace de la Praga și după bătălia de la Lepzig, gîndul inevitabilei prăbușiri a împăratului nu permitea nici măcar să visezi la o restabilire cît de cît trainică a creditului, la afaceri comerciale, la mari comenzi și achiziții Nerăbdarea, amărăciunea, descurajarea și revolta puseseră stăpînire pe această (foarte importantă) parte a burgheziei Ea se îndepărta cu pași repezi de Napoleon La sate, Napoleon mai putea găsi sprijin Cu toate neîntreruptele recrutări, cu toată risipa de oameni și materiale care pustiise satele Franței, masa țăranilor proprietari (afară de cei din Vandeea) se temea de schimbările politice pe care le-ar fi adus o invazie străină Pentru cea mai mare parte dintre ei, Bourbonii însemnau restaurarea feudalismului — cu stăpînirea seniorilor, cu lipsa de libertate în circulația bunurilor funciare, cu pierderea pămînturilor bisericești, ca și a pămînturilor ce aparținuseră cmigranților și fuseseră confiscate de revoluție și cumpărate în loturi de către burghezie și țărani în timpul revoluției De teamă să nu-și piardă dreptul de stăpînire absolută a loturilor de pămînt — do-bîndit cu atîta trudă — țărănimea era gata să suporte mai departe toate consecințele politicii externe de cuceriri și jaf, dusă de împărat Pentru țărani, Napoleon era mai ușor de suportat decît vechea ordine feudală, pe care o aduceau cu ei Bourbonii în sfîrșit, mai era grupul puțin numeros, dar influent, al vechii și noii aristocrații Vechea aristocrație, chiar și acea parte care îl slujea pe Napoleon, era desigur mai aproape de Bourboni decît de el Noua aristocrație, formată din mareșalii, conții, ducii, baronii făcuți de Napoleon și co-x îrșiți cu aur și favoruri, era și ea, de asemeni, departe de a susține în mod unanim pe împărat Toți aceștia erau pur și simplu obosiți de viața pe care au fost constrînși s-o ducă Erau dornici să profite de marile lor bogății, așa cum se 333 cuvine unor adevărați aristocrați ; să ducă o viață de onoruri și confort, trecînd în domeniul unor amintiri plăcute faptele lor războinice de odinioară „Nu vreți să vă mai bateți, vreți să vă plimbați pe străzile Parisului" — a spus enervat Napoleon, în 1813, unuia din generalii săi „în-tr-adevăr, sire, rn-am plimbat atît de puțin în viața mea pe străzile Parisului!“ — a răspuns acesta cu amărăciune Viața de tabără în mijlocul unor continue primejdii, sub focul gloanțelor dușmane, și mai ales neîncetatul joc cu moartea îi obosise și epuizase într-atîta, încît pînă și cei mai viteji și dîrji — ca Macdonald, Ney, Augereau, Sebastiani și Victor, pînă și cei mai devotați — ca Savary și Caulaincourt începeau să plece urechea la aluziile și insinuările lui Talleyrand și Fouche, care, de mult și în taină, pregăteau răbdători și prudenți trădarea Aceasta era situația, aceasta era starea de spirit în Franța, atunci cînd toamna, după ce pierduse la Leipzig o campanie atît de strălucit începută în primăvara lui 1813, Napoleon se înapoie la Paris și începu să organizeze forțele cu care trebuia să întîmpine invazia popoarelor Europei asupra Franței V „Hai să mergem să-1 batem pe bunicul Francisc" — spunea micul rege al Romei, repetînd cu seriozitatea unui copil de trei ani cuvintele învățate de la tatăl său, care-1 adora Napoleon rîdea nestăvilit cînd îl auzea repetînd aceste cuvinte, a căror semnificație nu o înțelegea Dar în măsura în care armatele aliate se apropiau de Rin, bunicul Francisc încerca o mare și mereu crescîndă ezitare Și nu numai el, ci și îndrumătorul și inspiratorul său, ministrul Metternich, era cuprins de acest sentiment Desigur, nu era vorba de legăturile de familie dintre Napoleon și împăratul Francisc Nu era vorba de faptul că Napoleon era căsătorit cu fiica împăratului Austriei și că moștenitorul tronului lui Napoleon era deci nepotul direct al lui Francisc I Altele erau cauzele care constrîn-geau diplomația austriacă să nu privească de loc cu atîta simplitate rezultatul dorit al războiului, așa cum îl priveau, de pildă, englezii, țarul Alexandru I sau Frederic-Wilhelm al ІП-lea, regele Prusiei Pentru Anglia, Napoleon era ina- 334 micul cel mai neîmpăcat și ccl mai primejdios din cîți avusese în tot cursul istoriei ei de un mileniu și jumătate Cu Napoleon, nu putea să fie pace între cele două țări Pentru Alexandru, el era un ofensator personal și, în afară de aceasta, singurul monarh ce putea să restaureze Polonia la primul prilej favorabil Apoi, țarul nu se îndoia de loc că Napoleon, dacă rămînea pe tron, ar fi găsit oricînd posibilități militare și diplomatice pentru a da lovituri puternice adversarilor săi Același motiv îl conducea și pe regele Prusiei, dar într-o măsură mult mai mare Frederic-Wilhelm al III-lea fusese, putem spune, constrîns prin forță, în martie 1813, să acționeze împotriva lui Napoleon ; din momentul luării acestei hotărîri și pînă la bătălia de la Leipzig fusese stăpînit tot timpul de-o frică de moarte îi făcuse lui Alexandru adevărate scene, mai ales după înfrîngerile de la Liitzen, Baut-zen și Dresda „lată-mă, sînt iar la Vistula !“ — repeta el cu disperare Nici chiar victoria de la Leipzig nu reușise să-I liniștească cum trebuie Frica aceasta de Napoleon, o frică aproape superstițioasă, era caracteristică pentru vremea aceea Nu-i de mirare deci că și după înfrîngerea de la Leipzig, după pierderea aproape a tuturor cuceririlor, cu o Franță epuizată și care începuse să murmure împotriva sa, Napoleon inspira încă teamă în asemenea măsură, încît regele Prusiei nu putea să se gîndească fără groază Ia faptul că, după sfîrșitul războiului și după plecarea aliaților, avea să rămînă vecinul unui astfel de om Spre deosebire de Anglia, de Alexandru și de Frederic-Wilhelm, care considerau că dacă Napoleon rămîne pe tron, sîngeroșii ani 1812 și 1813 vor fi fost cu totul inutili, Austria nu avea nici unul din toate aceste motive Metternich nu dorea de loc ca Rusia să rămînă fără contrapondere în Occident EI voia ca Napoleon să rămînă în Europa, dar neprimejdios pentru Austria și foarte neplăcut pentru Rusia, în calitate de aliat posibil al Austriei Metternich și Francisc I hotărîră, deci, să încerce din nou o înțelegere cu Napoleon Iată pentru ce Metternich, care avea posibilitatea să exercite o foarte puternică presiune asupra aliaților, amenințîndu-i cu retragerea din coaliție, reuși să convingă pe aliați să propună din nou lui Napoleon pacea pe baza următoarelor condițiuni: împăratul renunță la toate cuceririle sale (deja pierdute) și încetează războiul ; i se lasă Franței granițele (cu foarte mici 335 modificări) de după pacea de la Luneville din 1801, Monarhii aiiați se aflau la Frankfurt Metternich invită pe diplomatul francez Saint-Aignan, care rămăsese la Frankfurt, și, în prezența lordului Aberdeen, reprezentantul Angliei, a lui Nes-selrode, reprezentantul Rusiei, care declarase că vorbește și în numele lui Hardenberg, cancelarul Prusiei, se ceru diplomatului napoleonian să se ducă la Napoleon și să-i transmită oferta de pace a aliaților Pacea de la Luneville din 1801 fusese rezultatul unui război victorios I-ar fi rămas, deci, lui Napoleon o țară mare, pe care o crease în 1801, după victoriile francezilor la Marengo și Hohenlinden Era o neașteptată șansă de salvare Și tocmai acum, cînd după catastrofele din 1812 și 1813 se afla pe marginea prăpastiei, în fața unei amenințări imediate de invadare a Franței, Napoleon urma să ră-mînă stăpînul unei puteri de prim rang Saint-Aignan ajunse la Paris cu propunerile de pace ale aliaților în ziua de 14 noiembrie 1813 Napoleon nu voi să răspundă numaidecît Era absorbit de cea mai febrilă activitate : noi recrutări, pregătirea unui nou război Trebui, totuși, să consimtă fără convingere la începerea convorbirilor Dar, în același timp, continuă cu și mai multă energie să pună pe picior de război o nouă armată „Așteptați — spunea el vorbind de unul singur, în timp ce se plimba neîncetat încolo și încoace prin cabinetul său — așteptați numai puțin și o să vedeți că nici eu, nici soldații mei nu ne-am uitat meseria Am fost învinși între Elba și Rin învinși prin trădare Dar între Rin și Paris nu vor mai fi trădători " Aceste cuvinte circulau atît în Franța, cît și în Europa Nimeni din cei ce-1 cunoșteau pe Napoleon nu credea în succesul propunerilor de pace ale aliaților Zilnic, noi formații erau trecute în revistă de către împărat și îndreptate spre est, spre Rin Sfîrșitul marii tragedii se apropia Capitolul XV RĂZBOIUL DIN FRANȚA ȘI PRIMA ABDICARE A LUI NAPOLEON 1814 I în 1814, ca și în 1813, în lupta sa împotriva Europei, Napoleon nu se bizuia decît pe forța armelor Dar înțelegea că acum, după înfrîngerea de la Leipzig, și cînd Franța se găsea în pragul invaziei inamice, nu mai era cu putință să se poarte ca în iulie și august 1813, cînd el rupsese conștient și premeditat tratativele de la Praga în propunerile de atunci i se lăsa nu numai Franța, ci și toate cuceririle sale, cu excepția Iliriei, a orașelor hanseatice și a cîtorva puncte din Germania ; își păstra toate drepturile și titlurile, afară de acela de protector al Confederației Rinului întrerupsese atunci tratativele fiindcă nădăjduia să sfîr-șească dintr-o singură lovitură cu coaliția inamică Acum propunerile erau, desigur, mai aspre Dar Napoleon știa că țărănimea și muncitorii, burghezia comercială și financiară și toată numeroasa pătură socială a birocrației creată de el și — ceea ce era foarte important — chiar vîrfurile armatei în frunte cu mareșalii, într-un cuvînt toate clasele sociale, tot poporul cu excepția unor cazuri izolate, era obosit de război și însetat de pace De aceea, fără să respingă condițiile transmise prin Saint-Aignan, timp de două luni (socotind de la 15 noiembrie, cînd îi fuseseră prezentate propunerile), Napoleon se prefăcu că și el vrea pacea, dar, prin diferite mijloace, tergiversa Nădăjduia, pe bună dreptate, că aliații vor viola propriile lor condiții și astfel, responsabilitatea reînceperii războiului nu avea să cadă asupra sa Mai vedea că nici una din puterile adverse, în afară de Austria, nu ar fi dorit prelungirea domniei lui și că, Anglia mai ales, nu s-ar fi considerat mulțumită atît timp cît Anvers-ul rămînea în mîinile lui Napoleon Or, după condițiile ce-i fuseseră trimise de la Frankfurt, nu 22 337 numai Anvers-ul, ci și întreaga Belgie ar fi continuat să facă parte din Imperiul Francez Știa de asemenea că, cu cît ar fi tergiversat mai mult, cu atît ar fi avut mai multe șanse ca ministrul afacerilor externe al Angliei, lordul Castlereagh, să renunțe la condițiile acceptate la Frankfurt de către reprezentantul Angliei, Aberdeen, sub presiunea lui Metternich Dar, în așteptare, trebuia să-i facă pe aceștia să creadă că el, Napoleon, de data aceasta nu se opune de loc tratativelor de pace și că, dacă ordonase noi recrutări, o făcea pentru a-și susține intențiile pașnice „Nimic nu se opune din partea mea la restabilirea păcii — auziră senatorii în discursul tronului din 19 decembrie 1813 — eu cunosc și împărtășesc toate sentimentele francezilor ; și spun ale francezilor, fiindcă știu că nici unul dintre ei nu ar voi pacea cu prețul onoarei Cu regret, deci, cer acum acestui popor generos noi sacrificii ; dar ele sînt dictate de cele mai nobile și mai scumpe interese ale sale Am fost nevoit să fac noi încorporări în armată ; o națiune nu poate să trateze în siguranță decît desfășurîndu-și toate forțele “ Era limpede că nu se gîndea la pace „Pentru ca nu cumva generațiile viitoare sa spună despre noi : ei au sacrificat cele mai mari interese ale țarii ; ei au recunoscut legile, pe care englezii în decurs de patru secole s-au străduit zadarnic să le impună Franței " Așa se sfîrșea acest discurs al tronului, în chip de răspuns la propunerile de pace primite cu o lună și mai bine în urmă în decembrie 1813 fuseseră chemați 110 000 de recruți Se pregătea o nouă recrutare Napoleon trimisese pe senatori în cele patru colțuri ale Franței cu misiunea de a insufla energie autorităților locale în organizarea recrutărilor și a perceperii impozitelor ordinare și extraordinare pentru întreținerea armatei în ianuarie 1814 se află că armatele inamice trecuseră Rinul și cotropiseră Alsacia și Franche-Comte ; că, în sud, Wellington trecuse Pirineii venind din Spania și pătrunsese în Franța „Nu mi-e frică s-o recunosc — spusese Napoleon senatorilor trimiși în provincie — am făcut prea multe războaie, am făurit planuri gigantice, am voit să asigur Franței stăpînirea lumii M-am înșelat, aceste planuri nu erau proporționale cu forța numerică a populației noastre Ar fi 338 trebuit să chem tot poporul sub arme ; dar, recunosc, progresul vieții sociale, îndulcirea moravurilor nu permit să transformi o întreagă națiune în soldați " Dacă nu s-ar fi dezvățat în cursul domniei lui Napoleon să vorbească, senatorii ar fi putut răspunde împăratului că e prea modest, că de fapt a transformat întreaga națiune în soldați, cu excepția bătrînilor, femeilor și copiilor „Eu, cel care am greșit, eu trebuie să sufăr — continuă împăratul — nu Franța Ea nu a greșit cu nimic, ea mi-a dat cu mărinimie sîngele ei, ea nu mi-a refuzat nici un sacrificiu " Cît privește propriul său sacrificiu, el îl vedea doar în faptul că încheia pacea și că „renunța la cea mai mare ambiție ce a existat vreodată" „Pentru fericirea poporului meu, voi sacrifica visuri de mărire ce nu s-ar putea împlini decît prin eforturi, pe care nu vreau să le mai cer " Rareori a vorbit Napoleon atît de sincer ca în această ocazie Dar el avea foarte puțină încredere în senatori Ii privea ca pe niște actuali sclavi și viitori trădători De trădarea lui Talleyrand nu se mai îndoia încă după Leipzig, în noiembrie 1813, curînd după ce se reîntorsese la Paris, la una din marile recepții, Napoleon se opri în fața fostului său ministru și-i strigă : „Ce cauți dumneata aici ? Bagă de seamă, nu cîștigi nimic luptînd împotriva puterii mele îți declar că dacă se întîmplă să mă îmbolnăvesc serios, vei muri înaintea mea " Nu a ordonat însă împușcarea lui, așa cum se temuse bătrînul diplomat Iar în ianuarie 1814, îi propuse chiar să-l însoțească pe Caulaincourt, care pleca pentru tratative, și ridică pumnul amenințător cînd Talleyrand refuză Nici în Fouche nu avea încredere Dar pe atunci încetase să aibă încredere și în mareșali Credea numai în soldați ; și nu în tinerii recruți, smulși de la familiile lor în ultimii doi ani, ci în bătrînele lui cătane Deși nu mai rămăseseră mulți din aceștia (oasele celor mai mulți putrezeau lîngă Roma, lîngă Madrid, în apropiere de Ierusalim, între Moscova și Berezina, în împrejurimile Leipzigului), sosise timpul să-i cheme în grabă pe cei rămași, să vină din Spania, din Olanda, din Italia El voia lupte, nu tratative de pace Acum, însă, după două luni de tergiversări și după pătrunderea lor în Franța, aliații, convinși de oboseala țării, de dezertările pe scară întinsă din rîndurile noilor contingente chemate sub arme, erau hotărîți să propună lui Napoleon hotarele Franței din 1790, adică fără Belgia, fără 339 Olanda, fără Savoia și fără acea porțiune de pe malul stîng al Rinului, alipită în timpul războaielor din epoca revoluției ; mai puțin, deci, decît oferiseră în noiembrie 1813 Toți erau de acord pentru această pace, chiar și lordul Castle-reagh, venit în persoană la cartierul general al aliaților Congresul păcii se întruni la Châtillon Bineînțeles, el nu avu nici un rezultat „Sînt atît de impresionat de infamul proiect de tratat de pace ce-mi trimiți, încît mă simt dezonorat de simplul fapt că el ne-a fost propus — scria Napoleon lui Caulain-court, reprezentantul său la congresul de la Châtillon, care îl anunțase că aceasta era ultima speranță de a-și păstra tronul imperial și de a preveni restaurarea Bourbonilor cu ajutorul armatelor aliate — îmi vorbești mereu de Bourboni Prefer să văd pe Bourboni în Franța în condițiile (unei păci) rezonabile, decît să accept infamele propuneri ce mi-ai trimis !“ Războiul și numai războiul avea să mai hotărască totul acum După eșecul său, congresul de la Châtillon se dizolvă Aceasta însă se petrecea chiar în toiul luptei disperate a lui Napoleon împotriva puterilor coalizate în noaptea de 24 spre 25 ianuarie, Napoleon trebuia să plece pentru a se duce în mijlocul armatei împărăteasa Maria-Luiza fu numită regentă a imperiului în cazul morții împăratului, pe tronul Franței urma să se urce numaidecît fiul său în vîrstă de 3 ani — regele Romei — sub regența mamei Napoleon iubea această mică făptură așa cum nu iubise niciodată pe nimeni în viață Cei ce-1 cunoșteau nici nu bănuiau că ar fi capabil să se lege de cineva într-o măsură atît de mare Baronul Meneval, unul din secretarii personali ai împăratului, spune că oricît ar fi fost de ocupat — scria la masă sau citea lîngă cămin — copilul nu pleca de pe genunchii lui, nu părăsea cabinetul și-i cerea mereu să se joace cu el de-a soldații Era singura ființă de la curte care nu se temea de Napoleon și care se simțea în cabinetul tatălui său ca un stăpîn în tot cursul zilei de 24 ianuarie, Napoleon a rămas în cabinetul său, rezolvînd diferitele chestiuni urgente, care trebuiau aranjate înainte de a pleca in acest război hotărîtor, la această înfricoșătoare întîlnire cu întreaga Europă ridicată împotrivă-i Copilul, cu căluțul lui de lemn, se afla ca întotdeauna lîngă tatăl său și, pentru că se plictisise pesemne să-1 vadă mereu ocupat cu hîrtii, a început să-1 tragă de poalele hainei împăratul l-a luat în 3 40 , brațe și a început să-1 arunce în sus și să-1 prindă Micul rege al Romei era în culmea bucuriei și nu înceta de a-și săruta tatăl Seara, copilul a fost dus la culcare La ora trei dimineața, bona de serviciu din noaptea aceea a văzut cum în dormitorul copilului Napoleon a intrat tiptil („a pas de loup“) și, fără să știe că era văzut, s-a oprit lîngă fiul său cufundat într-un somn adînc, l-a privit îndelung, nemișcat, și a ieșit în minutul următor, el se afla în trăsură, în drum spre armata sa De atunci nu și-a mai văzut niciodată fiul II Instruirea recruților nu era încă terminată Recrutările continuau Napoleon și mareșalii săi nu aveau decît vreo 47 000 de soldați gata de luptă Aliații aveau 230 000 de oameni, iar un număr aproape egal era în drum pentru a le veni în ajutor Aproape toți mareșalii erau descurajați, chiar și Ney Numai împăratul era plin de curaj, vioi și căuta să le comunice și lor curajul său „Era plin de energie și părea întinerit" spun martorii Chiar a doua zi după sosirea la Vitry, în ziua de 26 ianuarie, Napoleon concentrînd toate forțele mareșalilor, respinse trupele lui Bliicher din Saint-Dizier De aici, fără să piardă o clipă din ochi corpul de armată al lui Bliicher, își aruncă forțele asupra acestuia și asupra corpului de armată rus al lui Osten-Sacken La Brienne, în ziua de 31 ianuarie, după o luptă îndîrjită, cîștigă o nouă victorie Faptul acesta ridică mult moralul scăzut al trupelor sale îndată după înfrîngerea sa, Bliicher merse în grabă spre Bar-sur-Aube, unde erau concentrate principalele forțe ale lui Schwarzenberg Aliații dispuneau, între Chaumont și Bar-sur-Aube, de 122 000 de oameni în acest moment Napoleon nu avea decît vreo 30 000 de oameni Totuși, el hotărî să nu se retragă, ci să accepte lupta Bătălia începu în zorii zilei de 1 februarie lîngă La Rothiere și dură pînă la ora 10 După această bătălie, fără să fie urmărit, Napoleon trecu rîul Aube și ajunse în ziua de 3 februarie, la Troyes Bătălia de la La Rothiere lăsase francezilor impresia unei victorii aproape cîștigate, atît de mare fusese succesul cu care se apărase Napoleon împotriva unor forțe cam de patru sau cinci ori mai numeroase decît ale sale Totuși, situația , 341 rămînea deosebit de primejdioasă împăratul primea întăriri puține care soseau prea încet Ney, Macdonald, Berthier și Marmont erau de părere că singurul mijloc de a se salva tronul imperial era pacea Și, atunci cînd congresul de la Châtillon nu dădu rezultate, ei fură cuprinși de descurajare Cu cît primejdia creștea, cu atît Napoleon devenea mai energic încă din 1812, mareșalii observaseră la el o oarecare oboseală și slăbire a geniului său militar Acum însă, în februarie și martie 1814, nu-și mai puteau crede ochilor: în fața lor era iarăși generalul Bonaparte, tînărul erou din Italia și Egipt ; parcă nici nu se scurseseră de atunci 15 ani de domnie, de nesfîrșite războaie sîngeroase, de administrare autocrată a imensului imperiu și a Europei vasalizate El susținea moralul mareșalilor și al soldaților și-i liniștea pe miniștrii rămași la Paris în ziua de 10 februarie, după cîteva marșuri forțate, Napoleon atacă corpul de armată al lui Olsufiev, staționat lîngă Champaubert, și-l distruse în întregime Mai mult de 1 500 de ruși fură omorîți și aproape 3 000 fură făcuți prizonieri, printre care și Olsufiev Ceilalți fugiră Seara, Napoleon spuse mareșalilor : „Dacă mîine sînt tot atît de norocos ca și astăzi, în 15 zile îl duc pe inamic peste Rin, iar de la Rin Ia Vistula nu e decît un pas“ A doua zi merse de la Champaubert la Montmirail, unde se aflau rușii și prusienii Bătălia de la Montmirail avu loc la 11 februarie și se sfîrși cu o nouă și strălucită victorie a lui Napoleon Inamicul pierdu aproape 8 000 de oameni din 20 000, iar Napoleon mai puțin de 1 000 Aliații părăsiră în grabă cîmpul de bătălie Napoleon porni imediat spre Château-Thierry, unde se aflau aproape 18 000 de prusieni și vreo 10 000 ruși „Mi-am găsit cizmele cu care am făcut campania din Italia" — a exclamat el, amintindu-și de fulgerătoarele sale victorii din anul 1796 Criticii militari consideră campania din 1814 ca pe una din cele mai remarcabile ale epopeii napoleoniene^ sub raportul artei strategice a împăratului Bătălia din ziua de 12 februarie de la Château-Thierry fu un nou triumf al lui Napoleon Dacă nu ar fi avut loc o manevră greșită și o întîrziere a mareșalului Macdonald, forțele aliaților care luptau la Château-Thierry ar fi fost în întregime nimicite în ziua de 13 februarie, Bliicher bătu și respinse pe mareșalul Marmont Dar în ziua următoare, Napoleon venindu-i în ajutor înfrînse din nou pe Bliicher la Vauchamps Acesta pierdu aproape 9 000 de oameni Lui 342 Napoleon îi soseau întăriri, iar aliații suferiseră o serie de înfrîngeri Situația împăratului rămînea, totuși, critică din cauza superiorității numerice a inamicului Dar aceste victorii neașteptate, care urmau zilnic una după alta, derutară pînă într-atîta pe aliați, îneît comandantul suprem, Schwar-zenberg, trimise pe aghiotantul său la cartierul lui Napoleon cu o cerere de armistițiu Cele două bătălii de la Mormans și Villeneuve, care se sfîrșiseră de asemeni cu victoria francezilor, constrînseseră pe aliați la acest demers neașteptat — cererea armistițiului Napoleon refuză o întrevedere personală contelui Parr, trimisul lui Schwarzenberg El acceptă scrisoarea, dar amînă răspunsul „Am făcut vreo 30—40 mii de prizonieri, am luat 2 000 tunuri, un mare număr de generali" — scria el lui Caulain-court, făcîndu-i cunoscut totodată că e gata să încheie pacea, numai ca Franța să-și păstreze „frontierele ei naturale" (Rin, Alpi, Pirinei) Armistițiul era refuzat în ziua de 18 februarie, lîngă Montereau avu loc o nouă bătălie Aliații fură respinși, pierdură 3 000 oameni — morți și răniți, și 4 000 de prizonieri Chiar după observatorii și memorialiștii inamici, Napoleon se întrecuse pe sine în această campanie, care părea totuși fără speranță Dar el avea prea puțini soldați, iar mareșalii Victor și Augereau erau complet epuizați și făcuseră o serie de greșeli Din această cauză, Napoleon nu a putut să-și exploateze din plin neașteptatele și strălucitele victorii, îi mustra mînios și nerăbdător pe mareșali, îi stimula „Ce argument sărac îmi aduci, Augereau ! Eu am distrus 80 000 de inamici cu batalioane compuse din recruți abia îmbrăcați Dacă cei șaizeci de ani te apasă, părăsește-ți comandamentul", „împăratul nu voia să înțeleagă de loc că nu toți subordonații săi erau Napoleoni" — spunea mai tîrziu în amintirile sale despre aceste timpuri unul din generalii săi Schwarzenberg întruni un consiliu militar Ceru părerea împăratului Alexandru, a regelui Prusiei, a împăratului Austriei și se luă hotărîrea ca să i se propună din nou lui Napoleon armistițiul Cu această misiune fu însărcinat Lich-tenstein, unul din cei mai de vază prinți domnitori din Austria Era clar că aliații sînt serios îngrijorați și că mulți dintre ei vor să pună capăt afacerii cît mai curînd, chiar și printr-un compromis De data aceasta, Napoleon primi pe trimisul coaliției Liechtenstein vorbi pe un ton foarte împăciuitor și-l asigură 343 pe Napoleon că aliații doreau cu adevărat pacea și că nu aveau intenția să-i readucă pe Bourboni pe tronul Franței, întrevederea nu avu totuși nici un rezultat în apogeul strălucitelor sale succese, după ce distrusese în mai multe bătălii aproape jumătate din armatele aliaților (80 000 din 200 000, așa credea el atunci), Napoleon conta pe perfecțiunea artei sale, prin care învingea mereu un inamic foarte puternic De mult timp și în mod activ, Talleyrand și ceilalți întrețineau legături secrete cu aliații și pregăteau întoarcerea Bourbonilor Aliații păstrau multe rezerve față de aceștia din urmă, și chiar cei mai neîmpăcați inamici ai lui Napoleon, cum era țarul Alexandru, s-ar fi mulțumit cu încoronarea micului rege al Romei, atunci în vîrstă de trei ani, numai ca Napoleon să renunțe singur la tron Acum însă nu mai vorbeau nici măcar de abdicarea împăratului Un bă-trîn aristocrat francez, baronul de Gouhaux, originar din Troyes, prezentase țarului Alexandru I o petiție, în care cerea să se dea ajutor Bourbonilor Țarul răspunse că aliații nu au hotărît încă nimic în privința înlocuirii dinastiei Bonaparte cu aceea a Bourbonilor și sfătui pe petiționari (Gouhaux nu era singur) să nu mai facă demersuri atît de primejdioase Cîteva zile mai tîrziu, Napoleon intrînd în Troyes, Gouhaux fu arestat, judecat de curtea marțială și împușcat Țarul Alexandru și-a manifestat mai tîrziu chiar mirarea că nicăieri în satele franceze țăranii nu-și arătaseră dorința de a scăpa de Napoleon Ba, tocmai dimpotrivă, în munții Vosgi, în Lorena, la sud, în munții Jura, ei începuseră să atace micile grupuri răzlețe ale coloanelor aliate și să-și manifeste vizibil ura lor împotriva armatei străine invadatoare Cauzele trebuiesc văzute mai întîi în jafurile comise de armatele inamicului și, apoi, în teama de a vedea pe aliați aducînd „în furgoanele lor" pe Bourboni și vechiul regim senioral, dinainte de revoluție Napoleon înțelese repede acest lucru „Trebuie să luptăm cu hotărîrea din 1793" — scria el mareșalilor săi Dar, cu toate înfrîngerile suferite, aliații încă nu-și pierduseră curajul Prea multe interese erau în joc Acest șir de uimitoare și strălucite victorii ale lui Napoleon, pe care ei îl crezuseră acum pornit pe panta înfrîngerilor, îi îngrijora și-i făcea să se întrebe ce ar putea să se întîmple dacă acest om, pe care de mult îl considerau în unanimitate ca cel mai mare comandant de oști din istorie, ar rămîne pe 34 4 tron, s-ar odihni și și-ar reface forțele ; cine l-ar mai putea învinge după un an sau doi ? La începutul lunii martie, Napoleon dispunea de 75 000 de oameni Dintre aceștia, el trimise 40 000 împotriva lui Schvzarzenberg care se retrăgea, iar cu ceilalți 35 000 porni pe urmele lui Blucher care trecu printr-o mare primejdie în timpul acestei urmăriri și scăpă de la pieire numai datorită unei greșeli a comandantului din Soissons, care predase orașul Dar după ce scăpă de captivitate, Blucher nu evită bătălia ; în ziua de 7 martie, Napoleon îl ajunse în apropiere de Craonne și-l bătu Avînd pierderi grele, Blucher fugi spre Laon Acolo, Napoleon a încercat zadarnic să-l scoată din poziții (la 9 și 10 martie) Blucher nu fusese nimicit, așa cum voise Napoleon, dar fusese făcut inofensiv pentru un timp în timpul acesta, însă, mareșalii Oudinot și Macdonald, cărora Napoleon le dăduse 40 000 de oameni și le ordonase să nu-1 piardă din vedere pe Schwarzenberg, fuseseră respinși în împrejurimile localității Provence în ziua de 9 martie, la Chaumont reprezentanții puterilor aliate încheiară între ei un nou acord prin care se angajau : 1) să ceară lui Napoleon revenirea la hotarele Franței dinainte de 1792, eliberarea completă a Olandei, Italiei, Spaniei, Elveției și tuturor statelor germane Ei se mai obligau, de asemeni, să nu depună armele, pînă cînd nu vor obține acest lucru ; 2) Rusia, Austria și Prusia se angajau să dea fiecare cîte 150 000 de soldați pentru a se ajunge scopul, iar Marea Britanic se obliga să dea aliaților, începînd de la această dată, un subsidiu anual de 5 000 000 lire sterline pentru susținerea acestui război Aliații nu mai știau nici măcar aproximativ unde și cînd vor putea ajunge să înfrîngă disperata rezistență a lui Napoleon, care nu voia de loc să audă de frontierele ce i se propuneau între timp mareșalii sufereau înfrîngeri una după alta In sud, Wellington cu armata engleză trecuse Pirineii și se îndrepta asupra orașului Bordeaux, după ce respinsese pe Soult și Suchet Schwarzenberg exploata succesele sale împotriva lui Oudinot și Macdonald Fără să se odihnească, fără să lase armatei sale o clipă de răgaz după bătălia de la Laon, Napoleon atacă un detașament de 15 000 de oameni — ruși și prusieni — care intrase în Reims și era comandat de generalul rus contele de Saint-Prix 34& — emigrant francez din timpul revoluției Bătălia avu loc la Reims (la 13 martie) și se sfîrși cu înfrîngerea totală a detașamentului ruso-prusian, cu exterminarea aproape a jumătate din efectiv și cu moartea lui Saint-Prix Dar toate aceste noi victorii nu puteau schimba nimic, atît timp cît aliații rămîneau hotărîți să nu cedeze în nici una din condițiile lor, iar Napoleon tot atît de hotărît să refuze a le accepta : prefera să piardă totul, chiar și tronul, decît să accepte imperiul în vechile lui hotare Atunci cînd, la congresul de la Châtillon, din ordinul lui Napoleon, Caulaincourt declarase reprezentanților Angliei, Rusiei, Prusiei și Austriei că împăratul respinge definitiv propunerile lor și cere ca imperiul să cuprindă, ca și mai înainte, malul stîng al Rinului, orașele Colonia și Mainz, Anvers și Flandr a, Savoia și Nisa, tratativele fuseseră întrerupte La 17 martie, țarul Alexandru primi pe contele de Vi-trolles, agentul Bourbonilor și emisarul lui Talleyrand Vitrolles reușise să vină de la Paris, să treacă prin liniile lui Napoleon și avanposturile rusești și să ajungă la aliați El aducea știrea că, după părerea lui Talleyrand, aliații trebuiau să se grăbească să meargă asupra Parisului, unde erau așteptați, și să nu alerge pe urmele lui Napoleon îndată după sosirea lor s-ar fi putut proclama detronarea lui Napoleon și restaurarea Bourbonilor în persoana lui Ludovic al XVIII-lea, cum începuse să se intituleze, cu anticipație, contele de Provence, fratele lui Ludovic al XVI-lea, cel ghilotinat în timpul revoluției Spre marea surprindere a lui Vitrolles, țarul îi aduse la cunoștință că persistă să vrea detronarea lui Napoleon, dar că aliații nu au a se ocupa de succesiune și că el, Alexandru I, consideră că nici chiar republica nu ar fi o soluție rea Vitrolles nu îndrăznea să-și creadă auzului „Unde s-a ajuns, o, doamne !“ — exclamă agentul Bourbonilor în redarea acestei întrevederi După toate probabilitățile, constatarea că războiul începea să ia caracterul unei apărări a Franței postrevoluționare împotriva cotropitorilor străini, care doreau restaurarea vechii orînduiri în frunte cu Bourbonii, produsese o puternică impresie asupra țarului Și fiindcă își da seama că acest fapt întărea poziția lui Napoleon, care încă mai era învingător și încă mai era periculos, el încerca să pună Franța și mai ales „poporul de jos“ (la vile populace) nu în fața dilemei : Napoleon sau Bourbonii, ci în fața dilemei : Napoleon sau republica Era o tactică abilă, care nu putea însă intra în capul 346 strimt al curteanului, legitimistului și emigrantului Vitrolles De aici uimirea sa ele a vedea republicanismul francez sprijinit de autocratul rus Alexandru a fost întotdeauna convins că Bourbonii împreună cu toți Vitrolles-ii lor habar n-aveau despre starea de spirit a Franței Totuși, el luă act de sfatul iui Talleyrand, venit prin Vitrolles o dată cu un bilețel nesemnat și plin de voite greșeli de ortografie Riscîndu-și capul — (Vitrolles putea fi arestat în drum de jandarmii napoleonieni și autorul notei să fie descoperit, cu toate greșelile de gramatică și scrisul prefăcut) — Talleyrand sfătuia pe Alexandru și pe ceilalți aliați să meargă numaidecît asupra Parisului, lăsînd chiar în urmă și pe flancuri armata lui Napoleon încă neînvinsă Trădător plin de prudență, Talleyrand nu ar fi riscat dacă n-ar fi cunoscut foarte bine confuzia și nesiguranța care domnea la Paris, în provincie și în armată în ziua de 20 martie a avut loc bătălia de la Arcis-sur-Aube între Napoleon, care avea atunci aproape 30 000 de oameni, și aliați (Schwarzenberg), care aveau la început 40 000 de oameni și la sfîrșitul bătăliei — 90 000 Cu toate că Napoleon, după ce respinsese pe inamic în mai multe puncte, se considera învingător, judecînd după rezultate, bătălia trebuie privită, totuși, ca nedecisă ; împăratul nu putuse urmări pe Schwarzenberg și trecu înapoi rîul Aube, aruneînd în aer podurile în lupta de la Arcis-sur-Aube, Napoleon pierdu 3 000 de oameni, iar aliații aproape 9 000 Dar de data aceasta, el nu reușise să nimicească armatele inamice Aliații se temeau de un război popular, de o ridicare în masă, așa cum se întîmplase în perioada eroică a revoluției franceze, cînd Franța fusese salvată de intervenția străină și de restaurarea Bourbonilor Alexandru, Frederic-Wilhelmj Francisc, Schwarzenberg și Metternich nu ar fi fost atît de îngrijorați dacă ar fi cunoscut conversația dintre Napoleon și generalul Sebastiani din seara bătăliei de la Arcis-sur-Aube „Ei bine, generale, ce crezi despre tot ce se întîmplă ?“ — „Cred că majestatea-voastră are, fără îndoială, resurse pe care noi nu le cunoaștem" — „Numai pe acelea pe care le vezi, nimic altceva" — „Dar atunci, de ce nu se gîndește majestatea-voastră la ridicarea întregii națiuni ?“ — „Himere ! Himere împrumutate din amintirile despre evenimentele din Spania și din timpul revoluției franceze Nu e cu putință să ridici națiunea într-o țară în care revoluția a distrus pe nobili și preoți și în care eu însumi am distrus revoluția!" 347 Napoleon privea just situația El, care nimicise cu perseverență orice manifestare, cît de mică, de spirit revoluționar, orice amintire a revoluției, acum, cînd lupta disperat pentru a apăra Parisul, nu mai putea — chiar dacă ar fi voit să cheme in ajutor revoluția, pe care o înăbușise și o călcase în picioare cu atît succes timp de ani de zile Această conversație cu Sebastiani avea loc exact la trei zile după convorbirea dintre Vitrolles și țarul Alexandru Napoleon considera himerică posibilitatea unei ridicări în masă pentru un război popular la fel cu acela din 1792, care sfîrșise cu proclamarea republicii Punînd înainte ideea restaurării republicii, Alexandru, dușmanul său neîmpăcat, urmărea tocmai să-1 lipsească pe Napoleon de orice sprijin în sînul poporului francez III După bătălia de la Arcis-sur-Aube, Napoleon hotărî să cadă în spatele inamicului și să-i rupă comunicațiile cu Rinul Dar aliații se deciseseră definitiv să meargă direct asupra Parisului Scrisori ale împărătesei Maria-Luiza și ale ministrului poliției Savary către Napoleon, căzute întîmplă-tor în mîinile cazacilor, convinseseră pe țar că la Paris starea de spirit era de așa natură, îneît nu putea să fie vorba de o rezistență populară, și că sosirea aliaților în capitală ar fi decis îndată rezultatul războiului și ar fi dus la detronarea lui Napoleon Această hotărîre definitivă fusese luată de aliați sub influența lui Pozzo di Borgo, corsican de origine, vechi dușman de moarte al lui Napoleon și, deci, prieten și apropiat al lui Alexandru După bătălia de la Arcis-sur-Aube, cînd se află știrea că Napoleon urmărește distrugerea spatelui armatei aliate, Pozzo di Borgo declară : „Scopul războiului este Parisul Atît timp cît vă gîndiți să dați bătălii, aveți toate șansele să fiți bătuți, fiindcă Napoleon le va da întotdeauna mai bine decît dumneavoastră și fiindcă armata sa, chiar nemulțumită, dar susținută de sentimentul onoarei, va lupta pînă la ultimul om, atîta timp cît el se află alături de* ea Oricît de zdruncinată ar fi puterea sa militară, ea este încă mare, chiar foarte mare, mai mare decît a dumneavoastră Dar puterea sa politică este distrusă Timpurile ș-au schimbat Despotismul militar a fost primit ca o binefacere a 348 doua zi după revoluție, dar acum el este compromis în fața opiniei publice Trebuie deci să căutăm să terminăm războiul pe cale politică, nu pe cale militară Atingeți Parisul cu degetul, numai cu degetul, și colosul va fi răsturnat, în felul acesta veți fi reușit să-i frîngeți sabia, pe care nu i-o puteți smulge din mîini“ Pozzo di Borgo era convins că țara uitase cu totul de Bourboni și o spuse aliaților, care o știau prea bine și fără el Toți erau de acord că după detronarea lui Napoleon, Bourbonii vor fi „acceptabili" Alexandru nu mai găsea necesar să vorbească de republică El vedea că se putea pune capăt domniei lui Napoleon fără să mai revină asupra acestei teme neplăcute Hotărî deci să riște : folosind împrejurarea că Napoleon era departe (luase poziție în spatele lor tocmai pentru a-i îndepărta de Paris), ei vor merge direct asupra capitalei, și, ajutați de trădarea dinăuntru, vor pune mîna pe ca înainte ca împăratul să-i poată veni în ajutor Drumul capitalei era apărat de mareșalii Marmont și Mortier, generalii Pacthod și Amey în total, aceștia dispuneau de 25 000 de oameni Napoleon cu forțele principale se afla departe în spatele inamicului Bătălia de la Fere-Champenoise din 25 martie s-a încheiat cu o victorie a aliaților împotriva mareșalilor lui Napoleon, francezii fiind respinși spre Paris O armată aliată de 100 000 de oameni se apropia de capitală în ziua de 29 martie, împărăteasa Maria-Luiza împreună cu micul rege al Romei, moștenitorul tronului, plecă la Blois Pentru apărarea Parisului, francezii aveau aproape 40 000 de oameni în capitală domnea panica, iar trupele erau deprimate Țarul Alexandru nu dorea o vărsare de sînge sub zidurile Parisului și, în general, juca rolul învingătorului mărinimos „Parisul, lipsit de apărători și de marele său șef, nu poate rezista ; sînt profund convins de aceasta" — spuse el lui M Orlov, dîndu-i autorizația să oprească bătălia îndată ce ar fi apărut nădejdea unei pașnice capitulări a capitalei Lupta crîncenă dură cîteva ore Aliații pierdură 9 000 de oameni dintre care 6 000 ruși Dar, sub influența lui Talleyrand și apăsat de frica înfrîngerii, Marmont capitulă în ziua de 30 martie, la ora 5 seara Napoleon a aflat de această mișcare neașteptată a aliaților spre Paris în toiul luptelor pe care le da între Saint- 349 Dizier și Bar-sur-Aube „Iată o admirabilă mișcare de șah ! Niciodată nu aș fi crezut pe vreun general al aliaților capabil s-o facă !G — spuse Napoleon cînd i se anunță faptul, în ziua de 27 martie în acest compliment se vedea, în primul rînd, specialistul în strategie Plecă numaidecît spre Paris cu toată armata sa Ajuns la Fontainebleau, în noapte de 30 martie află despre bătălia dată și despre capitularea orașului, întîmplată cu cîteva ore înainte Era, ca întotdeauna, plin de energie și de hotărîre Dar, după aflarea acestei vești, rămase tăcut timp de un sfert de oră Apoi făcu cunoscut lui Caulaincourt și generalilor care se aflau cu el noul său plan Caulaincourt trebuia să se ducă la Paris și să propună lui Alexandru I și aliaților pacea în condițiile puse de ei la Châtillon în timp de trei zile de du-te-vino, între Paris și Fontainebleau — așa trebuia să procedeze sub diferite pretexte Caulaincourt — trupele de la Saint-Dizier, cu care Napoleon operase în spatele aliaților, urmau să sosească și să respingă pe inamic din capitală Caulaincourt încercă să sugereze ideea unei oferte reale de pace în condițiile de la Châtillon și nu o viclenie militară „Nu, nu ! — răspunse Napoleon — E de ajuns și faptul că am avut un moment de ezitare Sabia va sfîrși totul încetați să mă tot umiliți !“ Caulaincourt se duse numaidecît la Paris, iar Napoleon se consacră cu totul pregătirii febrile a bătăliei ce avea să aibă loc în trei sau patru zile Considera că era foarte important ca aliații să nu întreprindă în aceste cîteva zile nici o măsură politică ce ar fi fost de natură să zdruncine pe cei mai slabi și să-i facă să treacă de partea lor în acest scop înscenase el această comedie de propuneri de pace în condițiile respinse disprețuitor cu două săptămîni înainte Dar pericolul nu mai putea fi înlăturat Monarhii aliați fuseseră primiți la Paris de către regaliști cu manifestații de bucurie Majoritatea zdrobitoare a populației rămînea apatică și supusă Toate acestea arătau că Parisul va accepta guvernul ce-i va fi impus Suveranii aliați lansară o proclamație în care se declara că ei nu vor discuta cu Napoleon și că vor recunoaște guvernul și forma de stat pe care și le va alege națiunea franceză Convorbirile lui Caulaincourt cu aliații, deci, nu puteau duce la vreun rezultat Țarul Alexandru îi declarase 350 acestuia în mod direct că Franța nu-1 mai voia pe Napoleon și că era obosită de el Schwarzenberg îi aminti cu amărăciune că Napoleon zguduise lumea timp de 18 ani la rînd și că nimeni, niciodată, nu va avea liniște atîta timp cît el va rămîne puternic I se propusese mereu pace, fără să i se ceară să renunțe și la imperiu, dar el nu voise să consimtă la nici o concesie Acum era prea tîrziu Schwarzenberg însă nu știa că nici chiar în acel moment Napoleon nu cedase încă și că propunerile făcute prin Caulaincourt erau numai o cursă pentru a cîștiga cele trei zile cîte îi trebuiau ca să-și aducă armata la Fontainebleau La înapoierea sa la Fontainebleau, Caulaincourt văzu următorul tablou : trupele se concentrau în preajma cartierului împăratului, iar acesta spera ca în ziua de 5 aprilie sa aibă la dispoziție 70 000 de soldați cu care să pornească asupra Parisului în dimineața de 4 aprdie, Napoleon trecu trupele în revistă, după care le spuse : „Soldați — inamicul ne-a întrecut cu trei etape și a ocupat Parisul Trebuie să-1 alungăm de acolo Francezi nedemni, emigranți pe care odinioară noi am avut slăbiciunea de a-i ierta, au făcut cauză comună cu inamicul și și-au pus cocarde albe Nemernicii ! Ei își vor primi plata pentru acest nou atentat Să jurăm să învingem sau să murim și să răzbunăm insulta adusă patriei și armelor noastre !“ — „Jurăm !“ — îi răspunseră toți Dar cînd, după revistă, intră în palatul de la Fontainebleau, găsi o altă stare de spirit Mareșalii rămaseră toți în picioare în f ița sa, triști și tăcuți ; nici unul nu îndrăznea să înceapă I rau prezenți Oudinot, Ney, Macdonald, Berthier și ducele de Bassano Napoleon îi invită să se explice Atunci ei spuseră că nu mai nădăjduiau de loc într-o victorie, că tot Parisul, iară deosebire de convingeri, tremură de frică la gîndul unui atac al împăratului împotriva aliaților care au intrat în oraș, pentru că acest atac va însemna nimicirea populației și distrugerea capitalei, că aliații vor incendia Parisul pentru a răzbuna Moscova și că va fi greu să fie puși soldații să lupte printre ruinele Parisului „Plecați de aici — le spuse Napoleon — am să vă chem să vă spun hotărîrea mea“ Opri lîngă el pe Caulaincourt, Berthier și pe ducele de Bas-■ ano, li se plînse cu mînie de ezitările și temerile celorlalți, de lipsa de devotament față de el Apoi, după cîteva minute, aduse la cunoștința mareșalilor că renunță la tron în folosul 351 Di Ni pa în Pr P’ CI d d c s I fiului său, micul rege a! Romei, sub regența Mariei-Luiza Dacă aliații sînt de acord să încheie pace pe baza acestor condiții, războiul e terminat și Caulaincourt va fi trimis la Paris cu aceste propuneri pentru tratative îndată după această declarație el le mai citi un document, pe care îl redactase tot atunci și în care se spunea că, întrucît puterile aliate au proclamat că împăratul Napoleon este singura piedică în calea restabilirii păcii în Europa, împăratul Napoleon, credincios jurământului său, declară că este gata să abdice de la tron, să părăsească Franța și să-și dea viața chiar pentru binele patriei, bine indisolubil legat de drepturile fiului său, de drepturile regenței împărătesei și de legile imperiului Mareșalii primiră cu căldură hotărîrea împăratului După citirea documentului, Napoleon luă în mînă pana, dar, înainte de a-1 semna, se opri deodată și spuse : „Dacă totuși am merge iar împotriva lor ? îi vom zdrobi !“ Dar mareșalii tăceau, nici unul nu-1 susținu Napoleon semnă documentul pe care-1 încredința unei delegații compusă din Caulaincourt, Ney și Macdonald pentru a fi dus la Paris în acest timp la Paris se produceau o mulțime de evenimente Talleyrand întrunise în grabă o parte dintre senatori, pe acei de care era sigur, și îi sili să voteze răstunarea dinastiei Bonaparte și rechemarea Bourbonilor Ceva mai mult : Marmont trădă pe Napoleon, se retrase cu corpul său de armată înspre Versailles și trecu de partea lui Talleyrand și a „guvernului provizoriu" pe care acesta îl formase după dorința aliaților La început, țarul Alexandru sta la îndoială Atît el cît și împăratul Austriei nu ar fi fost împotriva suirii pe tron a lui „Napoleon al II-lea“ în vîrstă de trei ani Dar regaliștii din anturajul monarhilor aliați insistau asupra respingerii propunerii lui Napoleon Aliații au încetat să mai ezite cînd au aflat de trădarea lui Marmont Acum, după această defecțiune în forțele principale de care dispunea Napoleon, un atac asupra Parisului devenea imposibil Aliații hotărîră, deci, să nu primească propunerile lui Napoleon și să pună tronul Ia dispoziția Bourbonilor „Căutați să convingeți pe suveranul dumneavoastră de necesitatea de a se supune soartei" — spuse Alexandru lui Caulaincourt la despărțire „Se va face tot ce va fi cu putință pentru onoarea lui" — adăugă el Și, încă o dată, îl numi pe Napoleon „un mare om“, 352 La despărțire, aliații îi cerură lui Caulaincourt să insiste pe lîngă împărat, ca acesta să abdice fără să pună condiții I se promitea păstrarea titlului și i se da în stăpinire deplină insula Elba din Mediterană Mai insistară și pentru semnarea imediată a actului de abdicare Atît aliații cît și regaliștii împreună cu prințul Talleyrand, care acum trecuse pe față de partea lor, se temeau de un război civil și de masa soldaților, care se adeveri a fi rămas, ca și mai înainte, în totul credincioasă lui Napoleon Abdicarea oficială putea să prevină pericolul unei tulburări în împrejurarea dată, hotărîrea Senatului nu avea nici o valoare morală Senatorii erau priviți ca niște slugi ale lui Napoleon care și-au trădat la iuțeală stăpînul și au intrat în slujba unui nou stăpîn „Acest mizerabil Senat — strigase mareșalul Ney într-o convorbire cu țarul Alexandru — a fost întotdeauna gata să se supună voinței omului pe care astăzi îl numește tiran ! Cu ce drept ridică Senatul glasul în acest moment ? A tăcut atunci cînd ar fi trebuit să vorbească Cum își permite să vorbească acum, cînd totul îi comandă să tacă ?“ Numai cuvîntul lui Napoleon putea pune capăt acestei penibile nesiguranțe, să desfacă de vechiul jurămint pe soldați, ofițeri, generali și funcționari Astfel gîndeau și francezii de toate convingerile politice și aliații IV în seara zilei de 5 aprilie, Caulaincourt, Ney și Mac-donald reveniră la Fontainebleau După ce ascultă rezultatul convorbirilor de la Paris cu Alexandru și cu ceilalți aliați, precum și sfatul de a se supune inevitabilului, Napoleon spuse că încă mai are trupe și că soldații îi sînt credincioși „De altfel, vom vedea ! Pe mîine !“ Apoi chemă lîngă ei pe Caulaincourt „Ah, Caulaincourt, oamenii, oamenii !“ — exclamă el în această lungă conversație nocturnă „Mareșalii mei ar roși să se ia după Marmont, ei vorbesc de el cu indignare, dar sînt foarte mîhniți că le-a luat-o înainte pe calea onorurilor Ar vrea și ei să cîștige — însă, ce e drept, fără să se dezonoreze — aceleași drepturi la favoarea Bourbonilor" Vorbi încă mult de Marmont, care îl trădase în această clipă hotărîtoare „Nenorocitul, el nu știe ce-1 așteaptă ; numele lui va fi înfierat Eu nu mă mai gîndcsc la mine, crede-mă, drumul meu este sfîrșit sau aproape 23 — Napoleon 353 sfîrșit De altfel, ce gust aș mai avea să domnesc peste inimi obosite de mine și grăbite să se dea altora ? Mă gîndesc la Franța Ah, dacă acești imbecili nu m-ar fi trădat, în patru ore i-aș fi restabilit măreția Căci, crede-mă, aliații păstrînd poziția lor actuală, avînd Parisul în spate și pe mine în față, ar fi fost pierduți Dacă, pentru a scăpa de această primejdie, ar fi încercat să iasă din Paris, nu s-ar mai fi întors în el Nenorocitul acesta de Marmont, a împiedicat acest frumos deznodămînt Fără îndoială, am fi avut posibilitatea să continuăm războiul și să ne ridicăm iarăși Primesc știri din toate părțile că țăranii din Lorena, din Cham-pagne, din Bourgogne nimicesc grupuri răzlețe de soldați inamici Vor veni Bourbonii, și dumnezeu știe ce va mai urma după ei Bourbonii însemnează pace în afară, dar război în interior Vei vedea ce se va alege din țară într-un an de zile ! Pentru moment însă nu e nevoie de mine, e nevoie de altceva Numele meu, chipul meu, sabia mea, toate inspiră teama Trebuie să mă predau Am să-i chem pe mareșali și vei vedea bucuria lor cînd vor fi scoși din încurcătură și autorizați să facă și ei ce a făcut Marmont, fără să-și păteze însă onoarea în această noapte, Napoleon îi dezvălui lui Caulain-court ceea ce gîndise, desigur, de mult timp Era copleșitor în acele clipe tabloul unei oboseli cumplite, de necrezut, pe care a lăsat-o această domnie sîngeroasă, acest neîntrerupt și nesfîrșit dans al morții, aceste hecatombe de cadavre, acest holocaust de generații întregi sacrificate unui scop, vădit imposibil de atins „Am voit să asigur Franței stăpînirea lumii" — mărturisea deschis Napoleon în 1814 Nu știa atunci că, într-un viitor îndepărtat, avea să se constituie o întreagă școală de istorici francezi care se vor strădui să demonstreze că, toată viața sa, Napoleon, fără să atace pe nimeni, n-a făcut decît să se apere și că, în fond, atunci cînd a intrat în Viena, Milano, Madrid, Berlin, Moscova, Napoleon nu a făcut altceva decît să apere „frontierele naturale ale Franței" „Apăra" Rinul pe rîul Moscova Napoleon personal nu și-ar fi permis o atare explicație El era mult mai sincer El nu știa nici de acele socoteli precise pe care de curînd le-a făcut, pe baza tuturor documentelor oficiale și neoficiale din arhive, cercetătorul contemporan Albert Meynier După aceste socoteli, numărul cetățenilor francezi morți sau dispăruți în bătăliile și campaniile din timpul stăpînirii na- 354 poleoniene ar trece de un milion (471 000 de morți, oficial înregistrați atunci, și 530 000 de dispăruți pentru totdeauna) Bineînțeles, în acest număr nu intră acei grav răniți și mutilați, morți mai tîrziu în spitale din cauza rănilor Și aceste cifre ale lui Meynier nu privesc întregul imperiu napoleonian, ci numai „vechea Franță", numai „vechile departamente", adică nici chiar întreaga țară așa cum a găsit-o Napoleon, cînd a luat puterea în mînă la 18 brumar 1799 (fiindcă nu intră în socoteală Belgia, Piemontul și alte cuceriri din timpul revoluției și ale lui Napoleon însuși dinainte de lovitura de stat), ci numai Franța cuprinsă între hotarele dinaintea revoluției Și nici toate războaiele napoleoniene nu sînt luate în considerare, ci numai acelea pe care Napoleon le-a purtat începînd din 1800 Cu alte cuvinte, nu intră în socoteală nici bilanțul primei campanii din Italia (1796—1797), nici cel al cuceririi Egiptului, nici cel al expediției din Siria Poate că nici Napoleon nu avea de unde să știe cu precizie că dintr-o populație de 26 milioane — cu femeile și copiii la un loc — cît numărau „vechile departamente", fuseseră exterminați prin războaiele sale mai mult de un milion de bărbați în floarea vîrstei ; dar el văzuse, desigur, satele dcspopulate din pricina recrutărilor, după cum văzuse și cîmpurile nenumăratelor sale bătălii Uneori căuta să liniștească pe alții — el personal se neliniștea prea puțin de aceasta — arătînd că soldații furnizați armatei sale de către țările vasale sau „aliate" — toți acești germani, elvețieni, italieni, belgieni, olandezi, polonezi, ilirieni etc — sufereau pierderi mult mai mari decît francezii Dar pierderea a trei sau patru milioane de străini ce au luptat în armata napoleoniană era o slabă consolare pentru exterminarea unui milion de adevărați francezi (Cît despre milioanele de inamici morți, dispăruți sau mutilați, la aceștia el nu s-a gîndit niciodată ) în cursul acestei lungi nopți de veghe, plimbîndu-se de-a lungul și de-a latul splendidelor săli ale luxosului și posomoritului palat de la Fontainebleau, făcîndu-și bilanțul în fața lui Caulaincourt, Napoleon a ajuns la o ultimă concluzie — aceea că el obosise Franța, că țara era la capătul puterilor S-ar fi putut ca Bourbonii să nu fie doriți și să nu se poată menține mult timp pe tron — totuși, pentru moment, nu mai era nevoie de el, ci de altcineva în aceste zile de aprilie, el a fost informat că negustorii parizieni și marea burghezie, chiar dacă nu au primit pe aliați cu același entuziasm 23» 355 excepțional cu care i-au primit nobilii regaliști, spun totuși pe față că războaiele i-au istovit și ruinat în noaptea aceea nu dormi aproape de loc în dimineața zilei următoare, 6 aprilie 1814, chemă pe mareșali și le declară : „Domnilor, liniștiți-vă Nici armata, nici voi nu veți mai vărsa sînge Eu consimt să abdic Aș fi voit, atît pentru voi cît și pentru familia mea, să asigur fiului meu succesiunea tronului Cred că această ieșire ar fi fost pentru voi și mai avantajoasă decît pentru mine, căci ați fi putut continua să trăiți sub o cîrmuire corespunzătoare originii, sentimentelor și intereselor voastre Și lucrul era posibil, dar o trădare josnică v-a lipsit de o situație pe care speram să v-o asigur Dacă nu era defecțiunea corpului 6 de armată (al lui Marmont), am fi reușit acest lucru și, chiar mai mult, am fi reușit să ridicăm iarăși Franța Dar s-a întîmplat altfel Eu mă supun destinului meu, supuneți-vă și voi destinului vostru Resemnați-vă să trăiți sub Bourboni și să-i serviți cu credință Ați dorit liniște, o veți avea Dar, vai ! Dea domnul să mă înșele presimțirea Noi nu am fost o generație făcută pentru liniște Pacea, pe care o doriți atît, vă va secera din paturile voastre de puf mai repede și în număr mai mare decît ar fi făcut-o războiul și taberele" Apoi luă în mînă o foaie de hîrtie și citi mareșalilor ceea ce urmează : „întrucît puterile aliate au proclamat că împăratul Napoleon este singura piedică în calea restabilirii păcii în Europa, împăratul Napoleon, credincios jurământului său, declară că renunță, pentru el și pentru urmașii lui, la tronul Franței și la tronul Italiei, pentru că nu există sacrificiu personal, chiar și cel al vieții, pe care să nu fie gata a-1 face în interesul Franței" Se așeză la o masă și semnă Mareșalii erau emoționați îi sărutau mâinile, cople-șindu-1 cu lingușirile obișnuite care îl înconjurau în timpul domniei Caulaincourt, însoțit de doi mareșali, se duse îndată cu documentul la Paris Alexandru și aliații așteptau deznodământul cu multă neliniște Cînd avură, în sfîrșit, în mînă actul de abdicare, îi cuprinse o nespusă bucurie Țarul Alexandru dădu din nou asigurări că insula Elba va fi dată numaidecît în deplină stăpînire lui Napoleon și că fiul său, regele Romei, și împărăteasa Maria-Luiza vor primi posesiuni independente în Italia Totul se sfîrșise 356 V în acest moment îi veni în minte ceea ce desigur îi mai venise de multe ori în timpul campaniei din 1814, atît de strălucită din punct de vedere strategic, dar politicește lipsită de sorți de izbîndă din cauza naturii însăși a împrejurărilor, încă din 1813, mareșalii, generalii, ofițerii, întreaga suită și chiar soldații din gardă remarcaseră cum împăratul se expunea fără motiv El își risca viața nu așa cum o riscase la podul de la Arcole în 1796, sau în cimitirul din Eylau în 1807, adică nu atunci cînd era necesar din diverse motive de ordin militar, ci absolut fără nici un folos Amintim împrejurarea din 1813 cînd, după moartea lui Duroc, împăratul se așezase pe un trunchi de arbore și cîtva timp rămăsese nemișcat — țintă vie sub ploaia de schije, în 1814, aceste gesturi stranii deveniseră mai dese și nimeni nu se mai îndoia de semnificația lor Astfel, de exemplu, în timpul bătăliei de la Arcis-sur-Aube, în ziua de 20 martie, se îndreptase — iarăși fără nici un rost — spre un sector de unde soldații se retrăseseră chiar din ordinul său, fiindcă menținerea poziției era imposibilă ; cînd generalul Exelmans se repezise să-1 oprească, mareșalul Sebastiani îl reținu, spunîndu-i ceea ce toți știau de mult : „Lasă-1 ! Nu vezi că o face dinadins ? Vrea să sfîrșească cu viața !“ Dar și mitraliile, și ghiulelele îl ocoleau Napoleon a privit întotdeauna sinuciderea ca o manifestare de slăbiciune și de lașitate ; de aceea, la Arcis-sur-Aube și în numeroasele împrejurări asemănătoare din 1813 și 1814, a căutat să se autoînșele atunci cînd, dorind moartea, încerca să mascheze sinuciderea Și totuși, în ziua de 11 aprilie 1814, la cinci zile după abdicare, atunci cînd la palatul din Fontainebleau începură pregătirile pentru plecarea în insula Elba, Napoleon, după ce își luă rămas bun de la Caulaincourt, de care a fost aproape nedespărțit în aceste zile, se retrase în apartamentul său și, așa cum s-a descoperit mai tîrziu, dintr-un necesar de campanie de care nu se despărțea niciodată, luă o fiolă ce conținea o soluție de opium Ne amintim că în 1812, după bătălia de la Maloiaroslaveț, cînd era să fie făcut prizonier, Napoleon ordonase doctorului Yvan să-i dea pentru orice eventualitate o otravă puternică Atunci a primit el fiola cu opium pe care n-a scos-o din necesarul său timp de un an și jumătate 35Z Acum, la Fontainebleau, Napoleon a scos fiola și a înghițit tot conținutul ei începură dureri groaznice Presimțind nenorocirea, Caulaincourt intră în camera unde se afla Napoleon Crezînd că este vorba de o îmbolnăvire bruscă, vroi să cheme medicul care se afla pe atunci la palat Napoleon îi ordonă supărat să nu cheme pe nimeni Dar spasmele erau atît de violente, încît Caulaincourt alergă totuși și-1 aduse pe medic Acesta era chiar doctorul Yvan, care îi dăduse lui Napoleon opiumul după bătălia de la Maloiaroslaveț Vă-zînd fiola pe masă, Yvan pricepu îndată ce se întîmplase Napoleon începu să se plîngă că otrava era slabă sau că își pierduse puterea și ceru imperios doctorului să-i dea imediat o nouă doză Medicul fugi din odaie, spunînd că niciodată nu va comite a doua oară o astfel de crimă Durerile se prelungiră cîteva ore, fiindcă Napoleon refuza să ia un antidot El ceru categoric să nu se dea în vileag cele întîmplate „Ce greu este să mori ! Ce ușor era să mori pe cîmpul de bătaie ! Ah, de ce n-am fost ucis la Arcis-sur-Aube !“ lăsă el să-i scape în timpul îngrozitoarelor convul-siuni Otrava nu-și făcuse efectul mortal și, de atunci, Napoleon nu a mai încercat niciodată să se sinucidă și nici nu a vorbit vreodată de încercarea făcută Pregătirile de plecare se apropiau treptat de sfîrșit Conform înțelegerii cu aliații, putea lua cu el în insula Elba un batalion din gardă La 20 aprilie 1814, toate pregătirile erau terminate Trăsurile care trebuiau să ducă pe Napoleon cu mica lui suită și pe comisarii puterilor, însărcinați să-1 însoțească pînă în insula Elba, așteptau la scara palatului Napoleon își exprimase dorința de a-și lua rămas bun de la garda sa Garda îl aștepta acum aliniată în marea curte a palatului Fontainebleau, atît de cunoscută acum vizitatorilor și care de atunci poartă numele istoric de „Curtea bu-nului-rămas“ (La cour des adieux) în frunte era aliniată vechea gardă împreună cu ofițerii și generalii ; în spate tînăra gardă La apariția împăratului, soldații prezentară armele ; stegarul înclină drapelul vechii gărzi la picioarele lui „Soldați, vechii mei camarazi de arme, alături de care am mers întotdeauna pe drumul onoarei, astăzi sîntem nevoiți să ne despărțim Aș fi putut rămîne mai departe în mijlocul vos- 358 tru, dar în acest caz ar fi trebuit să continuăm o luptă teribilă, - г fi trebuit, poate, să adăugăm un război intern la războiul împotriva inamicului străin, și nu m-am putut decide să continui a sfîșia trupul Franței Profitați de pacea atît de meritată și fiți fericiți Să nu mă plîngeți Am o misiune de îndeplinit și pentru ea sînt dispus să trăiesc : vreau să povestesc urmașilor faptele mărețe pe care le-am săvîrșit împreună Aș vrea să vă strîng pe toți la pieptul meu ; dați-mi voie să sărut cel puțin drapelul acesta care vă reprezintă pe toți “ Nu mai putu vorbi Vocea i se înecă Strînse la piept și sărută pe stegar și drapelul, ură rămas bun gărzii și se urcă în cupeu Trăsurile porniră în strigăte nesfîrșite de „Trăiască împăratul !“ Mulți dintre soldați plîngeau ca copiii „Cea mai măreață epopee eroică a istoriei mondiale s-a sfîrșit : Napoleon și-a luat rămas bun de la garda sa“ — scriau ziarele engleze, vorbind de această zi în realitate, însă, această epopee care a durat douăzeci de ani și care începuse la Toulon în decembrie 1793 nu se terminase definitiv în aprilie 1814, la Fontainebleau Lui Napoleon îi era dat să mai uimească lumea, pe care chiar el, în curs de douăzeci de ani, o dezobișnuise să se mai mire de ceva Capitolul XVI CELE „O SUTĂ DE ZILE" 1815 I înainte de a povesti evenimentul cel mai extraordinar din viața lui Napoleon, trebuie să menționăm cele ce urmează Indiscutabil, imediat după sosirea în insula Elba, Napoleon nu avea nici un plan El considera viața sa politică terminată și avea intenția, așa cum promisese, să-și scrie istoria domniei Aceasta este, cel puțin, impresia pe care el o făcu în primele șase luni de ședere în insulă Era liniștit și indiferent După ce străbătu departamentele din sud, unde regaliștii îl întîmpina-seră în modul cel mai ostil și unde, în unele momente, îi fusese amenințată chiar viața, Napoleon ajunse în insula Elba la 3 mai 1814 Se afla acum într-o insulă singuratică, cu o pașnică populație străină, care îl primise cu cel mai adînc respect pe noul ei suveran în primăvara anului 1811, exact cu trei ani înainte de debarcarea sa în Elba, Napoleon primise la Tuileries pe generalul bavarez Wrede Cînd acesta încercase în mod respectuos să-1 sfătuiască pe împărat să renunțe la invadarea Rusiei, pe care atunci o pregătea aproape pe față, Napoleon îl întrerupse brusc, spunîndu-i : „Peste trei ani, voi fi stăpînul lumii" Acum, după trei ani de la această întrevedere, „marele imperiu" nu mai exista ; Napoleon domnea peste o insulă de 223 kilometri pătrați, avînd pe ea trei mici orășele și cîteva mii de locuitori Destinul îl adusese în apropierea țării sale natale Insula Elba este așezată la o depărtare de vreo 50 kilometri de Corsica Pînă în aprilie 1814, Elba aparținuse ducatului de Toscana, una din posesiunile italiene vasale lui Napoleon După prăbușirea imperiului, insula fu dată în deplina sa stăpînire 360 Napoleon vizita teritoriul insulei, primea pe locuitorii ei, dădea dispoziții, își orînduia viața, s-ar părea, pentru mult timp Din cînd în cînd familia venea să petreacă cîtva timp lingă el ; veneau mama sa, Laetitia, și sora sa, prințesa Paulina Borghcse îl vizitase, de asemeni, și contesa Walewska, cu care Napoleon legase o prietenie intimă în timpul șederii sale în Polonia (1807) și care l-a iubit toată viața Maria-Luiza și fiul ei nu veniră în insulă : tatăl ei, împăratul Austriei, nu i-a permis aceasta și, de altfel, nici ea nu a căutat prea mult să-și vadă soțul Biografii francezi ai lui Napoleon condamnă de obicei indiferența Mariei-Luiza și trădarea față de soțul ei Aceștia însă uită că în 1810, cînd Napoleon o ceruse în căsătorie pe Maria-Luiza, nici el și nimeni altcineva nu a avut curiozitatea să o întrebe și pe ea dacă e de acord Ar fi de ajuns să amintim de scrisoarea pe care ea o adresase în ianuarie 1810, de la Offen, unei prietene intime : „De la divorțul lui Napoleon, deschid de fiecare dată «Gazeta de Frankfurt» cu gîndul să aflu numele noii lui soții și mărturisesc că această amânare mă neliniștește îmi încredințez soarta providenței divine Dar dacă soarta nemiloasă mi-o va cere, sînt gata să jertfesc fericirea personală în numele statului " Astfel privea, în 1810, viitoarea logodnică și soție a împăratului căsătoria ce o amenința Prăbușirea imperiului napoleonian a fost pentru ea un fel de eliberare din prizonierat Nici prima sa soție nu veni să-1 vadă în insulă Josephine, pe care el o iubise cu pasiune înainte de a se despărți de ea, murise în palatul său la Malmaison din apropierea Parisului, în ziua de 29 mai 1814, la numai cîteva săptămîni după sosirea lui în Elba La aflarea acestei vești, Napoleon rămase tăcut și mohorît timp de cîteva zile Astfel, primele luni de ședere în Elba se scurseră liniștite și monotone Nu împărtășea nimănui nimic din ceea ce se petrecea în mintea lui Rămînea ore întregi cufundat într-o adîncă meditație După cît se pare, începînd abia din toamna anului 1814 și, mai ales, din noiembrie și decembrie, începu el să asculte cu atenție ceea ce i se raporta despre evenimentele din Franța și despre Congresul de la Viena, care își începuse ședințele Informatorii nu lipseau Știrile, care veneau din Italia — punctul cel mai apropiat de Elba (orașul Piombino) se află la numai 12 kilometri, și direct din Franța, arătau că Bourbonii și cei din anturajul lor se purtau cu mult mai multă nesăbuință și stupiditate decît s-ar fi putut aștepta cineva Talleyrand, cel 361 mai inteligent 'dintre toți cei ce-1 trădaseră și contribuiseră la restaurarea Bourbonilor din 1814, a spus despre aceștia, chiar de la primii lor pași: „Ei n-au uitat nimic și n-au învățat nimic" într-o convorbire cu Caulaincourt, Alexandru I își exprimase aceeași părere, spunînd : „Bourbonii nu s-au corijat și sînt incorigibili" Ludovic al XVIII-lea, bătrînul monarh podagros, era un om prudent, dar fratele său, contele d’Artois, haita de emigranți revenită în țară o dată cu Bourbonii, copiii lui Charles d’Artois — ducele d’Angouleme și ducele de Berry — se purtau astfel de parcă n-ar fi fost nicicînd o revoluție și Napoleon Ei consimțeau cu multă bunăvoință să uite și să ierte păcatele Franței cu condiția, numai, ca țara să se pocăiască și să se întoarcă la vechea evlavie și la vechile rîn-duieli Cu toată mărginirea lor, ei se convinseră curînd că distrugerea instituțiilor napoleoniene era o imposibilitate absolută Și toate aceste instituții rămaseră inviolabile : și prefecții în provincie, și organizarea ministerelor, și poliția, și bazele sistemului fiscal, și Codul Napoleon, și justiția — într-un cuvînt întregul edificiu napoleonian, chiar și ordinul Legiunii de Onoare și întreaga structură a aparatului birocratic și organizarea armatei, a universităților, a școlilor superioare și medii, concordatul cu papa ; adică rămase aparatul de stat napoleonian, numai că sus, în locul unui împărat autocrat, se afla acum un rege „constituțional" Regele fusese obligat să dea o constituție Alexandru I, mai ales, insistase asupra acestui punct, convins că fără constituție Bourbonii nu s-ar fi putut menține Această constituție nu acorda drepturi electorale decît unui mic mănunchi de oameni foarte bogați (o sută de mii din 28—29 milioane de locuitori) Adepții restabilirii totale a vechii ordini, „ultraregahștii", turbau de furie din pricina acestei constituții De ce uzurpatorul a guvernat atîția ani cu puteri dictatoriale, iar regele legitim de drept divin trebuie să-și limiteze atribuțiile ? Ei mai aveau și multe alte motive de nemulțumire începînd chiar din primele zile ale restaurației, ei nu au încetat să ceară restituirea pămînturilor lor confiscate în timpul revoluției și vîndute la licitație publică țăranilor și burgheziei Bineînțeles, nimeni nu îndrăznea să satisfacă această cerere Dar chiar numai vorbele acestea nelinișteau și tulburau adînc țărănimea Cu totul de partea nobililor-emigranți, reveniți în țară, clerul începuse să predice de pe amvon că pe țăranii deținători 362 de pămînturi confiscate îi va ajunge mînîa divină și-i vor sfîșia clinii ca pe Izabel din biblie Nobilii întorși în țară se purtau foarte arogant Țăranii schingiuiți de ei nu găseau nici o dreptate în fața tribunalelor Curtenii mai inteligenți din preajma lui Ludovic al XVIII-lea priveau disperați la ceea ce se petrecea în sate și la nesăbuita întărîtare a spiritelor prin zvonurile despre luarea pămînturilor Dar aceștia nu aveau nici o putere Cît despre burghezie, îndată după căderea imperiului, majoritatea ei a simțit o ușurare : renășteau speranțele în vremuri fără războaie, în vremuri de comerț prosper fără recrutări (în ultimii ani ai imperiului, din lipsă de oameni, burghezii nici măcar nu mai puteau angaja înlocuitori pentru fiii lor) Se întrevedea sfîrșitul domniei arbitrarului, atît de nefast pentru afaceri în anii 1813—1814 pînă și marea burghezie industrială încetase să mai vadă în imperiu condiția necesară a prosperității sale Dar abia trecură cîteva luni de la prăbușirea imperiului și de la ridicarea blocusului continental și păturile largi ale burgheziei comerciale și industriale începură să se plîngă : la început guvernul Bourbonilor nu îndrăznea nici să se gîn-dească la un război vamal împotriva englezilor, care contribuiseră atît de mult la căderea lui Napoleon Unele cercuri ale burgheziei, și anume intelectualii, primiseră pe Bourboni cu oarecare simpatie, pe care le-au păstrat-o un timp relativ mai lung ; aceștia erau liberi-profesioniștii, avocații, medicii, ziariștii etc Pe lîngă despotismul de fier al lui Napoleon, constituția foarte moderată, acordată de Ludovic al XVIII-lea, li se păruse o binefacere extraordinară Creștea numărul ziarelor, cărților, broșurilor, lucru de care nu putea nici măcar să fie vorba sub Napoleon Dar această lume cultă, hrănită cu literatura iluminismului și curentul liber-cugetător al secolului al XVIII-lea, fu în curînd profund contrariată de invazia clericală la curtea Bourbonilor, în administrație și în viața socială, iot ceea ce amintea cît de puțin de spiritul voltairian era persecutat pretutindeni Fanaticii n-aveau frîu mai ales în provincie, unde noii funcționari erau numiți uneori după alegerea și recomandarea bisericii Astfel, din lună în lună, Bourbonii și oamenii lor își zdruncinau tot mai mult situația Neavînd puterea să restaureze vechiul regim, să distrugă legislația civilă dată de revoluție și de Napoleon, neputincioși să se atingă măcar de edificiul 363 napoleonian, ei provocau și țărănimea, și burghezia, prin cuvintele lor, prin articole, prin agitația furibundă pe care o desfășurau, prin atitudinea lor arogantă Amenințările și provocările lor subminau întreaga situație politică Populația de la sate era deosebit de turburată Mai era o împrejurare de mare importanță Aproape întreaga masă a soldaților și o mare parte dintre ofițeri îi priveau pe Bourboni ca pe un rău necesar, impus din afară și pe care trebuie să-1 suporți în tăcere și cu răbdare Cu timpul, rănile și mutilările îngrozitoare, războaiele nesfîrșite, grozăviile retragerii din Rusia începeau să se piardă în umbrele trecutului și, în curînd, uitarea se așternu peste ele Vechii soldați își aminteau acum de războinicul care îi condusese la victorii nemaiauzite și îi acoperise de glorie pentru veacuri în ochii lor, el nu era numai eroul ilustru, marele conducător de oști și stăpîni-torul unei jumătăți a lumii, ci și leatul lor, micul caporal care îi chema pe nume, îi ciupea de urechi și îi trăgea de mustăți în semn de bunăvoință Li se păruse întotdeauna că el îi iubea tot așa cum îl iubeau și ei împăratul știuse să întrețină și să întărească cu mult succes această iluzie Starea de spirit a ofițerilor față de Bourboni era mai puțin ostilă decît cea a soldaților Cel puțin unii dintre ei erau, în mod indiscutabil, grozav de obosiți de război și jinduiau după o viață liniștită Dar Bourbonii, din punct de vedere politic, nu aveau nici o încredere în corpul ofițeresc Pe lîngă aceasta, neavînd nevoie de cadre atît de numeroase, ei puseseră dintr-o dată în retragere un mare număr de ofițeri, plă-tindu-le jumătate din pensie Cei rămași în activitate erau plini de ură și dispreț față de tinerii ofițeri proveniți din nobilimea regalistă, care adesea le erau impuși ca șefi Drapelul alb, cu care Bourbonii înlocuiseră drapelul tricolor din timpul revoluției și al lui Napoleon, era, de asemeni, o cauză de iritație printre soldați și ofițeri Pentru soldații napoleonieni, drapelul alb era semnul trădătorilor emigranți, pe care ei îi întîlniseră și bătuseră de atîtea ori în trecut, atunci cînd trebuiseră să respingă atacul intervenționiștilor Iar acum, sub același drapel alb, aceiași trădători contrarevoluționari se întorseseră și se instalaseră cu ajutorul baionetelor ruse, austriece și prusiene, și, după cum spun știrile primite de la sate, vor să ia înapoi țăranilor pămîntul 364 „Unde este, cînd se va întoarce ?“ iată întrebarea pe care și-o puneau cazărmile și satele, înainte ca ea să fie exprimată de celelalte pături ale populației Napoleon știa toate aceste lucruri Prin Italia, din ziare, mai avea știri și despre ceea ce se petrecea la Congresul de la Viena Observa cum suveranii și diplomații se străduiau să împartă, și nu izbuteau de loc, uriașa moștenire pe care o lăsase el ; vedea cum cuceririle sale, smulse acum Franței, trezeau lăcomia și iscau certuri între aliați Vedea că Anglia și Austria erau hotărît împotriva Rusiei și Prusiei pe chestiunea Saxoniei și a Poloniei Despre unitatea de acțiune a puterilor europene, care, în 1814, puseseră capăt imperiului napoleonian, nu mai putea fi vorba în decembrie 1814, în timpul unei plimbări prin apropierea palatului său de la Porto-Ferrajo (principalul oraș al insulei Elba), Napoleon se opri deodată în fața unui grenadier care făcea de santinelă Era unul din soldații batalionului din vechea gardă, care-1 însoțise în insulă cu autorizația aliaților „Ei, ce e, deșcă bătrînă, ți-e urît aici ?“ — „Nu, Sire, dar nici nu mă distrez prea mult" Napoleon îi puse discret în mînă o monedă de aur și se îndepărtă, șoptindu-i : „Asta n-o să mai dureze mult" Nu știm dacă această șoaptă sau altele asemănătoare, care i-or mai fi scăpat, or fi ajuns la urechile cuiva Știm doar atît că Metternich, Ludovic al XVIII-lea și cabinetul din Londra își arătară în curînd îngrijorarea că Napoleon se afla aproape de țărmurile Franței Se vorbi de transferarea lui undeva mai departe El inspira frică chiar și așa surghiunit cum era în această mică insulă Circulau zvonuri că se intenționează trimiterea unor asasini în preajma lui Și, cu cît Bourbonii și oamenii lor se purtau mai stupid în Franța, cu atît creștea îngrijorarea suveranilor și diplomaților de la Viena Totodată însă, din Elba începură să sosească știri foarte liniștitoare, ce contraziceau zvonurile alarmante împăratul aproape că nici nu mai părăsea apartamentele sale Era calm, se împăcase definitiv cu soarta și vorbea foarte binevoitor cu Campbell, reprezentantul englez, căruia îi spunea că nu-1 mai interesa de acum încolo nimic altceva decît mica sa insulă în seara zilei de 7 martie 1815, la palatul imperial din Viena avea loc un bal dat de curtea austriacă în onoarea suveranilor și a reprezentanților puterilor europene întruniți acolo Deodată, în mijlocul petrecerii, invitații observară o 3G5 mare zăpăceală împrejurul împăratului Francisc ; curteni palizi, înspăimîntați coborau în grabă scările, ca și cum s^ar fi aflat de izbucnirea unui incendiu Cît ai clipi din ochi o știre de necrezut se răspîndi prin toate sălile palatului, făcînd toată lumea adunată aici să părăsească îndată în panică balul Un curier adusese știrea că Napoleon plecase din Elba, debarcase în Franța și se îndrepta fără arme, pe drumul cel mai scurt, spre Paris îl Către începutul lui februarie 1815, Napoleon începuse să se gîndească serios la o reîntoarcere în Franța și la o restaurare a imperiului Niciodată nu a spus cuiva cum a ajuns la această hotărîre Este cu putință ca, pe la sfîrșitul anului 1814 și în prima lună a anului 1815, să fi ajuns să se convingă definitiv că nu numai garda, ci și întreaga armată îi era încă credincioasă și că, alături de mareșalii care în aprilie 1814 insistaseră că e necesar să abdice, existau alți mareșali ca Davout, generali ca Exelmans, ofițeri în retragere sau în activitate plini de dispreț și de ură pentru Bourboni și însuflețiți de aceleași sentimente ca și marea masă a soldaților Se mai convinsese că mulți dintre mareșalii care odinioară jinduiau după liniște, obosiți de războaie și gata să slujească Bourbonilor, erau acum iritați și nemulțumiți de Ludovic al XVIII-lea, de fratele și de nepoții săi Mai știa și ținea bine seama de starea de spirit de la sate unde îngrijorarea creștea cu fiecare zi O informație pe care a primit-o a avut darul să grăbească luarea hotărîrii Pe la mijlocul lui februarie avusese prilejul să stea de vorbă cu un tînăr funcționar care servise și pe timpul său — Fleury de Chaboulon Venise în insulă din partea lui Maret, duce de Bassano, fost ministru de externe al lui Napoleon, care-1 însărcinase să informeze amănunțit pe împărat de creșterea nemulțumirii generale, de infamiile nobililor emigranți întorși pe moșiile lor, de faptul că aproape întreaga armată nici nu voia să audă de Ludovic al XVIII-lea și de ceilalți Bourboni și-l considera pe el — Napoleon — ca suveranul ei legitim Raportul era foarte temeinic De altfel Napoleon știa destule lucruri chiar și înainte de venirea emisarului ducelui de Bassano Oricum, după această întrevedere el se hotărî definitiv 366 Mama sa, Laetitia, femeie inteligentă, hotărîtă și curajoasă, pe care Napoleon o prețuia mai mult decît pe toți ceilalți membri ai familiei, se afla în acest timp în preajmă-i Ei îi vorbi el mai întîi de hotărîrea luată „Nu pot să mor în această insulă și să-mi sfîrșesc cariera într-un repaos nedemn de mine — îi spuse el Armata mă vrea Totul mă face să cred că, văzîndu-mă, ea va zbura spre mine Se poate, fără îndoială, să întîlnesc un ofițer credincios Bourbonilor, care va opri elanul trupelor și, în cazul acesta, eu voi fi mort în cîteva ore Un astfel de sfîrșit este mai bun decît șederea în această insulă Eu vreau, dar, să plec și să-mi încerc încă o dată norocul Ce zici de asta, mamă ?“ Laetitia fu atît de impresionată de această neașteptată întrebare, îneît nu putu răspunde numaidecît: „Lasă-mă să fiu un moment mamă, și apoi îți voi spune ce simt " După o lungă tăcere, zise : „Du-te, fiule, du-te și ur-mează-ți soarta Poate n-ai să reușești și vei fi răpus Dar nu poți rămîne aici, o văd cu durere Să sperăm că dumnezeu, care te-a păzit în atîtea lupte, te va păzi și acum " Apoi își îmbrățișă cu putere fiul Imediat după această convorbire, Napoleon își chemă generalii care îl urmaseră în insulă, pe Bertrand, Drouot și Cambronne Bertrand și Cambronne primiră vestea cu entuziasm Drouot manifestă oarecare îndoieli cu privire la succesul final, dar Napoleon îi spuse că nu intenționa nici să continue războiul, nici să guverneze autocratic, că vrea să-i facă pe francezi un popor liber Acestea erau ideile conducătoare ale noului program politic, cu care Napoleon începea acțiunea sa și pe care, dacă nu intenționa să-1 realizeze, îl folosea cel puțin din punct de vedere tactic Și îndată le dădu ordine și instrucțiuni Nu pleca să cucerească Franța cu armele, ci numai să apară acolo, să debarce pe țărm, să-și declare scopurile și să reclame tronul Credința în prestigiul propriului său nume îi era atît de mare, îneît i se părea că țara trebuia să-i cadă la picioare din primul moment, fără luptă, fără un gest de rezistență Prin urmare, lipsa de forțe armate nu putea să fie un obstacol Și, pentru ca nu cumva să fie arestat și exterminat înainte ca sosirea sa să fi devenit cunoscută și înainte ca un adevărat soldat să-1 fi văzut, Napoleon dispunea de 724 oameni, adică un număr prea suficient pentru paza sa personală în primul moment Această trupă se compunea din 600 grenadieri și vînători pedeștri din vechea gardă și din vreo 100 de cavaleriști Adause, pe lîngă aceștia, și pe cei 367 vreo 300 soldați din Regimentul 35, trimiși aici de mult timp de către însuși Napoleon pentru paza insulei Așadar, lua cu el cam 1 100 soldați Avea și cîteva mici vase, tocmai de ajuns pentru a-1 transporta pe coastele Franței Toate pregătirile au fost făcute în cel mai mare secret Cei trei generali primiseră ordin ca totul să fie gata pînă la 26 februarie în după-amiaza acestei zile, în orașul Porto-Ferrajo cei 1 100 soldați complet înarmați fură trimiși pe neașteptate în port și îmbarcați pe vase Nu li se spusese nimic despre motivul și destinația acestei îmbarcări Desigur, însă, ei înțeleseseră înainte de această îmbarcare despre ce era vorba și, de aceea, cînd Napoleon apăru în port, însoțit de cei trei generali și de cîțiva ofițeri din vechea gardă, ei îl salutară cu aclamații entuziaste Laetitia Bonaparte își luă, plîngînd, rămas bun de la fiul ei Soldații, ofițerii, generalii și Napoleon își ocupară locurile pe bricuri și, la ora 7 seara, mica flotilă se îndreptă spre nord pe un vînt favorabil Primul pericol îl constituiau fregatele de război regale, engleze și franceze, care patrulau fără răgaz în apele insulei Ele se aflau aici pentru orice eventualitate, ca să supravegheze pe Napoleon La un moment dat, un vas de război francez trecu atît de aproape, îneît un ofițer de pe vas schimbă, cu ajutorul pîlniei, cîteva cuvinte cu căpitanul bricului pe care se afla Napoleon „Cum se simte împăratul ?“ — întrebă ofițerul — „Foarte bine !“ — răspunse căpitanul întîlnirea nu avu alte urmări — soldații erau ascunși, așa că, de pe vasul regalist nu se putu observa nimic întîmplarea fericită făcu să nu întîlnească nici un vas englez Călătoria dură aproape trei zile și trei nopți, din cauză că vîntul din spate slăbise în ziua de 1 martie 1815, ora 3 după-amiază, mica flotilă acostă în Golful Juan, lîngă capul Antibes împăratul coborî pe pămînt și ordonă numaidecît debarcarea Grănicerii de la vamă, care îl recunoscuseră, își scoaseră pălăriile și îl salutară cu entuziasm Cambronne fu trimis împreună cu cîțiva soldați pentru provizii la Cannes Proviziile sosiră numaidecît Apoi, după ce lăsă pe coastă cele patru tunuri aduse de la Porto-Ferrajo, Napoleon se îndreptă cu detașamentul său spre nord, prin provincia Dauphine Ho-tărîse să urmeze drumul munților Concomitent ordonă să se tipărească la Grasse proclamațiile sale către poporul și 368 armata franceză Cannes și Grasse nu opuseră nici o rezistență și se aflau acum în stăpînirea lui Apoi, fără să mai întîrzie, înainta spre Grenoble prin satul Sernon, prin Digne și Gap Comandantul trupelor din Grenoble, principalul oraș al departamentului, era hotărît să reziste Dar soldații declarară cu voce tare că ei nu vor lupta nici într-un caz împotriva împăratului Burghezia orașului părea îngrijorată și dezorientată O parte din nobilime asalta autoritățile, rugîn-du-le să reziste Cealaltă parte fugise care încotro în ziua de 7 martie ajunseră la Grenoble, trimise în grabă împotriva împăratului, două regimente și jumătate de infanterie de linie și un regiment de husari, însoțiți de artilerie Napoleon se apropia de oraș Era momentul cel mai critic De luptă nu putea, desigur, să fie vorba Trupele regaliste puteau să-l distrugă, pe el și pe soldații săi, fără să piardă un singur om, căci Napoleon nu avea nici un tun în dimineața zilei de 7 martie, Napoleon ajunse în satul La Mure în fața lui se vedeau de departe trupe așezate dc-a curmezișul drumului în ordine de bătaie ; aveau misiunea să arunce în aer podul de lîngă Pingaux Napoleon privi mult timp prin lunetă la detașamentul trimis împotriva sa Apoi ordonă soldaților săi să pună arma sub brațul stîng, cu țeava îndreptată spre pămînt, și comandă : „înainte !“ Primul care înaintă spre țevile puștilor întinse ale batalionului regalist din frunte, aliniat împotriva lui, era Napoleon Comandantul batalionului își privea soldații Se întoarse apoi spre adjutantul comandantului garnizoanei și, ară-tînd spre oamenii săi, zise : „Ce vreți să fac ? Sînt palizi ca moartea și tremură la gîndul de a trage în acest om “ Apoi ordonă soldaților retragerea, dar aceștia nu mai avură timp Napoleon dăduse ordin la 50 de cavaleriști să le bareze drumul „Prieteni, nu trageți ; e împăratul !“ strigară cavaleriștii Batalionul se opri Atunci Napoleon se apropie de soldați Aceștia rămaseră încremeniți, cu puștile întinse și ochii țintă la omul care venea spre ei cu pași hotărîți, singur, îmbrăcat în redingotă gri și cu cunoscuta-i pălărie-bicorn pe cap „Soldați din regimentul cinci !“ — se auzi în mijlocul unei tăceri mormîntale — „Mă cunoașteți ?“ — „Da, da, da !“ strigară soldații din rînduri Apoi își descheie redingota și-și descoperi pieptul : „Dacă printre voi există vreunul care vrea să-și ucidă împăratul, să tragă !“ Nici unul 24 369 dintre martorii oculari n-a putut uita vreodată strigătele asurzitoare de bucurie cu care soldații, rupînd rîndurile, se repeziră la Napoleon Se îngrămădeau în jurul lui, îi sărutau mîinile, genunchii și plîngeau de bucurie ca într-un acces de nebunie colectivă Cu mare greutate au putut fi liniștiți, încolonați și duși spre Grenoble Toate trupele trimise pentru apărarea orașului Grenoble trecură pe rînd, regiment după regiment, de partea lui Napoleon Colonelul Labedoyere, comandantul unui regiment care se afla la Grenoble încă de la 7 martie, nu voi să mai aștepte ; el își adună regimentul în piața principală a orașului, strigă în fața frontului soldaților săi „Trăiască împăratul !“ și porni cu tot regimentul în în-tîmpinarea lui Napoleon Colonelul făcuse aceasta înainte de a fi aflat despre cele întîmplate în satul La Mure Napoleon intră în Grenoble însoțit de regimentele trecute de partea sa și de o mulțime de țărani înarmați cu furci și puști vechi Meseriașii-caretași locali îi ajutară să intre în oraș Cu excepția cîtorva, care fugiseră din oraș, reprezentanții autorităților și șefii tuturor instituțiilor se prezentară cu toții împăratului La aceste audiențe, el repetă că era hotărît definitiv să dea poporului libertatea și pacea Odinioară, spunea el, iubise într-adevăr prea mult „mărirea și cuceririle", dar acum voia să ducă altă politică Sublinie că, în ceea ce privește trecutul, trebuie să i se ierte faptul că a fost „ispitit să facă din Franța stăpîna tuturor popoarelor" încă mai caracteristică este afirmația repetată, cu multă insistență, că el venise pentru a scăpa pe țărani de amenințarea restabilirii de către Bourboni a ordinii feudale și de retrocedarea pămînturilor către nobilii emigranți Apoi declară cu hotărîre că vrea să revizuiască organizarea dată de el însuși statului și să transforme imperiul într-o monarhie constituțională, într-o adevărată monarhie cu o conducere reprezentativă în felul acesta recunoștea deschis că Corpul legislativ de sub imperiu fusese orice, în afară de o adevărată instituție reprezentativă Promise iertarea deplină a tuturor acelora care vor trece de partea sa și afirmă că, în clipa abdicării, chiar el îi sfătuise pe cei din anturajul său să servească pe Bourboni și îi dezlegase de jurămîntul față de el, Napo- 370 leon „Dar Bourbonii au arătat" că nu sînt „compatibili cu noua Franță" Apoi ordonă și regimentelor din împrejurimi să se prezinte în oraș și le trecu în revistă Avea acum șase regimente și dispunea și de o importantă artilerie cu care porni de la Grenoble drept spre Lyon Fură trimiși înainte 7 000 de oameni cu 30 tunuri Napoleon, cu restul trupelor, mai rămase o zi la Grenoble, apoi plecă și el, după ce trimise o serie de ordine și instrucțiuni Pe drum îl în-tîmpinau delegații de țărani de prin toate satele Se simțea iarăși suveranul Franței Putea acum, dacă era nevoie, să primească lupta cu trupele regelui Dar, ca și pînă acum, era ferm convins că nu va fi nevoie nici măcar de un glonte : nu existau în Franța, și nici nu au existat cîndva, trupe regale, ci existau numai trupele lui, armatele imperiale, pe care doar o întîmplare nenorocită le constrînsese să rămînă timp de 11 luni sub stindardul alb, străin Mari mulțimi de țărani, cuprinzînd cîte 3—4 000 de oameni — spun martorii — îl urmau îngrămădindu-se spre el pe tot parcursul, conducîndu-1 din sat în sat și lăsîndu-1 în seama altor mulțimi, aducîndu-i provizii și oferindu-i tot felul de servicii Mulțimile se schimbau, însă numărul lor nu scădea Napoleon însuși, cu toată încrederea ce o avea în steaua sa, nu-și închipuise așa ceva Nu se mai îndoia acum de loc că în cîteva zile va fi la Paris Căci ce-1 mai putea opri ? închiderea porților orașelor ? Dar și la Grenoble regaliștii, înainte de a fugi, au încercat să le închidă „Nu am avut decît să bat cu tabachera mea în poartă, pentru ca ea să se deschidă" — spunea Napoleon Totuși, vorbind astfel, el exagera asupra efortului său : nu avusese de fapt nici o nevoie să bată cu tabachera, pentru motivul că poarta s-a deschis larg, de îndată ce s-a apropiat de ea Precedat și urmat de regimente frumos încolonate, Napoleon înainta triumfător spre Lyon, dînd în drum ordine, trimițînd ștafete, primind rapoarte, numind noi comandanți și noi demnitari ш în seara zilei de 5 martie, Ludovic al ХѴІП-lea aflase (prin telegraful cu semnalizări din vremea aceea) știrea de necrezut a debarcării lui Napoleon în acel moment Pa- 24* 37! risul nu știa încă nimic Regele ordonă ca telegrama să fie ținută în secret Abia în ziua de 7 martie ziarele putură relata evenimentul Impresia fu extraordinară Nimeni, în primul moment, nu-și putea da seama cum de reușise Napoleon să străbată nestînjenit acea parte a Medi-teranei printre cele două flote care păzeau insula Elba Apoi, tot atît de inexplicabil era și faptul că, așa cum era, neînarmat și însoțit numai de cîțiva oameni, nu fusese arestat îndată după debarcare Guvernul era ferm convins că lichidarea acestui incident neplăcut nu va în-tîrzia : tîlharul de Bonaparte înnebunise probabil, căci un om cu mintea întreagă nu s-ar fi hotărît niciodată la o astfel de acțiune în acest timp însă, la Paris poliția observa un simptom neliniștitor : revoluționarii, iacobinii, ateii, toți epigonii marii revoluții, de mult timp luați la ochi, își manifestau bucuria pentru cele întîmplate, pentru înapoierea tiranului care la începutul carierei sale sugrumase revoluția și continuase îndelung să persecute pe toți partizanii ei La Paris nu se cunoștea încă noua platformă politică cu care venea Napoleon ; nu se aflase nimic despre discursurile de la Grenoble și despre „libertatea“ pe care o promitea Totuși, în acest prim moment, în capitală se observa și o dezorientare mai ales în rîndurile burgheziei avute Domnea mai ales teama de noi războaie și de o nouă ruină a negoțului Liberalii constituționaliști vedeau în eventuala victorie a lui Napoleon reîntoarcerea la despotismul militar și sfîrșitul acelei forme de participare la guvernare, pe care ei sperau să o realizeze sub Bourboni Regaliștii erau în prada unei panici totale, mai ales nobilii emigranți, aceia care reveniseră în 1814, o dată cu Bourbonii Ei își pierduseră complet capul și tremurau de frică să nu și-l piardă de-a binelea, în sens fizic Ce va face oare cu ei căpcăunul corsican ? Umbra însîngerată a ducelui d’Enghien se ridica în fața Bourbonilor și a curții lor Regele refuza, totuși, pentru moment, să creadă într-o primejdie serioasă Știrile ultime anunțau că Napoleon înaintează prin munți spre Grenoble Evenimentele din La Mure încă nu erau cunoscute, dar se știa că trupele sînt nesigure Deocamdată, mareșalii și generalii se țineau tari; ofițerii poate cță nu aveau să treacă nici ei de partea împă- 372 râtului, dar soldații din garnizoana Parisului nici măcar nu-și ascundeau bucuria Se luă hotărîrea să se opună lui Napoleon omul care, după el, era poate - cel mai popular în armată : mareșalul Ney Acesta părea să fie în mod sincer alăturat Bourbonilor El insistase mai mult decît toți ceilalți, în 1814, pentru abdicare Pe de altă parte, însuși Napoleon îi dăduse bastonul de mareșal, titlul de duce, pe cel de prinț și, ceea ce era și mai de cinste în ochii soldaților, îl numise „viteaz între viteji" Dacă un astfel de om acceptă să preia comanda, poate că soldații l-ar urma chiar și împotriva lui Napoleon Ney fu chemat la rege Era, hotărît, împotriva acțiunii lui Napoleon, de la care nu se aștepta decît la nenorociri pentru Franța Spadasin cu sînge fierbinte, soldat iute la mînie, influențat de lingușirile meschine ale regelui și curții, el exclamă, garantînd de soldații săi : „îl voi aduce într-o cușcă de fier !“ Dar, înainte chiar de plecarea lui Ney, sosiră știri îngrozitoare pentru Bourboni Trupele treceau fără luptă de partea lui Napoleon Unele după altele, provinciile, orașele cădeau la picioarele lui fără măcar o umbră de rezistență; se petreceau lucruri de necrezut Lyon, al doilea oraș al Franței prin bogăție, numărul locuitorilor și importanța sa politică, trebuia păstrat cu orice preț Contele d’Artois, fratele regelui și cel mai urît dintre Bourboni, fu trimis acolo cu naiva speranță de a insufla muncitorilor lyonezi sentimente de devotament pentru Bourboni La Lyon mai sosi și mareșalul Macdonald, pe care Bourbonii contau tot așa de mult ca și pe Ney Acesta dădu ordin să se baricadeze podurile, să se execute în grabă și alte lucrări de apărare, proiectă o trecere în revistă a trupelor cărora avea să le fie prezentat contele d’Artois, fratele regelui Cînd totul fu gata pentru această ceremonie, un general se apropie de Macdonald și-i spuse că ar fi mai prudent ca fratele regelui să plece cît mai curînd într-un loc mai sigur Macdonald adună pentru revistă cele trei regimente din garnizoană și ținu în fața lor un discurs evo-cînd primejdia unui nou război împotriva Europei în cazul succesului lui Napoleon La urmă propuse ca trimisul regelui — contele d’Artois — să fie aclamat cu strigătul 373 de „Trăiască regele!“ în semn de credință față de familia Bourbonilor Răspunsul fu o tăcere adîncă Cuprins de panică, contele d’Artois fugi de la trecerea în revistă și părăsi în cea mai mare grabă Lyonul Macdonald rămase singur pentru a conduce lucrările de apărare Soldații lucrau posaci și fără tragere de inimă Un genist se apropie de mareșal și îi spuse pe un ton de reproș : „Dumneavoastră ați face mai bine să ne duceți la suve-tanul nostru, împăratul Napoleon" Mareșalul nu răspunse nimic „Trăiască împăratul ! Jos nobilimea !“ — Aceste strigăte ale țăranilor, care începuseră să pătrundă în suburbia la Guillotiere, anunțară orașului apropierea avangărzii imperiale într-adevăr, husarii și cuirasierii lui Napoleon intrau acum în oraș Macdonald cu trupele sale le ieși înainte cu intenția de a lupta Dar, îndată ce regimentele sale (în fruntea cărora se aflau dragonii) zăriră pe cuirasieri, ele se aruncară înainte, strigînd : „Trăiască împăratul !“ într-o clipă trupele mareșalului se amestecară cu cele ale lui Napoleon Ca să nu fie făcut prizonier de către propriii săi soldați, Macdonald întoarse calul și părăsi în galop orașul La o jumătate de oră după această scenă, Napoleon, însoțit de suita sa, intră în orașul care i se predă ca și toate celelalte, fără să fi fost nevoie să se tragă nici un glonte Sîntem în 10 martie Trecuseră nouă zile de la data cînd împăratul debarcase în Golful Juan în ziua următoare (11 martie), primi parada diviziei, care fusese trimisă aici, la Lyon, și completată de către guvernul regal spre a lupta împotriva sa „Toate podurile, cheiurile și străzile erau pline de lume : bărbați, bătrîni, femei, copii" — povestește Fleury de Chaboulon, care făcea parte din suita împăratului Lumea se băga pînă sub caii suitei „ca să-1 vadă, să-l audă, să-1 privească mai de aproape, să se atingă de hainele lui Era un adevărat delir !“ Ore întregi au răsunat asurzitor strigăte de „Trăiască împăratul !“ Deși era atît de încrezut, totuși la aceste nemaivăzute primiri triumfale — după chiar afirmația lui — nu s-a așteptat Repetă în fața autorităților din Lyon ceea ce spusese de mai multe ori pînă atunci : va da țării libertate înăuntru și pace în afară Venise pentru a păstra și întări principiile marii revoluții înțelegea că timpurile s-au schim- 374 bat; de acum înainte se va mulțumi numai cu Franța și nu se va mai gîndi la cuceriri Aici, la Lyon, el semnă declarația de dizolvare a Camerei Pairilor și a Camerei De-putaților, adică a acelor instituții care funcționau după constituția dată de Bourboni Anulă, de asemeni, toate numirile făcute de Bourboni în magistratură și numi noi judecători Cea mai mare parte a prefecților fură menținuți Aceștia erau, cu cîteva excepții numai, tot prefecții lui, pe care Bourbonii nu se putuseră hotărî să-i schimbe Tot aici, la Lyon, el restabili oficial imperiul, detrona pe Bourboni și abrogă constituția dată de ei, apoi își urmă drumul spre Paris în fruntea a 15 000 de oameni „Vulturii mei vor zbura din clopotniță în clopotniță pînă în turnul de la Notre-Dame“ — spuse el, repetînd o idee dintr-o proclamație adresată soldaților îndată după debarcare înainta, ca și pînă aici, fără să întîmpine vreo rezistență Străbătu în triumf orașele Mâcon, satele dintre Lyon și Mâcon, cele dintre Mâcon și Chalon-sur-Saone Dar, înainte de a ajunge la Chalon, trebuia să aibă o întîlnire hotărîtoare cu mareșalul Ney Napoleon îl cunoștea, îl iubea pentru inima lui, dar nu punea nici un preț pe „mintea" lui îl văzuse în lupte, și-1 amintea lîngă redutele de la Semionovskoe în ziua bătăliei de la Borodino Nu uitase niciodată ce a făcut Ney în calitate de comandant al ariergărzii marii armate în timpul retragerii din Rusia în momentul cînd, părăsind orașul Mâcon, fu informat că Ney cu armata sa îi bara drumul la Lons-le-Saunier, Napoleon nu se mai temea de bătălia care ar fi trebuit să aibă loc Cu 15 000 soldați săvîr-șise el lucruri mult mai mari în viața sa Dar nu voia vărsare de sînge Pentru el era de mare importanță să pună mîna pe putere fără să facă nici o victimă : ar fi fost cea mai convingătoare demonstrație politică în favoarea sa Mareșalul Ney ajunsese la Lons-le-Saunier în ziua de 12 martie Avea cu el patru regimente și aștepta întăriri, în acest moment, era convins de legitimitatea acțiunii sale, în 1814 i se arătase că salvarea Franței era abdicarea împăratului Abdicînd, Napoleon autorizase el însuși pe mareșali să rămînă în serviciul Bourbonilor Acum el viola înțelegerea cu puterile europene : părăsise insula Elba și voia să ocupe din nou tronul, fapt care ducea în mod inevitabil la un război cu Europa Ney judeca foarte sincer atunci cînd credea că e drept să lupte împotriva lui 375 Napoleon Știa că toată nădejdea lui Ludovic al XVIII-lea era în el și că avea o încredere totală în fidelitatea lui Dar iată că soldații rămîneau tăcuți și posomoriți cînd el, șeful lor iubit, încerca să le vorbească îi adună pe soldați și pe ofițeri și le ținu un discurs în care le reaminti cum servise pe împărat toată viața sa, fără să se cruțe Dar acum, declară el, restaurarea imperiului ar atrage nemaivăzute nenorociri pentru Franța și, în primul rînd, războiul cu Europa, care nu va accepta sub nici un motiv să se împace cu Napoleon Cine nu voia să lupte putea să se retragă chiar în clipa aceea din trupele sale El va merge înainte cu ceilalți Soldații și ofițerii îi răspunseră cu tăcerea Ney se înapoie supărat și îngrijorat la cartierul său general în noaptea de 13 spre 14 martie, mareșalul fu trezit din somn pentru a i se raporta că unitățile de artilerie trecuseră împreună cu escorta lor (un escadron de cavalerie) de partea lui Napoleon în zorii zilei și în timpul dimineții veniră mereu știri noi : orașe care alungau autoritățile regaliste și se alăturau lui Napoleon, înaintarea acestuia spre Lons-le-Sau-nier Pe cînd se afla în această situație, înconjurat de soldați care nu-i mai vorbeau și nu-i mai răspundeau la întrebări, de ofițeri care îi evitau privirea, în prada celor mai crude îndoieli, Ney primi din partea lui Napoleon un mesaj adus la cartierul său de către un ofițer de ordonanță călare „Te voi primi tot așa cum te-am primit a doua zi după bătălia de lîngă Moscova Napoleon" — citi el îndoielile mareșalului luară sfîrșit Dădu comandanților de regimente ordin să adune trupele, apoi apăru în fața frontului, trase sabia și strigă puternic : „Soldați, cauza Bourbonilor este pierdută pentru totdeauna Dinastia legitimă pe care și-a ales-o Franța se va sui acum iarăși pe tron Este dreptul împăratului, suveranul nostru, să domnească de acum înainte peste frumoasa noastră țară" Strigăte de „Trăiască împăratul 1“ și „Trăiască mareșalul Ney !“ îi acoperiră vocea Cîțiva ofițeri regaliști dispărură numaidecît Ney nu i-a reținut Unul din ei își frînse sabia și adresă lui Ney cuvinte de reproș „Și după dumneavoastră, ce s-ar fi putut face ? Pot eu să opresc valurile mării cu aceste două mîini ?“ — răspunse acesta Este extrem de interesant că, trecînd atît de brusc de partea lui Napoleon, mareșalul Ney începu numaidecît să execute precis (ca întotdeauna) ordinul împăratului în legătură cu apropiatele mișcări de trupe aflate la Lons-le-Saunier 376 Napoleon trimisese din timp acest ordin, înainte de a fi aflat despre trecerea lui Ney de partea sa, fiind ferm convins că mareșalul nu va ridica armele împotriva lui Știrile despre intrarea lui Napoleon în Lyon, despre înaintarea spre nord și despre trecerea lui Ney de partea lui ajunseră la Paris aproape în același timp Fuga ! Acesta a fost primul gînd la curte Fuga, fără o clipă de ezitare, în fața pericolului de moarte, în fața șanțului de la Vincennes, în care putrezea cadavrul ducelui d’Enghien Zăpăceala era de neînchipuit în primul moment, regele se opuse plecării El vedea în fugă dezonoarea și pierderea tronului Dar ce era de făcut ? Se discuta cu multă seriozitate următorul plan strategic : regele cu demnitarii săi, toată familia regală, înaltul cler vor ieși din oraș în trăsuri, se vor opri la barieră și vor aștepta pe uzurpator care era acum în drum spre Paris Văzînd pe monarhul legitim cu părul alb, mîndru de dreptul său, tăindu-i în persoană, fără să tremure, drumul capitalei, uzurpatorul avea să se rușineze în mod sigur de purtarea sa și va lua drumul întoarcerii N-a rămas nici o nerozie care să nu fi fost propusă în aceste zile de panică de către capetele acestea atît de puțin inventive chiar și în vremuri liniștite Presa pariziană guvernamentală sau apropiată de sferele conducătoare trecu de la curajul extrem la descurajarea cea mai completă și la spaima pe care nici n-o mai putea ascunde Atitudinea ei în cursul acestor zile este caracterizată de consecvența strictă a epitetelor folosite la adresa lui Napoleon pe măsură ce acesta înainta de la sud spre nord Prima știre : Monstrul corsican a debarcat în Golful Juan" A doua știre : „Căpcăunul înaintează spre Grasse" A treia știre : „Uzurpatorul a intrat în Grenoble" A patra știre : „Bonaparte a ocupat Lyonul" A cincea știre : „Napoleon se apropie de Fontainebleau" A șasea știre : „Majestatea-sa imperială este așteptată astăzi în Parisul său credincios" Toată această gamă literară și-a găsit loc în aceleași ziare, sub aceeași redacție, în decurs de numai cîteva zile Mai rămînea o singură speranță, slabă, dar și aceea se stinse repede La Paris se știa că Napoleon nu lua nici un fel de măsuri de siguranță, că, în timpul intrării sale triumfale în Lyon, de exemplu, mersese călare înaintea suitei și a armatei, la pas, în mijlocul mulțimii imense care-1 înconjura din toate părțile și-l aclama O lovitură de pumnal ar fi fost de ajuns pentru salvarea dinastiei Bourbonilor Martorii spun că și la 377 Paris „agenții secreți se amestecau în mulțime în căutarea unui Jacques Clement (asasinul lui Henric al III-lea în 1589) ca să-i pună în mînă pumnalul" Se promitea deschis viitorului asasin o mare răsplată și se afirma că această faptă era un act legitim și nu putea fi pus sub urmărirea justiției, întrucît Napoleon fusese declarat dușman al omenirii și pus în afara legii de către Congresul de la Viena Dar timpul era prea scurt, așa că nu se găsi nici un Jacques Clement în noaptea de 19 spre 20 martie, Napoleon sosi cu avangarda sa la Fontainebleau în ziua de 19, la 11 seara, regele împreună cu familia sa fugiră din Paris spre frontiera belgiană A doua zi, la 20 martie, ora 9 seara, Napoleon își făcea intrarea în capitală, înconjurat de suita și cavaleria sa O imensă mulțime îl aștepta în jurul palatului și chiar în palatul Tuileries Cînd, încă de departe, vuietul strigătelor de bucurie ale mulțimii nenumărate ce alerga după trăsură și după caii suitei ce înconjura trăsura începură să se audă în piața palatului și cînd, treptat, ele se transformară într-o larmă asurzitoare și neîntreruptă, cealaltă mulțime, imensă, care aștepta la palat, se năpusti în întîmpinare Atunci, cupeul împăratului și suita, înconjurați din toate părțile de mase nesfîrșite, nu mai putură să înainteze încercările gărzilor călare de a croi drum rămaseră zadarnice „Oamenii strigau, plîngeau, se repezeau între cai și spre trăsură, nu vroiau să asculte de nimic" — spuneau mai tîrziu cavaleriștii care însoțiseră trăsura împăratului Mulțimea — după cum descriu martorii — dădu năvală nebună spre împărat, îl despărți de suită, deschise cupeul și-l duse pe brațe în aclamații nesfîrșite spre palat, apoi pe scara principală pînă la etajul întîi Nici după victoriile sale cele mai mărețe, nici după campaniile cele mai strălucite, după cuceririle cele mai mari și mai bogate, nu fusese el primit în Paris ca în seara de 20 martie 1815 Un vechi regalist spunea mai tîrziu că această primire a fost o adevărată idolatrizare îndată ce mulțimea fu convinsă, după multe stăruințe, să părăsească palatul și Napoleon rămase singur în vechiul său cabinet (din care numai cu 24 de ore mai înainte fugise Ludovic al XVIII-lea), el se și apucă de treburile care-1 asaltau din toate părțile Se împlinise lucrul cel mai de necrezut Fără să tragă un glonte de armă, fără luptă, dezarmat, Napoleon străbătuse 378 Franța în 19 zile, de la Marea Mediterană pînă la Paris, alungase dinastia Bourbonilor și se urcase iarăși pe tron Dar el știa mai bine ca oricine că din nou, ca și în prima sa domnie, el nu adusese în țară pace, ci sabie, și că Europa, zguduită de apariția sa, avea să facă totul de data aceasta pentru a-1 împiedica să-și adune iarăși forțele IV La începutul noii lui domnii, Napoleon promitea în mod solemn să dea Franței pacea și libertatea, recunoscînd prin aceasta, sincer și deschis, că prima sa domnie nu adusese Franței nici libertatea, nici pacea, lucru pe care l-a repetat de nenumărate ori și la Grenoble, și la Lyon, și la Paris Dar dragostea lui Napoleon pentru pace și libertate suna pentru Europa și Franța ca și cum cineva ar fi vorbit de „foc rece" sau de „gheață caldă" Dăruit cu inteligență prodigioasă și rapidă, care cîntărea limpede totul Napoleon înțelegea foarte bine că, dacă reușise numai în cîteva zile și fără luptă să recucerească tronul Franței, aceasta nu se întîmplase din cauză că supușii săi ar fi fost seduși de proporțiile libertății și de temeinicia păcii pe care el le promitea Bourbonii păstraseră pacea și — cel puțin pentru moment — nu se gîndiseră să o rupă Alta era deci cauza pentru care Franța le întorsese spatele Napoleon știa foarte bine că, într-o foarte însemnată măsură, succesul său se datora promisiunilor făcute țărănimii, adică zdrobitoarei majorități a națiunii „Oameni dezinteresați m-au adus la Paris Subofițerii și soldații au făcut totul Datorez totul numai poporului și armatei" — a repetat el de cîteva ori în seara de 20 martie 1815, prima seară după sosirea sa la Tuileries — mărturisește Fleury de Chaboulon „Țăranii strigau : Trăiască împăratul ! Jos nobilimea! Jos popii ! Ei s-au ținut după mine din oraș în oraș și, cînd nu mai puteau merge mai departe, alții veneau să le ia locul ca să mă escorteze, și așa a fost pînă la Paris După provansali veniră cei din Dauphine, după aceștia — cei din Lyon, după lyonezi — cei din Bourgogne îmi ținură alaiul ; iar adevă-rații conspiratori, cei care mi-au pregătit pe toți acești prieteni, au fost Bourbonii înșiși" Astfel vorbea Napoleon în 379 primele zile după înapoierea sa la Tuileries despre marșul său triumfal spre Paris Dar și țăranii, cel puțin în parte, puteau fi ușor satisfă-cuți Pentru ei, Napoleon era simbolul distrugerii totale a feudalismului; el le asigura proprietatea asupra pămîntului E drept, ei mai voiau încă ceva : să se pună capăt războaielor și recrutărilor De aceea ascultaseră cu multă atenție atunci cînd Napoleon vorbise despre viitoarea sa politică de pace Totuși, această problemă a păcii nu era cea dintîi în ceea ce privește importanța Mai importantă era altă problemă : Napoleon înțelegea că, după unsprezece luni de monarhie constituțională a Bourbonilor și după o oarecare libertate a presei, burghezia de la orașe aștepta de la el chiar și numai un minim de libertăți Trebuia deci să ilustreze cît mai repede programul pe care îl anunțase în timpul marșului său spre Paris făcînd pe generalul revoluționar „Eu am venit ca să curăț Franța de emigranți" — spusese el la Grenoble „Vai de clericii și nobilii care au voit să aducă pe francezi în robie Am să-i spînzur de felinare" — a declarat apoi la Lyon Primi o întreagă serie de scrisori din partea unor vechi iacobini scăpați prin provincie de persecuțiile din timpul primei lui domnii Acum aceștia îl aclamau ca pe exponentul activității revoluționare împotriva Bourbonilor, călugărilor, nobililor și preoților La Toulouse, bustul lui Napoleon fu plimbat pe străzi o zi întreagă în cîntecul Marsiliezei și în strigăte de : „Aristocrații în vîrful sulițelor" Din provincie veneau cereri către mareșalul Davout (pe care Napoleon îl iubea și îl numise ministru de război îndată după înapoierea sa), pentru a-1 ruga pe împărat să instituie din nou teroarea din 1793 Și Napoleon cunoștea perfect această stare de spirit, în noaptea de 20 martie, după ce fusese dus în triumf la palat, el mărturisi contelui Mole : „Am găsit pretutindeni aceeași ură împotriva popilor și a nobililor ca la începutul revoluției" Dar, după cum în anul 1812, la Kremlin, nu avusese curajul să-și ia ca aliat revoluția țărănească rusă, tot așa, în 1815, la Tuileries, el se temu de ajutorul răscoalei țărănești și al teroarei revoluționare Nu chemase nici atunci în ajutorul său un „Pugaciov", nu chemă nici acum un „Marat" Și faptul acesta nu era întîmplător Clasa socială care ieșise învingătoare în epoca revoluției și al cărui reprezentant și susținător principal fusese Napoleon — marea burghezie franceză — era singura clasă ale cărei năzuințe se găseau aproape de înțele- ase gerca lui Pentru această clasă era el gata să lupte și de la ea cerea el sprijin Așa cum, în 1812, se simțise mai aproape de inamicul său Alexandru I decît de țărănimea rusă, tot astfel în 1815, în lupta cu invazia dușmană, a refuzat să cheme în ajutor revoluția „Eu nu vreau să fiu regele răscoalelor țărănești" — spunea Napoleon lui Benjamin Constant, reprezentantul tipic al speranțelor burgheze din acel timp împăratul îl chemase Ia palat îndată după înapoierea sa tocmai pentru a-1 consulta în privința reformelor liberale care ar fi satisfăcut burghezia, ar fi dovedit convertirea sa la liberalism și totodată ar fi liniștit pe iacobini, care începuseră să scoată iar capul Este interesant de menționat că Napoleon era perfect conștient și atunci, ca și mai tîrziu, de faptul că numai un val revoluționar îl putea ajuta în acel moment și nicidecum înfloriturile constituționale de factură liberală moderată „Sistemul meu de apărare nu valora nimic, fiindcă mijloacele erau prea disproporționate pericolului Ar fi trebuit să iau de la capăt revoluția, pentru a putea folosi toate posibilitățile pe care ea le creează Ar fi trebuit să aprind din nou toate pasiunile, pentru a profita de orbirea lor Fără aceasta, nu mai puteam salva Franța" — spunea el mai tîrziu, evocînd evenimentele din 1815 Iar vestitul istoric militar Jomini este, în această privință, în totul de acord cu împăratul Renunțînd chiar și numai la încercarea de a reînvia anul 1793 și puternicele forțe ale revoluției pe care chiar el i le recunoștea, Napoleon dădu ordin ca să fie căutat și adus la palat, de oriunde s-ar fi ascuns, teoreticianul liberal și publicistul Benjamin Constant Acesta se ascundea pentru motivul că, înainte cu o zi de sosirea împăratului în Paris, calificase în presă această înapoiere cu expresia de calamitate publică și asemănase pe Napoleon cu Neron Benjamin Constant se prezentă tremurînd în fața lui „Neron" și văzu cu bucurie nu numai că nu era împușcat, ci i se propunea elaborarea imediată a unei constituții a Imperiului Francez în ziua de 6 aprilie avusese loc întrevederea dintre Constant și împărat, iar la 23, constituția era gata Ea fusese foarte bizar botezată „Act adițional la constituțiile Imperiului" în felul acesta, Napoleon voia să stabilească filiația celor două domnii ale sale Benjamin Constant luase, pur și simplu, Charta, adică constituția acordată de Ludovic al XVIII-lea în 1814 și o făcuse puțin mai liberală Censul electoral era 381 considerabil coborît pentru alegători și pentru persoanele eligibile Totuși, pentru a deveni cineva deputat, trebuia să fie și acum destul de bogat Libertatea presei era ceva mai bine asigurată decît sub Bourboni Cenzura preliminară era desființată Delictele de presă aveau să fie pedepsite numai de tribunale în afară de Camera Deputaților eligibilă (cu 300 membri), se mai instituia încă una, Camera Pairilor, care avea să fie ereditară și numită de împărat Legile trebuiau să fie examinate de cele două Camere și promulgate de împărat Napoleon acceptă acest proiect, și noua constituție fu publicată la 23 aprilie El nu făcu prea multă opoziție operei liberale a lui Benjamin Constant Voia numai ca alegerile și convocarea camerelor să fie amînate pînă după rezolvarea chestiunii războiului Și, în cazul unei victorii, ar mai fi văzut el ce era de făcut cu deputății, cu presa și cu Benjamin Constant însuși Această constituție avea rolul să liniștească pentru moment spiritele Dar burghezia liberală avea prea puțină încredere în liberalismul împăratului, și de aceea, îl ruga să convoace Camerele cît mai degrabă cu putință După cîteva obiecțiuni el fixă data de 26 mai pentru festivitatea în cadrul căreia urma să fie anunțat rezultatul plebiscitului la care împăratul supusese noua sa constituție, să se împartă drapelele gărzii naționale și să se deschidă Camerele Plebiscitul dădu 1 552 450 voturi pentru constituție și 4 800 contra Ceremonia încredințării drapelelor, care a avut loc de fapt la 1 iunie și nu la 26 mai, a fost solemnă și foarte mișcătoare Tot la 1 iunie se deschise și noua Cameră aleasă, numită ca și înainte : Corp legislativ Reprezentanții poporului nu ținură ședințe decît o săp-tămînă și jumătate Dar atîta a fost de ajuns pentru ca Napoleon să fie nemulțumit și să-și arate mînia față de ei Era absolut incapabil să se acomodeze cu vreo limitare a puterii sale, cu cel mai mic semn de activitate independentă a cuiva Camera alesese ca președinte pe Lanjuinais, liberal moderat, fost girondin, pentru care Napoleon nu prea avea simpatie Faptul nu putea fi interpretat ca o acțiune de opoziție — Lanjuinais prefera categoric pe Napoleon Bourbonilor — dar atît a fost de ajuns pentru ca împăratul să se supere și să spună cu prilejul primirii unei foarte supuse și respectuoase adrese din partea Corpului legislativ : „Să nu imităm pilda Bizanțului care, împresurat din toate părțile de barbari, a ajuns de rîsul posterității pentru că se ținea de discuții abstracte în momentul cînd berbecele spărgea 382 porțile cetății" Era o aluzie la coaliția europeană, ale cărei trupe se îndreptau tocmai atunci din toate părțile asupra Franței în ziua de 11 iunie primi adresa din partea reprezentanților poporului, iar în ziua de 12 plecă în mijlocul armatei In curînd avea să înceapă o gigantică bătălie împotriva Europei, ultima din viața sa Plecînd, Napoleon știa că lasă în urmă oameni foarte puțin siguri Nu era vorba atît de liberalii din Camera care se întrunise la 11 iunie, cît de omul pe care îl făcuse iarăși ministru al poliției la înapoierea din insula Elba Puțin înainte de intrarea lui Napoleon în Paris, Joseph Fouche reușise să provoace ura Bourbonilor și propria sa dizgrație Această manevră abilă a avut ca rezultat numirea sa ca ministru imediat după sosirea împăratului în Paris Napoleon cunoștea întreg talentul lui Fouche în materie de intrigi, mîrșăvii și trădări Dar, mai întîi, în Vandeea nu era liniște, iar Fouche cunoștea mai bine ca oricine insurecțiile din această provincie și se pricepea ca nimeni altul să le combată Apoi, Napoleon mai avea în vedere cearta lui cu Bourbonii Dar, întocmai așa cum procedase și în prima sa domnie, el, în timp ce folosea talentul de polițist și geniul provocator al lui Fouche, îl supraveghea de aproape și în mod cu totul secret însărcinarea aceasta reveni lui Fleury de Chaboulon, același care făcuse în secret călătoria în insula Elba Fleury de Chaboulon descoperise anumite mașinațiuni secrete dintre Fouche și Metternich Și, deși Fouche reușise să iasă din încurcătură, totuși Napoleon (aceasta se întîmpla j în mai) încheie convorbirea cu el, spunînd deschis : „Dumneata ești un trădător, Fouche ! Ar trebui să dau ordin să fii spînzurat " La aceste cuvinte, ministrul, pe care îndelungata servire a împăratului îl obișnuise oarecum cu asemenea ieșiri, răspunse înclinîndu-se pînă la pămînt : „Eu nu împărtășesc această părere a maiestății-voastre" Dar ce putea să facă ? Dacă reușea să învingă pe aliați, Camera putea fi îmblînzită, Fouche făcut inofensiv Dacă nu reușea, atunci puțină importanță avea cine ar fi înmormîn-tat imperiul : deputății liberali sau miniștrii trădători Napoleon se bizuia pe Davout, pe care-1 învestise cu drepturile de guvernator-general al Parisului și ministru de război, și pe vechiul și convinsul republican Carnot Odinioară, Carnot refuzase cu încăpățînate să servească pe despotul care sugrumase revoluția, dar în 1815, considerînd pe 38Э paratului '! Deși în 1815 erau mai înfometate decît în primăvara anului 1814, suburbiile muncitorești nu se vor răscula în spatele său, după cum nu se răsculaseră nici în 1814, și nici mai înainte, în 1813 Napoleon era sigur de asta, pentru același motiv care îl făcuse pe Carnot să-i ofere acum serviciile sale, iar pe iacobini — să primească cu bucurie știrea debarcării sale în Golful Juan Știa că și muncitorii, și Carnot, și iacobinii în provincie, vedeau în el, în acel moment, nu pe împăratul care își apăra tronul împotriva unui alt monarh pretendent, ci pe șeful armatelor Franței postrevoluționare, care se pregătește să apere teritoriul împotriva in-tervenționiștilor și a Bourbonilor ce urmăreau restaurarea vechiului regim Iar în ochii lumii întregi, a prietenilor și a dușmanilor, acest șef militar era un maestru neîntrecut, un artist în meșteșugul războiului, cel mai genial dintre marii conducători de oști de pînă atunci, un virtuos al strategiei și tacticii militare Franța întreagă și Europa așteptau încremenite Acest război — ultimul război al lui Napoleon — a fost întotdeauna obiectul unor discuții aprinse și a hrănit în mod copios nu numai literatura științifică, ci și beletristica Aproape întreaga literatură vorbește despre o serie de întîm-plări fatale, care ar fi răpit lui Napoleon victoria ce începuse să-i surîdă Pin punctul de vedere al analizei științifice, realiste, a evenimentelor, această chestiune a întîmplărilor nu poate avea decît un interes de tehnică militară Dar, chiar dacă, fără să mai căutăm să aprofundăm și să criticăm, am accepta fără obiecții teza după care anume întîmplări nefericite l-ar fi împiedicat pe Napoleon să cîștige bătălia de la Waterloo, rezultatul final al războiului în ansamblu ar fi fost același Imperiul s-ar fi prăbușit fiindcă Europa de-abia începuse să-și desfășoare forțele, în timp ce Napoleon își epuizase definitiv și forțele sale, și rezervele militare Din 198 000 de oameni, de care dispunea el la 10 iunie 1815, mai mult de o treime erau răspîndiți de-a lungul țării (numai în Vandeea trebuiau menținuți, pentru orice even- 384 tualitate, 65 000 de oameni) în ajunul campaniei, Napoleon putea conta în mod imediat de 128 000 de oameni și de 334 tunuri, adică pe efectivele gărzii, cinci corpuri de armată și rezervele de cavalerie Mai exista o armată extraordinară de 200 000 de oameni (garda națională etc ), din care jumătate nu avea echipament și o treime nu avea arme Dacă această campanie s-ar fi prelungit, Napoleon ar mai fi putut, folosind activitatea organizatorică a ministrului său de război Davout, să mai adune cu eforturi uriașe încă 230—240 000 de soldați Dar, chiar în cazul unor prime victorii ale lui Napoleon, campania s-ar fi prelungit negreșit; căci englezii, austriecii, prusienii, rușii puseseră îndată în linia de bătaie 700 000 de oameni și pînă la sfîrșitul verii puteau aduce încă 300 000, fără să mai vorbim de întăririle prevăzute pentru toamna ce urma Aliații contau pe mai mult de 1 000 000 de oameni Coaliția hotărîse, în mod irevocabil, să sfîrșească cu Napoleon După spaima și descurajarea din primul moment, guvernele puterilor reprezentate la Congresul de la Viena manifestară o energie neobișnuită Toate încercările lui Napoleon de a începe tratative separate cu vreuna din ele fură respinse Fu declarat în afară de lege, „dușman al omenirii" E de ajuns să amintim că, lăsînd chiar la o parte statele de a doua importanță, după Waterloo năvăliseră în Franța 230 000 austrieci, 250 000 ruși, 310 000 prusieni și 100 000 englezi Alcătuirea acestor armate avusese loc în mare grabă, imediat după aflarea știrii debarcării lui Napoleon în sudul Franței • în afară de ura împotriva cotropitorului și a cuceritorului, în afară de spaima în fața temutului conducător de oști, veșnic învingător, ceea ce neliniștea de data aceasta pe Alexandru, pe Francisc, pe Frederic-Wilhelm, pe Metternich, pe lordul Castlereagh (care tocmai în acel moment era îngrijorat de starea de spirit a muncitorilor și de curentele reformiste burgheze din țara sa) — ceea ce neliniștea vîrfu-rile conducătoare reacționare ale Europei mai erau și acele noi apucături „liberale" ale lui Napoleon Basmaua roșie cu care își înfășură capul Marat era mai temută de guvernanții Europei, chiar decît coroana de aur a împăratului Or, în 1815, tocmai acest lucru Ii se părea lor : că Napoleon se pregătea să „reînvie pe Marat" pentru lupta sa în realitate, Napoleon nu numai că nu era hotărît, ci se temea cel 25 — Napoleon 385 mai mult să facă lucrul acesta Dar așa se credea la Viena, la Londra, la Berlin și la Petersburg, ceea ce făcea să crească dușmănia, și așa de neîmpăcat, împotriva cuceritorului La sosirea sa, Napoleon fu întîmpinat de armată cu un entuziasm extraordinar Spionii englezi erau uluiți și raportau lui Wellington, comandantul armatei engleze, că adorarea lui Napoleon atingea marginile nebuniei Aceste mărturii sînt confirmate și de declarațiile altor agenți străini care observau starea de spirit din Franța Dar nici Wellington, nici spionii săi nu observaseră un fapt ce nu existase pînă atunci în armata napoleoniană : suspiciunea și neîncre-* derea soldaților față de generali și mareșali Soldații își aminteau cum l-au trădat mareșalii pe împărat în 1814 în încrederea lor oarbă față de Napoleon, ei ar fi voit ca el să procedeze cu „trădătorii" așa cum procedase la timpul ei Convenția cu generalii suspecți Ghilotina pentru trădătorii în uniformă de general ! Dar Napoleon nu voia lucrul acesta, mareșalii și generalii rămîneau la locurile lor ; el nu se putea hotărî pentru teroarea revoluționară nici în spatele frontului și nici pe front, cu toate că, așa după cum chiar el a lăsat să-i scape, aceasta i-ar fi dublat forțele Prezența lui Napoleon ridică mult moralul soldaților : ei se încredințară că generalii și mareșalii sînt atent supra-vegheați și că nu trebuie să se teamă de vreo trădare neașteptată din partea acestora, deși pe unii dintre ei îi bănuiau Primii aliați veniți pe cîmpul de bătaie au fost englezii și prusienii Austriecii erau și ei în marș spre Rin Murat, regele Neapolului, care reușise să rămînă pe tron în 1-814 și căruia Congresul de la Viena îi recunoscuse deocamdată în mod tacit acest titlu, trecuse pe neașteptate, îndată după întoarcerea împăratului (în martie 1815) de partea lui și declarase război austriecilor Fusese însă bătut chiar înainte ca Napoleon să fi intrat în acțiune împotriva coaliției împăratul nu mai putea deci conta, acum, în iunie, nici pe această diversiune parțială, care ar fi putut reține o parte a armatei austriece Dar austriecii erau încă departe în primul rînd trebuiau respinși englezii și prusienii Wellington cu armata engleză se afla la Bruxelles în Belgia ; Blucher cu prusienii pe Sambre și Meuse, între Charleroi și Liege Napoleon începu campania pătrunzînd în Belgia în ziua de 14 iunie El se angajă cu iuțeală în spațiul care separa pe Wellington de Blucher și-l atacă pe acesta din urmă 386 Francezii ocupară Charleroi și trecură, luptînd, rîul Sambre Dar manevra lui Napoleon se încetinise puțin pe flancul drept : generalul Bourmont, regalist de mult timp suspectat de soldați, fugise la prusieni După această întîmplare, soldații deveniră și mai bănuitori față de comandanți Cu toate că vedea în acest incident un semn bun, Blucher refuză să primească pe generalul trădător și trimise, chiar, să i se spună că îl consideră un „excrement de cîine“ (Blucher se exprimase încă mai energic) Cînd află de trădarea lui Bourmont, vandeean și regalist, Napoleon spuse : „Albii vor rămîne întotdeauna albi“ în ziua de 15 iunie, Ney primi ordin de la Napoleon să ocupe satul Quatre-Bras, pe drumul ce ducea la Bruxelles, spre a imobiliza pe englezi Dar, acționînd încet, el întîrzie în ziua de 16 iunie avu loc la Ligny o mare bătălie între Napoleon și Blucher Victoria reveni lui Napoleon Prusienii pierdură peste 20 000 de oameni și francezii circa 11 000 Victoria nu-1 satisfăcu pe Napoleon Dacă nu ar fi existat greșeala lui Ney, care întîrziase și plimbase fără rost Corpul I de armată între Quatre-Bras și Ligny, ar fi fost distrusă complet întreaga armată prusiană Așa însă Blucher era bătut și respins (într-o direcție necunoscută), dar nu zdrobit în ziua de 17, Napoleon își lăsă armata să se odihnească Criticii militari îi reproșează lui Napoleon că a pierdut astfel zadarnic o zi prețioasă și a dat răgaz lui Blucher să-și regrupeze trupele Pe la mijlocul zilei Napoleon separă 36 000 de oameni din întregul armatei și îi puse sub comanda mareșalului Grouchy care primi însărcinarea să continue urmărirea lui Blucher O parte a cavaleriei urmărea pe englezi care, în ajun, încercaseră să paralizeze pe francezi la Quatre-Bras Dar o ploaie de vară torențială desfundase drumurile și urmărirea fu întreruptă Cu grosul forțelor Napoleon se uni cu Ney și se îndreptă spre nord, în direcția Bruxelles Wellington ocupase cu întreaga armată engleză poziția pe platoul Mont Saint-Jean, spre sud de satul Wa-terloo, la 22 kilometri depărtare de Bruxelles Se hotărîse să se întărească pe acest platou pentru că pădurea Soignes, la nord de Waterloo, îi tăia retragerea spre Bruxelles Intenția lui era, deci, să-1 aștepte pe Napoleon pe această poziție foarte puternică și să se mențină pe ea cu orice preț, pînă ce Blucher i-ar fi venit în ajutor, cu forțele sale regrupate și întărite 25* 387 La cartierul general englez, spionii raportau unul după altul că, în ciuda drumurilor desfundate din cauza ploilor, Napoleon înainta fără răgaz spre platoul Mont Saint-Jean Menținerea acestei poziții pînă la venirea lui Bliicher însemna pentru Wellington victoria ; pierderea ei însemna nimicirea armatei engleze Așa se punea problema pentru Wellington pe la jumătatea zilei de 17 iunie, cînd generalul Gneisenau, șeful de stat-major al lui Bliicher, îl înștiință că îndată ce-și va reface trupele, Bliicher îi va veni în ajutor cu cea mai mare grabă Spre seara aceleiași zile, Napoleon se apropiase de platoul Mont Saint-Jean Din depărtare, prin ceață, se zărea armata engleză VI în dimineața zilei de 18 iunie 1815, se găseau față în fața Napoleon cu 72 000 de oameni și Wellington cu 70 000 Amîndoi adversarii așteptau întăriri și aveau toate motivele să le aștepte Napoleon îl aștepta pe Grouchy, care avea cel mult 33 000 de oameni, iar Wellington își punea speranța în Bliicher, căruia îi mai rămăseseră după înfrîngerea de la Ligny aproape 80 000 de oameni, din care nu putea aduce decît vreo 40 000—50 000 buni de luptă încă la sfîrșitul nopții, Napoleon ocupase pozițiile dar nu putea să înceapă atacul în zorii zilei din cauza ploii care desfundase pămîntul așa de rău, încît îi era foarte greu să desfășoare cavaleria La inspecția din acea dimineață, el fu îneîntat de primirea ce i se făcuse : era o izbucnire de entuziasm năvalnic, cum nu mai văzuse de la Austerlitz Această trecere în revistă a armatei, ultima din viața lui, a lăsat asupra sa și asupra celor de față o impresie de neuitat La început, cartierul general al împăratului se găsea la ferma Du Caillou Pe la ora 11 jumătate, pămîntul părîn-du-i-se destul de uscat, Napoleon dădu semnalul luptei Asupra aripii stîngi a englezilor fu deschis un foc violent din 84 tunuri și atacul începu sub conducerea lui Ney în același timp, un atac mai slab, în scop demonstrativ, fu dat împotriva aripii drepte a englezilor, lîngă castelul Hougou-rnont, unde francezii se loviră de o rezistență energică de pe poziții întărite 388 Atacul continua asupra aripii stingi a englezilor Trecuse o oră și jumătate de la începutul luptei, cînd Napoleon observă dintr-o dată lîngă Chapelle-Saint-Lambert, departe înspre nord-est, contururile imperfecte ale unor trupe în marș El crezu mai întîi că era Grouchy, căruia în cursul nopții și în dimineața aceea îi trimisese mereu ordine să vină în grabă la locul luptei Dar nu era Grouchy, ci Blii-cher, care scăpase de urmărire și, reușind prin diferite manevre abile să înșele pe mareșalul francez, venea acum în grabă mare în ajutorul lui Wellington Cînd cunoscu adevărul, Napoleon nu se neliniști totuși : era convins că Grouchy se afla în spatele generalului prusian și că, odată ajunși amîndoi pe cîmpul de bătaie, forțele s-ar fi echilibrat întru-cîtva, cu toate că întăririle pe care le aducea Bliicher lui Wellington erau mai mari decît cele pe care le aducea Grouchy împăratului Și apoi, dacă înainte de sosirea lui Bliicher și a lui Grouchy reușea să dea o lovitură nimicitoare englezilor, venind și Grouchy, bătălia ar fi fost definitiv cîștigată Napoleon trimise o parte din cavalerie împotriva lui Bliicher și dădu ordin lui Ney să continue atacul la aripa stîngă și la centrul pozițiilor engleze, care, de la începutul bătăliei și pînă acum suportase cîteva lovituri îngrozitoare Aici atacau în formație strînsă de luptă patru divizii din corpul de armată al lui Erlon Pe tot frontul se încinse o bătălie crîncenă Englezii întîmpinară cu foc aceste coloane compacte în mai multe rînduri ei contraatacară Unele după altele, diviziile franceze intrau în luptă și sufereau pierderi înspăimântătoare Cavaleria scoțiană pătrunse în rîndurile diviziilor franceze și trecu prin sabie o parte din efectivele lor Observînd această învălmășeală și înfrîngerca diviziilor, Napoleon veni în galop pe înălțimea de lîngă ferma Belle-Alliance, aruncă în luptă cîteva mii de cuirasieri ai generalului Milhau și astfel scoțienii, după ce pierdură un regiment întreg, fură respinși Acest atac dezorganizase aproape în întregime corpul lui Erlon Aripa stîngă a armatei engleze nu putu fi dată peste cap Atunci, Napoleon își schimbă planul, îndreptîn-du-și atacul principal asupra centrului și aripei drepte a englezilor La ora 3 și jumătate, ferma La Haie-Sainte fu smulsă inamicului de către divizia din flancul stîng al corpului lui Erlon Dar acest corp de armată nu mai avea forța să exploateze succesul Napoleon trimise atunci lui Ney 389 patruzeci de escadroane din cavaleria lui Milhau și a lui Lefebvre-Desnouettes cu misiunea de a lovi în aripa dreaptă a englezilor, între castelul Hougoumont și La Haie-Sainte Castelul fu în cele din urmă luat Englezii cădeau cu sutele, dar nu se retrăgeau de pe pozițiile lor principale în timpul acestui renumit atac, cavaleria franceză fusese luată sub focul artileriei și al infanteriei engleze Dar ceilalți ostași nu-și pierduseră cumpătul La un moment dat, Wel-lington crezu că totul era pierdut Iar la statul său major nu numai că se credea, dar se și vorbea despre acest lucru Starea sufletească a comandantului englez se văzu din răspunsul provocat de raportul despre imposibilitatea menținerii unor puncte de către trupele engleze „în cazul acesta să moară toți pe loc ; eu nu am de unde să le mai trimit întăriri Chiar dacă ar trebui să moară toți, pînă la ultimul om, noi trebuie să ne menținem pe poziții pînă va sosi Bliicher" — astfel răspunse Wellington la rapoartele îngrijorate ale generalilor săi și aruncă în foc ultimele sale rezerve Napoleon însă nu mai aștepta rezervele de infanterie ; el aruncă în luptă încă 37 escadroane de cavalerie ale lui Kellermann începuse să se însereze în cele din urmă trimise garda împotriva englezilor, conducînd-o el însuși la atac Dar în acest moment, la flancul drept al armatei franceze se auziră strigăte și împușcături dese : Bliicher, cu 30 000 de soldați, sosise pe cîmpul de bătaie Garda continua atacurile, căci Napoleon era convins că Grouchy trebuia să sosească în urma lui Bliicher ! în curînd însă, se răspîndi panica : cavaleria prusiană ataca garda prinsă între două focuri Bliicher însuși se aruncase cu restul forțelor sale asupra fermei La Belle-Alliance, de unde abia plecase Napoleon împreună cu garda Prin această manevră, generalul prusian voia să taie retragerea împăratului Se făcu ora 8 seara și era încă destulă lumină La rîndul său, Wellington, după ce înfruntase toată ziua atacurile îngrozitoare ale francezilor, trecuse la ofensivă generală Și Grouchy tot nu mai venea împăratul l-a așteptat zadarnic pînă în ultima clipă Totul se sfîrșise acum Garda, așezată în careu, se retrăgea încet printre rîndurile strînse ale inamicului, apărîndu-se cu disperare Napoleon, călare, mergea la pas în mijlocul unui batalion de grenadieri din gardă care-1 proteja Rezistența îndîrjită a vechii gărzi ținea în loc pe învingători „Vitejilor francezi, predați-vă !“ — strigă colonelul englez 390 Halkett, apropiindu-se de careul complet înconjurat Dar soldații gărzii, sub comanda generalului Cambronne, preferau moartea și nu slăbeau rezistența La propunerile de predare ale englezilor, Cambronne răspunse cu injurii și dispreț în celelalte sectoare, trupele franceze, mai ales la Plan-cenoit, unde luptau rezervele (corpul de armată al lui Lobau), rezistau în cele din urmă însă, atacate de trupele proaspete ale armatei prusiene, ele se răspîndiră în toate părțile, căutînd să scape cu fuga Abia a doua zi, și numai în parte, au reușit să se regrupeze Prusienii urmăriră toată noaptea inamicul pe o mare distanță VII 25 000 de francezi, 22 000 de englezi și aliați ai lor zăceau pe cîmpul de bătaie răniți sau morți Dar înfrîngerea armatei franceze, care-și pierduse aproape toată artileria, sutele de mii de austrieci care se apropiau de hotarele Franței, perspectiva apropiatei apariții a sute de mii de ruși, toate acestea făceau situația lui Napoleon disperată De acest lucru își dădea seama împăratul acum, cînd părăsea cîmpia de la Waterloo unde luase sfîrșit sîngeroasa-i carieră Oare Grouchy trădase atunci cînd, întîrziind, pricinuise pierderea armatei franceze, sau fusese numai o întîmplare că rătăcise drumul ? în momentul atacului cavaleriei împotriva englezilor, Ney se purtase oare ca un erou (părerea lui Thiers) sau ca un nesocotit (părerea lui Madelin) ? Era oare mai bine să aștepte miezul zilei, sau trebuia să dezlănțuie atacul încă din zori pentru a sfîrși cu englezii înainte de sosirea lui Bliicher ? Toate aceste chestiuni și multe altele în legătură cu bătălia de la Waterloo au preocupat timp de o sută de ani și mai bine pe istorici, au preocupat (și cu ce pasiune !) și pe contemporanii acestei bătălii Trebuie să notăm, totuși, că în primele momente, Napoleon nu s-a arătat de loc preocupat de ele Tot timpul cît a durat călătoria de la Waterloo pînă la Paris, el a rămas gînditor și liniștit Chipul său nu era acum așa de mohorît, cum fusese după bătălia de la Leipzig, deși, de data aceasta, pentru el totul era iremediabil pierdut Este foarte interesantă părerea pe care a exprimat-o el la o săptămînă după Waterloo despre sensul ascuns al acestei bătălii : „Nu împotriva mea fac ei războiul, ci împo- 391 triva revoluției M-au considerat totdeauna un reprezentant al ei, omul revoluției ” în această părere, Napoleon se întîlnește cu toate generațiile de gînditori liberi din Europa, apropiate în timp de el, dar de care era, totuși, atît de departe în toate celelalte opinii Este de ajuns să amintim emoția pe care Her-zen o încerca mereu în fața unui tablou ce reprezenta întîl-nirea și felicitările dintre Wellington și Blucher, noaptea, pe cîmpul de bătaie de la Waterloo : „Napoleon a stîrnit celelalte popoare, scrie Herzen, pînă la furia sălbatică a ripostei, iar acestea au început să lupte cu disperare pentru propria lor sclavie și pentru stăpînii lor De data aceasta despotismul feudal a învins despotismul militar Nu pot să trec cu indiferență prin fața gravurii care reprezintă pe Wel-lington și Blucher în momentul victoriei de la Waterloo O privesc îndelung de cîte ori trec prin fața ei și de fiecare dată simt în adîncul pieptului o senzație de frig și groază" „Wellington și Blucher se salută cu bucurie Cum să nu fie mulțumiți ? în momentul acela ei au întors istoria din drumul larg pentru a o înfunda în noroiul din care o jumătate de secol nu va fi de ajuns ca să fie scoasă Se face ziuă Europa doarme încă și nu știe că destinul ei a fost schimbat " Totuși, Herzen acuză de aceasta pe Napoleon însuși Căci el este acela care a „stîrnit" mînia popoarelor europene prin măsurile sale arbitrare și prin disprețul său pentru interesele și demnitatea lor Dar asupra acestei laturi a problemei Napoleon nu a spus niciodată nimic ; nici nu l-a preocupat vreodată îi era însă limpede, după cum rezultă din cuvintele sale, ca la Waterloo aristocrația feudală absolutistă, pe care el o zdrobise de atîtea ori, își luase într-o anumită măsură revanșa și că în ziua de 18 iunie 1815, o dată cu vechea gardă, bătuse în retragere și Franța postrevoluționară Este interesant că, îndată după Waterloo, Napoleon a început să vorbească despre grandioasa sa epopee și despre recentele evenimente care-i puseseră capăt nu ca un personaj central al ei, ci ca un martor îndepărtat Suferise o bruscă și radicală transformare Venise de la Wotcrloo la Paris nu ca să lupte pentru tron, ci pentru a abandona toate pozițiile Și aceasta nu pentru că l-ar fi părăsit excepționala energie, ci pentru că, probabil, înțelesese și simțise cu toată ființa sa că — bine sau rău — își împlinise misiunea și rolul său era sfîrșit Cînd cu 15 luni mai 392 înainte, în momentul semnării primului act de abdicare la Fontainebleau, ridicase brusc capul și spusese mareșalilor : „Dacă totuși am merge iar împotriva lor ? îi vom zdrobi !“ — el credea că rolul său încă nu era sfîrșit Aceeași încredere în sine și în misiunea sa o avusese el chiar și cu 3 luni înainte, în martie 1815, cînd întreprinse ceea ce nimeni nu îndrăznise încă în istoria lumii Acum însă totul se stinse dintr-o dată și pentru totdeauna După Waterloo, Napoleon n-a mai avut momente de disperare ca acelea din 11 aprilie 1814, cînd a luat otravă Dar pierduse tot interesul și toată plăcerea de a mai acționa Aștepta acum ca evenimentele să-i decidă soarta ; hotărîse să nu mai ia parte la pregătirea lor Ajungînd la Paris în ziua de 21 iunie, întruni îndată pe miniștri Carnot propuse să se ceară Camerelor proclamarea dictaturii lui Napoleon Davout fu de părere să se declare, pur și simplu, sesiunea închisă și să se dizolve Camera Napoleon refuză în același timp se întruni și Camera și, la propunerea lui Lafayette, reapărut acum pe scena istoriei, se declara inamovibilă Mai tîrziu, Napoleon a spus că atîrnase numai de un cuvînt al său pentru ca masele populare să măcelărească toată Camera Mulți deputați care au trăit acele zile au confirmat aceste cuvinte Dar, pentru aceasta ar fi trebuit să opună pe „Marat“ lui Lafayette, să opună anul 1793 liberalilor care voiau să reînvie anul 1789 ; să opună burgheziei masele plebee, care cu un sfert de veac înainte salvaseră Franța de Europa monarhistă Napoleon nu s-a putut hotărî la acest pas nici înainte, nici după Waterloo în zilele de 21, 22 și 23 iunie din suburbiile muncitorești veniră într-una știri deosebit de curioase : se adunau mari mulțimi care se pronunțau cu glas tare și categoric împotriva abdicării împăratului și cereau continuarea luptei armate împotriva invaziei dușmane ce se apropia în tot timpul zilei de 21, aproape toată noaptea spre 22 și în tot timpul zilei de 22 iunie, suburbiile Saint-An-toine și Saint-Marceau și cartierul Temple fură străbătute de cortegii care defilau și strigau : „Trăiască împăratul !“ „împăratul sau moartea !“ — „Jos trădătorii !“ — „Nu vrem abdicare !“ — „împăratul și Apărarea !“ — „Jos Camera !“ Dar Napoleon nu mai voia nici să lupte, nici să domnească La Paris, financiarii, membrii Camerei de comerț, bancherii alarmați se întruneau în consfătuiri Bursa trecea 393 printr-o panică indescriptibilă Napoleon putea să-și dea seama acum că burghezia îl părăsea definitiv, că nu mai avea nevoie de el, că îl considera periculos pentru ea Clasa pe care se sprijinise în tot timpul domniei îl trădase ; Napoleon renunță definitiv să mai continue lupta în ziua de 22 iunie renunță pentru a doua oară la tron în folosul micului rege al Romei, care, încă din primăvara anului 1814, se afla cu mama sa la Viena, lîngă bunicul său, împăratul Francisc A doua domnie, care durase 100 de zile, se sfîrșise De data aceasta, însă Napoleon nu mai avea nici o speranță că Puterile vor sacrifica pe Bourboni în favoarea fiului său O mulțime imensă se adunase împrejurul palatului Elysee, unde trăsese Napoleon după înapoierea de la Waterloo „Nu vrem abdicarea !“ „Trăiască împăratul !“ — strigau toți Manifestațiile luau o astfel de amploare, încît burghezia din cartierele centrale ale capitalei începuse să se alarmeze serios și se aștepta la o explozie revoluționară Și încă ce revoluție ! Una care ar fi putut proclama dictator pe Napoleon Așa gîndeau și de așa ceva se temeau chiar și oameni cu calm, ca cei de la bursă Dar, îndată ce se răspîndiră primele zvonuri despre abdicarea împăratului, rentele statului făcură un salt considerabil ; burghezia accepta mult mai ușor perspectiva intrării trupelor engleze, austriece, prusiene și ruse în oraș, decît amestecul politic în desfășurarea evenimentelor al suburbiilor muncitorești, care voiau să reziste invaziei în seara aceleiași zile — 22 iunie — aflînd că Napoleon se retrăsese la Malmaison și că abdicarea sa era irevocabilă, mulțimile începură treptat să se împrăștie Participarea anumitor grupuri de muncitori la manifestațiile din cursul acestor zile precum și starea lor de spirit se explică, în parte, și prin faptul că întotdeauna în timpul verii, pe lîngă populația muncitoare permanentă, în capitală se mai aflau multe zeci de mii de muncitori (zidari, lemnari, tîmplari, lăcătuși, vopsitori, salahori etc ) veniți din provincie pentru a lucra la construcții și pavaje Ei veneau din sate în capitală pentru munci sezoniere și erau mult mai legați de viața de la țară decît muncitorii parizieni De aceea, îi urau pe Bourboni îndoit : ca muncitori și ca țărani, Napoleon fiind pentru ei o garanție că vor scăpa de Bourboni Această masă muncitoare nu voia să se împace cu ideea abdicării lui Napoleon Pe străzi, cîțiva inși bine îmbrăcați, bănuiți că ar fi „aristocrați" regaliști, fiindcă 394 refuzaseră să strige cu mulțimea : „Nu vrem abdicarea !“, mîncaseră o bătaie soră cu moartea de la manifestanți Mulțimile acestea luau parte cu schimbul la manifestații care, astfel continuau fără întrerupere „Niciodată poporul, acel popor care plătește și luptă cu arma în mînă, nu a arătat mai multă dragoste pentru împărat" — scrie un martor al evenimentelor care avuseseră loc nu numai înainte, ci și după abdicare, la 23, 24 și 25 iunie, atunci cînd mii de oameni refuzau să se împace cu faptul împlinit în ziua de 28 iunie Napoleon părăsi palatul Malmaison și se îndreptă spre coasta Atlanticului Luase hotărîrea să se îmbarce pe una din fregatele ancorate în portul Rochefort pentru a pleca în America Din ordinul ministrului marinei fuseseră puse la dispoziția împăratului, în acest scop, două fregate Cînd împăratul sosi la Rochefort — la 3 iulie, ora 8 dimineața — fregatele erau gata de drum, dar nu puteau să iasă în larg : o escadră engleză bloca portul Napoleon începu să aștepte De altfel, el însuși a tărăgănit plecarea Generația romantică din deceniile al treilea și al patrulea ale secolului trecut a emis chiar o teorie că „gloriei împăratului nu-i mai lipsea decît martiriul", că legenda napoleoniană nu ar fi fost nici completă și nici atît de măreață dacă în memoria omenirii n-ar fi rămas pentru totdeauna această imagine a unui nou Prometeu prins cu lanțuri de stîncă și că Napoleon în mod conștient n-a dorit alt epilog epopeii sale El nu a dat niciodată o explicație satisfăcătoare conduitei sale în acele zile I s-a propus să plece nu pe fregată, ci pe un mic vas, în secret, dar el a refuzat în oraș s-a aflat de prezența împăratului și o mulțime de mii de oameni manifesta în fiecare zi, ore întregi, sub ferestrele sale, strigînd : „Trăiască împăratul !“ în sfîrșit, în ziua de 8 iulie, el se îmbarcă pe una din cele două fregate ale sale și părăsi portul Fregata se opri la țărmul insulei Aix, la nord-vest de Rochefort De aci nu mai putu pleca pentru că escadra engleză barase toate ieșirile spre ocean Coborî pe uscat Fu recunoscut numaidecît Mateloți, soldați, pescari, toată populația din împrejurimi alergară spre corabie Soldații din garnizoană îl rugară să-i treacă în revistă El le satisfăcu dorința, spre marea lor bucurie Apoi inspecta fortificațiile insulei, construite odinioară din ordinul său Cînd se întoarse pe bordul fregatei i se aduse la cunoștință că de la Paris s-a transmis un ordin fregatelor să nu părăsească portul decît dacă escadra engleză nu se afla în vecină- 395 tate Dar escadra engleză se afla la ieșirea din port, gata de luptă Luă pe loc hotărîrea Lîngă el se găseau ducele de Rovigo (Savary), generalul Montholon, mareșalul Bertrand, Las Cases, ofițeri din marea armată care îi erau devotați fanatic Trimise pe Savary și pe Las Cases să parlamenteze cu escadra engleză care patrula în jur pentru a se ști dacă se permite trecerea fregatelor franceze care duceau pe Napoleon în America și dacă nu cumva s-a primit vreun ordin în această privință Primiți pe bordul navei „Bellerophon“ de către căpitanul Maitland, ei se loviră de un refuz politicos, dar categoric „Ce garanții există — spuse Maitland — că împăratul Napoleon nu se va întoarce iarăși dacă ajunge în America și nu va obliga din nou Anglia și întreaga Europă la noi sacrificii materiale și sîngeroase ?“ Savary răspunse că era o diferență enormă între prima abdicare, din 1814, și cea de acum ; că Napoleon renunța acum absolut de bunăvoie la tron, cu toate că ar mai fi putut să-1 mențină și să continue războiul și după Waterloo, că împăratul se retrăgea definitiv și pentru totdeauna din viața politică „Dacă este așa, pentru ce nu se adresează el Angliei și nu caută azil la ea ?“ — întrebă Maitland Discuțiile continuată, dar trimișii lui Napoleon nu putură obține nici o promisiune, nici măcar asupra chestiunii principale, aceea de a ști dacă Anglia va considera pe împărat ca prizonier sau nu înapoiați la bord, ei aduseră la cunoștință mateloților și ofițerilor de pe cele două vase franceze că împăratul risca să cadă în mîna englezilor Știrea produse o emoție foarte vie Ponee, căpitanul celeilalte fregate, declară generalului Montholon : „M-am sfătuit, tocmai, cu ofițerii și echipajul Vorbesc deci în numele meu și în numele tuturor'4 Apoi își expuse planul : fregata sa, „Meduse44, va ataca în cursul nopții vasul „Bellerophon44 și va angaja o luptă Englezii vor fi reținuți în felul acesta timp de două ore Pînă în cele din urmă, „Meduse44, avea să fie pierdută, dar, în timpul acesta, „Saale", pe bordul căreia se găsea Napoleon, va avea tot timpul să se strecoare și să iasă în larg Celelalte nave ale escadrei engleze, spunea el,' sînt departe de „Bellerophon44, iar cele din apropiere sînt prea mici ca să poată opri o fregată cum e „Saale" Mateloții și ofițerii de pe „Meduse" declaraseră că sînt gata să-și dea viața pentru salvarea împăratului Napoleon, căreia i se aduse la cunoștință această propunere, îi spuse lui Montholon că nu acceptă acest sacrificiu ; că el nu mai c împărat și nu este permis să se sacrifice o fregată franceză cu tot echipajul ei pentru salvarea unui simplu particular El părăsi fregata „Saale" și se instala în insula Aix Aci s-au găsit ide asemenea cîțiva ofițeri tineri, care și-au exprimat hotărîrea de a-1 îmbarca pe furiș pe un vas mic și a-1 scoate în larg Dar împăratul își hotărîse soarta Las Cases se duse iarăși pe „Bellerophon" și informă pe Maitland de hotărîrea lui de a-și încredința Angliei soarta Fără să ia vreun angajament, Maitland afirmă numai că împăratul va fi primit demn și convenabil în ziua de 15 iulie 1815 Napoleon se îmbarcă pe bricul „Epervier", care trebuia să-1 ducă la vasul englez Purta uniforma sa favorită de vînător de gardă și pălăria-bicorn Pe bordul bricului marinarii erau aliniați Căpitanul dădu raportul Echipajul strigă : „Trăiască împăratul !“ „Epervier" se apropie de „Bellerophon" Căpitanul Maitland primi pe Napoleon la capătul de jos al scării, cu un salut adînc Pe punte se găsea aliniat întreg echipajul vasului de război englez, tar Maitland prezentă statul său major Numaidecît apoi, împăratul se retrase în cea mai bună dintre cabinele vasului, care fusese pregătită din vreme din ordinul căpitanului Anglia avea acum în mînă pe cel mai puternic, mai tenace și mai temut adversar ce-1 avusese în cursul istoriei ei Capitolul XVII INSULA S F 1815—1821 ELENA I La începutul secolului al XVI-lea, unul dintre primii călători portughezi care au explorat, după Vasco de Gama, partea de sud a Oceanului Atlantic, descoperi la ISVa0 latitudine sudică, o mică insulă pustie Descoperirea avu loc în ziua de 21 mai 1501, ziua cînd biserica catolică prăznuia amintirea sfintei Elena, de unde și numele dat insulei Insula aparținuse cîtva timp (în secolul al XVII-Iea) olandezilor, de la care o răpiră englezii în anul 1673 Compania engleză a Indiilor de Est organizase acolo o escală pentru corăbiile ei care plecau din Anglia spre India și înapoi în această insulă hotărî guvernul englez să trimită pe Napoleon îndată ce află de prezența lui pe bordul lui „Belle-rophon" Punctul cel mai apropiat al coastei Africei se află la aproape 2 000 de kilometri de insulă, iar distanța pînă în Anglia era de aproximativ 2 și jumătate — 3 luni de drum (socotit pentru corăbiile cu pînze de pe acea vreme) Această poziție geografică a insulei Sf Elena a determinat în cea mai mare măsură hotărîrea cabinetului englez După cele „100 de zile" Napoleon părea și mai de temut decît înainte de acest ultim episod al epopeii sale O nouă debarcare în Franța ar fi putut duce la o nouă restaurare a Imperiului și la un nou război european Așezarea geografică a insulei Sf Elena în mijlocul oceanului garanta imposibilitatea unei reîntoarceri Poezia romantică și istoriografia patriotică franceză au vorbit mai tîrziu despre această insulă ca despre un loc înadins ales de către englezi pentru a grăbi moartea prizonierului lor Acest lucru, însă, nu este adevărat Clima insulei Sf Elena este foarte sănătoasă Temperatura medie în cursul 398 lunii celei mai calde este de aproximativ 24°, iar a lunii celei mai reci de — 18‘/2° Temperatura medie anuală este de 21° Celsius Astăzi se mai găsesc acolo relativ puține păduri întinse ; dar, cu un secol mai înainte, acestea erau încă numeroase Apa de băut este excelentă Ploile sînt abundente Vegetația — bogată ; ierburi și crînguri dese prin care mișună vînatul Insula se întinde pe o suprafață de 122 kilometri pătrați Stîncile ei de bazalt verde-închis se ridică brusc din apele oceanului Cînd i se spuse că va fi dus în insula Sf Elena, Napoleon protestă declarînd că englezii nu aveau dreptul să-1 trateze ca prizonier de război De pe „Bellerophon" el trecu pe fregata „Northumberland" care, în ziua de 15 octombrie 1815, după o călătorie de 2 luni și jumătate, îl aduse pe împăratul captiv în insula unde avea să-și sfîrșească zilele Numai puține persoane îl însoțeau, căci guvernul englez refuzase să autorizeze pe cei mai mulți dintre acei care voiau să-1 urmeze Erau cu el mareșalul Bertrand cu soția, generalul conte de Montholon cu soția, generalul Gourgaud și Las Cases cu fiul Mai erau, de asemeni, valetul său Marchand și cîțiva alți servitori (corsicanul Santini și alții) La început i se dăduse o locuință neconfortabilă, dar mai pe urmă i se puse la dispoziție o casă mare, în partea din insulă numită Long-wood Pînă în luna aprilie 1816, comandamentul insulei fusese încredințat amiralului Cockburn De la această dată și pînă la moartea lui Napoleon, guvernatorul insulei a fost Hudson Lowe Acest Lowe (spirit obtuz și mărginit, „om al datoriei", circumspect și fricos, care se temea și de umbra lui, dar mai ales de prizonierul său) copleșit de responsabilitatea sa, se temea mereu că Napoleon va fugi iarăși Conform instrucțiunilor ce fuseseră date guvernatorului, Napoleon dispunea de libertatea de a merge unde voia (călare sau pe jos), de a primi pe cine voia, sau de a nu primi Chiar de la început, el arătă ostilitate neîmpăcată lui Lowe în general, refuza să-1 primească, nu răspundea invitațiilor lui pentru motivul că erau adresate „generalului Bonaparte" (Anglia fusese în război cu Napoleon încă din 1803, cînd nu era încă împărat) în insulă se mai aflau și reprezentanți ai Franței, Austriei, Rusiei Napoleon primea cîteodată și pe diferiți călători englezi sau de alte naționalități, care, în drum spre Indii sau 399 Africa, sau din Indii și din Africa spre Europa, se abateau pe această insulă în Jamestown, singurul orășel al insulei Sf Elena, departe de Longwood, se afla cantonat un detașament militar trimis aici pentru pază Este interesant de notat că ofițerii și soldații acestei garnizoane arătau lui Napoleon, dușmanul de moarte al Angliei, nu numai respect, ci, adeseori, chiar și sentimente de simpatie Soldații îi trimiteau flori și se rugau de cei din jurul lui Napoleon să-i lase ca o favoare, să-1 privească pe ascuns Chiar și cu mulți ani mai tîrziu, vorbind despre prizonierul din cauza căruia fuseseră nevoiți să trăiască cîțiva ani într-o insulă pustie, ofițerii își exprimau simpatia pentru el Desigur, aceste fapte au sfîrșit prin a atrage atenția comisarilor puterilor, aflați în insulă pentru supravegherea lui Napoleon „Ceea ce te uimește îndeosebi — declara contele Balmen, reprezentantul lui Alexandru I — este influența pe care acest prizonier, lipsit de tron și înconjurat de gardieni, o exercită asupra tuturor acelora care se apropie de el Francezii se emoționează la vederea lui și consideră ca o fericire să-1 servească Englezii se apropie de el cu un fel de venerație Chiar și acei care-1 păzesc îi caută privirea, rîvnesc după un singur cuvînt al lui Nimeni nu îndrăznește să-1 trateze pe picior de egalitate " Trebuie să mai spunem că puțin numeroasa sa curte care l-a urmat în insula Sf Elena și care trăia lîngă el la Longwood continua certurile și intrigile întocmai așa cum făcea odinioară la Tuileries, în Paris Las Cases, Gourgaud, Montholon, Ber-trand, cu toții îl adorau pe Napoleon, declarau că-1 consideră ca un zeu și erau geloși unii pe alții Gourgaud merse pînă acolo încît provocă pe Montholon la duel, și numai intervenția mînioasă a împăratului putu pune capăt certei Trei ani mai tîrziu, obosit de adorația și de caracterul insuportabil al lui Gourgaud, Napoleon pretextă ceva și-l trimise în Europa în 1818, fu nevoit să se despartă și de Las Cases, căruia Hudson Lowe îi făcea viața imposibilă Las Cases notase convorbirile sale cu Napoleon, multe dintre aceste însemnări fiindu-i de-a dreptul dictate de către Napoleon și, din toate memoriile care se referă la insula Sf Elena, aceste note constituie, desigur, documentul cel mai interesant După ce Las Cases a fost nevoit să plece, Napoleon nu a mai avut un secretar atît de potrivit și de cult ; din această cauză, sîntem mult mai puțin informați asupra ultimilor lui ani 46$ II Dar nici sîcîielile mărunte ale lui Hudson Lowe, incapabile de fapt să-1 umilească în mod serios (cu atît mai mult, cu cît el nu-1 primea pe guvernator), nici clima insulei, moderată și sănătoasă, nici condițiile materiale de viață (de loc mai rele ca ale guvernatorului) nu au fost cauza acelei tristeți adînci, de care nu a vorbit niciodată cu cei din anturajul său, dar pe care au observat-o cu toții Cel mai probabil este că Napoleon suferea din cauza lipsei de ocupație Citea mult, se plimba pe jos, călare, dicta lui Las Cases Dar să fie redus la o astfel de existență după o viață întreagă de muncă neîntreruptă, după programe zilnice de lucru de la 15 pînă la 18 ore, era insuportabil își ascundea adevărata stare sufletească și făcea eforturi să pară că-i place să vorbească și să rîdă Adeseori reușea să se sustragă tristeții își suporta situația cu stoicism încă în cursul lungii călătorii spre insula Sf Elena pe bordul fregatei „Northumberland", Napoleon începuse să dicteze lui Las Cases memoriile sale El a continuat s-o facă și la Sf Elena pînă la plecarea secretarului său Convorbirile cu Las Cases, cu Montholon, cu Gourgaud, „Scrisorile de la Cap“, dictate și revăzute de el, și pe care din însărcinarea (dar fără semnătura) sa le-a publicat mai tîrziu Las Cases — toate aceste izvoare nu redau adevărul istoric obiectiv asupra faptelor despre care e vorba în ele, ci imaginea pe care Napoleon dorea s-o aibă posteritatea asupra lor Din toate aceste însemnări ale convorbirilor cu Napoleon, din toate memoriile, cele care merită oarecare încredere (adică mai precis, cele ale lui Las Cases, Montholon și Gourgaud, căci Antomarchi și O’Meara nu merită nici un credit) se pot scoate multe lucruri pentru istoria așa-numitei „legende napoleoniene", dar prea puțin material prețios și convingător, care să poată servi la caracterizarea lui Napoleon sau la scrierea unei istorii a domniei lui „Legenda napoleoniană", care a jucat mai tîrziu un rol istoric atît de activ, a început să se înfiripeze cu mult înainte de Victor Hugo și Heine, Goethe și Zedlitz, înainte de Pușkin și Lermontov, Balzac și Beranger, Mickiewicz și Towianski, cu mult înainte de legiunile de poeți, publiciști, istorici și oameni politici, ale căror gîndire, sentimente și, mai ales, imaginație s-au lăsat profund și pentru mult timp impresionate de figura uriașă a aceluia care, după bătălia de la lena, a apărut lui Hegel ca personificare a „spi- 26 ritului universal", motor al istoriei umanității Această legendă a început să se creeze chiar în insula Sf Elena Dar lucrarea de față este consacrată în mod exclusiv lui Napoleon și nicidecum istoriei „legendei napoleoniene" Astfel, materialul care se referă la șederea lui Napoleon în insula Sf Elena nu ne oferă prea mare lucru „Zeul" pronunța cuvinte infailibile și credincioșii înregistrau Adorația, dragostea, venerația religioasă nu sînt de natură să favorizeze analiza critică Cu persoanele dimprejurul său, Napoleon nu vorbea pentru ei desigur, ci pentru posteritate, pentru istorie Poate că atunci el era ferm convins că dinastia sa avea să mai domnească în Franța Nu o știm Dar el vorbea ca și cum ar fi avut în vedere acest fapt Odată a și spus deschis că fiul său se va urca pe tron Ceea ce prezintă însă interesul în mod deosebit sînt numeroasele observații scrise sau dictate cu privire la războaiele sale, la arta militară a altor mari comandanți și, în general, la chestiuni militare în fiecare cuvînt în legătură cu acest domeniu se simte maestrul de mina întîi, adevăratul cunoscător, omul îndrăgostit de acest obiect de studiu „Ce artă curioasă este și războiul ! Eu am luptat în 60 de bătălii și vă asigur că nu am învățat din ele nimic pe care să nu-1 fi știut în prima mea bătălie" — a spus el odată Dintre marii comandanți el punea în prima linie pe Turenne și Conde Fără îndoială, pe sine se considera ca cel mai mare din toată istoria lumii, cu toate că nu și-a exprimat niciodată în cuvinte precise acest gînd Vorbea cu deosebită mîndrie despre Austerlitz, Borodino și Wagram, despre prima campanie (cea italiană, dintre 1796-1797) și despre penultima, cea din 1814 Considera zdrobirea armatei austriece la Wagram ca unul dintre cele mai mari succese strategice ale sale Dacă Turenne sau Conde ar fi fost la Wagram, ar fi văzut și ei dintr-o dată cheia situației, așa cum a văzut-o și Napoleon, „dar Cezar sau Hannibal nu ar fi văzut-o" — adăuga el „Dacă lîngă mine s-ar fi găsit Turenne ca să mă ajute în războaie, aș fi astăzi suveranul lumii întregi" — afirma el După el, armata cea mai bună este aceea în care fiecare ofițer știe ce are de făcut în împrejurări determinate Odată își exprimase regretul că nu fusese omorît la Borodino sau la Kremlin Uneori, vorbind despre aceasta, nu spunea Borodino, ci Dresda sau, de preferință, Waterloo Evoca cu multă mîndrie cele „100 de zile" și vorbea de „dra- 402 gostea poporului" manifestată pentru persoana sa cu prilejul debarcării în Golful Juan și după Waterloo Nu înceta să regrete că a părăsit Egiptul pe care-1 cucerise și că se înapoiase din Siria 'după ridicarea asediului cetății Acra, în 1799 Ar fi trebuit, zicea el, să rămînă în Orient, să cucerească Arabia, India, să devină împărat al Orientului, nu al Occidentului „Dacă aș fi putut să iau Acra, aș fi pornit spre India Cine stăpînește Egiptul, stăpînește și India" — repeta el (să remarcăm că, în aceste afirmații, el se întîlnește cu cele mai noi concepții strategice) Cît despre stăpînirea engleză în India, era convins că dacă ar fi ajuns acolo cu o armată chiar puțin numeroasă, i-ar fi alungat pe englezi Evoca foarte adesea Waterloo și spunea că, dacă nu ar fi fost contingențele imprevizibile, dacă ar fi avut alături pe Bessieres, Lannes, morți în războaiele precedente, dacă Murat ar fi fost lîngă el, rezultatul bătăliei ar fi fost altul îi era deosebit de greu să suporte gîndul că această ultimă bătălie a sa fusese cîștigată de englezi Recunoștea acum că prima sa greșeală a fost invazia Spaniei („ulcerul spaniol"), iar a doua, și mai fatală, campania din Rusia, și vorbea — deși cu multă condescendență față de sine — de o „neînțelegere" care l-ar fi atras în expediția asupra Moscovei Totuși nu nega nicidecum propria responsabilitate Considera că atunci cînd, ajuns la Dresda, în 1812, aflase că Bernadotte, devenit prinț moștenitor al Suediei, nu voia să-1 ajute împotriva Rusiei și că sultanul Turciei făcea pace cu Rusia, ar fi trebuit să renunțe la invazie Odată ajuns la Moscova, ar fi trebuit să nu se oprească acolo, ci să urmărească pe Kutuzov și să nimicească armata rusă „Acest funest război cu Rusia, în care am fost atras dintr-o neînțelegere, această înspăimîntătoare asprime a elementelor naturii care mi-au măcinat o întreagă armată apoi, lumea întreagă care s-a ridicat împotriva mea !“ Nu este o minune oare (continua el) faptul că el, împăratul, a mai putut să se împotrivească atît de mult timp și să facă, în acest război împotriva lumii întregi, ca balanța victoriei să se aplece nu o singură dată de partea lui ? Tot greșeală considera Napoleon și faptul că la Tilsit a renunțat la prima sa intenție, aceea de a șterge Prusia ca stat independent de pe harta lumii După cum recunoștea acum, el voise în 1809 să nimicească și Austria, dar l-a împiedicat insuccesul de la Essling, așa că, după Wagram, cu toate că pierduse mult, Austria continua să existe 26* 403 A revenit în mai multe rînduri la chestiunea execuției ducelui d’Enghien, dar nu a manifestat nici un regret Dădea de înțeles că, dacă ar mai fi în situația de atunci, ar proceda la fel Este interesant că înfricoșătorul măcel european care a durat 20 de ani și în centrul căruia se aflase și (după pro-pria-i convingere) jucase rolul hotărîtor, nu i-a apărut de loc în aceste amintiri ca ceva întristător, apăsător sau de natură să-i întunece măcar o clipă conștiința Da, e drept, a căutat să cucerească mult, dar, în general, a fost stăpînit de o pasiune : „a iubit prea mult războiul" Napoleon ținea mult la Betsy Balcomb, fetița unui antreprenor englez stabilit în insulă Voia să o învețe să vorbească limba franceză Fetița îl vizita des și-i spunea tot felul de copilării într-o zi, pe cînd se afla la el împreună cu o prietenă a ei, Leggy, ea îl întrebă dacă era adevărat că mînca oameni (amîndouă fetițele auziseră acest lucru pe cînd se aflau în Anglia) Rîzînd, împăratul le asigură că într-adevăr el mînca oameni și că întotdeauna se hrănise în felul acesta Fu înveselit de faptul că Leggy luase cuvintele pe care le auzise de la cei mari în înțelesul propriu : sensul lor figurat îi ajunsese la urechi cu mult înainte de a fi cunoscut pe micuța Balcomb și pe prietena ei, dar nu-i provocase nimic altceva decît o disprețuitoare strîngere din umeri După despărțirea de Josephine, după moartea lui Lannes la Essling și a lui Duroc la Goerlitz, mai rămăsese pe lume o singură ființă pe care a iubit-o Napoleon în viața lui : era micul său fiu care, începînd din 1814, trăia cu mama sa împărăteasa Maria-Luiza, la curtea bunicului său, împăratul Francisc al Austriei în 1816, în primele luni ale șederii sale în insula Sf Elena, Napoleon își exprimase credința că fiul său va domni, căci în Franța nu se mai putea nimeni menține fără „sprijinul maselor" Trebuia deci să se instituiască o republică sau o monarhie „populară" Iar dinastia populară nu putea fi decît aceea a familiei Bonaparte, care fusese aleasă prin voința poporului Și cu aceeași aparentă inconsecvență, care în 1815 nu l-a lăsat să se pună în fruntea unei largi mișcări populare împotriva Bourbonilor, nobililor și clericilor, el a continuat și în insula Sf Elena să aprobe atitudinea sa de atunci Inconsecvența este numai aparentă, fiindcă se datorează unei inexacte înțelegeri a faptelor : monarhia lui Napoleon nu era „populară", ci burgheză El visa de asemenea pentru fiul său un stat care să se sprijine pe voința și interesele bur- 404 gLeziei, nu pe voința și interesele maselor largi ale plebei muncitoare „Ce-mi datorează ei ? I-am găsit și-i las săraci!“ — a lăsat el să-i scape atunci cînd, după Waterloo, mulțimea muncitorilor din construcții înconjurase palatul și cerea ca împăratul să nu abdice Cu aceeași ocazie, la Paris, apoi în insula Sf Elena, Napoleon repetase aceluiași conte Montholon că, dacă ar fi voit să profite de ura revoluționară împotriva nobililor și a clericilor, pe care o găsise în Franța în 1815, la venirea din insula Elba, ar fi putut ajunge la Paris însoțit de „două milioane de țărani" Dar nu voia să se pună în fruntea „gloatei", căci, după cum spunea el, „numai gîndul la așa ceva îl revolta" Este deci clar că el rămăsese la aceleași concepții pe care le-am relevat de mai multe ori pînă acum Dar, în ultimii ani ai exilului (în 1819), sub influența știrilor primite din Europa prin ziare sau călători, despre agitațiile revoluționare în Germania, despre tulburările studențești, despre curentele de eliberare din Germania etc , împăratul își schimbă brusc atitudinea și făcu lui Montholon declarații diametral opuse „Imperiul meu ar fi trebuit să-1 întemeiez pe sprijinul iacobinilor" Fiindcă revoluția iacobină era vulcanul grație căruia se putea ușor distruge puterea Prusiei Credea că îndată ce revoluția ar fi învins în Prusia, această țară ar fi ajuns sub dominația sa, și, o dată cu ea, întreaga Europă („Prin forța armelor mele și a iacobinismului" ) Trebuie notat însă că atunci cînd vorbea de o viitoare sau posibilă revoluție, gîn-direa lui nu depășea „iacobinismul" mic-burghez și nu presupunea o răsturnare socială Așadar, cu timpul, el a început să vadă în revoluția iacobină un aliat pe care l-a respins pe nedrept Ă ш Această ultimă lungă convorbire cu Montholon asupra revoluției și iacobinismului a avut loc la 10 martie 1819 ș i Imperiul în apogeul puterii • « * s 228 Capitolul XII — Ruptura cu Rusia s » s 254 Capitolul XIII — Invazia lui Napoleon în Rusia 270 Capitolul XIV — Ridicarea Europei vasale împo- triva lui Napoleon și „bătălia națiunilor" începutul prăbușirii „Marelui Imperiu" , 310 453 Capitolul XV — Războiul din Franța și prima abdicare a lui Napoleon 337 Capitolul XVI — Cele „O sută de zile” 360 Capitolul XVII — Insula Sf Elena 398 Încheiere 409 Despre istoriografia napoleoniană - 433 indice de nume , > i 441